ieZlebanuta 


Aceluia ce cunoaşte Secretele 
să le păstreze secrete, să nu reveleze 
decât ce poate fi revelat, 
să sigileze lucrurile ce se cer sigilate, 
să nu dea lucruri sfinte câinilor 
şi nici să nu arunce perle către porci. 
Învinge cel ce se învinge pe sine! 

OO 


Gititorulut neavizat 


A 


um căderea omului în păcat l-a făcut pe el și pe toate 

celelalte creaturi vorbitoare sau nevorbitoare, vanitoase, 

trupul şi sufletul devenindu-i aride și corupte, la fel 
s-a întâmplat şi cu Marea Artă. Pentru că Alchimia este astăzi 
scandalizată, purtând pecetea celor mai diabolice minţi in bezna 
fără de mal a voinţei de putere şi nefiind obiectul cunoașterii 
tuturor neinițiaților, ea trebuie păstrată Secretă, căci în toate cele 
sacre, după cum umblă vorba, puţini ştiu, dar multi bănuiesc, la 
fel cum căpcânii latră la ce nu cunosc. Şi astfel, fiind ştiut că 
cei ce nu cunosc sunt cei mai predispuşi la a uri necunoscutul, 
Arta Magilor și a Alchimiştilor a fost demult trecută sub sigiliul 
tăcerii şi al secretului. 

Sunt mulți cei ce folosind numele de Mag sau Alchimist au 
luat în derâdere Marea Artă, uzurpând titlurile și devalorizând 
arcanele Marii Opere. Şi încă din capul locului ar trebui făcută 
diferența dintre Magie, Alchimie şi vrăjitorie şi aceasta scrisă 
cu literă mică, căci cele trei diferă unele de altele ca de la cer la 
pământ; Magia şi Alchimia fiind ştiinţele căutării înţelepciunii 
şi ale luminii raţiunii, pe când vrăjitoria şi necromanţia, sora 
sa întunecată, sunt instrumentele intunericului şi ale pierzaniei 
omeneşti. 

Despre Magi este ştiut că cei de la începuturi le-au spus: 
Philosoţi. Printre răsăriteni erau cunoscuţi ca Preoţi - un termen 
vag ce defineşte o indeletnicire invizibilă şi cu greu justificabilă, 

dat fiind faptul că aceşti Preoţi nu fac doar să slăvească o entitate 
absentă în faţa căreia se prosternează zilnic murmurând cântece 
şi rugi şi la indemnul căreia au construit clădiri înalte de piatră, 
numite biserici, în care se izolează pentru a-şi consuma fascinația. 
Popoarele din est i-au numit Profeti sau Scribi iar printre vestici 
erau amintiţi ca Magicieni, în aşa fel incât cuvântul Mag în sine 
denotă un rafinat cunoscător al Artelor Secrete și al ştiinţelor 
sibiline; dar sub acest nume de Alchimie sunt catalogate şi toate 
ştiinţele întunecate cunoscute ca Necromanţie' şi vrăjitorie; 
ştiindu-se despre implicarea Diavolului ca parte a acestor practici. 
Aceşti vrăjitori sau necromanţi sunt numiţi şi Maleficieni sau 
Veneficieni, altfel spus, vrăjitori și spiteri’, căci folosesc otrăvuri 
în practicile lor, amestecând cenuşa morţilor cu diverse substanţe 
sau modelând figurine de ceară pentru a afecta cursul firesc al 
lucrurilor lumești. Toate aceste practici clandestine au defăimat 
în mod odios însuşi numele Magiei atrăgând tagma împostorilor 
ce falsifică bunul şi nobilul renume al Marii Arte şi nu puţini 
sunt aceştia... 

Un alt tip de Magie este Astrologia, ea fiind practicată de către 
Astrologi. Această ştiinţă presupune din partea practicanţilor 
o foarte mare dorinţă de cunoaştere şi ambiţie intrucât multe 
sunt cele necunscute şi invizibile. În privința obiectului de studiu 
propriu-zis, Astrologia prevede evenimentele ce vor veni, fie 
ele naturale sau umane, acestea fiind socotite după mișcările 
naturale ale stelelor, constelațiilor, dar şi din citirea corectă a 
omenelor. Nu este recomandat ca oricine să citească omenele 
întrucât pentru asta este nevoie de o foarte mare experienţă în 
cele sensibile cum ar fi influențele astrale, cercurile energetice, 
alinierile stelare, fazele lunii sau eclipsele solare. Un astfel de 
Omen”, interpretat greşit de către un amator ar putea crea 
panică, după cum s-a mai întâmplat... 

Al treilea tip de Magie este cea care preamăreşte virtuțile 
naturii și ale metalelor, practicanţii ei numindu-se alchemistos 
sau alchimişti. Magia acestora este definită ca Mare Artă în 


1 Necromanţie - o formă de magie im care cel care o practică incearcă să invoce spiritele 
persoanelor moarte, sub forma unor fantome sau chiar în trupul lor, în scopul aflării viitorului. 
2 Spiţer — Farmacist de poţiuni. 


5 Omen cani Semn bun sau rău al naturii. 

relaţie cu elementele fizice și celeste pusă la dispoziţia binelui 
tuturor creaturilor Tărămului de Dedesubt, scopul ultim al 
acestora fiind obținerea Elixirului vieţii veşnice, al Panaceelor, 
aurului şi al Pietrei Filozoţilor - Lapis Philosophorum - având 
proprietatea unică de a oferiri nemurirea celui ce o obţine corect 
în urma procesului de Transmutaţio. În privința Transmutației 
metalelor, multe se pot spune, dar puţine trebuiesc arătate, dată 
find vanitatea multora şi voinţa rău voitoare a altora, ce doresc 
să o folosească în practici oculte. 

Un alt scop al Pietrei Filozofilor este ferirea de Grim‘, duhul 
ororii ce terorizează Tărămurile de Dedesubt. 


Cu privire la treptele prin care un aspirant alchimist ajunge 
să crească deprinzând Marea Artă: 


Prima treapta: Neofitul 


Neofitul sau Ucenicul, este persoana care decide de bună 
voie să ia calea Magiei superioare şi a artelor Alchimiei şi care, 
fiind acceptat de un Maestru sau Magistru, este primit intr-o 
casă alchimică, cunoscută ca Laboratorium, unde îşi începe 
perioada de instrucţie. Aceasta poate varia neexistând o educaţie 
standard. De-a lungul acestei perioade, Neofitul este iniţiat în 
tainele tuturor misterelor, al compozitelor alchimice, proceselor 
şi substanţelor. Trecerea Treptei se face în urma unui test de 
abilităţi numit: Portalul de Treaptă — un proces secret și invizibil 
pentru a cărui trecere este nevoie de toate forţele şi concentrarea 
de care un Neofit poate da dovadă. 


A doua treapta: Adeptul 


Adeptul este un inițiat. El devine mâna dreaptă a alchimistului 


4 Tărâmul de Dedesubt — Multiversul în care are loc acţiunea Grimoarului. În alchimie, 
Tărâmul de Dedesubt defineşte tărâmul aflat intre cer şi lumea subterană a morţii. 

5 Panaceu — Leac, medicament, antidot. 

6 Grim — Duh antic scăpat dintr-um chivot unde stătuse captiv. Hrana sa sunt sufletele şi 

energia oamenilor. 

7 Laboratorium — Casa şi Laboratorul unui alchimist unde acesta desfăşoară activităţile 


specifice alchimiei. 


fiind înnobilat cu arta cunoaşterii diverselor transmutări şi 
al proceselor de calcinare, congelare, fixare, disoluţie, digestie, 
distilare, sublimare, separare, ceraţie, fermentare, multiplicare și 
proiecţie, ultima dintre acestea fiind cel din urmă pas de dinaintea 
obţinerii Pietrei Filozofilor. Adeptul aspiră la cunoaşterea 
adevărurilor ultime, cunoscute doar de Magistru, executând 
elaborate activităţi atât fizice cât şi metafizice în prezenţa 
Magistrului alchimist. Trecerea Treptei presupune de această 
dată o călătorie iniţiatică în care Adeptul să pună în practică 
ce a învățat. Locul în care Adeptul merge în a se desăvârși este 
Șolomonăria sau Şcoala Neagră a Necromanţilor, Alchimiştilor 
şi Magilor — un vechi castel aflat în nord vestul Tărâmului 
de Dedesubt. Aici, Adepții trec alte trepte intermediare, unele 
dintre ele fiind extrem de periculoase sau chiar aducătoare de 
moarte. Nu toţi aspiranţii reuşesc să scape cu viaţă din acest loc 
blestemat, dar dacă o fac, se bucură de un nou statut şi anume 
de Magistru sau Alchimist. 


A treia Treaptă: Magistrul sau Magul - Divinorum cultor & 
interpres 


Un Magistru Alchimist sau pe scurt Mag, este un maestru 
al Marii Opere ce cunoaşte deja şi dezvoltă toate procesele 
spirituale şi metafizice în accepțiunea cea mai înaltă pe care o 
capătă ştiinţa sa — ajutorarea umanităţii, obţinerea Panaceelor 
universale, crearea diverselor elixiruri, fabricarea aurului şi 
argintului, lupta cu forţele obscure și oculte, paza târgurilor, 
emporiumurilor şi a cetăților, participarea la organizările 
obşteşti prin aderarea la Bresle’ şi Ordine?. Magistrul are drept de 
decizie asupra anumitor aspecte ce ţin de conducerea târgurilor 
sau a cetăților, şi poate avea în subordine Neofiti şi Adepţi. Un 
Mag nu are dreptul de a pactiza cu Ordinele vrăjitoreşti sau ale 
Necromantţilor, acest fapt fiind sancţionat cu excomunicarea 


8 Bresle — Organizăţii de meserii sau interese care formează Sfatul veunit al tuturor 
Breslelor şi Ordinelor din Arkanum. Rolul lor este de a apăra frontierele regatelor şi a reprezen- 
ta diversele interese. 

9 Ordine — La fel ca şi breslele, ordinele se constituie pentru apărarea şi bunul mers al 


ArRanumului . 

din orice breaslă sau ordin, sechestrarea bunurilor şi ridicarea 
dreptului de şedere în târguri sau cetăţi. Un Mag excomunicat 
este numit Pustnic şi are obligaţia de a purta pe haine, la vedere, 
Pecetea neagră. El trebuie evitat cu orice preţ, fiind cel mai 
adesea un exponent malefic. 


Scriu acestea, Eu, „Grimoarul' Anonimus” 
Biblioteca Bastionului Arhivarilor şi Bibliotecarilor, 
etajul doi, Sala Grimoare şi Necronomicoane 
rândul 19, raftul 4, Secţiunea Grimoare. 
Număr de ordine — 1529 


10 Grimoar — Carte de magie ce tratează demoni, vrăji şi ritualuri oculte. Este opus Ar- 
bacelului. În context, Grimoarul Anominus defineşte o Cronică ce îstoriseşte întâmplări despre 
Grim. Autorul este Grimoarul Anonimus ce se scrie pe sine, istorisind întâmplările teribile ce au 


avut loc în Arkanum. Ele urmăresc povestea vieţii lui Homunculus Adadin. 

Capitelu/ întâi 


ÎNCEPUTUL. CASA. MORGANTE. 


umele meu este Homunculu" Adagin. Cunoscuţii imi spun 

doar Adagin întrucât cu toţii ştiu ce este un Homunculus 

şi de unde provine o asemenea anomalie a naturii. Din 
câte imi ajunse la urechi, sunt singurul specimen de acest fel, însă, 
în întinsul Tărâm de Dedesubt, multe făpturi trăiesc implinindu- 
şi menirea şi cine ştie, poate într-o zi voi întâlni altul identic. 
Naşterea mea fu o rezultantă fericită a unei Transmutări alchimice, 
evenimentul rămânând pe buzele tuturor o vreme îndelungată. Dar 
permiteţi-mi să explic ce este o Transmutare* şi contextul în care a 
avut loc! 

Totul începu cu multe Clepsidre i în urmă... Hmm... rejormulez: 
cu foarte multe Clepsidre în urmă, tatăl şi Magistrul, Adalbertus, 
tânăr Adept al Marii Opere, coborâse din oraşul de la nord numit 
Aalbon, cu scopul de a vizita locurile de obârşie ale mamei sale, 
din sud-est. Aflându-se singur intr-o pădure, fu atacat de o haită 
de sălbăticiuni de care scăpă cu greu folosindu-se de archebuză”. 
La căderea nopţii, pierdut în ceață, flămând şi rătăcit, nimeri din 


11 Homunculus — Persoană mică, obținută de alchimişti prin procedee alchimice în Labora- 
torium. Homunculuşii sunt nemuritori şi se presupune ca nu au suflet. 

12 Transmutare — Proces de transformarea metalelor simple (Prima materia), în metale 
mai valoroase precum Sulf, mercur, argint, aur şi in final Piatra filozofilor. 


13 Archebuză — o strămoaşă a puştii. 

greşeală pe un drumeag bătătorit ce îl adusese în faţa zidurilor 
Arkanumului. Cerând azil pentru o noapte, primi permisiunea de 
intrare, contra unei sume exagerate și rămase pe aceste meleaguri, 
făcându-se rapid indispensabil Praetorului. Adalbertus primise o 
educaţie aleasă devenind încă de la o vârstă fragedă grămătic şi 
inventator, lucruri ce aveau săli servească toată viaţa. În Arkanumi'+* 
urma să deprindă tainele Marii Opere intrând în contact cu mai 
marii Magiştri ai Târgului, cărora le furase meseria. Pe atunci nici 
nu se auzise de Şolomonărie, iar Breslele şi Ordinele Hermetice” 
erau restrânse ca influenţă. Se indrăgosti de o vrăjitoare care îl 
introdusese în tainele descântecelor şi blestemelor şi alături de care 
trăi o mare iubire. Nu aflai niciodată mai multe detalii despre 
această relaţie, iar cele ce le cunosc sunt căpătate de la bătrâna 
Theresa care este în slujba sa, încă de când Tărâmul era... Pardon. 
De când erau amândoi mai în floarea vârstei... 

După o experienţă îndelungată în lucrul cu transmutaţia 
metalelor, Adalbertus reuşi să producă aur, atrăgând imediat 
admirația şi ciuda Breslelor şi Ordinelor locale, dar şi ale celor 
de peste munţi, unde numele său era rostit cu mare respect și 
temeritate. Într-o vreme se vorbea despre Adalbertus din Aalbon, 
ca despre cel mai înalt şi drept dintre toți alchimiştii regelui 
Zolyomioglu, bătrânul rege orb al inuturilor Silvane. Își amintea 
mereu de prima întâlnire cu regele, căruia, îi demonstrase pe loc 
larga versatilitate a compozitelor metalice în procesul de calcinare, 
uimindu-l până la adoraţie. Astfel își câștigase Magistrul poziţia 
de Divinorum cultor & interpres, o distincţie acordată cu strictețe 
marilor alchimişti ce demonstraseră desăvârşirea Marii Opere. 
Împreună cu alți alchimişti ai regelui şi breslaşi de incredere, 
formase Breasla Hermetică a Aurorei, cu rolul precis de apărare 
alchimică a frontierelor regatului lui Zolyomioglu şi de ranforsare 
a autorității acestuia în partea de nord a Tărămului de Dedesubt, 
autoritate împărţită între nouă Bresle şi Ordine hermetice, după 
cum urmează: 

Breasla Hermetică a Aurorei — înfiinţată de Magistrul 
Adalbertus la porunca regelui Zolyomioglu. 

14 Arkanum — Cetate din nordul Tărămului de Dedesubt în care se desfăşoară povestea lui 
Adadin. 


15 Ordine hermetice - idem 

Breasla Hermetică a Fraţilor Luminii — înfiinţată de un fost 
ucenic al lui Adalbertus pe nume Abulfaragius. El murise între 
timp, lăsând breasla în mâinile Adeptului său Hipnogogius, un 
urmaș ce urmă să se dovedească demn de titlul ce-l poartă. 

Breasla Hermetică a Fraţilor Pali — organizată de preoţii 
din jurul Bisericii Fraţilor Pali, practicanți ai unui cult bazat pe 
misticismul vechilor căi şi al relaţiei cu natura. 

Ordinul Fluviului Mistic — înfiinţat de un anume Silvan cel 
Tăcur, care, într-o luptă, fiind rănit grav, avusese o revelaţie 
divină prin care înţelesese rolul şi rostul „a toate şi al tuturor”, 
revelaţie care îi imprimase acestuia un caracter ferm. În urma 
revelatiei, Silvan nu mai simtise nevoia de a vorbi, rămânând 
până la moarte tăcut. De acolo şi porecla de Cel tăcut. 

Ordinul Esoteric al Faetonului — Grup creat în jurul unui 
militar de carieră, fost mercenar. Numele lui adevărat s-a pierdut 
în negura vremurilor insă a rămas cunoscut ca „Faetonul”, 
datorită carului său de luptă tras de către doi sfincşi. Legenda 
spune că acesta era neinfricat ş şi că la moartea sa, intr-o bătălie 
din „Războiul tristeţii”, s-a înălțat spre cer în văzul tuturor, 
transformându-se într-o lumină orbitoare. 

Breasla Fraţilor Dragonului alb — Breaslă antică formată din 
urmaşii primilor colonişti ai Tărâmurilor de Dedesubt cunoscuţi 
ca și „cei vechi”; atribuţiile lor fiind de păstrare a ordinii interioare 
a târgului şi de apărare şi atac în cazul unei necesităţi. Tot garda 
Dragonului alb a fost mereu garda oficială a Praetorului, dar şi al 
altor cetăţeni. 

Breasla Apotecarilor şi Medicilor — Breaslă formată din 
toţi apotecarii şi medicii Arkanumului, dar şi din împrejurimi; 
întâlnirile lor având loc la fiecare lună nouă. În cadrul acestor 
întâlniri sunt discutate normele de funcţionare, substanţele 
pe care au voie să le obţină și să le comercializeze în prăvălii şi 
emporiumuri cât și obligațiile, formate din taxe şi impozite. 

Breasla Arhivarilor şi a Bibliotecarilor — Breaslă de tradiţie în 
Arkanum. Rolul acestora este de a păstra intacte sursele istorice, 
tratatele alchimice, maleficiile, necronomicoanele şi încunabulele 
târgului. Ei au de asemenea rolul de administratori ai bunurilor 
comune cât şi ai legilor Arkanumului. Cu excepția câtorva 
ajutoare din alte regnuri, toţi membrii breslei fac parte din 

regnul Cronicilor, activităţile lor principale desfășurându-se în 
Biblioteca-Arhivă a Bastionului Bibliotecarilor şi Arhivarilor. 

Breasla Târgoveţilor — îşi asumă rolul de gestionare al 
comerțului din Arkanum, ţinând seama bunurilor ce circulă. 
Acestei bresle i se plătește o taxă anuală, în aur sau produse, 
pentru a primi dreptul de comert în Emporium“. 

Breasla Trandaţirului Negru - Breasla aparţine Necromatilor 
şi nu se poate spune că respectă litera legii Arkanumului. Ea 
s-a autoimpus cu ajutorul ilicit al mai multor alchimişti ce 
au luat calea intunericului. Treptat, au căpătat putere prin 
coruperea diverșilor Duci şi Praetori ai târgurilor. Prin vot 
unanim, Trandafirul Negru refuză afilierea la Ordinul Regal 
al Breslelor Alchimiştilor, Spagirilor şi Astronomilor din toate 
ținuturile Tărâmului de Dedesubt. Nefiind doriţi în interiorul 
zidurilor, ei au preluat cu forța turnul din nord-vest ce servise 
ca turn de apărare împotriva invadatorilor. De atunci el poartă 
numele de Turnul Negru. 


s 
y% 


Mulţi ani din viaţa lui Adalbertus rămaseră trecuți sub 
tăcerea misterului și puţine se cunosc. Adâncit din ce în ce 
mai mult în studiile sale hermeneutice, incepu să-şi lărgească 
casa cea veche, adăugând mai multe camere, turnulețul 
exterior, Laboratoriumul şi bortele beciului în care avea să își 
stabilească biblioteca şi în care urma să îşi petreacă cei mai 
frumoşi ani din viaţă, descoperind şi experimentând cu noi și 
noi substanţe în căutarea unui deznodământ nemaiintâlnit. 
Ideea creării unui Homunculus nu era întocmai nouă, fiind 
descoperită de înaintaşii săi, alchimiştii mistici. După părerea 
lor, o asemenea creatură putea să fie obținută prin transmutaţii 
consecutive aplicate diverselor substanţe primare cu ajutorul 
teluric al unui Spirit înlănţuir ce avea să îl ajute pe alchimist 
la obţinerea unui humanoid ce, în proporție de 99%, trăia 
şi se manifesta identic ca şi un om oarecare, dar care, după 
toate probabilitățile, era lipsit de suflet şi nu avea niciodată să 


16 Emporium — Piaţă centrală a Arkanumului, unde au loc activităţile negustorilor şi unde 


este plasată marea Clepsidră. 

depășească înălțimea unui pigmeu. Neavând un rod al iubirii 
alături de marea sa iubire din tinerețe, Adalbertus începu să 
fie interesat de posibilitatea creării unui fiu care să îi preia 
Arta atunci când acesta ar [i prea bătrân pentru a o mai putea 
transmite. În următorii cincizeci de ani, Magistrul fu emersat 
într-o multitudine de experimente eşuate sau parţial eşuate, 
absenţa lui din viaţa obștei fiind aspru criticată de către toți 
cei care îi urau succesul şi faima din Tărâm. Alţii crezură că 
Adalbertus deveni senil, umblând de unul singur, vociferând 
formule şi incantații de neinteles. Treptat, acesta renuntase 
la funcţia de Divinorum cultor & interpres, considerând că 
timpul alocat activităţilor din mijlocul breslei este o foarte 
mare pierdere de vreme în defavoarea lucrului cu elementele. 

Totul însă până într-o noapte de primăvară cu lună nouă, 
când conjuncția lui Jupiter cu Saturn crease o circumstanță 
favorabilă lucrului cu Mercurul, fapt speculat de Adalbertus, 
ce avusese grijă ca în noaptea respectivă să aprindă Athanorul 
din timp, să lase vorbă Theresei să nu fie deranjat şi să se incuie 
la propriu în Laboratorium pentru ca nicio fiinţă din Täråm să 
nu îi poată deranja concentrarea. 

La ceasul de dinaintea primului chiot de căpcân, prin 
coşul Laboratoriumului ieşi un fum negru, apoi alb, apoi 
gălbui şi la final roșiatic, urmat de o bubuitură fantastică ce 
cutremură toată clădirea şi sparse geamurile trezind jumătate 
din Arkanum. Explozia fu atât de mare incât vecinii crezură 
că târgul este atacat din nou de duşmanii din est ce puseră 
tunurile în funcţiune. O bătrână din josul Uliţei Aurului avu 
un scurt şi fatal atac de apoplexie. Cei doi corbi ce nu părăseau 
mciodată acoperişul casei, furà aruncati cât colo, iar bătrânul 
căpcån Artificius, bolborosi un mârâit printre colții cariați, 
întorcându-se pe partea cealaltă și sforàind în continuare... ca 
un căpcân bătrân ce era. Biata Theresa sări din pat instant, 
fugind de urgenţă în Laboratorium, unde, printre trâmbele 
de fum roșiatic scânteios, văzu trupul lui Adalbertus căzut 
în spatele Athanorului, însă, nu mai mică îi fu uimirea când, 
luându-și ochii de la Magistru ce treptat îşi venea în simţuri, 
văzu în fata Athanorului o mică fiinţă semi-transparentă 
nu mai înaltă de un cot, cu alură umană, a cărei piele aurie, 

tatuată cu semne ciudate, emana o lumină pală, gălbuie şi 
care, la vederea ei, incepu să râdă, deschizându-și larg brațele. 
În acel moment, sărmana femeie îşi pierdu cumpătul lesinând. 

Câteva minute mai târziu, fu pălmuică de Adalbertus care, cu 
un zâmbet cât aurora elevaţiei, o trezi pentru a-i face cunoştinţă 
cu noul membru al familiei: 

— Draga mea Theresa, doresc să iţi fac cunoştinţă cu cineva! El 
este Adagin, [iul meu! L-am obţinut prin transmutarea mercurului! 

La vederea mea, femeia nu avu ce să facă decât să leșine din 
nou, în hohotele de bucurie până la lacrimile tatălui meu ce 
dănțuia pentru prima dată de când fusese tânăr şi îndrăgostit. În 
sfârşit avea un fiu! Un fiu! Adagin! 


Adunați în faţa Laboratoriumului vecinii formaseră o grămadă 
curioasă de expresii înfumurate, trezite din somn. Cămăşile de 
noapte şi tichiile colorate abundau în clipa când bătrânul Căpcân 
Artficius se deşteptă, dregându-și glasul răguşit şi emană un urlet 
atât de cuprinzător incât fu deajuns pentru ca ultimele fuioare 
ale nopţii să fie gonite în tenebre şi primul firicel de lumină să se 
ivească pe deasupra acoperişurilor țuguiate ale târgului Arkanum. 
Era cu adevărat o dimineaţă glorioasă de primăvară pe Uliţa 
Aurului, numărul 29 bis. Mă născusem cu adevărat! 

După o baie pe cinste în care îşi dădu toată Țuninginea jos de 
pe trup, Adalbertus se primeni şi se îmbrăcă de sărbătoare. Vesel 
din cale afară o rugă de urgenţă pe Theresa să cheme un căpcân 
mesager căruia îi înmână câteva scrisori destinate membrilor 
Breslei Hermetice a Aurorei, în care îşi anunţa intentia de a face 
cunoscut un fapt de o importanţă covârșitoare. Paraţă fiecare 
scrisoare cu câte un frumos sigiliu de ceară pe care impregnă 
monograma sa şi ti transmise alergătorului că doreşte să aibe toate 
confurmările până la amurg. 

Apoi luă calea Emporiumului pentru a prânzi la Hanul 12 Chei 
unde mai făcu o suită de invitaţii colegilor alchimişti din cartierul 
Alambicului. 

Între timp, Theresa primi indicații stricte legate de modul în 
care ar trebui să arăt în momentul prezentării mele în lume şi 
anume: „curat ca oglinda alchimiştilor”! Explozia degajase o păclă 
grosieră de funingine şi mercur. Cu toții ştim că această funingine 
face rău oricui o inhalează, putând cauza pierderi temporare ale 
simțului tactil sau chiar accese de paranoia, motiv pentru care, ca 
preambul al băii regale ce aveam să primesc, toate ușile şi ferestrele 
fuseseră larg deschise, iar Theresa luase tot Laboratoriumul 
la şmotru, dereticând și curățând fiecare ungher. Nicio sticlă, 
alambic”, craniu, sextant’, amforă, sigiliu, pană sau retortă” nu 
fură trecute cu vederea, până când totul strălucea ca nou! 

În cele din urmă, cu mâinile în şold, harnica slujnică care fie 
vorba între noi era o femeie corpolentă, se intoarse veselă către 
mine: 

— Ei, bine, stăpâne Adagin, acum că te-ai născut, mi-ai dat și 
mai multă treabă decât aveam deja! Aşadar, să purcedem! 

Nu înţelesei exact ce dorea să spună prin „să purcedem”, dar 
bănui că nu este ceva atât de rău din moment ce chipul ei emana 
o căldură şi un zâmbet aparte, în timp ce punea pe cuptorul 
din bucătărie mai multe oale de cositor pline ochi cu apă. După 
jumătate de oră în care admirai fiecare ungher al bucătăriei şi 
fusei amuşinat de o pisică neagră pe nume M, momentul cel mare 
sosi. Theresa puse în mijlocul odăii o covată mare din lemn pe care 
o folosea la spălatul rufelor şi turnă apa fierbinte în ea. Aburul 
creat asudă ferestrele, iar eu fui invitat să păşesc în mijlocul acelui 
vehicul ciudat. Încă din prima clipă avusei ciudata senzaţie că apa 
ar trebui să stea afară din covată, iar covata să plutească pe ea, 
însă în acest caz regulile fură inversate, iar eu, neobişnuit încă cu 
graiul uman, preţerai să privesc totul cu detașarea unui specialist 
care asistă la un experiment. Noul mediu în care pluteam avea 


17 Alambic - Aparat metalic pentru distilarea lichidelor, folosit de alchimişti. 

18 Sextant - Instrument optic format dintr-un arc gradat egal cu o șesime de cerc, prevăzut 
cu două oglinzi şi cu o lunetă mică, care se utilizează la măsurarea distantei unghiulare dintre 
două puncte şi se foloseşte in astronomie şi navigaţie. 

19 Retortă - Vas de sticlă, de pământ sau de platină, constând dintr-un balon cu gåt lung şi 


curbat, intrebuintat în laboratoarele alchimiştilor. 

caracteristica de a fi foarte plăcut şi călduț, iar substanţa pe care 
Theresa o numea „săpun” aluneca de fiecare dată când încercam 
să îl prind în palme. Folosindu-se de o cârpă, femeia mă frecă 
din cap până în picioare şi probabil arătam tare caraghios aşa, 
zgăindu-mă, în timp ce clăbucii albi mă îmbrăcaseră într-o manta 
princiară. 

Privindu-mă în lichidul transparent, putui observa cum arăt și 
mă minunai. Capul imi era înconjurat de bucle de aur ce-mi cădeau 
molatic pe umeri, în vreme ce ochii albaştri ca şi cei ai Magistrului 
erau în contrast cu pielea de aur semi-transparent. Constatai că 
aveam pielea desenată cu tot soiul de simboluri interesante ce 
păreau că plutesc odată cu micile valuri ale apei. De jur împrejurul 
capului şi-al mâinilor, văzui un halou auriu ce iradia. Alte părți 
ale trupului mi se părură tot pe atăt de interesante, dar despre ele 
prefer să nu povestesc aici. În orice caz, pe de-a-ntregul, trupul 
meu, deşi foarte asemănător cu al Magistrului sau al Theresei, nu 
se înălța mai mult de un cot. Privindu-mă atent de la o distanţă 
critică, M începu să toarcă aţipind lângă cuptor pe un scăunel 
cu trei picioare, de unde trăsei concluzia şi nu doar în acest prim 
caz, că acestor ființe le place foarte tare să stea la căldură și să 
ațipească cât e ziulica de lungă, lucru deloc nelalocul lui. Relaţia 
mea cu această pisică urma să fie una foarte bună atâta vreme 
cât ti procuram o altă mare plăcere inafara somnului şi anume 
— peştii. Proaspăt îmbăiat fui surtucăit de harnica femeie i într-o 
pătură de lână și lăsat lângă soba alături de noua mea prietenă 
M, ce dispăru un timp în lumea viselor pisiceşti. 

În jurul amiezei se făcu rumoare în fața casei şi-o văzui pe 
Theresa grăbindu-se să ferece ușile de la intrare. Fiind curios, 
mă furişai în salon împotriva ordinelor exprese ale femeii, care 
avea grijă de casă, pentru a studia de mai aproape zgomotele ce se 
intensificau de cealaltă parte a ferestrelor vitrate. Urcându-mă pe 
un scăunel şi apoi pe divan, dădui încet la o parte draperiile grele 
de purpură ce străjuiau frumoasele vitralii, dar nu văzui nimic 
prin ele deoarece grosimea şi culoarea lor păcloasă mi-o înterziseră. 
În schimb, percepui multe umbre şi auzii voci, cel mai probabil 
aparținând vecinilor şi cârgoveţilor adunaţi în număr destul de 
mare, dorind să afle motivul pentru care fuseseră deranjaţi din 
somn. Agitaţia lor era însă de prisos. Magistrul lăsase vorbă 

Theresei să nu ofere curioşilor nicio informaţie care ar fi periclitat 
liniştea casei, iar Theresa îl urmă cu sfinţenie nedestăinuind 
absolut nicio vorbuliţă legată de noul locatar. Nu avusei timp să 
studiez portretul domnului foarte sever ce mă privea înfumurat 
din tabloul de peste divan, că şi auzi o cheie în broasca uşii de la 
intrare, urmată de o scârțăială de balama neunsă, ce introduse 
în casă rumoarea uliţei. Speriat de aceste zgomote, sări jos de pe 
scăunel și mă ascunsei în cel mai sigur loc din preajmă şi anume 
sub marele birou sculptat ce ocupa zona centrală a sufrageriei — 
birou. Nu dură nicio secundă şi Magistrul întră vesel în odaie 
strigându-mă: 

— Adagin, Adagin băiete, unde eşti?! 

— A... aici? bâigui eu cu o voce mică de sub blatul gros de lemn. 

— Bineînțeles că eşti aici băiete! Ah dragul de tine, te-a speriat 
hărmălaia de pe stradă nu-i aşa? Dar nu te teme! Nimeni nu îţi 
doreşte răul, (aveam să aflu că lucrurile nu stăteau deloc aşa de 
fapt, însă toate la timpul lor). Cu toţii doresc doar să cunoască 
motivul zgomotelor de azi dimineaţă. Nimic mai mult! leşi afară 
de acolo şi hai să vorbim! Am atâtea să îţi spun, atâtea să te învăţ! 
De unde vrei să începem?! 

Nu ştiui ce să răspund. În schimb păşii incet încet de sub birou 
cu capul întors spre ferestre de unde se auzeau vociferări. 

— latà-te! strigă Adalbertus căzând în genunchi şi 
imbrăţişându-mă cu lacrimi în ochi. Tu eşti fiul meu cel drag şi 
de azi înainte am să-ţi împărtăşesc toate cele ce le cunosc şi am să 
te-nvăţ toate misterele lumii! Am în sfărșit un băiat căruia îi pot 
lăsa moştenire tot ce am agonisit o viaţă întreagă! 

Habar n'aveam ce inseamnă cuvântul „moştenire” dar schițai 
un mic zâmbet ce păru să-şi facă rapid efectul, căci bătrânul se 
însenină. Părea că întinerise. Ridurile i se retrăseseră, iar figura sa 
sobră cu obrazul proaspăt ras şi pălăria dreptunghiulară îl făceau 
să pară un bărbat cu mult mai tânăr. 

Aveam să aflu multe despre natura fiintelor, extrăgând două 
mari învăţăminte: 

1. Nu toate ființele sunt ceea ce par, fie ele oameni sau alte 
creaturi și 

2. Toate fiinţele îmbătrânesc şi mor. Mă rog... există și excepţii, 
dar despre ele am de gând să vă povestesc mai târziu. 

— Ce ai dori să mănânci, băiete dragă? continuă părintele meu 
cu vocea înmuiată de emoție. Theresa îţi poate pregăti absolut 
tot ce iţi doreşte sufletul! Să fie poame pribege, asfodel violet sau 
ambră aurie? Miere, cozonac sau vinul cel mai preţios din crama 
casei? Poate mied?! Numeşte numai și pe dată masa va fi servită! 

Necunoscând niciunul dintre aceste gusturi şi nedorind să imi 
supăr părintele, privii de jur imprejur şi singurul lucru comestibil 
pe care îmi căzură ochii fu jumătate de peştişor, la care M tocmai 
rodea cu nesat lângă ușa bucătăriei. 

— Peşte doresc! 

— Peşte?! exclamă cu uimire Adalbertus, izbucnind într-un râs 
care umplu toată casa de voie bună. Peşte doreşti?! 

— Da! răspunsei fără a înţelege exact de ce råde, dar dorindu- 
mi din ce în ce mai mult să încerc această delicatesă unică ce făcea 
obiectul adoraţiei totale a lui M. 


s 
y% 


După prânzul ce dură mult şi bine şi în care reuşii să îmi 
uimesc noua familie prin devorarea unei cantităţi insemnate de 
peşte, părintele meu dori să îmi facă un tur oficial al casei şi al 
dependinţelor, ocazie în care putui vedea mult mai clar universul în 
care aveam să-mi desfăşor ucenicia. Pentru o mai bună vizualizare 
a celor ce citesc, am să descriu fiecare cameră şi dependinţă în parte. 

Privită de afară, casa nu era mai mare decât oricare dintre 
casele Uliţei Aurului, uliţă ai căror locatari se ocupau cu obţinerea 
şi comerțul cu aur, în alte cuvinte, majoritatea lor fiind alchimişti, 
spagiri sau bijutieri iscusiţi cu o amplă experienţă în domeniu. 
Singurul aspect ce diferenţia casa de toate celelalte mici case de 
lemn şi piatră, înghesuite unele în altele ca niște purcelini2* la 
țăța mă-sii, era reprezentat de turnulețul puţin strâmb al clădirii 
ce oferea privitorului o înclinație naturală a gâtului de 12 grade 
spre dreapta şi gândul că poate, destul de curând, turnuleţul se va 
prăbuşi. Dar asta era ce gândeam eu... la capătul dinspre ziduri, 
uliţa se termina cu o potecă îngustă ce urma o formă curbă, ieşind 
în alte două ulite. 


20 Puwcelini — Neam de creaturi ale Tărâmului de Dedesubt cu cap de purcel. 

La parterul casei, Adalbertus deschisese o Apotecarie, căreia 
ii dăduse numele de Hora Aurea21%. Aici vindea diversele sale 
elixiruri şi substanţe rare. Tot aici primea vizitele unor demnitari 
din tărâmuri depărtate ce veneau în târg pentru a găsi aur, în 
schimbul căruia puteau plăti sume importante sau face troc cu 
diverse materii și obiecte, colecţionate de Magistrul. Accesul 
în Apotecarie se făcea printr-o uşă grea, ca o poartă. Deasupra 
vitrinei, o plăcută de lemn pictat anunţa numele: 


APOTECARIA 
HORA AUREA 
POŢIUNI, PANACEE, REMEDII & LEACURI. 


În vitrina inţesată de sticle, oase, socluri cu diverse obiecte 
ciudate și cutiuţe prăfuite, un anunţ scris de mâna lui Adalbertus 
amintea: 


Pentru servicii, sunaţi clopoţelul 
şi aşteptaţi vibion să vi se deschidă! 
Nu deranjaţi după ora amurgului! 
E O 
Repet: 
Și 5 H A > zi UA 
Nu deranjaţi după ora amurgului! 


Deasupra uşii de la intrare, se putea vedea cu claritate simbolul 
şarpelui Uroboros care îşi muşcă coada, inconjurând două mâini 
inflăcărate ce dau noroc, fiecare dintre ele ieşind din câte un 
norişor; de jur imprejurul cărora se putea citi cu litere majuscule: 


CVM PATIENTIA 
SOLVE & COAGULA 


21 Ora de aur (in limba latină). 

Partea dreaptă a casei se remarca printr-o altă uşă, îincastrată 
în turnuleț, pe al cărui acoperiş de şindrilă părăginit, doi corbi îşi 
agitau penele ș şi-şi croncăneau unul altuia în limba corbilor. Aveam 
să aflu mai târziu că cei doi corbi nu se aciuiaseră aici degeaba. 

La etajul întâi, o fereastră anunţa camera de lucru a Magistrului. 
Urcând treptele din holul principal, se putea constata că la etaj, erau 
de fapt patru camere, dormitorul Magistrului, biroul, o cameră cu 
uşa ferecată şi un dormitor pentru oaspeți. 

Întoreându-ne la partea de jos a casei, inafara salonului uriaş 
de la parter, se afla un hol lung şi întunecos ce dădea în dreapta, 
într-o bucătărie la fel de mare. Din această bucătărie o ușă simplă 
ieşea către curtea din spate și dependinţe. Opuse ușii de la bucătărie, 
pe holul ingust, se aflau două uşi. Prima dădea în Apotecarie, 
reprezentând accesul din casă. A doua, era o uşă ogivală de lemn 
masiv despre care Magistrul nu a dorit să imi spună nimic în primă 
fază. 

Curtea era de formă neregulată, cu multe intrânduri, arce și 
ranforsări ce o făceau să pară mai degrabă strâmtă şi întunecoasă, 
acest efect fiind impus şi de zidurile mucegăite ale caselor şi curților 
ce o înconjurau. În centrul ei se afla un arbore ce îşi întindea 
nefericit ramurile uscate, oferind o imagine dezamăgitoare oricui 
l-ar fi privit. Apropiindu-mă însă, am putut constata un aspect 
ce îl diferenţia de toți ceilalți copaci și arbori pe care aveam să îi 
văd. Crengile coroanei dispăreau i într-un norişor de păclă albă care 
plutea inert în aerul umed, primăvăratic. 

— Acesta este Arborele de Smalad, imi spuse Magistrul, foarte 
mândru de altfel. În anumite zile, din norişor, plouă cu mici picături 
de smalard, iar eu le culeg. L-am obţinut prin altoirea unui măr 
cu o piatră de smarald vie ce mi-a fost adusă din insulele Mării de 
Smarald de către un marinar. Norul visează mereu diverse aspecte 
ale vieţii îngrijitorilor săi şi simte când aceştia dau de greu, astfel 
încât îi recompensează cu câteva picături de smarald... Datorită lui 
nu am murit de foame în anumite perioade! adaugă Adalbertus cu 
un zambet cald admirând copăcelul al cărui norişor de păclă plutea 
aţipit, visând cine ştie ce... 

— Dar cum este posibil aşa ceva? întrebai, mut de uimire. 
Magistrul se apropie aplecându-se foarte aproape de urechea mea. 

— Alchimie! 

— Alchimie?! întrebai eu. Ce inseamnă asta?... 

— Şşşş... zidurile au urechi, mă preveni Magistrul, uitându-se de 
jur imprejur puţin îngrijorat, ca şi cum ar fi ştiut ceva în mod sigur, 
nedorind să spună mai multe. 

Am tăcut, fiind sigur că va veni vremea când voi afla mai 
multe, însă pentru acum eram foarte multumit să ştiu că cel puţin 
nu aveam să murim vreodată de foame. Un gând mă străbătu. 
Oare norişorul imi asculta chiar acum gândurile? Şi oare ce a vrut 
să spună Adalbertus prin „zidurile au urechi?”. Nu văzusem Încă 
niciun zid cu urechi prin casă sau prin curte... Însă, după cum veți 
afla şi dumneavoastră, multe lucruri din Tărâmul de Dedesubt, nu 
sunt ceea ce par. Dar să continui îstorisirea... 

Trecând de această „piesă centrală” a curţii, putui observa uşile 
deschise ale unei alte clădiri ce mi se păru foarte familiară. Şi 
poate că nu aș fi recunoscu-o atât de repede, dacă nu aș fi văzut 
peste tot cioburi împrăștiate. Era chiar Laboratoriumul cu al său 
Athanor” ce încă fumega molcom înăuntru. Funinginea degajată 
de explozie acoperise toate obiectele, retortele, alambicurile, 
creuzetele, ambixurile, cleştii și eprubetele. Văzându-le, Adalbertus 
bâjbăi în bărbie că trebuie să o roage pe Theresa să facă curat şi 
ne continuarăm îtinerarul. Spre fundul curţii, o suită de magazii 
mohorăte, pline de obiecte specifice spagiriei, fie noi, fie scoase din 
uz, erau așezate în mormane fără nicio ordine stabilită, unele dintre 
ele acoperite cu pânzeturi vechi, mucegăite. Zării statui misterioase 
şimai mulți saci.Ceva mă pişcă de picior și mă speriai. Se pare că și 
„ea” se sperie, deoarece se retrase foarte repede i în întuneric. 

— Nu te teme, Adadin! spuse Magistrul. Este doar unul dintre 
isiripii ce au săpat iar pe sub țarc. Am să repar eu însumi drăcia aia 
de gard şi de data asta am să pun bare de fier! mai adăugă puţin 
iritat. 

— Dar ce este un isirip? făcui eu, încă nedumerit dar intrigat. 

— Ah... da, hai să îl scoatem la lumină folosindu-me de un mic... 
aperitiv. Urmează-mă! 

Făcui pe plac Magistrului care mi-o luă înainte, traversând 
curticica spre bucătărie. Imediat se reintoarse cu roba şi borurile 
blege ale capișonului fălfaindu-. 


22 Athanor = Cuptorul alchimiştilor in care aceştia topesc metalele pentru obţinerea 


Pietrei filozofale şi a aurului. 

— Un mor-cov Adagin! 

— Un mor-cov? 

— Exact! Bravo! Un morcov este un rod al pământului, o 
legumă comestibilă ce este delicatesa mai multor vietăţi, iar isiripii 
se dau în vânt după ei. Fie morcovi, fie verdeață de oricare. Doar 
verde să fie! 

Rupând jumătate de mor-cov, Magistrul se apropie de ușa 
deschisă a magaziei şi îşi piţigăie buzele fluierând de câteva ori 
rapid, dar cum nu există niciun rezultat, aruncă morcovul lângă 
uşă. 

— Să ne prefacem că plecăm acum! zise şi mă luă de mână, 
ducându-mă în spatele unor doage goale. 

— Şi acum’... 

— Ssssst! făcu Magistrul punând un deget la gură. 

După câteva momente, o creatură timidă îşi scoase nasul din 
întuneric, amuşinând aerul. Un cap de iepure alb, foarte drăgălaş 
cu urechi lungi, ciulite, se continua cu o cochilie spiralată, ca cea 
a melcului de grădină. Şi dacă asta nu ar fi fost deja de ajuns, 
picioarele orătaniei erau niște bețe lungi cu piele roz, terminate 
cu o pereche de gheruţe ascuţite, cu care păşea tantos, legănându- 
se. Văzând că nu există nimeni în jur care să îi fure prânzul, se 
aplecă şi începu să ronţăie cu poftă capătul de morcov. Însă în 
acelaşi moment, o scenă care ne trezi amuzamentul se desfăşură 
cu repeziciune. M, care pândise ascunsă în spatele unui butoi, tåṣni 
dorind să prindă isiripul, dar fu pusă pe fugă în momentul în care 
creatura în loc să se retragă, rămase pe loc şi o scuipă. M sări cât 
colo și, fără să nimerească uşa bucătăriei, o zbughi spre tulpina 
arborelui de smarald, în care urcă dintr-un singur salt, dispărând 
în norişor. Magistrul råse cu putere, punându-și mâinile pe burtă. 
Råsei şi eu văzându-l şi cred că acela fu primul moment al vieţii 
mele, când simţii o veselie contagioasă. Înţelesei de asemenea, de ce 
târgoveţii de pretutindeni tin pe lângă casa lor pisici. Pur şi simplu 
fac viaţa mai frumoasă. 

Sub privirea atentă a doi ochi verzi ce ne Spionau din norişor, 
intrarăm înapoi în magazii, orbecăind, până când Magistrul 
deschise o ușă spre un ungher îngust, care nu avea legătură cu 
restul curţii. Doi pereţi de piatră, mucegăiti, flancau peretele din 
fata uşii prin care tocmai îeşiserăm, al cărei singur ornament 

era un arc de boltă astupat, ce cu siguranţă fusese o poartă de 
trecere spre o altă curte. Semne diverse decorau acest encadrament 
ogival. Reţinui în special figura unui om cu două capete ce părea 
să fie imbrăcat pe jumătate în bărbat şi pe jumătate în femeie. La 
picioarele lui, un dragonet2”, destul de supărat de faptul că era 
călcat în picioare, îşi intorcea capul, scuipând flăcări. Alte semne 
sculptate în piatră erau soarele, luna și diverse litere. Deasupra 
bolții, într-o roată de piatră erau reprezentaţi viermi, având în 
centru un ochi de piatră cu pleoapa închisă. Magistrul îmi zâmbi 
misterios fără a spune nimic şi, deși nu inţelesei de ce m-a adus 
într-un ungher în care nu era mai nimic de văzut, bănui că dorea 
ca eu să cunosc fiecare ungher al proprietății. 

Întorcându-me în casă, ne înghesuirăm pe nişte trepte în spirală 
strânsă, nemaivorbind de scârțăiala infernală pe care o făcu 
lemnul sub paşii grei ai Magistrului. Sub scara se mai afla o uşiță. 

— Aceasta este camera Theresei! clarifică Adalbertus. Ne 
cunoaştem de o vreme noi... 

În capul de sus al treptelor, imi indică camera lui şi biroul, ce erau 
în stânga holişorului destul de orb şi o ușă, pe care deschizând-o cu 
o cheiţă de la brâu, o împinse în lături, umplând holul de o vagă 
lumină castanie, de parcă intram într-o ceaşcă de cafea. Deci asta 
se afla în spatele uşii ferecate ce o zărisem mai devreme. 

— lată-ne! Ştiu la ce te gândești, nu este mare, dar de azi 
înainte va fi doar a ta, spuse bătrânul cu un zâmbet modest şi-i 
putui simţi emoția în glas. 

Camera era micuță, ca pentru mine, cu un mic geam vitrat vis- 
a-vis de uşă şi un foarte mic şemineu în stânga. În rest, era lipsită 
de mobilă. 

— Aici a fost o debara, dar... dar am mutat toate ciurciuvelele 
în magazii. Am să tocmesc de urgenţă um meşter să îţi fabrice un 
pătut! Bine ai venit, fiule! mai adaugă Magistrul emoţionat. Acum 
că ţi-am făcut tot turul, mă voi duce să chem un alergător şi să il 
trimit la meșterul tamplar, iar apoi avem multă treabă! 

Dorii să-l întreb despre uşița încuiată de la parter, dar 
Adalbertus ieşi val vârtej din cameră, rugând-o pe Theresa să 
cheme un alergător. Ludui un şal verde pe spate, femeia ieși 


23 Dragonet — Diminutiv al cuvântului Dragon. Pui de dragon, dragon miniatural. 

în pragul uşii privind în susul şi în josul străzii, iar eu mă dusei pe 
furis în bucătărie să ti ţin companie pisicii M, pe care o surprinsei 
făcându-şi siesta pe un taburet, lângă sobă. 

— Pocitanie, vin’ degrabaci!! strigă Theresa. Hai, repejor, că 
n-am toată ziulica la dispoziţie! 

Înghiţind repede ultimul peştişor din farfurie, scosei capul de 
după tocul uşii pentru a vedea cui i se adresează Theresa pe acest ton 
imperativ. După câteva momente, auzii un soi de lătrat pițigăiat, 
un fel de sunet cavernos ce semăna cu o alergătură mai degrabă 
decât cu un mers şi imediat, în cadrul uşii, apăru cel mai ciudat 
şi caraghios personaj care imi trezi deopotrivă amuzamentul, dar 
şi un fior de frică. Înalt cam cât Magistrul dar mult mai cocoşat 
datorită şirei spinării, ciudatul personaj avea trăsăturile unui cine 
obişnuit de ogradă cu blană smotocită, maronie roșcată, deschisă 
pe alocuri la culoare de soare. Un bot lunguiet cu dinți ascuţiţi i 
se lățea din faţă, iar limba i se bălăgănea în dreapta şi-n stânga 
în timp ce articula cuvinte. A articula cuvinte este mult spus, căci 
arătarea nu vorbea propriu zis ci lătra mai mult. Veştmintele sale 
ponosite erau cenușii. Haina îi era cusută în mai multe locuri, iar 
pantalonii rupcigăiţi”! erau legaţi cu o funie de brâu. În picioare 
avea o pereche de încălțări caraghioase, un fel de cizme clăpăuge, 
primite cu siguranță de pomană de la vreun târgoveţ milos, dar 
care îl incomodau atunci când, din obişnuită, alerga în patru 
labe preferând să se arunce în neamul strămoşilor săi, câinii (citi 
despre aceşti strămoși depărtaţi ai căpcânilor25, dintr-o Cronică — 
Atlas Zoologie ş şi Polimorfie al vietăţilor Tărămului de Dedesubt, 
care clasifica toate speciile. Câteva. desene sugestive executate 
cu măiestrie, îi prezentau pe aceşti patrupezi ca pe nişte creaturi 
demne, prietenoase, mândre şi de obicei neințricate, ce aveau 
obiceiul de a rămâne fidele stăpânilor în orice circumstanţă). 
După ce Theresa ti dădu lista cu cele necesare, patrupedul biped 
o lua numaidecăt executând un lătrat scurt ca şi cum ar fi spus 
da, nu inainte de a devora cu poftă mica turtiţă de păine caldă ce 


24 Rupcigăiţi — Arhaism imsemânând rupți, vechi. 
ie i ar ala p A Ă f A ; n 
25 Căpcân — Specie de animale fabuloase din bestiarele evului mediu care se defines prin: 
cap de câine, vocea ca un lătrat, haine ponosite. Mănâncă mai mult oase şi alte mici creature 
cu ar fi şobolanii de beci. Au idei briliante. Înebunesce când văd pisici şi trebuie legat cu un lanţ 


de argint. 

o primise în dar. Apoi o luă la sănătoasa, lăsând în urmă un nor 
de praf. Câteva femei ţipară şi bănuii că în goana lui, căpcânul 
- aveam să aflu că așa se numea specia - le dărâmase coşurile cu 
fructe, cauzând panică. 

— Îi zice Morgante, căpcânul, mă lumină Theresa, după 
ia taifunului canin. Este un amărăt orfan pe care Magistrul 
tău, bună să-i fie inima, l-a aciuiat pe lângă casă. Are un suflet 
bun, dar din păcate, toate orele de dictie investite în el au fost un 
fiasco. Adevărul este unul singur şi ţine minte bine ce spun acum, 
făcu Theresa ameninţându-mi un deget prin [aţa nasului: nu ai 
cum să faci un căpcân să îşi schimbe obiceiurile, mai mult decât 
poti opri Clepsidra” să îşi picure nisipul! 

Spunând acestea, Theresa consideră capitolul terminat și se 
grăbi să-şi vadă de treburile casei. 


26 Clepsidra - Obiect magic central al Arkanumului. Clepsidra nu măsoară timpul ci este 
Timpul. Originea creării ei nu este cunoscută, Toate activităţile sociale sau magice sunt des- 
făşurate în acord cu aceasta. Unele activități fiind condiționate de un anumit moment al nive- 
lului nisipului, Clepsidra avånd un sistem de gradaţii. Pe ambele ei socluri, dejur împrejur, ex- 
istă basoreliefuri reprezentând activităţile specifice „sezoniere”. isipul ei curge necontenit, iar 
cetăţenii marchează pe răbojuri gradaţia la care se află Clepsidra pentru a-şi organiza viaţa. 
Când acesta se termină este momentul Marilor serbări ale intoarcerii Clepsidrei. Acestea du- 
vează trei zile cu lumină şi trei cu intuneric. Un asemnea ciclu este denumit „Ciclu Clepsidric”. 
Când o mie de Clepsidre sunt intoarse se consideră că în Tărâmul de Dedesubt a trecut un Ev. În 


vremea naşterii lui Adagin în Tăràm este al doilea Ev al Clepsidrei. 

"Capitolul doi 


EMPORIUM. CLEPSIDRA. 
CROITORIA MAROT è MAROT. 


i bine băiete dragă, eşti gata? întrebă Adalbertus pe 
ne un ton sprințar coborând treptele scârţăitoare; şi-am 

constatat că își schimbase redingota cu una albastru 
închis cu firet roşu asortată, bineinteles, cu un capişon vişiniu pe 
măsură. 

— Gata pentru ce? răspunsei înghițind în sec. 

— Gata pentru Domnul Marot! Dânsul ne aşteaptă deja. Hai 
repejor! Are un program foarte încărcat, în general. Mulţi clienți, 
multe comenzi! 

Nu ştiui la cine se referă, dar după modul în care mi-l prezentă 
pe „domnul Marot” părea o persoană importantă. Sau cel puţin 
asta a fost impresia mea... Apoi continuă: 

— Şi nu putem să te lăsăm aşa... dezbrăcat. Theresa dragă, 
rogu-te să ti dai băiatului ceva de îmbrăcat până ajungem! 
Nu vreau să trezesc iar suspiciunile bătrânei vrăjitoare şi ale 
parlamentului din colţ. Spunând asta, făcu din ochi Theresei, 
care ti răspunse cu un zămbet condescendent. 

— Vino cu mine, Adagin! Bătrânul tău părinte are chef de 
mascaradă astăzi, adăugă amuzată Theresa, luându-mă de 
mână. Să vedem ce găsim în vechiul cufăr al amuzamentelor... 

Scotocind prin cufăr, Theresa găsi doar trei piese de 
vestimentaţie care să fie potrivite cu statura mea, însă nu pot spune 
că în pielea goală aş fi atras atenţia mai puţin decât îmbrăcat 
astfel, căci la fiecare colţ de stradă şi de la fiecare fereastră, ne 
urmăreau priviri amuzate. Târgoveţi, care mai de care, se opreau 
locului şi scărpinându-se pe scățârlie se intrebau ce arătare o mai 
fi şi aceasta ce-l însoţeşte pe venerabilul Magistru Adalbertus. 
Oprindu-ne în dreptul unei vitrine, putui să mă admir într-o 
oglindă adevărată. O mască de medic, cu cioc lung de piele şi 
ochelari de sticlă, îmi acoperea chipul complet făcându-mă să par 
un membru al poporului păsărienilor2”, restul trupului findu- 
mi ascuns cu o perdea verde de catifea înstelată cu auriu. În 
picioare, purtam o pereche veche de mocasini făţarnici. Ciudaţii 
pantofi erau vii, având fiecare câte o faţă de bărbat cu mustăţi şi 
barbă. Cei doi scârţăiau şi răcâiau din dinţi la fiecare doi paşi, 
fiind nemulţumiţi că după mult timp în care dormiseră în liniştea 
cufărului, sunt nevoiţi acum să îşi reia mersul pe jos. După ce se 
prezentară formal, aflai că incălţările mele se numeau: Rhump 
şi Gramp iar trăsătura lor de caracter cea mai uşor de observant 
era morocănoşia. 


Boşorogii salutară ridicându-şi pălăriile colorate cu boruri 
largi, iar după vociferări putui înţelege ce voia să spună 
Adalbertus mai devreme prin Parlamentul din colţ . 

— Yaips! Uite-l pă Alchimist! Cu ce dihanie umblă de data 
asta?! făcu unul ştirb şi deşirat îmbrăcat în albastru. 

— Vezi colea cumetre că ţi-a căzut ceva din buzunar, adăugă 
altul costumat în roşu, al cărui ochi stâng era ascuns de un petic 
negru. 


27 Neam de creaturi ale Tărâmului de Dedesubt cu cap de pasăre. Provin din Arhipelagul 
Păsărienilor aflat in sudul Terra Infra — Tărâmul de Dedesubt 

— Hop şaşa! Unde-i unu nu-i putere, unde-s doi puterea creşte! 
mormăi al treilea care era gras şi purta o tichie albastră, ascuţită. 

— Hehe, amorezule, ţi-ai luat nevastă? reveni bătrânelul 
cu haine roşii care se ridică de pe scăunel pentru a vedea mai 
indeaproape perechea ce le trecea prin faţă. 

Fără a-i lua în seamă, Adalbertus ce părea iritat, mă imbie 
să-mi văd de drum, iar hazlii continuară amuzaţi ciorovăind şi 
ciocnindu-şi clondirele cu tărie până ce, traversând Uliţa Dintre, 
făcurăm dreapta pe Uliţa de Dincolo, lăsându-i în urmă. 

— Nişte mari coţeari şi nătăfleţi, mârăi companionul meu. 
Ar trebui trimişi în turn, nu lăsaţi liberi prin târg. Ce haimanale 
incorigibile! 

Uliţa de Dincolo dădea în Uliţa Argintului, cunoscută pentru 
maeştrii ei bijutieri şi produsele excepţional lucrate pe care le 
exportau în toate colţurile Tărămului. Aici activitatea era în toi de 
dimineaţă până seara, uneori chiar şi noaptea. Meşterii şi alchimiştii 
lucrau necontenit obţinând metale pure, transmutând şi calcifiind 
spuza groasă, albicioasă ce se depunea pe alambicuri prin arderea 
îndelungată în athanoruri. Adevăraţi semizei ai elementelor! 

Făcând stânga realizai că ajunseserăm într-o piață foarte mare, 
centrul Arkanumului, punct nodal al comerţului de pretutindeni, 
mojar al activităţii politice a Breslelor şi Ordinelor, stup zumzăitor 
al a ce veniseră aici de cu zori să îşi desfacă produsele şi 
să ofere târgoveţilor obiecte nemaivăzute! O harababură de tarabe, 
fete încrâncenate în negocieri, nenumărate mărfuri şi obiecte a 
căror provenienţă te făcea să te întrebi: pe ce lume trăim?! Toate 
adunate într-un spaţiu străjuit de un dreptunghi strâmb de case cu 
câte un etaj sau două, fața de colorate, firme diverse, zgomot, praf 
şi îngrămădeală. Pe scurt: 

—  Em-po-ri-uuuuuuuum! exultă Adalbertus, arcuindu-şi 
braţul drept într-un gest magistral de deschidere a unei cortine ce 
ascundea un imperiu de furnici. 

Deodată nu mă mai simţeam ciudat, ci integrat acestei lumi 

colorate în a cărei vijelie mă purta acum Magistrul. Mulțimea de 
târgoveţi ne întâmpină cu zâmbetul pe buze, oferindu-ne cele mai 
preţioase nestemate, ţesături, arme, mâncăruri, veselă, elixiruri, 
parfumuri şi multe altele, că mi-ar fi greu acum să enumăr 
multitudinea de stimuli vizuali şi miresme ce mă invadau din 
toate părţile. Două doamne tinere se opriră în dreptul nostru 
şi mă priviră atent, chicotind. Cea mai îndrăzneață se apropie 
de Adalbertus şi îl întrebă curioasă dacă creatura mascată este 
vreo ciudăţenie adusă din insulele Marii celei Mari, dacă sunt 
magic şi, bineinteles, dacă sunt de vânzare. Un târgoveţ îşi imbia 
cumpărătorii să se apropie şi să vadă ondinele, nişte creaturi 
foarte mici şi simpatice ce arătau leit unor femei cu coadă de peşte 
plutind curioase în acvarii diverse. Un alt comerciant, oferea 
poţiuni de întinerire şi reducere a nopților albe de îngrijorare. 
Poţiunile sale erau imbuteliate în sticluţe albastre cu dopuri 
de lemn, în schimbul cărora cerea fie arcane”, fie pepite de aur. 
Puțin mai la dreapta, un domn gras şi inchis la ten, a cărui barbă 
frumos împletită îi ajungea până la buric, ne imbie să cumpărăm 
pui de căpcân. 

— Hai, cumetre, ia zi, te-am ghicit azi? Nu-s frumoşi ăştia? 
spuse burtosul ridicând un linţoi de pe un coş în care se aflau 
nişte ființe asemănătoare lui Morgante, ce prinseră a se văita în 
limba lor de ţi se făcea milă privindu-le şi auzindu-le. Magistrul 
il refuză, dar fu agăţat de o tânără frumoasă care, desfăcându-şi 
haina lungă, îi arătă ceva ce nu putui vedea, fapt care în mod clar 
il făcu să roşească şi să mă ia deoparte. 

— Pe aici, Adagin! spuse incurcat, luând-o printre tarabe. 

Un bărbat foarte înalt - şi când spun înalt mă refer la de 
trei ori statura Magistrului - şi prost îmbrăcat se holbă la noi, 
dar îşi continuă drumul impiedicându-se de tarabe şi primind 
avertismente de la târgoveți. 

— Asta ce mai este? bâjbâii pe jumătate speriat. 

— Hahaha! râse cu poftă Adalbertus. Acest personaj deşirat 


28 Sistem monetar în Arkanum — Arcane de Tarot / cărţi de Tarot. 


+ 20 + 


şi prostoan este un makrobioi”. Og este numele lui. Og cel Prost. Este 
un biet ţăran ce munceşte câmpurile din prejur. A venit să îşi umple 
caraţele cu apă de la fântâni. În locul tău aş avea grijă. N-are multă 
minte, dar este inofensiv. 

Puțin mai încolo stătea o arătare de-a dreptul ridicolă, părând 
o combinaţie între un atelier de potcovărie şi un om, întrucât toate 
instrumentele necesare îndeletniciri sale, făceau parte din el. Capul, 
cu faţa integrată într-o cutie metalică, se continua în partea de sus 
cu o menghină, de care atârnau potcoave în loc de urechi. De la gåt 
în jos, acesta devenea o vatră de cuptor, în care, un foc aprins înroşea 
o bucată de metal. Foarte serios şi dedicat începu o demonstraţie a 
măestriei, înhăţând un cleşte şi un ciocan cu care începu să bată de zor 
fierul înroşit din care săreau scântei spre grămada de curioşi adunată 
de jur împrejur. Spatele său era o foale” ce se umfla şi dezumfla din 
timp în timp, trezind jarul la viaţă. Picioarele ti erau normale, mai 
puţin ciudaţii pantofi de tablă ce îi rivalizau pe cei doi prieteni ai mei: 
Grump şi Rhump. 

Pe o plăcuţă metalică scria: „Omul Potcovărie — Vă potcovim caii 
şi inorogii cât ai spune: speliciosulabilitic!” 

Lângă el, un altul şi mai şi, părea format din multe sertare deschise 
ce prezentau o gamă variată de sticle şi sticluţe, prosoape, evantaie 
colorate, seturi de ceşcuţe şi lingurite. Chiar şi picioarele erau nişte 
mici cabinete cu uşile deschise, lăsând să se observe sticle cu poţiuni. 
Am bănuit că acestuia ar fi trebuit să-i zică: omul secreter... dar m-a 
pus puţin în dificultate cascheta metalică pe care o purta cu graţie, 
căci era un fel de ceainic din care ieşeau aburi. Asta nu părea să îl 
afecteze deloc, ci dimpotrivă, era foarte amabil cu doamnele ce treceau, 
aplecându-se pentru a le turna băutura caldă în ceşti asortate. 

— Să intrăm aici Adagin, am ceva de luat! spuse Adalbertus tăios, 
privind un bărbat costumat în negru ce ne urmărea cu privirea de la 
o distanţă fără să îşi ia ochii de la noi. 

Pe firmamentul pictat se putea citi: 


29 Makrobioi — Uriaş prostovan 
30 Aparat care serveşte la comprimarea şi la suflarea aerului cu ajutorul unei camere cu 
burduf de piele cu pereti plisati, acționată prin mânere sau printr-un sistem de pârghii. Este 


folosit in special pentru întreținerea focului din Athanor dar şi de către fierari în fierării. 

DUGHEANA PRAFURILOR 


Magistrul dădu noroc cu o mână ce ţinea loc de clanţă şi o uşă 
se deschise, primindu-ne înăuntru. 

— Multumesc frumos! spuse Magistrul uşii, iar uşa scârţăi 
veselă din balamale, închizindu-se în spatele nostru. 

Dugheana prafurilor era un spaţiu intim şi plăcut mirositor. 
Un covor molatec invita oaspeţii să ti calce modelele geometrice. 
Dulăpioare de lemn, cu ornamente aurite, ofereau o gamă foarte 
bogată de prafuri prezentate în sticle multicolore. Pe măsuţe, 
balange cu talere de argint şi cupru ţineau în echilibru mormane 
de prafuri colorate, ce puteau fi lejer cercetate sau mirosite. După 
ce se incruntă puţin, ca pentru a-şi obişnui ochii cu noii veniţi, un 
bărbat între două vârste, a cărui barbă îngrijită îi dădea o expresie 
regală, ne întâmpină amabil. 

— Adalbertus, bătrâne, ce vânt te aduce pe aici? spuse negustorul, 
păşind spre noi. Cåt să fi trecut? Nu te-am mai văzut de... 

— „De prea mult, prietene drag! îl întrerupse Adalbertus 
strângându-i mâna. 

— Cu treburi prin Emporium? Văd că ai cumpărat un nou 
ajutor...? spuse bărbatul, privindu-mă ca pe o curiozitate. Sau este 
un pigmeu pentru experimente? lar faci disecţii?... Ştii că edictele o 
interzic.. 

— Ah, nu, nu! Prietene drag, poate că eşti primul căruia îi 
împărtăşesc această imensă bucurie. El este fiul meu, Adaqin! 
Adagin, el este Borius, un foarte vechi colaborator şi... breslaş de 
incredere. 

— Încântat de cunoştinţă, conaşule Adagin! Dar, oare, aş putea 
să văd cui mă adresez? 

Aproape că uitasem că fusesem înfofolit in perdea şi arătam ca 
ultima ciudăţenie. 

— Adadin, te rog, fă pe plac prietenului meu şi arată-te! 

Mă conformai şi hainele fură date la o parte. 

— Arggg... stinge lumina! strigă Rhump, din piciorul drept. 

— Mai taci, că încerc să aţipesc! interveni Grump, deschizând un 
ochi verde. 

— Taci tu, stângaciule! rosti primul pantof cu o expresie dezgustată. 

— lar tu? 

— Da, iar eu, ei şi ce?! 

— Şi ce, ce? sări Rhump la ceartă. 

— Când n-ai cap vai de...picioare! replică pantoful, pantoţului. 

— Ssssst! t întrerupse Adalbertus. Trebuia să fac focul cu voi astă 
toamnă, dar aţi avut noroc că v-a salvat Theresa că altfel... 

— Oh... făcu Grump cu o mutrişoară speriată, amuţind pe dată. 

— Mă rog... continuă Rhump şi tăcu de asemenea, prefăcându-se 
că fluieră. 

— Scuze de întrerupere, vechi prieten! Dar cum ziceam, el este fiul 
meu. L-am obţinut prin transmutarea mercurului. După ani de zile 
de eforturi! 

— Uimitor, dragă prietene! într-adevăr remarcabil, adăugă 
Borius, scoțând din buzunarul tunicii cafenii un monoclu pe care şi-l 
aplică la ochiul drept, luându-mă în serios, ca pe un produs foarte 
valoros ce trebuie valorificat. Hmm... crezi oare că este şi... 

— Şi...? se înteresă Magistrul intinzându-şi gâtul. 

— Ah, nimic, nimic! Visam cu ochii deschişi, dragă Adalbertus! 
Mă cunoşti doar... Iubesc speculaţia ca şi orice altceva. Cine mai ştie 
despre asta? 

— Nimeni incă! Am convocat mâine seară o întâlnire a breslei la 
Muzica Sferelor. Acolo doresc să fac anunţul oficial! Vei fi acolo, da? 

— Dacă o spui aşa, atunci, da, da, cu siguranţă! Un Homunculus... 
demult vorbeai despre asta, dar nu am bănuit că... 

— ...Aş putea reuşi, vrei să spui dragul meu prieten? 

— Exactl... spuse Borius, cercetându-mă şi părând să fie transpus 
undeva departe. Scuză-mi indiscreția, omuleţule, dar cum te simţi? 
Vorbeşte, nu-i aşa? 

Eu care tăcusem în tot acest timp răspunsei sigur pe mine: 

— Bineinteles că vorbesc! Chiar şi merg şi... şi mănâne peşte! 

— Peşte va să zică, ha?... spuse comerciantul cu un zămbet surprins. 

— Da, domnule Borius! Mă dau în vânt după peşte! 

— Bine, atunci! continuă domnul Borius amuzat. Voi avea grijă 
să ţin minte asta. 

Din spatele tejghelei se auzi o uşă deschizându-se şi apoi o foială 

în spatele perdeleor ce ascundeau restul casei. O mică figură cu păr 
roşcat apăru de după ele, ţinând în mâini un bucheţel de flori de 
câmp. 

— Ea este Margareta! spuse Borius, fiica mea. 

— Oh... mă bucur să te revăd, Margareta! Când te-am văzut 
ultima dată erai doar... un bog de om, spuse Magistrul uimit. 

Fără să scoată un cuvânt, fetiţa se ascunse în spatele picioarelor 
tatălui, iar eu mă imbrăcai degrabă, simțind o stare de ruşine pentru 
prima oară de când mă născusem. 

— Era să şi uit de ce am venit, continuă Adalbertus. Aşa e când 
ai copii... 

Bărbaţii continuară discuţia în linişte în timp ce eu, supravegheat 
de mica Margareta a cărei rochiţă verde se potrivea de minune cu 
părul roşcat şi bucheţelul violet, mă plimbai prin dugheană, citind 
etichetele diferitelor sticluţe şi borcane. 

Hydrargyrum — Praf de prizat. Puternic împotriva durerilor 
abdominale cauzate de ouăle stricate de prepeliţă. 

Arfenicum — Solvent anginar. Scapă trupul de efectele nedorite 
ale umezelii excesive din turele de noapte sau din inchisoare. 

Citrum — Îmbină efectele curative ale citricelor cu puterea 
irezistibilă a prafului de mezină. Aplicat corespunzător, astupă orice 
ureche nedorită din preajma casei. 

Oare la ce se referea etichetă când spunea „ureche nedorită din 
preajma casei?”. În alt raft înalt, alte sticluțe multicolore străluceau 
în rază de soare ce pătrundea pe ferestrele largi. 

Flaulutem — Bea-l inainte de somn şi coşmarurile îţi vor dispărea 
ca prin minune. Prescris în special contabililor, judecătorilor şi 
doctorilor. 

Agrimon — Închegator universal de Prima Materia. Nu folosiţi 
fără prescripţia Apotecarului! 

Lavandă - numită şi lumina casei, aceasta improspătează atât 
rufele cât şi ungherele mucegăite. Tine la distanţă moliile, păianjenii 
şi lemurii. 

Mev palurum - Ajută în cazuri de amnezie cronică. 

Fumigin — Inhalară în perioadele de depresie, ajută la formarea 
unei imagini mai pozitive asupra vieţii. Testat! 


Sulf — Ajută la transmutarea la negru. A nu se folosi în exces! 

Pilitură de fier — "Ţine spiritele întunecate departe de casă. Un 
cerc de pilitură de fier, inlănţuie un spirit. Consultaţi Maleficierul 
cel mai apropiat pentru detalii privind maleficia potrivită în acest 
caz. Nu lăsaţi pilitura de fier la îndemâna neofiților! 

O sticluţă neagră de pe un raft mai inalt imi atrase atenţia 
în mod deosebit. Pe eticheta îngălbenită de vreme, era desenat 
un craniu omenesc şi două oase, dedesubtul cărora stătea scris de 
mână: 


V.LT.R.LO.L” 


Craniul parcă mă privea insistent şi fäcåându-mă să nu mă mai 
simt în apele mele. O clipă simtii o ameţeală şi, lăsând prafurile 
deoparte, privii pe ferestre, Emporiumul. Lumina era îndoielnică, 
iar norii zburau foarte repede pe suprafața discului solar, aşa că 
trăsei un colț de perdea, dar mâna îmi fu oprită... de o altă mână 
ce apăru din spatele perdelei! Crezui că este mica Margareta, ce se 
joacă, însă mă înşelai. Mâna aceasta, deşi mică, era bătrânicioasă 
şi plină de vene. Mă trăsei inapoi speriat dând perdeaua violetă la 
o parte, fărà a înţelege ce văd. Era aievea! Mâna aparţinea unei 
cărţi de pe un raft al bibliotecii! Imediat se våri intr-un buzunar al 
jiletcii verzi, ponosite, ce-i servea şi de copertă. Prinsei curaj şi mă 
adresai obiectului sau... mă rog... vietăţii: 

— Ce eşti? Eu sunt un Homunculus. Homunculus Adagin! îi 
spusei... obiectului. 

Cartea nu dădu niciun semn că este impresionată sau conştientă 
de prezenţa mea. Căutai privirea Magistrului, insă acesta discuta 
în şoaptă cu Borius, gesticulând. Mica Margareta se juca cu nişte 
bilute şi nu părea deloc afectată de scena petrecută. Bănuii că nu 
este nimic periculos aşa că intrebai din nou creatura, de data asta 
cu un ton mai hotărât: 


31 În alchimie, vitriolul desemna acidul sulfuric. Acronimul V.LT.R.LO.L se bazează pe 
fraza latinească “Visita Interiora Terrae Rectificando Invenies Occultum Lappidem”, adică, 
“Vizitează interiorul pământului şi “rectificându-te” (purificându-te) vei găsi piatra ascunsă”. E 


un alt fel de a spune “priveşte înlăuntrul tău pentru a afla adevărul” 

— Te-am întrebat ce eşti? Nu ştii că este nepoliticos să nu 
răspunzi cuiva care iţi adresează o intrebare? 

Cartea stătu o clipă ca şi cum s-ar fi gândit la ceva. Apoi, 
mâinile îi apărură la vedere şi deschizându-şi coperţile mă lăsă să 
citesc ce era scris pe prima pagină: 


„MISTIFIZICA ARBOREA” 
Un ghid introductiv în tainele misticii fizice, ale lumilor de 
aici şi de dincolo. 


Dedesubt, un scris tăiat, ti marea vechea rezidenţă: 


— Poţi să vorbeşti? 

Cartea nu scoase niciun cuvânt, dar ca răspuns, dădu grăbită 
câteva pagini şi indică cu degetul cuvântul „nu” din propoziţia: 

„ṣi nici măcar misticii începuturilor nu luau în considerare 
existenţă altor Tărâmuri mai presus de acesta”. 

Magistrul dădea semne că ne pregătim de plecare, aşa că fui 
nevoit să îmi iau la revedere de la interesantul domn, ce îşi pocni 
degetele unele de altele închizând coperţile şi punându-se pe moţăit. 

Magistrul, părea bine dispus. Tocmai achiziţionase câteva 
sticluțe şi îi plătea lui Borius trei mici pepite de aur. Afacerea 
fiind încheiată, ne luarăm la revedere de la negustor şi de la 
mica Margareta care se făstăci toată şi ieşirăm în lumină vioaie 
a soarelui ce se ivea din nori. Adalbertus dădu din nou noroc cu 
mâna uşii care îşi falțăi palma în chip de la revedere. 

Ca de obicei, nu indrăznii să îl intreb pe Magistru nimic legat 
de ciudata vietate, considerând, cum aveam să consider şi de 
atunci inainte, că lucrurile ce trebuiesc aflate, se vor afla până la 
urmă şi că este normal să existe cărți vii şi uşi cu mâini. 

Patru gărzi în armură albă, pe ale căror scuturi era ilustrat 
un dragonet alb, păzeau un obiect de mari proporţii, ce la prima 
vedere părea... o clepsidră uriaşă. Mă rog... chiar şi la a doua vedere. 
Da, era o clepsidră uriaşă şi deşi poziționată destul de aproape de 
impunătoarea clădire a Praetoriumului”, ce domina Emporiumul, 
grandoarea nu părea deloc să-i fie ştirbită, ci dimpotrivă, prin 
comparaţie, Praetoriumul devenea un obiectiv secundar, şters şi 
obişnuit. 

În faţa ei, bătrânul îşi dădu jos boneta dregându-şi glasul, şi 
considerând că sosise momentul să mă lumineze, vorbi: 

— lată, mândria noastră şi cea mai mare invenție dintre 
toate! Fiule, aceasta este Clepsidra evurilor! Originea creaţiei ei 
este necunoscută, dar ştim că ea ne-a fost dăruită de Maestrul 
Clepsidrei însuşi, cel care, la finalul fiecărui ciclu clepsidric, este 
invitat în mijlocul nostru pentru a o întoarce impreună, reincepând 
un nou ciclu. Fără ea, lumea noastră în sine nu ar avea sens. 

— Şi cum funcţionează? 

— Păi, nimic mai simplu! răspunse Adalbertus, admirând 
impunătorul obiect. Chiar aici, în mijlocul mulţimii adunate, 
Maestrul Clepsidrei încantează cuvinte magice, executând un 
complex ritual alchimic. Vei vedea cu ochii tăi, atunci când va 
veni momentul. 

— Dar, tată, ce se întâmplă dacă nu este întoarsă? intrebai. Ce 
se întâmplă atunci? 

Bătrânul zâmbi blajin, ochii lui albaştri reflectând nisipul 
auriu şi pur pe care il privea şi continuă: 

— În toată istoria ei de evuri, a fost mereu întoarsă de către 
Maestrul Clepsidrei şi nu a existat niciodată o astfel de situaţie în 
care întoarcerea ei să fie periclitată. 

— Dar dacă totuşi... n-ar fi întoarsă?... 

— Adagin, sunt multe lucruri pe care le vei învăţa în această 
lume în care te-am adus şi acest lucru este unul dintre ele. Însă acum, 
eşti mult prea tânăr pentru a înţelege astfel de lucruri complicate. 

Tot ce trebuie să ştii este că, eu şi ceilalți alchimişti, avem grijă ca 
lucrurile despre care vorbeşti acum, să nu se întâmple, iar lumea 
Tărâmului de Dedesubt să-şi continue viaţa în pace şi ordine. 

Punându-şi inapoi bonera, Magistrul mă luă de mână şi 
având grijă la carele cu legume trase de boi, traversarăm uliţa 
aglomerată şi întrarăm într-o clădire masivă de piatră, pe al cărei 
blazon stătea scris: 


CROITORIA DOMNILOR 
MAROT & MAROT 


— Aici nu vii dacă n-ai ştaiț! 

— Da, ai înţeles? Fără ştaif n-ai ce cotrobăi aici! 

— Ah, că bine-am zis-o! Fără ştaij e clar: imposibil! 
— Şi nu mai pun că... şi o zise in şoaptă, Re-ge-le vine aici... 
— Să-şi croiască bonete! 

— Şi pelerine! 

— Şi nădragi! 

— Să nu uităm de nădragi! 

— Ultima oară şi Regina... 

— Regina are ştaiț! O daaa... 

— Regina e o damă de lume! 

— Nu ca aci în târg! 

— Toți pungaşii îşi fac costume! 

„acestea fură primele cuvinte pe care le putui auzi, intrând 
în dieta de pe Uliţa Decapitaţilor. Două voci feminine extrem 
de... asurzitoare. Două voci distincte, dar... halucinant de identice. 
Două voci a două femei sau... a unei singure femei! Ce? Ce e asta? 
Două voci, o singură femeie cu două capete, ca să fiu mai exact!!! 

— Sărut mânuşiţele, scumpă doamnă Apolonia şi Apolonia! 
se introduse Magistrul, aplecându-şi respectuos capul în faţa unei 
doamne somptuos îmbrăcate, ce emana graţia unei hangiţe în 

seara carnavalului, atunci când târgoveţii devin regi şi viceversa. O 
doamnă corpolentă, bine mirositoare, volubilă şi... cu două capete! 

— Oh, Magistre! Arătaţi mai bine decât oricând! spuse capul 
stâng al femeii. 

— Magnifique! sugeră capul din dreapta, ţuguindu-şi buzele. Cu 
ce vă trataţi tenul? Verbină, apa vieţii, aur lichid...? 

— Monsieur, ce vă aduce în umilul nostru stabiliment? făcu 
primul cap, aruncându-şi nasul cârn în aerul parfumat. 

— Madame, mă măguliţi cu laudele! Să fiu sincer, nu mă tratez 
cu niciuna dintre cele sugerate mai sus. Şi ca să vă răspund la a 
doua întrebare, doamnă Apolonia, vin cu o comandă foarte, foarte 
importantă! Domnii Marot or să se bucure! 

— Oh la là, monsieur! Mă faceţi curioase! spuse capul drept, 
uitându-se spre mine care mă ascundeam în spatele Magistrului. 

— Dar... aveţi un însoţitor...? chestionă capul din stângă. 

— Un amploaiat! Pigmeu? preluă celălalt cap, iscodind cu 
privirea spre mine. Dar ce se întâmplă cu el, Magistre Adalbertus? 
Băiatul e cam... transparent... Cu ce îl hrăniţi?! Dovleci anorexici??? 

— A, nu, madame! Nu un amploaiat, nici un pigmeu, spuse 
Adalbertus pe un ton măgulit. Dânsul este Adagin. Fiul meu! 

— Oh là la, ce n'est pas possible - O la la, nu este posibil!!! făcură 
ambele capete în tandem! De necrezut! Ce neaşteptat! De-a dreptul 
fermecător! Vrem să-l vedem, să-l vedem! 

— Adagin, te rog, dă-ţi pelerina şi masca jos pentru ca bunele 
doamne să te poată vedea! 

Cunoscând deja formalitățile, îmi dădui jos hainele, sub privirile 
uimite ale femeilor sau.. femeii. O voce masculină se auzi însă din 
spate şi întorcându-ne, furăm întâmpinați de un nu mai puţin 
surpinzător personaj a cărui ţinută şi atitudine îmi sugeră imediat 
că este stăpânul stabilimentului, maestrul croitor... Domnii Marot! 
Hainele sale albe aveau fireturi de aur în jurul gâtului şi la manşete, 
iar în picioare purta o pereche de cizme inalte de călărie, ţuguiate, 
după moda vremii. Bineînţeles, Domnul Marot era de fapt, Domnii 
Marot şi prezenta semnalmentele de neam ale soţiei sale bicefale. 

— Toate gratulaţiile, maestre! şuieră o voce afabilă. Vă previn, 

sunt intrigat! Când am auzit că aveţi un fiu, mi-am spus: da, va fi 
un test pentru mine, o lucrare de geniu, o imblânzire a scorpiei şi 
a catifelei, un război în miniatură ce îl voi reputa negreşit! spuse 
unul dintre capetele domnului Marot şi părul său blond, bogat, fu 
direcționat spre dreapta de o mână fină, pe al cărui inelar strălucea 
o nestemată rubinie. 

Celălalt cap, oftă siderat, pentru ca mai apoi să e exprime calm 
şi răspicat, accentuând fiecare cuvânt. 

— Bine aţi venit la Marot & Marot! Îl rugăm pe tânărul 
gentleman să se îndrepte către soclul de la fereastră pentru a-i lua 
măsurile! Apolonia, te rog, zoreşte croitoresele! 

— Bine v-am găsit, domnule Marot! spuse Adalbertus puţin 
intimidat. Imediat, domnule! Adagin, ai auzit ce a spus domnul 
Marot... pe soclu! 

Mă căţărai pe soclul cu trepte din mijlocul camerei. Două 
cvoitorese, dotate cu toate cele necesare luării măsurilor, veniră 
imediat, trăgându-mă de mâini şi de picioare, făcându-mă să stau 
în cele mai caraghioase poziţii nefireşti, până când, declarându-se 
mulţumite îşi strânseră aparatele de tortură şi se retraseră intr-o 
linişte totală. Domnul Marot se apropie discret, iar capul serios, 
mă rugă să fac o piruetă pentru a constata „Lattitude” - atitudinea. 
Apoi se retrase în atelierul său ce era dincolo de nişte uşi foarte 
înalte şi albe. Pentru statura mea, încăperea în care eram, nu 
era cu mult mai mică decât tot Emporiumul. Mai multe torsuri 
omeneşti din pânză, pe câte un picior de lemn şi fără capete, erau 
îmbrăcate cu rochii care mai de care mai la modă. Văzându-mi 
curiozitatea, doamna Apolonia interveni: 

— Les mannequins! şi pocnind din degete, le aduse deodată 
la viaţă, iar manechinele incepură să se rotească pe picioarele de 
lemn, făcând reverenţe de curtoazie. 

Începui să râd, captivat de frumoasele rochiţe mişcătoare, dar 
Magistrul mă apostrofă de la depărtare cu o figură serioasă, aşa 
că nu avui ce face decât să redevin un omuleţ serios care-şi aştepta 
costumul. 

După un timp în care furăm delectaţi cu poveştile lipsite de 


sens ale doamnei Apolonia în variatele sale tonuri şi predispoziţii 
verbale, uşile cabinetului domnilor Marot se deschiseră, şi croitorul 
bicefal păşi ţanţoş către noi, înmânându-ne un papirus pe care 
desenase variate modele, intr-un stil impecabil şi „fără modestie, de 
foarte bun gust”. Hainele cădeau ca pe un rege. Domnii Marot imi 
explicară fiecare piesă şi cum va trebui ea purtată ca toate cutele şi 
calitatea materialului să fie puse cât mai „grandios” în valoare, iar 
eu să nu trec neobservat, ca um oarecare prin târg. Urmă o scurtă 
discuţie în privat cu Magistrul şi inţelesei că era vorba despre 
plată, lucru care nu reprezenta o problemă pentru Adalbertus, 
pe care il văzui extrăgând o sumă frumuşică de arkane pentru 
a-l plăti pe vestitul croitor. A purta o creaţie a domnilor Marot 
nu era un act de protecţie a trupului, ci o revoluţie estetică, un 
război al bunului gust, intentat „arbatiilor” (indiferent ce ar fi fost 
aceştia, am înţeles că sunt la polul opus). După executarea plăţii 
şi prelumgile schimburi de gratuităţi şi bineţuri între doamnele 
Apolonia şi Magistru, pupat de mâini şi strâns de obraji (evident 
că ai mei), reuşirăm să ne retragem in aşteparea costumului despre 
care înţelesei că fusese pus pe lista „urgenţe” şi avea să fie dat gata 
a doua zi la amiază. Acestea fiind stabilite, părăsirăm croitoria, 
indreptându-ne spre casă, unde Thresa, care dereticase în tot acest 
răstimp, ne aștepta cu masa pusă! 

Capitolul trei 


BIBLIOTECA. DL. CABINET. 
TAVERNA MUZICA SFERELOR. 


ăpcânul se prezentă din nou în faţa uşii de la intrare 

pentru a primi o nouă sarcină. Adalbertus pregătise mai 

multe misive parafate pe care i le înmână personal lui 
Morgante: 


„Fraţi Hermetici ai Aurorei, breslaşi şi prieteni, 
Solicit convocarea Breslei, sub auspiciile unei situații 
excepționale, mâine seară, după amurg, în taverna Muzica 
Sferelor”. 
Ne vedem acolo. Nu solicit misivă inapoi. 
Adalbertus” 


Ajuns acasă, putui să-mi lepăd caraghioasa costumatie şi să mă 
simt în largul meu. Dorind să îl cunosc pe Morgante, îl însoții pe 
Magistru în stradă. Mai întâi, căpcånul rămase departe privindu- 
mă cu ochi temători, dar blânzi. Avu nevoie de convingeri repetate 
pentru a se apropia şi a mă amuşina cu botul său bej de detectiv 
al caracterelor. După ce îşi umplu plămânii cu semnalmentele 


34 Sediul Breslei Fraţilor Aurorei. 

mele olfactive, se gudură multumit şi îmi intinse o mână păroasă, 
cafenie, în semn de prietenie. Şi eu mă aflam pentru prima dată în 
faţa unui astfel de salut, dar bănuiesc că amândoi ne-am descurcat 
în a face cunoştinţă şi a ne indrăgi, deoarece multă vreme după 
aceea, aveam să rămânem prieteni apropiaţi. Un căpcân este loial 
până la moarte prietenilor sau stăpânilor, iar Morgante nu a făcut 
niciodată rabat de la asta. Calitățile sale, după cum aveam să 
aflu, nu stăteau nici în faptul că era un alergător înnăscut, nici 
în faptul că înnebunea de furie când vedea pisici, sau în faptul 
că sforăia ca un dragon gripat. Cea mai de seamă calitate a sa 
era şi a rămas mereu, modul în care şi-a manifestat prietenia, iar 
Adalbertus părea că știuse asta încă de la inceput. Căpcânul avea 
să fie cel mai de seamă prieten al meu şi chiar şi la multe Clepsidre 
după trecerea sa în neființă, mă reintorceam deseori în amintire, 
la momentele isteric de comice sau tulburător de profunde, ce ne 
animaseră prietenia şi vieţile. Dar... pentru moment, Morgante 
era un căpcân adolescent, împiedicat şi gălăgios, ce trezea întreg 
cartierul cu lătratul său de vagabond notoriu. În anotimpurile 
friguroase, Magistrul îi organiza un culcuş cald în fundul 
magaziilor, căci nici prin farmece nu puteai convinge un căpcân 
să locuiască într-o casă, darămite să doarmă într-un pat! Astfel 
de lucruri erau excluse universului său canin şi, de altfel, oricărui 
căpcån fără deosebire. În cel mai bun caz, Morgante putea dormi 
la picioarele patului, dar asta doar în cazul excepţional al unei 
furtuni, căpcânii fiind terorizaţi de fulgere şi tunete. 

— Adagin! răspunsei vesel la salutul său. 

— Mor-an-te! silabisi noul meu prieten. 

— Vrei să spui: Mor-gan-te! reformulai, făcând pe profesorul de 
dicţie, dar căpcânul imi răspunse vioi: 

— Mor-an-te! Mor-an-te! Mor-an-te! 

Şi cam asta fu prima şi singura lecţie de dicţie a mea, in calitate 
de profesor. 

Adalbertus, ce fusese tot timpul atent la interacțiunea noastră, 
ti puse mâna patern pe umăr alergătorului şi îl rugă să ajungă 
la toţi destinatarii, iar apoi, dacă doreşte să înnopteze în curte, 

doar să sune de patru ori clopoțelul uşii de la intrare, acesta fiind 
un semn cunoscut numai de cei ai casei. Morgante mări fericit 
doar la prospectul ideii de a alerga din nou prin tot târgul ducând 
misive, iar Adalbertus scoase din buzunar o arcană de băte, alături 
de o mică bucăţică de zahăr, cu care îl recompensă pentru efort. 
Este inutil să povestesc că demarajul lui Morgante avu un efect 
similar cu cel de dimineaţă şi că ţipetele şi fustele Țălțăite treziră 
amuzamentul parlamentului cârcotaşilor din colț, ce-şi arumcară 
tichiile în sus în urma campionului local la distribuit misive. 
Închizând uşa de la intrare în urma noastră, Adalbertus mă 
cercetă lung şi apoi, ca o concluzie demult precumpănită, imi spuse: 
— Urmează-mă! 


s 

Îl urmai şi mare imi fu mirarea văzând că în dreptul uşii din 
faça bucătăriei, se opri scoțând o cheie dintr-un buzunar ascuns 
de la piept, şi-o învårti în broasca uşii ferecate despre care nu îmi 
amintise nimic mai devreme. Ajutându-ne de o sfoară groasă 
în chip de balustradă, coborârăm treptele tăiate în piatră, ce se 
afundau în intuneric. Când se terminară, solul era mai moale şi 
realizai că nu putea fi decat pământ bătătorit. 

— Rămâi pe loc! se auzi vocea Magistrului, urmată imediat de 
nişte scăpărări luminescente şi un şfichiuit. Un miros vag de sărat 
imi veni în nări şi văzui figura lui Adalbertus iluminată fugar 
de o lumină galbenă. Filumene magice”! spuse bătrânul fiind 
emoţionat ca un copil de o descoperire fantastică. 

— Cum ai făcut asta? chestionai eu, la fel de fericit. Fosfor alb 
şi aşchii de lemn! Scoase din cutie, filumenele întră în contact cu 
aerul şi iau foc instantaneu. Le-am inventat în tinereţe. De câteva 
ori mi-au salvat viaţa! 

Pesemne că Magistrul era un inventator dibaci. Aveam să mai 
descopăr alte şi alte invenții de ale sale de-a lungul Clepsidrelor. 
Una dintre invenţii era sub forma unui abajur cu băț, format din 


35 Filumene magice — Chibrituri, inventate de Adalbertus, tatăl lui Adaqin. 

felii metalice subțiri, care nu lăsa ploaia să te ude în cap şi să-ţi 
curgă sub guler. Îşi numise invenţia umbraela, sau umbrella... ceva 
în genul ăsta... Dar momentan mă bucuram de efectul luminescent 
al filumenelor magice ce aprinseră o torţă. Urmând-o, coborârăm 
o pantă printr-un tunel strâmt ce imi dădu senzaţia că nu se mai 
termină. Apoi, o cheie intră în altă broască şi pătrunserăm într-un 
hol sau spaţiu din care puteam alege să continuăm tunelul ce inainta 
spre dreapta, sau să trecem de încă o uşă metalică, neagră, în stânga. 
Magistrul alese această variantă şi se scotoci după o cheie care nu 
era o cheie intocmai obişnuită, deoarece se bifurca la capătul opus 
mânerului. O mână-clanţă aştepta întinsă. Primind cheia, mâna 
făcu o mişcare spre interior, introducând-o în două găuri de cheie 
alăturate, clic-clic şi uşa se dădu în lături cu un scârţăit ce denota 
că nu mai fusese folosită de ceva vreme. Magistrul întră, iar eu îl 
urmai, nu înainte de a vedea pe peretele exterior, lângă ușă, o formă 
ciudată care mă reţinu. Era o ureche adevărată crescută pe zidul de 
piatră mucegăit. Oprindu-l pe Magistru îl întrebai ce este aceea, dar 
el, luminând locul, îşi puse degetul arătător pe buze în semn că ar 
trebui să fac tăcere şi mă trase înăuntru închizând uşa. Eram într- 
un hol din care, printr-o boltă rotundă se întra într-o cameră mare. 
Adalbertus o lumină mai întâi pe toată până găsi [eştilele a două 
alte făclii pe care le aprinse şi astfel puturăm vedea limpede tot ce 
ne înconjura. Spaţiul era de formă pătrată, cu o lăţime a zidurilor 
pe fiecare latură de cel puţin zece paşi de om, de-a lungul cărora se 
înşirau numeroase biblioteci şi pupitre înţesate de obiecte şi cărţi 
asemănătoare celei pe care o întâlnisem în Dugheana Prafurilor a 
domnului Bovrius. Fiind trezite din somn, mai toate dădură semne 
de agitaţie, ca şi cum, după un vis îndelungat, nu înțelegeau de ce 
sunt trezite. O carte mare şi groasă, ce dormitase pe raftul cel mai de 
sus al unei biblioteci, se intinse atåt de tare incât, dezechilibrându-se 
căzu cu o pufnitură ce săltă praful. Revenindu-şi rapid, se scutură 
agitată şi prinse a se căţăra înapoi ajutându-se de mâini. Restul 
cărţilor se deşteptară şi ele treptat şi se ordonară ca şi cum s-ar fi 
pregătit de inspecţie. 

— Adagin, bine ai venit în Bibliotecă! Aceste cărţi, cu care poate 

ai mai avut ocazia astăzi să te întâlneşti, sunt Cronici şi reprezintă 
tot ce lumea noastră are mai de preţ. În paginile lor, sunt păstrate 
cele mai mari secrete ale universului, tainele ştiinţelor, denumirile 
substanţelor şi cum se obţin ele, nomenclatoarele spagirice, 
arbatelurile magice, tomurile astrologice sau clasoarele de 
herbologie. Unele tratează natura materiei, altele natura spiritului. 
Mai sunt unele care tratează despre descoperirile geografice, cărora 
li se spune atlase. Altora li se spune Grimoire, Necronomicoane, 
Maleficiare, Incunabule, Tratate magice, Arhive, Istorii, Biografi, 
Legendarii sau Registre. Dar indiferent cum se numesc, ele toate 
compun istoria Tărămului de Dedesubt în care ne trăim vieţile; ele 
sunt toate importante pentru continuitatea acestei lumi. Breasla 
Arhivarilor şi a Bibliotecarilor, ce-şi are sediul în Bastionul de vest 
al târgului, are grijă de evuri intregi ca lumina cunoaşterii să nu 
se stingă. Însă nici ea însăşi şi nici noi alchimiştii, nu reuşim de 
fiecare dată să salvăm toate Cronicile de influenţa întunericului. 

— Vrei să spui că aceste Cronici formează o breaslă? întrebai 
privind câteva volume care păreau foarte implicate în discuţia 
noastră. 

— Da, Adagin! Ai bănuit bine. Toate aceste Cronici şi multe 
altele ce locuiesc in Bastion sau în diverse biblioteci private ca cea 
a lui Borius, sunt breslaşi şi cetăţeni ai Arkanumului! 

— Dar de ce aceste Cronici locuiesc aici, în intuneric? Au făcut 
ceva rău? 

— Nu, spuse Adalbertus zâmbind patern. Aceste Cronici sunt 
ascunse aici de mine pentru a nu fi corupte de Cronicile ce au 
fost deja afectate de întuneric. Ele insele au venit de bună voie şi 
vor locui aici până întunericul va fi alumgat, iar ele se vor putea 
reintoarce în Bastion. 

— Cum adică, afectate? 

— Cronicile sunt fiinţe ce sunt fabricate pentru a deveni 
Tratate magice, Arhive, Istorii şi tot aşa... însă ele nu sunt scrise 
de cărturari sau alchimişti. 

— Dar de către cine? întrebai captivat. 

— Cronicile se scriu singure sau unele pe altele, Adagin... 

Mă uitai împrejur observând cum toate cărţile erau atât de 
atente ca şi cum, ascultându-ne, ne dădeau dreptate. Cu un scârţăit 
de balama ruginită, o cronică se deschise foindu-şi paginile ca semn 
al faptului că era trup şi suflet de acord cu ce discutam. Adalbertus 
îşi continuă ideea. 

— „astfel încât, unele învaţă de la altele, la fel cum noi, părinţii 
şi copiii, invăţam unii de la alții. Atunci când unii suferim influente 
negative, transmitem asta celor pe care îi învăţăm. La fel este şi 
cazul Cronicilor. Ai înţeles? 

— Pe de-a-ntregul. Dar cum a început asta? De unde a început 
corupția? 

— lată o intrebare foarte bună, Adagin! Eşti un băiețel foarte 
inteligent şi precoce. Sursele nu sunt extrem de sigure, fiind 
tot Cronici bătrâne ce ar fi putut la fel de bine să fie corupte, 
schimbând adevărul. Însă, din surse diverse, am compus un adevăr 
aproximativ. Cronicile au început să fie corupte, în momentul când 
primul Necronomicon a căzut în mâinile unor influente „necurate” 
care au început să ti modifice conținutul. 

— Influente necurate? Nu înţeleg. 

Luându-i vorba din gură Magistrului, o voce calmă vorbi, de 
undeva din zona unei biblioteci mari: 

— Influente diavoleşti, mai exact! Asta ca să punem punctul pe 
i, nu-i aşa Magistre? 

— Cine a vorbit?! intrebai speriat, căci nu ştiam să fie alte 
persoane în bibliotecă înafară de noi doi şi de Cronici, despre care 
aflasem că n-au grai omenesc. 

— „Cine a vorbit?!” mă imită vocea şi un scurt chicotit se 
auzi venind dinspre o pălărie de lemn ce stătea pe cea mai mare 
bibliotecă. 

Mă uitai spre Magistru, dar cum şi el zămbea, înţelesei că nu am 
de ce să mă tem şi că probabil aveam să cunosc o 

altă mare ciudăţenie cu glas. 

— Arată-te! poruncii, luându-mă foarte în serios. Efectul fu un 
scurt tremur al întregii biblioteci, ce declanșă o mică panică între 
„locatari”. 

— Brrr... tremuuuuur, maestre Adagin! 'Tremură... pielea pe 
mine. 

— Avată-te, strigai! De nu...! 

— De nu, ce? spuse vocea amical de sub pălăria ce incepu să se 
ridice, până ce de dedesubt, apăru un cap vesel, mişcându-şi ochii 
în toate direcţiile. Oh... iată-mă! Şi-acum ce? adăugă amuzat 
capul de bărbat cu plete bogate şi crete ce ieșeau de sub pălărie. 

— Ce este acesta?! t solicitai maestrului meu, ce se ridicase 
între timp, amuzându-se de dialogul comic dintre mine şi... piesa 
de mobilier! 

— Acesta este Domnul Cabinet. Este un invitat al bibliotecii 
şi casei noastre. Dânsul este un foarte vechi colaborator ce 
a acceptat de bună voie să locuiască aici jos, având grijă de 
Cronici... 

Mă apropiai să cercetez bizara arătare şi văzui capul unui 
bărbat obişnuit, cu mustață în formă de rândunică, după 
moda vremii şi plete parcă puse pe moate ce îi încadrau chipul. 
Singura diferenţă era faptul că acest cap vorbitor era făcut din 
lemn şi nu din oase şi piele. Restul trupului său, era un cabinet 
obişnuit, cu uşiţe şi sertare, cum mai văzusem în casă sau în 
dugheana domnului Borius. Picioarele îi erau ascunse pe trei 
sferturi dedesubt şi tot ce văzui fură două carâmburi de pantof, 
ce băteau un ritm propriu. Un sertar se deschise brusc şi o mână 
cu degete din lemn, ieşi să mă salute. 

— Salutări, stăpâne Adagin! se exprimă cordial Domnul 
Cabinet. 

— Salutări, domnule Cabinet! făcui eu uimit. Cum o mai 
duceţi? 

— Binişor. Cam umezeală aci, la beci. Ar merge straşnic un 
pahărel de „intăritor”. Dacă eşti amabil să imi deschizi sertarul 
al doilea... Exact, exact, acela de la inimă! Acum, trage de buşon. 
Hai, hai cu încredere! Aşaaaa, gata! Ai văzut, nu a fost deloc 
greu! Acum, în partea stângă este un păhărel de cristal. Aşa... 
buuuun... exact acolo! Scoate-l! Acum toarnă-mi puţin elixir* 


36 Elixir — Substanţă cu proprietăţi curative sau magice. 

din acela şi dă-mi să beau. Dacă îmi ajungea mâna la gură o 
făceam singur, nu-ţi face griji stăpâne Adagin! Meşterii aştia 
nu-s buni de nimic... 

Îi dădui să soarbă, iar Domnul Cabinet bău tot păhărelul 
rotindu-şi ochii. Apoi sughiţă odată şi continuă: 

— Alte întrebări? Starea vremii, regnuri de interregnuri, copaci 
altoiţi, măscări de Praetor? 

— Eşti rudă cu domnii din Emporium? Cel care este fierar şi cel 
care vinde sticluţe şi evantaie? răspunsei cu o intrebare provocări. 

— N-am auzit de ei! Or fi veri din străinătate... Altă întrebare? 

— Aş dori să cunosc mai multe despre Cronici, dacă se poate! 
Cum sunt ele organizate, cum iau viaţă, ce pățesc cele ce sunt 
corupte, şi unde ajung când sunt mult prea bătrâne?... 

— Hmm... speram să îmi adresezi întrebări mai grele, dar... fie. 
Caută în al doilea raft de sub sertarul meu drept. Acolo... a cincea 
Cronică de la stânga la dreapta. Exact, aceea albastră! Băţos şi 
çafnos! „Micul Registru de Ordine Interioară”. 

Cronica era exact ca în descriere, cu coperţi groase, lucrate fin, 
colțuri ascuţite, foi veline şi o haină albastră apretată. La mâneci 
câte un mic buton de aur, completa aspectul ţâfnos. 

— Citeşte-o pasta şi-ai să ştii totul despre Cronici! Mare chestie şi 
asta, să ştii stăpâne Adagin! Cum cresc sub ochii noştri... Uite cum 
mă emoţionez. Nu pot plânge că mă umplu de mucegai. Gata, tac! 

Rotindu-şi ochii de câteva ori, capul cobori înăuntru fluierând um 
cântecel, până când pălăria se aşeză frumos, ca şi cum un explorator 
grăbit ar fi uitat-o acolo. Sub privirile atente ale Magistrului, 
răsfoii câteva pagini care mi se părură foarte bine documentate şi 
interesante. Se vorbea acolo despre marea bibliotecă din Bastion, 
despre programul de vizitare, dormitoare, cărţi corupte, pedepse, 
excomunicări sau pedepse capitale ce se aplică Cronicilor a căror 
corupere a ajuns să infecteze alte Cronici şi care sunt considerate 
„indezirabile” de către 

„SFATUL REUNIT AL TUTUROR BRESLELOR ȘI 
ORDINELOR DIN ARKANUM”, organul suprem de judecată şi 
control al târgului. 

— Este adevărat tot ce scrie aici? imi intrebai maestrul, care 
după o lungă pauză introspectivă, răspunse: 

— Tot ce ai citit este adevărat, Adagin! Fiecare cuvinţel. 

— Şi suntem în pericol? 

— Da, Adagin. Noi toţi suntem, din păcate, într-un mare 
pericol! 

— Şi urechea de pe perete are de-a face ceva cu asta? 

— Din păcate, da... Ea şi altele ca ea, sunt urechile întunericului, 
prin care El ne ascultă. 

— Mereu a fost aşa? întrebai. 

— Nu, nu mereu. Urechile nu au fost întotdeauna de partea 
intunericului. Ele creşteau în locurile în care locuiseră oameni 
ce iubeau foarte mult lumea asta. După moartea lor, urechile 
începeau să crească, pentru ca cei din cealaltă lume să asculte 
această lume. Însă, lucrurile s-au schimbat şi în acea lume, iar 
urechile au căpătat un aspect cadaveric, morbid. Atunci am ştiut 
că nu mai este sigur să spunem orice oriunde şi mai ales acolo unde 
creşte o ureche malefică. Ele ne ascultă. 

— Şi cum ne păzim de ele? Le tăiem? 

— Mulţi alchimişti şi târgoveţi au încercat deja asta, dar 
urechile au crescut la loc. Văzând că nu este niciun chip să scăpăm 
de ele am recurs la două metode atunci când le intalnim. Una 
este să le turnăm plumb topit în timpane. Asta le va ţine astupate 
o vreme, dar nici asta nu este definitiv. Dopurile cad. Aşa că tot 
ce ne-a rămas este o veche metodă a vrăjitoarelor şi... deşi noi 
alchimiştii care suntem împotriva magiei de orice fel, a trebuit să 
recunoaştem că este singura care este eficientă. 

— Ce anume?! 

— Pilitura de fier. Aplicată de jur imprejurul pragurilor caselor, 
ține întunericul departe, iar urechile nu mai apar. 

— Asta ai cumpărat de la domnul Borius astăzi, când vorbeaţi 
în şoaptă? 

— Da, Adagin. Vorbeam în şoaptă deoarece domnul Borius 
mi-a spus chiar astăzi că şi casa sa a fost infestată cu urechi 
cenușii, înainte să apuce să presare pilitura de fier în faţa uşii. 

Acum, el şi familia lui, nu pot face decăt să vorbească în şoaptă sau 
să părăsească casa şi dugheana dacă doresc să nu fie ascultați. Mi 
s-a confesat, că spre binele micutei Margareta, se gândesc serios să 
părăsească Arkanumul. 

— Ce lucru trist! spusei în absenţa oricărui alt lucru de zis. 

— Eu şi Theresa am presărat din fericire la timp pilitura şi 
până acum nu am sesizat nicio ureche, iar dacă nu erai tu să o 
vezi pe aceasta, probabil că nici nu am fi observat-o vreodată. Aici 
nu am mai intrat de multă vreme şi cum este mereu întuneric şi 
umezeală, răul a crescut şi aici o ureche. 

— Şi nu este periculos pentru Cronici să stea atåt de aproape 
de ureche? 

— Din câte ai aflat, Cronicile nu au glas omenesc, deci nu pot 
fi ascultate. Să sperăm că nici noi nu am fost. Uşa bibliotecii prin 
care am intrat este Țăcută din fier, deci, aici tot ce ne spunem este... 
neascultat. 

— Am înţeles, adăugai cu ingrijorare. Pricepusem puţin din 
misiunea mea pe lumea asta şi cam ce am de făcut. Însă aventurile 
mele... nici nu începuseră. 

— Acum, Adagin, va trebui să ne întoarcem sus! Până în casă 
vom păstra tăcerea, pentru că nu ştim câte urechi sunt de fapt în 
întunericul acestui beci. Şi mai am o rugăminte la tine. Să nu îi 
spui Theresei sau altcuiva despre ce ai văzut sau am discutat aici. 
Theresa ar fi mult prea speriată şi nu are sens să o impovărăm cu 
mai multe griji decăt are deja. 

— Bineinţeles, tată! spusei urmându-l prin intuneric, spre 
trepte şi spre lumină. 


Seara fu liniştită în casa noastră de pe Uliţa Aurului, numărul 
29 bis, iar noaptea cobori destul de târziu şi lent. Fusese o primă 
zi încărcată de evenimente extraordinare. Venirea mea pe lume 
cauzase un întreg şir de întâmplări, de la o bubuitură fantastică 
ce intrerupsese liniştea unui întreg cartier, până la vizita făcută 

faimosului croitor bicefal ce urma să fabrice un costum doar al meu 
cu care să mă pot prezenta în târg, fără să atrag priviri - aveam 
să imi schimb rapid părerea legată de acest aspect. Cum meşterul 
dulgher abia primise comanda pentru mobilea mea, Theresa îmi 
încropise în timpul zilei un fel de culcuș din paie învelite în nişte 
pânzeturi ce fuseseră perdele. Adalbertus improvizase şi o mică 
masă făcută dintr-o cutie de pălării, şi-n loc de scaun, un șezut 
format dintr-o menghină căreia Theresa atașase o pernă de cusut. 
Astfel cazat, luai cu mine „Micul Registru de Ordine Interioară” 
pe care începui să-l studiez cu asiduitate. Din vreme în vreme, 
obosind, Registrul ofta printre pagini, aşa că îl mai lăsam să se 
odihnească la căpătâiul culcuşului. Bietul de el, se freca pe coperţi 
cu mâinile, ca un copil căruia îi era somn. Simţind nevoia de aer, 
deschisei singura [erestruică a camerei mele şi privii pentru prima 
dată în viaţa mea stelele. La început nu ştiui ce privesc, deoarece 
Adalbertus nu mă prevenise în legătură cu ele. Aşa că ingelesei 
doar ce mintea mea mică de atunci putea înţelege şi anume că sunt 
ochi ai cerului ce ne privesc pe toţi cei din Tărâmul de Dedesubt. 
Văzui şi una care, cât ai clipi, îşi părăsi locul plonjând în jos, cu o 
coadă luminoasă. Probabil se grăbea undeva, la fel ca şi Morgante 
când avea o misiune... 

Gândurile îmi erau întrerupte de două voci ce ingânau un 
cântecel. Întinzându-mă mai mult pe fereastră, recunoscui de 
unde veneau. Ei bine, de la doi dintre parlamentarii din colţ, ce 
se ţineau de după gåt, impiedicându-se şi sughițând. Tichiile lor 
colorate îi făceau să pară şi mai comici, aşa văzuţi de sus, de parcă 
erau doi morcovi ieşiţi din tavernă. Şi într-un fel... erau. 

— Auz, făcu unul, cu cât e cucu mai înalt decât mucu, hăc!? 

— Ce zisăşi? Nu cotrobăi la buzunare! Mă, n-auzi? 

— Auz, auz, fireşte, colega! Hâc! sughiţai. 

— Dg de ce e intuneric acu’? 

— Had Zici? 

— Spun, nu dau cu... Ce vrusăi să zic?... 

— Cu lumina... cu nelumina... hac! 

— Da ai văzt...hâc... ce de căcălău de steloae?! 

— Oooo... mai stai să trag o duşcă mică... 

— Unde ascunseră ăştia uşa de la crâşmă? lerea acin drum! 

Unduindu-se dintr-o crăpătură, un firicel de fum se risipi în 
aer şi peste acoperişurile adormite se auzi un urlet de căpcân. O 
clipă doar, luna îvită de după un nor negru, lumină puternic uliţa, 
acoperișurile şi pe cei doi parlamentari ameţiţi. Câteva tropote se 
auziră, dar bănuii că e vreun târgoveţ întârziat ce-şi trage cotiga 
în drum spre casă. Mă înşelai, căci în locul firicelului de fum de 
mai devreme, se degajă acum un fum gros, alb, urmat imediat de 
scântei puternice şi flamă. 

— Ui, ui, uiteeeeee ce văăăăd, cumetreeee! urlă cu gura până la 
urechi unul din cheflii. 

— Aoleo! Păzea că vine iară! Fugi, cumetre, de mai poooooţi! 

Amândoi boşorogii se împiedicară unul de altul, dar nu 
apucară să ajungă departe că din flama îscată se materializă o 
diligenţă inflăcărată în toată puterea cuvântului. De data asta mă 
ştersei la ochi pentru a nu crede că visez. Dar nu visam! Diligenţa 
era pe cât se poate de reală şi era trasă de două... capre înhămate! 
Într-o harababură ce se desfăşură cu viteza unei stele căzătoare, 
diligença o luă după cei doi parlamentari ce ţipau împiedicindu-se 
şi suduind de mama focului. Începui să râd, văzând cum caprele 
ti ajung din urmă şi încep să ti muşte de nădragi. Unul din ei se 
aruncă la pământ, scăpând de furia cornutelor, pe când celălalt, a 
cărui tichie zburase cât colo, fu luat pe sus de turul pantalonilor şi 
aruncat pe spatele uneia dintre capre. Astfel incălecat, chefliul pipa 
de frică, iar diligenta o luă de-a lungul străzii zdrăngănind din 
toate încheieturile. Rând pe rând, luminile caselor se aprinseră şi 
capete furioase ieşiră pe ferestre cu tichiile de noapte proaspăt puse. 
Dar, în momentul în care primul cap îeşi pe fereastră, diligenţa 
fantomatică şi caprele se prefăcură în fum, iar chefliul căzu direct 
în fund scoțând un buf! urmat de un au! Restul fu deja de aşteptat. 
Toţi vecinii începură să zbiere la bieţii beţivi ce se treziseră brusc 
din euforie, neinţelegând ce se întâmplă. Pantofi, ouă de prepeliţă 
sălbatică, cărbuni şi droburi de sare, zburară şi ele în direcţia celor 

doi nefericiţi, însă nu acţionate de o forţă fantomatică. După ce se 
liniştiră spiritele, Uliţa era plină de obiecte imprăştiate ca şi cum 
o furtună tocmai furase din case toate lucrurile de prisos. Şi apoi, 
noaptea continuă până la zori, fără incidente... „fantomatice”. 

Dimineaţa începu cu noaptea în cap, când, bătăi puternice în 
uşă şi sunat de clopoțel, treziră toată casa. 

— Ar fi bine să fie garda regală că altfel... ameninţă Theresa, 
ce şonticăi buimacă spre uşă, în halat de noapte şi boneta pe cap. 

— Mor-an-te, ham adus hostum! Mor-an-te vred-nic! Mor-an- 
te foame mare! zbieră ca un apucat căpeânul ce se prezentase la 
datorie. 

— Ah, trebuia să-mi inchipui că eşti tu, corcitură, bată-te să 
te bată norocu!! se auzi Theresa. Dă-mi pachetul încoa' şi-aşteptă 
că-ţi aduc ceva de mâncare! 

— Mor-an-te haş-taptă! Mor-an-te răb-dător. Daaa! 

După ce-şi primi micul dejun pe care îl infulecă cu înghiţituri 
mari fără să mestece, Morgante fu trimis după tâmplar şi 
zarzavaturi din grădinile dimprejurul cetăţii. Fui invitat în marea 
salon să îmi imbrac costumul cel nou, iar când cobori mai târziu şi 
Adalbertus, avu o mare surpriză. Costumul îmi venea de minune! 
Nu. Prea puţin spus că imi venea de minune. Costumul era o 
minune a alchimiei catifelei! Un adevărat spectacol, concentrat 
într-un moment de maximă înălţime a stilului! O paradă! Un 
glas universal! În pachet, pe un bilet cu margini aurite, semnat de 
domnul sau domnii Marot, scriau următoarele: 


În speranţa în care, costumul reflectă nu atăt trupul căt spiritul, 
mi-am făcut meseria bine. 
MAROT & MAROT 


Tunica roşie cu fireturi aurii şi gulerul înalt pliat, era un ecou 
al modei piraților din Marile Mări. La går, maestrul incontestabil 
al bunului gust, gândise o năţramă albă, ce plutea peste o vestă 
de aur pur. Pantalonii, tot roşii, erau mulați pe picior, ca şi cei 
ai curtenilor, iar pantofii se distingeau prin simplitate şi varful 


rotunjit în sus. În plus de asta, domnii Marot adăugaseră câte un 
zurgălău pe fiecare dintre vârfurile ascuţite ale bombeurilor. În acelaşi 
ton de roşu grena, tichia ţuguiată, semn al alchimiștilor, completa 
garderoba. Într-un cuvânt: Magnifique! Acum, viaţa mea socială putea 
să-şi ia zborul şi Adagin avea să cucerească lumea! 

Restul zilei-mi-l petrecui făţăindu-mă, aranjându-mă şi ferchezuindu- 
mă în dreptul oglinzii pentru marea întâlnire de la taverna Muzica 
Sferelor cu Breslaşii Hermetici ai Aurorei, de care aparţinea Adalbertus. 
După un prânz copios cu peşte, o joacă de-a prinselea prin toată casa cu 
M şi un somn binemeritat, fusei trezit de Magistru. 

— Adagin, eşti gata de a te înțăţişa lumii? 

Răspunsul meu fu unul singur şi categoric: da! 

Pornirăm în sus pe uliţă, dar, ajunşi în fața colțului parlamentarilor, 
nu-i văzui nicăieri absenţă care-mi aminti de diligenta înflăcărată şi 
de caprele poznaşe ce ti luaseră în coarne în timpul nopţii. Magistrul 
era foarte bine dispus, aşa că îl chestionai în legătură cu miraculoasa 
apariţie, dacă aceasta fu un fenomen regulat al străzii, sau incepusem 
să am halucinaţii. 

— Diligenţă înflăcărată? Caprele nebune?! Hmm.. Adagin, ce ai 
văzut azi-noapte este o „o realitate întermitentă”, un efect obţinut de 
mine în Laboratorium, în timp ce încercam să „transfer” un obiect, 
dintr-un spaţiu în altul. Diligenta poznaşă a luat fiinţă atunci când 
între mine şi Venerabilul Bram, pe care il vei cunoaşte chiar astă seară, 
s-a îscat o competiţie de alchimie. Amândoi ne-am propus să transferăm 
un obiect între Laboratoriumul meu şi Laboratoriumul său. Breslaşii 
au ticluit-o bine şi au venit cu provocarea de a încerca să transferăm 
o diligenţă veche, părăsită în afara târgului şi două capre râioase ce 
le găsiseră păscând iarba crescută printre roţile ei. Provocarea fiind 
lansată, nu ne-a rămas ca variantă onorabilă decât să o acceptăm. 
Diligenta ar fi trebuit să fie transferată în prezenţa martorilor şi să 
ajungă la venerabilul Bram, tot în prezenţa martorilor. Ziua fortuită a 
sosit, iar diligença a fost transferată cu succes. Singura mică sincopă a 
fost că... ea nu a mai ajuns niciodată la destinaţie. Râsetele breslaşilor 
au durat zile întregi şi multe poante au fost lansate atunci. 

— Manifestarea văzută de tine îmi sugerează că undeva între 

aici şi... cealaltă parte, mai există o a doua realitate, în care este 
prinsă acum diligenţa noastră şi sărmanele capre răioase... Mă 
bucur din suflet că totuşi nu s-au pierdut după cum credeam. Şi 
spune-mi, rânji sardonic bătrânul meu Magistru, i-au tărăit bine 
caprele pe boşorogi?... 

Am făcut o față care spunea totul şi amândoi izbucnirăm intr- 
un râs zgomotos. Ce bine este să ai un tată cu care să răzil... 


TAVERNA MUZICA SFERELOR 


Taverna era într-un beci inalt, ranforsat cu arce puternice. 
Stâlpi de piatră coborau din tavanul întunecat dând senzaţia 
unei stabilităţi indelung cumpănite. Printr-o fereastră rotundă 
din capătul opus intrării, cu trepte late, haloul gălbui al luminii 
inlesnea înţelegerea vitraliului: un ochi deschis, încadrat într-un 
triunghi cu raze. Din loc în loc, cercuri de lumânări gravitau pe 
roţi metalice suprapuse, dedesubtul cărora atârnau impresionante 
coarne de cerb. Spaţiul central, mai larg, era ocupat de o masă 
masivă de lemn, înconjurată de jilguri sculptate. Printre stâlpi 
erau înşirate alte mese, jilțuri şi bănci, iar pe pereţi, mari covoare, 
frumos tesute, descriau lupte eroice, monştri, diverse castele sau 
târguri. Din loc în loc, blănuri de urs întrerupeau monotonia 
dalelor de piatră. Flancat de alte două mari covoare, piesa centrală 
a încăperii era un şemineu, inalt cât un stat de om, deasupra 
căruia gravitau coarne de cerb, o panoplie de arme şi instrumente, 
sugerând îndeletnicirile breslaşilor. 

Sub panoplie, un scut roşu anunța: 

Mai mulți buşteni ardeau sănătos în şemineu, aurind piesele 
de mobilier, cuferele, butoaiele, carafele şi chipurile breslaşilor 
ce discutau în grupuri, la mese sau în picioare. Tejgheaua lată 
din fundul beciului, înconjurată de butoaie care mai de care mai 
mari, permitea accesul intr-o cameră din spate, ce nu putea fi 
decât bucătăria. Un bărbat înalt şi bine făcut, pesemne hangiul, 
ajutat de doi băieţi ce-i semănau leit, se opintea cu un butoi 
indărărnic. 

Văzându-ne intrând, breslaşii işi coborâră vocile şi câţiva se 
înclinară în semn de respect. Doi bărbaţi îmbrăcaţi în sumane 
de lână garnisite cu blană, a căror statură se impunea în faţa 
celorlalți, înaintară îndrăzneţ, bucuroşi de revederea maestrului 
meu. 

— Onoare în lumină, spuse cel dintâi bărbat ce îşi purta 
barba lungă, frumos pieptănară; pletele sale aurii curgându-i 
despletite pe umerii lati. 

— Lumina celei dintâi aurore, răspunse Magistrul privindu-l 
pe tânăr. Ochii tăi iscoditori, Diodor, citesc nu numai oamenii, 
ci şi sufletele. 

Diodor, îşi aplecă puţin capul în semn de respect. 

— Vă revedem împăcat şi fericit, stimate Albone! O Clepsidră 
s-a risipit aproape de când darul de a vă sta alături ne-a fost 
răpit, spuse al doilea bărbat, mai vârstnic, ce purta un suman 
verde şi-al cărui păr negru era împletit într-o coadă ca de cal. 

— Să fi trecut atât, dragă Ulfius? se întrebă Magistrul, 
intinzând mâna vârstnicului, al cărui colier de aur purta acelaşi 
semn ca cel a vitraliului. 

— Într-adevăr, a trecut! interveni Diodor. Însă bucuria de 
a vă avea în mijlocul nostru ne aduce din nou la masa fraţilor. 

— Adevăr grăieşti, Diodor! spuse bătrânul. Să ne aşezăm şi 
să discutăm, aşadar! 

Magistrul se îndreptă spre masa centrală, preluându-şi locul 
în capul acesteia, pe un jilg mai înalt decât celelalte şi ingelesei 
că acesta era locul fruntaşului. Cu alte cuvinte, Magistrul era 
Albonele Breslei Aurorei! Ceilalţi breslaşi îl salutară, apropiindu- 

se şi luând loc. Unii rămaseră în picioare de jur imprejur, iar 
când se instală liniştea, întreruptă doar de trosnetele focului, 
Adalbertus vorbi: 

— Prea bine că m-am reintors! Acelora ce, din diverse motive 
ar fi crezut contrarul, le spun că nu este cazul să-şi ridice poalele 
încă, încercând să traverseze râul de mercur, ci mai degrabă, 
luând în mâini alambicul şi retorta, să îndeplinească Marea 
Operă”! 

Mulţi breslaşi râseră cu ochii sclipindu-le de bucurie. 
Adalbertus continuă: 

— Nu râdeţi, nu rădeţi că vă ştiu prea bine pe toți! Pe cei mai 
mulţi încă din scutec! Ştii că şi despre tine este vorba, Mercurius! 
råse Adalbertus, privind un tânăr subţirel, îmbrăcat elegant 
care stătea lângă şemineu în picioare. Sau despre tine, Alaric! Alt 
tânăr rumen în obraji se roşii uitându-se în jos. Sau tu, Pandor, 
hai, nu te ascunde, burtosule! 

La auzul acestor cuvinte, toţi breslaşii izbucniră într-un râs 
general, privind un tânăr rotoței şi chel, costumat în curtean. 

— Vă cunosc pe toţi şi pe toţi vă iubesc la fel de tare. Absența 
mea sper că nu a fost resimţită ca o retragere din lume. Lucrul 
la Marea Operă nu este unul la îndemâna Neofitului, iar 
Transmutaţia, după cum cunoaștem cu toţii, necesită sacrificiu 
de sine, concentrare şi... absenţă din taverne pline de cheflii! 

Răsul se generaliză şi unii îşi ciocniră pocalurile cu vin, 
recunoscând din priviri şi gesturi că se consideră vinovati. 
Adalbertus îi lăsă să îşi arunce cuvinte vesele şi injurii amicale. 

— Stimate Albone, se lăsă în voce un senior cu barbă albă ce 
purta o căciulă înaltă, cheflii şi alchimişti, târgoveți şi spagirii, 
cu toţii vă recunoaştem meritele şi vă urmăm exemplul! Dar, 
dorim să cunoaştem şi motivul pentru care ne-aţi chemat astăzi 
aici, căci şi patul şi Laboratoriile stau reci în absenţa noastră! 

Cel care vorbise era un veteran al breslei. Glasul său era 
tunător, dar bine intenţionat şi se putea vedea respectul pe care 

ceilalţi i-l acordau. Toga sa, de culoarea mierii, atingea podeaua, 
iar toiagul, din mâna dreaptă, îi conferea o aură de mag. 

— Venerabile Bram! spuse Adalbertus pe un ton prietenesc. 
Imediat am să divulg motivul convocării voastre, dar mai întâi, 
permiteţi-mi să vă mulţumesc pentru prezenţa intr-un număr 
atât de mare! Venerabile Bram, Magistre Ulvius, Diodor, Alnur, 
Selenius, Borius... continuă Magistrul privindu-şi prietenul pe 
care îl cunoscusem cu o zi inainte, ştiu că toţi sunteţi foarte ocupați 
în aceste vremuri, dar iată, astăzi tărâmul nostru se îmbogățește 
cu un nou membru! Un membru pe care eu şi noi toţi il speram în 
rândurile noastre, dar pe care până acum, niciunul dintre noi nu 
a reuşit să îl aducă la viaţă! 

O tăcere curioasă se lăsă peste toţi cei prezenți iar Magistrul se 
întoarse spre mine, ce stătusem ascuns în spatele său învitându- 
mă să înaintez. Ridicându-se de pe jilg, imi oferi locul, ajutându- 
mă să mă caţăr în picioare, în aşa fel incât să fiu văzut de toată 
lumea. 

— Prieteni, acesta este Homunculusul Adagin! Fiul meu! 

Taverna fu inundată de o rumoare şi imediat, toţi breslaşii 
se apropiară holbându-se la mine şi discutând aprins, de parcă 
eram cea mai mare curiozitate pe care o văzuseră vreodată. Unii 
arătau cu degetul neincrezători şoptind la urechea cobreslaşilor, 
alţii erau insă absorbiți total de o uimire mută. Neştiind ce să 
fac, imi dădui jos pelerina dezvelind minunatul costum de catifea 
roşie cu firet de care eram atât de mândru şi care generă un al 
doilea val de admiraţie şi uluire în auditoriu. 

— Homunculus?! întrebau unii, cum de este posibil aşa ceva?! 

— Acesta nu era decât un mit! replicau alţii înterzişi. 

— Aşa ceva este imposibil! strigă un breslaş din spate, al cărui 
nas roşu ieşea de sub gluga cafenie a robei. 

— Ba este aievea! răspunse un altul, apropiat de mine, care 
era ştirb şi chior de un ochi impungându-mă cu degetul pentru a 
asigura audiența că sunt aievea într-adevăr. 

— Adalbertus, spune-ne, cum ai făcut?! strigau alţii în cor, 
rumoarea generală fiind asurzitoare. 

— Am să vă spun tuturor, fiți pe pace! gesticulă Adalbertus 
ridicându-şi braţele într-un gest de calmare a grămezii de breslaşi 
agitaţi. Vă rog, vă rog să vă liniștiți puţin şi să luaţi loc! 

Spusele Magistrului meu părură să aibă efectul unui foc peste 
care arunci alcool, căci, în loc să se liniştească, breslaşii şi târgoveţii 
se aprinseră şi mai tare discutând în contradictoriu şi arătând cu 
degetul spre mine. 

„Loc! Toc! Toc!”, se auzi un zgomot cu putere şi privirile tuturor 
fură indreptate spre Venerabilul Bran, ce lovi puternic cu toiagul 
în dalele de piatră, punând capăt rumorii. 

— Vreau linişte! Linişte am zis, netrebnicilor! Albonele vostru 
vă vorbeşte! Aştept să-i oferiţi respectul cuvenit! urlă Venerabilul 
Bran, pe deasupra tuturor, iar în tavernă se lăsă liniştea. Acum, 
continuă acesta, pe un ton imperativ, văd zâzanie în rândurile 
noastre, acolo unde ar trebui să fie doar pace şi înţelegere! Oare 
am uitat cu toţii care este mai marele nostru scop? Oare am uitat 
cuvintele lui Menale din Arcadia, părintele ştiinţelor alchimiei, 
cel care ne prevenea încă de la început că „miracolele nu se arată 
proțanilor, dar şi cele ce se revelează, pot naşte sămânţa discordiei 
chiar şi în spiritele cele mai iluminate”? Oare nu ne vorbesc 
Cronicile despre neamul Homunculuşilor, celor ce le-a fost promisă 
nemurirea, pentru ca ei să ne înveţe şi penoi tainele acesteia?! Ooo! 
.... voi cei nepregătiţi să Țaceţi faţă acestor veşti măreţe, părăsiţi de 
îndată acest loc căci pângăriţi prin cuvintele voastre Lucrarea de 
seamă a celui mai demn dintre noi! 

Toţi amuţiră şi priviră în jos, ruşinaţi, pe măsură ce cuvintele 
runătoare ale venerabilului Bram treziră ecouri adânci în 
conştiinţa fiecărui membru al Breslei. 

— Stimabile Albone Adalbertus, vorbiţi pe şleau căci, iată, 
spiritele aprinse nu mai suferă amânare! spuse venerabilul Bram 
în încheiere, aruncând o privire mânioasă spre breslaşii care nu 
îndrăzniră să i-o infrunte. 

— Lumea aceasta este un mister! începu Adalbertus. Şi cele mai 
multe lucruri ne rămân mereu necunoscute. Srăm să ne întrebăm, 
dacă în urma cunoaşterii înaintaşilor, a tuturor Cronicilor ce ne 


stau la îndemână sau a experimentelor perpetue ce le desfăşurăm, 
am ajuns să cunoaştem ceva. Răspunsul meu este acesta: cunosc 
tot ce nu cunosc, iar inlesnirea pe care vechile Cronici ne-au dat-o 
nu face lumină mai multă în chestiunea alchimiei, decăt face un 
flumen aprins, într-o furtună pe mare!... Multe Clepsidre şi-au 
risipit nisipul, copiii au crescut, iată-i, astăzi sunt bărbaţi în toată 
firea, aici alături de noi. Alții, prieteni dragi, au părăsit deja lumea 
aceasta, mărit fie sufletul lor! Însă nici noi, nici ei, nu am reuşit 
încă să cunoaştem cu adevărat natura acestui univers plin de 
minuni şi mistere. O mică scânteie nu naşte lumina luminilor, dar 
poate aprinde flacăra cunoaşterii şi a inspiraţiei infinite. Adagin 
reprezintă pentru noi acea scânteie! 

Făcând o mică pauză, Magistrul răsuflă, părând să ezite în a 
da curs următoarelor cuvinte: 

—  Venerabilul Bram ne-a amintit tuturor de misiunea 
înaintaşilor. Ştim cu toţii la ce ne expunem executând complexele 
procese ale transmutării şi ştim cu cine ne luptăm! 

La auzirea acestor cuvinte, vociferările reincepură ca o 
undă tulburătoare între breslaşi, iar Venerabilul Bram trebui 
să işi ciocnească toiagul a doua oară pentru readucerea ordinii. 
Magistrul continuă. 

— Nu ştim de ce şi nu ne place să discutăm despre asta, însă 
mai mulţi oameni au dispărut sau au fost găsiţi fără suflare în 
diverse așezări ale marelui nostru regat! Sunt printre noi cei care 
preferă tăcerea şi ascunderea capului în pământ, dar asta nu este 
soluția în acest caz! Recensămintele trimişilor Coroanei sunt 
îngrijorătoare şi ştim cu toţii ce se află în spatele tuturor acestora! 

— Prostii! zise bătrânelul ştirb şi chior de un ochi, urmat de 
alte voci. 

— Lânişte! şuieră venerabilul Bram amenințând cu toiagul. 
Ascultaţi omul! 

— Ştiu că vă temeţi! Cu toţii ne temem! continuă Magistrul 
pe un ton crescător în intensitate. Însă, eroi nu sunt aceia lipsiţi 
de frică, ci aceia care o înfruntă! Ştim cu toţii ce se ascunde în 
catacombe şi mai ştim că mai devreme sau mai tărziu, teroarea 

va invada Tărămurile. Avem de înfruntat insă, o şi mai grea 
întrebare şi anume: ce vom face atunci când va fi aici?! 

— Vom fugi şi ne vom ascunde! strigă un breslaş cu barba 
cafenie. 

— Vom oferi o jertfă! strigă altul slăbănog, pe al cărui chip 
uscăţiv se citea groaza. 

— Ne vom proteja cu ce avem! Bveslele noastre sunt puternice! 
Nici chiar EL nu ne poate ataca oricum! strigară alţii, reuniți în 
preajma focului. 

— Până când? întrebă calm Magistrul. Până când? 

Liniştea se lăsă din nou. Unii breslaşi îşi luară hainele şi părăsiră 
taverna. Alţii îşi schimbară poziţiile ridicându-se şi făcând câţiva 
paşi. O voce se făcu prezentă atrăgând atenţia tuturor. 

— Atunci când EL va veni aici, vom lupta cu tot ce avem! spuse 
Diodor, ce stătea cel mai aproape de şemineu, astfel incât dogoarea 
flăcărilor îi proiecta pe sol o umbră lungă. 

— Ce-am putea face noi în faţa terorii, tinere Diodor? Crezi 
că ne-am născut ieri? sări din fundal un bărbat inalt şi uscăţiv 
ce purta o spadă cu teacă argintie la brâu. În caz că încă nu ţi s-a 
adus la cunoştinţă, omenele negre au reînceput să apară... ştii tu... 
zidurile au urechi! 

Expresia imi atrase brusc atenţia. Bărbatul se referea cu 
siguranţă la urechile intunecate ca cea văzută în beci. 

— Ştii că nu mă repet, Cornelius! spuse Diodor răspicat celui 
care vorbise, înaintând până în dreptul mesei. 

— Poate că de data asta vei fi tu, cel oferit LUI ca ofrandă a 
Arkanumului! 

— Poate că am să accept asta cu zămbetul pe buze, ştiind că 
sacrificiul meu va scăpa târgul de El! 

— Propun să votăm! exclamă Cornelius, animând întregul 
grup. 

— Încetaţi acum! se răsti hotărât Magistrul Ulvius, care nu 
intervenise până acum în discuţii. Spiritul de sacrificiu este de 
apreciat! Lumea noastră are nevoie de astfel de eroi, însă acum 
aceste vorbe şi ambiţii nu fac decât să ne dezbine! Duşmanii sunt 

printre noi! Ştim că Breasla Trandafırului Negru şi-a intensificat 
acţiunile în ultima perioadă şi ştim că, într-un fel sau altul, vom 
avea de furcă şi cu ea. Aşadar, vă propun să ne liniştim şi să 
gândim raţional! 

— Magistre Ulvius, dacă îmi permiteţi! sugeră imperativ 
Cornelius. 

— Vorbeşte! Mărâi Ulvius printre dinţi fără să îl privească pe 
vorbitor. 

— Zvonurile legate de Albonele Trandafuului Negru sunt din 
ce în ce mai dese şi îngrijorătoare. De când a evadat din turnul lui 
Zolyomioglu, umblă liber prin târguri şi cetăţi. Iscoadele noastre 
cred că l-au reperat în câteva târguri dinspre nordul Tărâmului, 
dar se mişcă foarte repede. 

— Ştim foarte bine că nu este el! interveni acut Diodor. Acum 
câteva zile, o brigadă a Fraţilor Dragonului Alb a pretins că l-a 
prins la ieşirea din Târgul Luminos, la vest de râul Mercurial. 
Când l-au adus în Arkanum şi cercetat mai bine, Praetorul 
nostru, Halvbard cel Gras, l-a demascat cu mâna sa, aflând că nu 
era decât un biet ţăran prostit să se imbrace în hainele fugarului! 

— Are dreptate! Are dreptate! strigară alți breslaşi. Şi noi am 
fost de faţă la demascare! S-a întâmplat chiar în Praetorium! Era 
doar un biet ţăran! 

— Sau poate era chiar el şi v-a păcălit sub propriile nasuri! 
spuse Cornelius, atingând cu degetul arătător suprafața mesei. 

Afirmația lui trezi din nou certuri şi confruntări dure de opinie. 
Luând cuvântul, Magistrul Ulvius fu cel care finaliză confruntarea. 

— Sunt convins că toţi cei de faţă, breslaşi de bună credinţă, 
sunt de acord că acest personaj infam trebuie să fie redat pe mâna 
poterelor regale şi închis undeva de unde să nu mai poată evada aşa 
de lesne. Însă, astă seară, adunarea noastră are un alt motiv pentru 
care s-a reunit şi anume pentru a sărbători un rod al Marii Opere 
ce ne-a fost făcut cadou nouă şi Tărâmului de către venerabilul 
Albone Adalbertus. Noi, cu toţii, îi suntem profund recunoscători 
pentru taina revelată chiar aici, în Arkanum. Sunt convins că o 
ulcică de vin şi o discuţie cu noul membru al comunităţii noastre, 

ne va aduce înapoi pofta de viaţă. Să lăsăm vorbele de taină 
pentru locuri... mai intime! adăugă Magistrul Ulvius, privind de 
jur imprejur cu înţeles. Nu-i aşa, maestre Adagin? 

Nu mă aşteptam să fiu implicat aşa deodată în mijlocul 
evenimentelor, dar răspunsei timid dând din cap. Cornelius 
aruncă o privire dispreţuitoare spre mine, apoi spre Diodor şi 
părăsi taverna. Venerabilul Bram, Magistrul Ulvius, Diodor, 
Borius, Adalbertus şi alți breslaşi se aşezară la masa cea mare şi 
începură să discute încet, în timp ce eu fui interogat, împuns şi 
gădilat de diverşi alți curioşi ce în continuare, nu puteau crede că 
sunt o fiinţă aievea, că mă mişc, merg şi vorbesc. Nu ştiu de ce, dar 
în ochii tuturor se putea citi o admiraţie exagerată şi simţii că era 
ceva mai mult decăt atăt în spatele zâmbetelor lor, dar nu ingelesei 
exact ce. Hangiul şi băieţii săi umplură carafele şi ulcelele cu vin. 
Un bard de-al casei incepu să îngâne un vechi cântec, din Tăråm, 
la un instrument ciudat în formă de pară cu coarde. Muzica mai 
potoli spiritele, dar discuţiile continuară până în miez de noapte. 


Cu excepţia mesei iluminate de flacăra tremurătoare a 
lumânării, camera era întunecoasă. După o tăcere încordată, 
femeia, ai cărei ochi verzi îl fixaseră pe străin, extrase o carte 
lunguiaţă dintr-un pachet. 

— Cum sadună sarea din lună, 

cum apa din marea cea mare, 

cum nisipul Clepsidrei, 

cum cele patru vânturi zburătoare, 

să se arate cartea următoare! 

Lumina tremurătoare căzu peste o imagine colorată înfățișând 
un magician ce îşi etala instrumentele pe o masă, mâinile sale 
indicând cerul şi pământul. 

— Magul! ingână femeia pe un ton gutural şi rar. 

— Ce inseamnă asta? chestionă vocea străinului din umbră. 

— Un mag este vizat. Lumină şi intuneric. 

Tarotesa extrase o a doua carte, înfăţişând un spirit înaripat 
cântând la o trompetă mai multor morţi ce se ridicau din morminte, 
şi o aşeză cu faţa în sus în stânga primeia. 

— Judecata! Urmează o cumpănă în care viii şi morţii vor trăi 
în acelaşi loc! 

Bărbatul tăcu, absorbit de imaginea misterioasă, şi a treia 
carte fu aşezată în dreapta celei dintâi. 

— "Turnul dărâmat! exclamă femeia pe un ton grav şi alarmat, 
privind o carte întunecată în centrul căreia un turn lovit de fulgere 
se prăbuşea, în timp ce oameni disperaţi se aruncau în gol de pe 
ferestre. Deasupra fulgerelor, un ochi plutitor vedea totul. 

— Asta ce înseamnă?! Spune-mi! se răsti bărbatul strângând 
mânerul sabiei. 

— "Tăcere! Nenorocirea se apropie de zidurile târgului! Un mag 
este vizat, iar în urma confruntării, viii şi morţii vor fi martorii 
flăcărilor şi poate... Femeia se incruntă ca şi cum asculta o voce 
interioară foarte vagă ... şi poate... 

— Şi poate ce?! Grăieşte! apostrofă bărbatul, ai cărui pomeţi 
erau iradiaţi de lumina gălbuie. 

— „Şi poate intunericul va învinge, concluzionă Tarotesa, 
aruncând o cârpă neagră peste cele trei cărţi. De ajuns! Sunt 
obosită! Piei acum! Vreau să mă odihnesc! 

Bărbatul străbătu camera şi deschise uşa. Se intoarse pe 
jumătate ca şi cum ar fi dorit să întrebe ceva, dar tăcu. Flacăra 
lumânării pålpåi puternic făcând umbrele să danseze pe pereţii 
scorojiţi. Apoi inchise uşa, dispărând în bezna Uliţei Obscure. 

D 


Capitolul patru 


OMENE ÎNTUNECATE. O CONVOCARE 
MISTERIOASĂ. TAVERNA 
„LA MÂNUŞA ROŞIE”. 


După o perioadă... 


mintirile primei ieşiri oficiale în lume şi a lucrurilor 

teribile ce le auzisem, mă tulburau noapte de noapte şi 

aveam multe întrebări fără un răspuns. În mai multe 
rânduri îi cerusem lămuriri Magistrului, dar, de fiecare dată, se 
arătase destul de reticent. Părea mereu preocupat de lucrul în 
Laboratorium, în care se închidea din nou în secretomanie. Ce 
sau cine făcea ca urechile malefice să crească prin târg? Unde se 
ascundea de fapt Magistrul breslei Trandafırului Negru şi care 
erau scopurile sale în Arkanum? De ce fuseseră toţi breslaşii atât 
de uluiţi de prezenţa mea şi de unde până unde reuşisem să cauzez 
o asemenea agitaţie?... 

Neputând adormi, priveam cerul înstelat şi studiam mai multe 
Cronici puse la dispoziţie de Magistru. Datoria mea era să termin 
una înainte de a mă apuca de o alta şi să întreb atunci când existau 
lucruri pe care nu le înţelesesem. Pentru că spaţiul camerei mele 
era mic şi nu permitea amplasarea unei mese de studiu şi a unui 
pupitru de scris, Magistrul îmi oferi camera din turnuleţ, care deşi 

părea mică din exterior, era foarte încăpătoare şi luminoasă. Aveam 
să petrec aici multe momente de iluminare oferită de Cronici, iar ele 
aveau astfel ocazia de a vedea, rând pe rând, lumina zilei. În orele 
dimineţii, adeseori Magistrul mă însoțea în turnuleţ, pentru a purta 
dialoguri şi a-mi povesti despre Marea Operă a alchimiei. Începui să 
fiu trimis în Emporium după diverse materiale, ocazii cu care începui 
să învăţ mai bine ulițele, dughenele şi alte locuri pe unde hoinăream, 
alături de Morgante, ce mă urmărea ca o umbră. 

Într-una dintre aceste ocazii, Adalbertus mă trimisese să cumpăr 
câteva eprubete din Târgul Sticlei, o piaţetă aflată în fundul Uliţei 
Alambicurilor, unde maeştri sticlari din tot ţinutul veneau să îşi 
desfacă preţioasele mărfuri. Fiind agitat ca de obicei, Morgante alerga 
în dreapta şi-n stânga ca apucat deranjând târgoveţii şi trezind până 
şi morţii cu chiotele sale. Apariţia deloc potrivită a unui motan roșcat 
ce tocmai făcea un rond venind de pe Uliţa Roşiatică, nu făcu decât 
să înrăutăţească lucrurile. Înnebunind, căpcânul urlă deodată atăt de 
tare incât cotoiul sări in sus ca ars, luând-o la sănăroasa. 

— Mor-an-te ‘rinde pisi-ca! îngăimă înspăimântătorul vânător de 
pisici printre lătrături şi mârăituri. 

— Morgante, poate c-ar trebui să... spusei doar pentru mine, în 
timp ce căpcânul se avântă înnebunit după motanul ascuns printre 
damigene şi sticle, creând o întreagă debandadă de sticle sparte, 
coviltire căzute, cucoane învârtite şi negustori furioși. 

— Ha, ha, ce distractivă creatură! spuse amuzată o voce cristalină, 
aflată sus pe un soclu de piatră. 

— Mie îmi spui?! răspunsei fetei din sticlă transparentă, ce ţinea în 
mână o trompeţică şi-al cărei mijlocel era la fel de îngust ca şi cel al 
unei Clepsidre. 

— Şi tu eşti de asemenea distractiv! Ce costum minunat! Eşti un 
pigmeu? 

— Nu ştiu ce este un pigmeu. Eu sunt Adagin. Un Homunculus. 

— A... făcu fata, după a cărei figură mirată înţelesei că nu văzuse 
niciodată un Homunculus. Eu sunt Antimonia! adăugă ea amuzată, 
ca şi cum propriul nume ti sugera asta. 

— Dar tu ce eşti? Semeni cu o statuie! 

—  Ambiţioasă ipoteză! răspunse chicotind statuia, [ăcând o 
piruetă graţioasă, în timp ce prin trupul ei transparent se putea vedea 
albastrul cerului de primăvară. Sunt o sibilă, evident! Nu ai auzit de 
sibile?! 

— À... nu. Sibile? 

— Da, sibile! Fiinţe sensibile ce ştiu mai multe decât spun şi spun 
nu tot ce ştiu. Ştii...? 

— Vorbeşti ciudat, replicai fiinţei, iar aceasta se aşeză pe soclu, 
lăsându-și picioarele să atârne, în timp ce câlcâiele ti ţocăneau cristalin 
pe soclul de piatră. 

— Hmm... probabil? Dar ce vânt te aduce pe aici, Adagin 
Homunculus? 

— Am fost trimis de tatăl meu, Adalbertus, să cumpăr căteva 
eprubete. Tatăl meu este alchimist. 

— A, da! Acum imi amintesc! Bătrânel, simpatic, albonele Breslei 
Hermetice a Aurorei, în căutarea Pietrei Filozofilor... 

— Piatra Filozoflor...? făcui eu, auzind pentru prima oară despre 
acest obiect. 

— Da, Piatra Filozofilor! Ce te miră atât? Este o substanţă 
foarte rară... de fapt legendară. Se spune că cel care o posedă devine 
nemuritor! Mulţi încearcă să o obţină zilele astea. Mai ales de când 
ameninţarea întunericului este din nou prezentă în tărâm..., spuse 
Antimonia privind de jur imprejur pentru a se asigura că nimeni nu 
ne ascultă. Ştii... întunericul este de fapt mult mai aproape decât cred 
unii... 

— Ce este intunericul”? întrebai intrigar. 

— GRIM, bineînțeles! Duhul răului! Tu nu ştii chiar nimic, 
omuleţule? Toată lumea vorbeşte despre asta! 

— Spune-mi mai multe, te rog! aud şi eu zvonuri, însă tatăl meu 
nu doreşte să îmi spună prea multe... 

— Tatăl tău este un bărbat înţelept, dar ca şi toţi ceilalți se teme. 
Tărâmul este într-un pericol de moarte. Omenele întunecate au 
început să reapară în târg. 

— Te referi la urechile cenușii?! Am văzut deja una, chiar la noi 
în beci... 

— Da, urechile sunt din ce în ce mai dese, făcu Antimonia tristă. 
Şi asta nu este tot... Oameni şi Cronici au început să dispară. 


— Da. Pentru a lăsa un târg în pace, Grim solicită sacrificii. 
Dacă este refuzat, răzbunarea sa este oribilă. În vale, a decimat 
întrega populaţie a unui cătun ce a refuzat să îi ofere un copil drept 
ofrandă şi asta nu e tot. O boală ciudată îi face pe toţi să cadă mai 
întăi într-un somn adânc, fără vise. Apoi se usucă şi mor. Oamenii 
ti spun „somn hipnotic”. Acum se îndreaptă spre Arkanum. 

— Spre Arkanum?! De unde ştii asta? întrebai uimit. 

— Sunt o sibilă. Aud gândurile oamenilor. 

— Şi ce mai auzi? 

— Foarte multe! Totul! Aud că Breasla Trandafwului Negru 
are de-a face cu asta şi că nimic bun nu urmează pentru târguşorul 
nostru. 

Doi târgoveţi se apropiară, iar Antimonia se ridică fără niciun 
cuvânt cu trompeţica în mână, prefăcându-se că suflă în ea 
nemişcată. 

— Ce mai ştii despre Breasla Trandafirului Negru? continuai 
după ce târgoveţii întrară într-o dugheană. 

— Breasla Trandafırului Negru a trecut de partea intunericului. 

— Dar ce scop urmăresc?! 

— Grim doreşte să stăpânească toate Tărâmurile şi să devină 
impăratul întunericului. Pentru asta are nevoie să ucidă cât mai 
mult pentru că hrana lui sunt sufletele celor morţi. Nu ştiu ce i-a 
promis Grim lui Darkon Necromantul?, dar cert este că breslaşii 
săi au activităţi dintre cele mai... dubioase. Mai mulţi oameni au 
dispărut în ultima vreme, iar ei sunt văzuţi în diverse locuri în care 
n-ar avea ce căuta... 

— Darkon Necromantul? acesta e numele celui pe care îl caută 
cu toţii? 

— Da! El este! 

— Şi ştii unde se ascunde? 


38 Necromant — Vrăjitor malefic ce foloseşte obiecte ale morţilor precum cranii, unghii, 


căiţe sau linţolii pentru a face maleficii sau vrăji. 

— Nu. Citirea mea este întreruptă de întuneric. Am încercat să 
le ascult gândurile celor din breasla Trandafirului Negru, dar, de 
fiecare dată, citirea mi-a fost blocată de un zid întunecat. Aşa am 
realizat că mintea lor este controlată de Grim. 

Simţind apropierea altor negustori, Antimonia îşi reluă poziţia 
înţepenită, suflând în mica trompetă, şi-mi clipi din ochi cu înţeles; iar 
eu mă grăbi spre casă, nu înainte de a intra în Apotecaria panaceelor 
de unde aveam de luat o alifie pentru Theresa. Pe pragul din fata uşii 
verzi, văzui o dâră de pilitură de fier şi îngelesei pe dată că apotecarul se 
îngrijise de protecţia stabilimentului. La plecare, mai privii odată spre 
statuia Antimoniei care jongla cu trei sfere de sticlă, stând în echilibru 
pe un picior. Alesei alt drum de întoarcere spre casă, pentru a evita 
să fiu urmărit, după cum imi spusese Magistrul. La colțul următor îl 
regăsi pe Morgante ce se delecta cu o tartă de fructe, sigur şterpelită 
de pe vreo tarabă şi al cărui bot cafeniu era plin de cremă zmeurie. 
Văzându-mă se bucură, risipind lătrături familiare. 

Hotărăi să o luăm direct pe Uliţa Alambicurilor, spre Emporium, 
pentru a ne pierde printre târgoveţi. Deşi ne aflam în toiul zilei, lumina 
soarelui era îndoielnică şi vântul bătea destul de puternic, părând că 
cerul se pregăteşte de o furtună. Morgante se opri de mai multe ori, 
amuşinând copacii şi uşile încuiate ale maghernielor. Ştiam că în 
jurul amiezei, mai toți târgoveţii îşi incuie uşile, trag storurile, iau 
prânzul şi apoi moţăie o vreme, motiv pentru care nu mi s-a părut 
nimic ciudat în apaventa linişte incremenită ce ne înconjura. În 
dreptul Aleii dintre şoapte, însoţitorul meu se îndreptă hotărât către 
copacii ce îi străjuiau intrarea, prinzând a mirosi trumchiurile şi a le 
pipăi tulpinile. Apoi începu să mârăie, așteptând să mă apropii. 

— Ce-ai găsit, Morgante? lar o pisică? Nu ţi-a ajuns pe astăzi? 

Căpcânul nu dădu semne că vede o pisică, ci rămase nemișcat, 
uitându-se în sus printre crengile unui copac mai inalt. Apropiindu- 
mă, putui constata că, atăt pe trunchi cât şi pe toate crengile, atârnau 
urechi cenuşii ce palpitau în vagul curent de aer. Înspăimântat, 
mă retrăsei câţiva paşi insistând ca Morgante să facă la fel şi ne 
continuarăm drumul. 

Emporiumul era aproape pustiu. Câţiva tarabagii se foiau cu 

lentoare sau ațipeau pe coşurile de nuiele, sub baldachinele tarabelor. În 
partea stângă, Clepsidra uriaşă îşi clocea umbra măruntă a amiezei în 
tăcere mormântală, părând că veghează la căpătâiul unui muribund. 
Ajunşi lângă Praetorium, putui constata că gărzile lipseau din post. 
Curios lucru. Înţelesesem de la Magistru că aceştia nu îşi părăsesc 
posturile niciodată, dar bănui că fiind amiază, s-au retras undeva la 
adăpost de arşiţa soarelui ce era ascuns în spatele unui nor cafeniu, 
ameninţător. O bucată mare de lemn, de pe latura stângă a clădirii, 
scârţăia în lanţurile cu care era agăţată. 


Se atrage atenţia asupra apariţiei a trei cazuri de „somn hipnotic 
letal”. 
Acestea au început să se manifeste în cartierul Fundatura 
spectrelor, care a fost deja izolat în carantină. 
Trei oameni şi un Căpcân au decedat şi alți doi căpcâni se 
confruntă cu aceeași problemă. 
Este recomandat să nu ieşiţi din case după lăsarea întunericului, 
să consultaţi medicul în cazul simptomelor: 
bleageală a membrelor, epuizare, somnolenţă acută. 


Recomandat să vă faceţi provizii de pilitură de fier. 
Sfatul Reumnit al Tuturor Breslelor şi Ordinelor din Arkanum, 


„Somn hipnotic”... în mod categoric, răul pătrunsese deja în interiorul 
zidurilor. Dar ce era de [ăcut? Cu siguranţă Magistrul impreună cu 
breslaşii aveau deja un plan de combatere al acestor fenomene. Dincolo 
de Praetoriat putui zări un bărbat pe cal ce imi părea cunoscut. Stătea 
pur şi simplu în mijlocul uliţei scrutând Emporiumul. La început nu îl 
recunoscui, dar mai apoi imi dădui seama că era acelaşi individ ciudat de 
care se ferise Adalbertus atunci când mă zorise în Dugheana Prafurilor 
a domnului Borius. Calul său negru puţăia şi simţi că străinul mă 
văzu, aşa că ascunzându-mă în spatele unor coviltire, o luai indărăt 
spre casă, pe o uliţă lăturalnică, numită Aleea Îngustă, ce mă scoase în 
Uliţa Alambicurilor. Morgante mă urmă neabătut, simțind de această 
dată că nu era rost de joacă sau lătrat. 

Urmai Aleea Cronicarilor, o uliţă mică şi îngustă, unde mai 
multe Cronici patroni, vindeau alte Cronici cu subiecte variate. 
Casele acestei alei erau mult mai mici decăt cele din restul târgului, 
în aşa fel încât şi eu mă simţi puţin mai inalt. O uşă marcată de 
un clopoțel zgobliu se deschise şi o Cronică într-o copertă albastră 
cercetă drumul în dreapta şi-n stânga, pentru ca mai apoi să înceapă 
să păşească ajutându-se de palme. În dreptul meu şi-al lui Morgante 
care o ignoră, se opri pentru căteva momente, ca şi cum ar fi dorit să 
înţeleagă dacă ne cunoaşte sau nu. Pe coperta ei se putea citi: 


CĂLĂTORIE PE MAREA CEA MARE - PIRATERIA: ADEVĂR SAU MIT? 


Îi dădui bineţe, iar ea fålfåi câteva foi ca răspuns. Apoi îşi 
continuă drumul până la casa de vis-a-vis unde începu să bată 
în uşă insistent. După două runde de ciocănituri puternice, uşa se 
deschise şi o altă Cronică îmbrăcată colorat ieşi țåfnoasă în prag, ca 
şi cum ar fi spus: ce naiba vrei?! Nu vezi că am treabă?! 

Cronica în coperta albastră, scoase tacticos din buzunar două 
arcane şi le oferi gazdei. Aceasta le lua simandicos inmânându-i 
în schimb o mică carte cu coperţi albe. Apoi îi trânti uşa în nas. 
Supărată, Cronica albastră îşi continuă drumul spre Emporium, 
însoţită de aproape de Cronica cea mică ce făcea eforturi vizibile de 
a nu rămâne în urmă, împiedicându-se şi căzând de mai multe ori. 
În vest, până acasă nu ne mai întâlnirăm cu absolut niciun suflet, 
iar eu întorsăi capul mereu pentru a vedea dacă suntem urmăriţi. 
Nu eram, aşadar mării pasul nefiind sigur că ceva neaşteptat nu 
ne va surprinde. Liniştea târgului nu era cel mai bun semn. Nu 
il văzusem niciodată atât de dezolar şi lipsit de viaţă. Ceva se 
întâmpla. Intrând pe Uliţa Aurului, nici nu putui observa absenţa 
parlamentului din colț. O pală de vânt, însoţită de o rază de soare 
răzleaţă, ridică o boare de praf auriu, iluminând pentru căteva 
clipe uliţa cu uşile încuiate. Fiind mai atent, putui remarca, pe 
fațadele crăpate ale vechilor case, mici urechi ce crescuseră cel mai 
probabil chiar în timpul nopţii sau în zori, căci putui jura că nu 
le mai văzusem acolo. Cu toatele aveau aceeaşi paloare cenușie, 

morbidă. Îl trimisei înainte pe Morgante rugându-l să verifice dacă 
nu cumva ne urmăreşte cineva din celălalt capăt al uliţei, iar eu, 
ajuns aproape de casa de la numărul 29 bis, mai făcui o încă şi mai 
importantă descoperire. Aproape toate uşile caselor aveau palme în 
locul clanţelor. În dreptul numărului 25, o poartă masivă de lemn 
purta o mână mare şi butucănoasă ce nu întârzie să îmi îndice cu 
arătătorul direcţia casei mele. La fel şi clanţa uşii 27A... şi cea de la 
27B, mult mai delicată, ca de clavecinist. Urmând direcția, ajunsei 
în dreptul vitrinei casei noastre. Nimic suspect aici. Cercetai atent 
faţada în căutarea vreunei urechi malefice, însă protecţia oferită 
de pilitura de fier se pare că ţinuse foarte bine. Clanţa apotecăriei 
imi făcu însă semn să mă apropii. Nu îmi aminteam să fi constatat 
clanţa asta până acum. Probabil că Adalbertus o schimbase de 
curând, deoarece noile clanţe erau la mare modă; fără să pregete, 
mâna se oferi pe sine pentru a da noroc, lucru pe care îl făcui crezând 
că doreşte să mă poțtească înăuntru, însă efectul nu fu cel aşteptat. 
Palma începu să cotrobăie meticulos în fanta de dedesubt, folosită 
de oamenii poştalionului şi de curieri atunci când aveau de lăsat 
mesaje Magistrului, de unde extrase un plic cu sigiliu. 


Înhăţai rapid plicul privind în toate părțile, descuiai uşa de la 
intrarea în casă şi-l fluierai pe Morgante, apoi o ferecai pe dinăuntru, 
şi-i ordonai să stea de pază chiar în hol, şi să nu lăse pe nimeni 
să între, înafara Magistrului sau a Theresei despre care ştiam că 
sunt cu treburi în oraş. Eu fugii direct în turnuleţ pentru a deschide 
misterioasa scrisoare. 


Dragă Adagin, 
. A . v v v 
Vino neinsoțit astă seară, după amurg, 
pe Uliţa Hermetică în taverna 
„La Mânuşa Roşie”. 

„D? ... Stătui câteva clipe contemplând şi recitind scrisoarea, 
întorcând-o pe toate părţile, dar... nimic altceva. Sigiliul nu imi 
sugeră nici el nimic, deoarece nu poseda însemnele vreunei bresle 
anume, ci doar un mare D intr-un cere. Decisei să nu ti comunic 
nimic Magistrului, deoarece mă temeam că va încerca să mă 
oprească sau să vină cu mine, iar in mesaj scria negru pe alb să nu 
fiu însoţit. Anticipai programele Magistrului şi ale 'Theresei şi găsi 
că, fix după masa de seară, Magistrul are obiceiul de a merge în 
Laboratorium unde rămâne încuiat până la zori, iar Theresa, după 
ce fereacă uşile, se retrage în mica ei cămară pentru a se odihni 
sau pentru a coase goblenuri; de altfel, singurele momente în care 
este singură cu ea însăși. Plănui pe loc că, sub pretextul dorinţei 
de aprofundare a unei Cronici, voi aştepta liniştit căderea nopții, 
după care, strecurându-mă, voi putea să ies afară neobservat; 
singura problemă fiind cheia de la intrare pe care Theresa o punea 
mereu bine intr-un mic cufăraş din bucătărie. 


Seara veni şi trecu fără evenimente speciale. La cină, Adalbertus 
şi Theresa discutară îndelung despre urechile întunecate, măsuri 
de protecţie impotriva lor şi alte chestiuni administrative, iar 
eu mă prefăcui deosebit de diligent şi ascultător, mâncând tot 
stufatul din farfurie; după care lăudai bucătăreasa şi mă retrăsei 
în cameră pentru a aprofunda „Compendiul organizării Breslelor 
alchimice în târguri şi cetăţi” — o Cronică mare, stufoasă cu coperte 
verzi, puţin tocite, care se lăsa foarte greu deschisă, suferind de 
amorțeala hârtiei — un fenomen des întâlnit la Cronicile ce au stat 
o vreme îndelungată pe rafturi, fără a fi studiate. 

Noaptea se înfiripă peste Arkanum, la fel de pustie şi stranie 
după cum fusese şi ziua. Înainte de orice acţiune, scosei capul 
pe ferestruica camerei pentru a cerceta uliţa. Nici ţipenie de om, 
înafară de doi căpcâni vârstnici ce se boscorodeau în faţa unei 
dughene închise în josul uliţei. 

Crăpând uşa, ascultai casa. Niciun sunet. Theresa se retrăsese 

pesemne în cămăruţa de sub scară, iar eu nu avusei decât să mă 
strecor neauzit în bucătărie pentru a recupera cheia, asta dacă n-ar 
fi fost scările, ce fură aproape să strice totul. Noroc cu M, pe care 
o înhăţai fix la timp, pentru ca Theresa, deranjată de pufnituri 
şi scârţăieli, s-o creadă vinovată, oferindu-mi momentul de care 
aveam nevoie. În bucătărie, toate vasele moţăiau lângă vatra în 
care mai mocnea un rest de jar. Suindu-mă pe un scăunel, mă 
întinsei spre borcanul de teracotă mai mai dărâmând o întreagă 
panoplie de tigăi; M se intoarse degrabă şi admirându-mi curioasă 
echilibristica caraghioasă cu capul ei simpatic făcând un tic tac. 
„Ce-ar spune dacă ar avea glas?”, mă intrebai. Probabil ar råde de 
mine şi de micimea mea... 

Cheia fu invârtită în broasca ruginită şi după un mic „clic” şi 
un mic stang”, fui în stradă. Pustietate. O luai spre Emporium. 
Luminile uliţei, altădată aprinse de lămparul târgului, erau acum 
doar nişte postamente fără vlagă, slab luminate de paloarea 
lumii ce îşi ivea obrazul din nori. La colţul parlamentarilor, nici 
ţipenie. Continuai pe Uliţa Dintre, dar nu văzui pe nimeni; la 
colțul cu Uliţa de Dincolo trebui să fac stânga, văzând două figuri 
îmbrăcate în negru ce patrulau. O clipă fui nevoit să mă ascund în 
intrândul unei porţi, pentru a nu fi zărit. Apoi, continuai drumul 
pe Aleea Cronicarilor şi Uliţa Arkanelor, până în fund, lângă 
turnul-poartă al Apotecarilorşi medicilor unde făcui dreapta pe 
Uliţa Hermetică. La câţiva paşi era taverna La Mânuşa Roşie. 
Auzii un alergat, după care, un bărbat cu gluga de piele, surtuc 
murdar şi pantaloni verzi, rupcigăiţi, trecu pe lângă mine în fugă, 
urmărit de doi Praetorieni cu spadele trase. De frică, mă retrăsei în 
umbra unor butoaie mari, depozitate în faţa unei case. 

—  Opreşte-te, pramatie! strigă unul dintre urmăritori, 
trăgându-şi sufletul. 

— Capul o să-ţi stea unde-or să-ţi stea picioarele! completă al 
doilea găfâind. 

— Hoţ! Opriţi hoţul! adăugă primul urmăritor, agitând un 
clopot metalic ce sparse liniştea mormântală a ulitei. 

Bărbaţii alergară până la prima încrucişare de uliţe şi se 

despărţiră, pierzându-se în noapte, iar eu profitai de ocazie şi, 
păşind atent prin umbra clădirilor, reuşi să mă strecor până în 
faţa stabilimentului pe care îl căutam, situat în partea stângă a 
unei mici piaţete. Fațada casei nu se diferenţia cu nimic faţă de 
toate celelate fațade mohorăte. O uşă de lemn rupcigăită şi o firmà 
ce atârna puţin strâmb, erau singurele elemente ce sugerau locul 
căutat. 


Taverna era mai degrabă o hrubă circulară, prost luminată, cu 
lumânări urât mirositoare de seu, ai cărei pereţi afumaţi şi umezi lăsau 
impresia unei leprozerii. Cele câteva mese cu bănci erau deja ocupate de 
personaje cu aspect obscur: rătăcitori, Cronici libere, gărzi ieşite din tură, 
negustori de obiecte rare. În colţul încăperii, intr-o vatră încropită, ardea 
un mic foc. Toate privirile cercetătoare se întoarseră spre mine în clipa în 
care mă îndreptai spre tejghea, în spatele căreia nu era nimeni, inafara 
unor halbe de lemn şi a unor butoaie de diverse dimensiuni. O mănuşă 
roşie cu un ochi viu în palmă, ce stătea pe un soclu de lemn, mă cercetă 
atentă, pentru ca apoi să pocnească din degete sugerând o comandă. 
Imediat, un bărbat între două vârste, chel, cu o figură de târgoveţ, se 
ridică de pe un scaun aflar în spatele tejghelei şi mă privi curios. 

— Da? făcu acesta, aşteptând să spun ceva. Ti-a mâncat pisica limba? 

— À... nu! Caut pe cineva, răspunsei eu, nedumerit de privirea 
imsistentă. 

A pă cineva anume...? 

— Cineva anume, da! răspunsei eu. 

— Înţelesei, spuse bărbatul, ridicând o halbă şi umplând-o cu o 
substanţă galbenă, lăptoasă, pe care mi-o întinse. 

— 3 arkane! 

— 3?! făcui eu. Cam scump, nu? 

— Trăim vremuri intunecate, spuse amfitrionul, privind 
peste umărul meu, la bărbatul inalt ce tocmai intrase şi scruta 
interiorul. Poate că pe ...dânsul... il aştepţi?... rezumă cu o privire 
la fel de curioasă hangiul. 

— Poate... nu ştiu exact, dar mai aştept... nu-i grabă, adăugai 
eu, la fel de nedumerit de situaţia puţin încordată. 

Scosei din buzunar 3 arkane, depunându-le pe tejghea şi fui 
uimit să văd cum mănuşa se întinde şi ia plata pe care, o depuse 
într-un cufăraş. Clipind, se uită la mine cercetător, în timp ce 
hangiul îşi văzu de treabă ştergând nişte halbe. 

Bărbatul cel nou se apropie de tejghea, dându-și jos gluga ce 
îi ascunde faţa. 

— Cum mai merg afacerile, Remus? spuse acesta pe un ton 
cordial. 

— Care cum, cum le ştii, dar din ce in ce mai prost, de când 
cu... Remus se uită spre mine şi păru că nu doreşte să îşi termine 
propoziţia. 

— Salutări, Adagin! spuse tânărul cu barbă aurie şi păr lung, 
pe care îl recunoscui ca fiind Diodor. 

— Diodor! Ce surpriză! Nu mă aşteptam la o întâlnire cu tine, 
chiar aici... 

— Avem multe de vorbit, urmează-mă, te rog! 

Diodor îi făcu un semn din cap lui Remus, iar acesta dădu la 
o parte o bucată de cârpă din spatele său, dezvăluind o cameră 
mică, cu o singură masă, pe care pålpåia o lumânare pe jumătate 
topită. 

— la loc, spuse Diodor! Mă bucur să te revăd. A fost greu să 
ajungi aici? 

— Destul de greu. Lucruri ciudate se întâmplă în târg şi cred 
că tu îmi poţi lămuri o parte din ele. 

— Da, într-adevăr. Oamenii breslei Trandafirului Negru au 
căpătat curaj şi intervin în problemele interne ale breslelor. Asta 
odată cu omenele întunecate, pe care cu siguranţă, ai început să 
le constaţi în interiorul acestor ziduri blestemate. 

— Urechile! Chiar şi la noi în beci se află una! spusei eu, 
bucurându-mă că, în sfârşit am un aliat de la care pot afla mai 
multe. 

— Urechile întunecate sunt din ce în ce mai multe şi, după cum 
cred că ţi-a istorisit şi Albonele nostru, prezenţa lor nu inseamnă 
decât un singur lucru: faptul că puterea Grimului a crescut foarte 
mult. 

— Da, mi-a povestit! Urechile lui ne ascultă şi este periculos să 
vorbim în prezenţa lor. Cine este Grim, mai exact? 

După o pauză, in care se uită peste umăr ca pentru a se asigura 
că absolut nimeni nu ne ascultă, Diodor continuă: 

— Grim nu este cineva, ci „ceva”! El este unul dintre spiritele 
antice, o Urgie ce a fost eliberată asupra Tărămului din neglijenta 
unora sau din voinţa de putere a altora. 

— Vreau să ştiu totul! spusei eu, captivat de mister. 

— Originea lui se pierde în negura vremurilor şi a Clepsidrelor. 
Cele mai bătrâne cronici ne vorbesc despre acest spirit a cărui poftà 
neostoită de a lua vieţile muritorilor nu poate fi oprită de nimic. 

— Dar cum de a ajuns aici? întrebai nedumerit. 

— Şi asta e o poveste demnă de o cronică, continuă Diodor, cu 
ochi selipitori. Cavalerul Lebedei l-a retrezit la viaţă. 

— Cavalerul Lebedei?... 

— Da. Numele său real nu ne este cunoscut. Legendele ne 
vorbesc despre el ca despre un mare erou al razboaielor din sud est, 
cavaler şi general. Se spune că în grotele unor deşerturi nenumite, 
ar fi găsit un artefact pe care şi l-a însuşit, aducându-l inapoi. 
Nu ştim cum arăta acest artefact, însă ce este sigur e că generalul 
a dorit să afle misterul ce se ascundea în interior şi l-a deschis, 
eliberând urgia încătuşată în interior. 

— Şi ce s-a întâmplat cu el? intrebai, ridicându-mă cu coatele 
pe marginea mesei pentru a auzi mai bine. 

— Cavalerul împreună cu însoțitorii săi au murit pe loc, iar 
Urgia a evadat, ascunzându-se şi hrănindu-se cu cadavre până 
a căpătat destulă putere de a vâna. Apoi, treptat, a reinceput 
să decimeze satele, târgurile şi întregi civilizaţii. Din timp în 


timp, atunci când este sătulă, se retrage în vreun loc întunecos, 
dormind. Apoi, când redevine flămândă, îşi reincepe atacurile. 
Dar târgoveţii nu sunt singurele lui victime. De când a recăpătat 
putere, a început să influenţeze şi Cronicile care să falsifice 
istoria şi să scrie maleficii. Vrăjitorii intunericului au reinceput 
să le folosească impotriva bunilor cetăţeni, şantajându-i pentru 
diverse sume de arcane sau aur. În târgul vecin, mai multe 
Cronici contaminate au fost arse în piaţa centrală. 

— Şi ce este de făcut împotriva lui?! Nu există o cale de a-l 
opri? 

— Cronicile sugerează că ar putea fi încarcerat în artefactul 
din care a evadat, însă acest artefact este considerat pierdut de 
multe evuri... 

— Şi atât?! este tot ce se poate face impotriva lui? 

— Din păcate, regii şi stăpânii Tărămurilor de Dedesubt 
au inventat metode dintre cele mai diverse pentru a-l încetini 
măcar. Sacrifuciile. 

— Sacrificiile?! intrebai, fără a înţelege la ce se referă. 

— Da, Adagin. Fiecare cetate sau târg decide un număr de 
oameni şi animale pe care să le ofere Grimului drept sacrificiu, 
pentru ca acesta să nu atace toată comunitatea. 

— Poftim?! spusei, sărind de pe scaun. 

— Situaţia este de asemenea natură şi din păcate şi târgul 
nostru a făcut un asemenea pact cu Grim. Dar asta nu prin voia 
Sfatului Reunit al Breslelor şi Ordinelor din Arkanum... 

— Dar prin voia cui?! 

— Prin voia celor din breasla Trandafirului Negru şi a 
infamului Darkon Necromantul evident, pe care îl căutăm în tot 
regatul şi nu numai. El a fost cel care a negociat numărul şi 
identitatea celor ce vor fi sacrificați în numele târgului. 

— Dar cum de a fost posibil aşa ceva?! 

— Darkon Necromantul a fost prigonit de multe Clepsidre şi 
a ajuns în regiuni depărtate. Se pare că acolo ar fi fost intâlnit de 
Grim care i-ar fi lăsat viaţa, în schimbul umor sacrificii, umane 
şi secrete, pe care Darkon s-a grăbit să le ofere. 

— Acest om trebuie prins şi spânzurat! spusei nervos. 

— Într-adevăr, toate poterele regatului îl caută, dar este de 
megăsit. În absenţa lui, va trebui să facem faţă Urgiei de unii 
singuri. Lucru mai grav este că breslaşii săi au început să se 
infiltreze printre cetăţeni şi să indice oamenii pe care Grim să îi 
omoare. Cei care se impotrivesc sunt luaţi cu forţa şi aruncaţi 
inafara târgului, în păduri sau catacombe, unde Grim ti poate 
vâna după pofta inimii. 

— Catacombe?! unde sunt aceste catacombe? 

— Chiar sub târg! spuse Diodor cu o figură curioasă ce păru să 
sugereze că acest lucru este cunoscut de toată lumea. Catacombele 
au fost construite de târgoveţi de-a lungul evurilor, pentru 
depozitarea bunurilor şi pentru retragerea populaţiei în caz de 
asediu. Fiind locuri intunecoase şi din teama că în ele s-ar putea 
pune la cale lucruri întunecate, Sfaturile breslelor au hotărât 
inchiderea lor şi zidirea intrărilor. 

— Şi unde sunt aceste intrări? continua. 

— Mă tem că acest lucru îmi este incă necunoscut. Mai marii 
breslelor deţin însă acest secret bine păstrat. Tatăl tău este unul 
dintre cei care au inchis intrările. Breasla Hermetică a Aurorei 
alături de celelalte bresle au pus la cale un întreg sistem de apărare 
al târgului, sistem care nu mai funcţionează foarte bine. Grim este 
foarte aproape. Urechile o demonstrează. Şi aici intervine motivul 
pentru care te-am chemat astăzi. 

Eram numai ochi şi urechi. Remus ne întrerupse pentru câteva 
momente pentru a ne rewmple halbele, iar Diodor continuă fără a 
fi deranjat de prezenţa hangiului ce părea un om de încredere. 

— Noi, cei tineri dintre breslaşii târgului, dorim înfiinţarea 
unui scut împotriva influenţei lui Grim! În acest sens avem nevoie 
de ajutorul tuturor alchimiştilor şi vrăjitorilor. Vârstnicii nu sunt 
de acord cu influenţa vrăjitorilor în chestiunile alchimice şi ale 
conducerii târgului, însă vremurile întunecate în care trăim, ne 
impun soluţii dintre cele mai disperate. Mai întâi avem nevoie să 
il găsim pe Darkon Necromantul. El ne poate spune mai multe 
despre cele promise lui Grim. Capturându-l, putem desfiinţa 


gărzile Trandafırului Negru care îşi exercită deja puterea în 
Praetoriat, ajutându-l pe Halvbard cel gras să conducă târgul. 
Dorim să organizăm un atac asupra Praetorului şi să îl detronăm. 
Ultimul lucru va fi să reconstruim Scutul de protecţie alchimică 
care să înconjoare şi să protejeze Arkanumul. 

— De unde putem începe căutările? 

— Unii dintre urmăritori au motive întemeiate să creadă că 
Darkon s-ar putea ascunde chiar aici, în târg, sub ochii noştri. 

— Dar tu ce crezi, Diodor? îl intrebai pe tânărul breslaş ce pufăia 
o pipă lunguiaţă în care îndesase iarba mamelucilor, umplând 
camera de o aromă plăcută. 

— Eu cred că Darkon este în târg şi se ascunde undeva. 

— Ar putea fi în catacombe? 

— Există şi varianta asta, da. Am oameni care l-au zărit noaptea 
în diverse locuri. Unul dintre acestea este chiar în Fundătura 
Spectrelor unde este infama lor tavernă, a Trandafuului Negru. 

— Crezi că acolo ar putea fi ascuns? 

— Nu cred că s-ar ascunde într-un loc atât de evident. Gărzile 
noastre au dat localul peste cap acum două seri şi nu au găsit nimic; 
apoi au bătut în cuie intrarea şi au lăsat observatori prin zonă. 
Până acum, niciunul nu a raportat nimic. 

— Ce pot face? intrebai hotărat. 

— Noi, cei ce dorim Scutul, vrem să cunoaştem reţeta formării 
sale. Doar cei vârstnici o cunosc şi o ţin secretă din motive ce încă 
ne sunt necunoscute. Probabil că deja o parte dintre ei sunt sub 
influenţa întunericului şi celor mai multi li s-a promis absolvirea 
de moarte. Corupţia este în rândurile noastre. Credem că tu ai 
putea să ne oferi informaţii utile, cercetând Cronicile tatălui tău. 
Nu ştim din ce motive, dar Adalbertus a negat că ar avea astfel 
de documente, retrăgându-se de la o vreme în Laboratorium; noi 
credeam că lucrează la scut, pentru ca mai apoi să aflăm că el 
încerca să creeze Homunculusul, o creatură legendară. Prezentarea 
ta la întâlnirea breslei a reprezentat pentru toţi un şoc. Nu am 
putut înţelege de ce Albonele ne-a indus pe toţi în eroare atâta 
vreme. Dar bucuria a fost pe măsură, întrucât prezenţa ta ne 

încurajează enorm. Restul breslaşilor şi eu credem că tu vei ajuta la 
soluționarea acestui caz de importanţă capitală pentru Tărămuri şi 
pentru viaţa noastră, a tuturor. Credem că Albonele Adalbertus ne 
ascunde intentionat ceva. Poate ne-ai putea ajuta să desluşim acest 
mister şi să-l ţinem pe Grim departe de târgul nostru. 

Înainte de a spune orice, mă gândi la biblioteca din beci. Cu 
siguranţă că printre Cronicile găzduite acolo se aflau şi cele ce 
conţineau reţeta obţinerii scutului alchimic. 

— Am să fac tot ce îmi stă în putinţă pentru a ajuta la 
construcţia scutului, spusei eu, chiar dacă asta ar însemna să îmi 
spionez Magistrul! 

Diodor ciocni două bucăţi de cremene deasupra pipei lunguieţe, 
şi fumul reinvie urcând în atmosfera gălbuie a camerei. 

— Ce este acea mânuşă de pe tejghea? Pare vie, mă interesai eu, 
după o pauză. 

— Este un Oculus, o mânuşă alchimică, spuse Diodor calm, 
pufăindu-şi pipa. Taverna este a ei. 

— Nu a lui Remus? 

— A nu, Remus este doar crăşmarul! Un om de încredere. 

— Suntem ascultați? întrebai eu, gândindu-mă la urechile 
intunecate. 

— Aici nu. Oculusul are capacităţi de clarviziune. Mai precis, 
ochiul ei vede răul... 

Voci grobiene se auziră din sala principală, o halbă căzu pe 
podea, şi-o uşă fu deschisă; apoi se auziră strigăte. Diodor îşi trase 
pe loc sabia din teacă, spunându-mi să rămân în spatele lui. Îl 
urmai spre uşa de la intrare prin care mesenii se ingrămădeau să 
iasă. Diodor îi dădu la o parte şi ieşi printre primii. 

— Săriţi, o voi, târgoveţi! se auziră voci diferite urlând. Răul 
este aici! El este aici! 

— Salvaţi-vă cât mai puteţi! strigă altă voce dintre cele ale 
târgoveţilor adunaţi în piaţeta pustie. 

— Ce se întâmplă aici? întrebă Diodor, dând cu braţul la o parte 
o grămadă de bărbaţi cocoşaţi deasupra unui trup căzut la pământ. 
Lasaţi omul să respire, loc, loc am zis! continuă camaradul meu. 

— Omul e mort! zbieră un târgoveţ în ai cărui ochi 
bulbucaţi se putea citi groaza. 

— Grimul este aici! Salvaţi-vă sufletele! urlă un lungan 
cu o pălărie ale cărei boruri clăpăuge se mişcau ca nişte 
aripi dezarticulate. 

— Tăceţi cu toţii! strigă Diodor, amenințând vårful 
sabiei pe sub nasul lunganului, pentru ca mai apoi, 
învârtindu-se, să facă un cerc mai larg în jurul celui căzut. 

Târgoveţii se dădură în părţi speriaţi şi îşi mai infrânară 
urletele, rămânând cu privirile pironite la cel căzut. 

— Cine a văzut ce s-a întâmplat? întrebă Diodor. 

— Era aici când am dat colţul! răspunse un târgoveţ, 
a cărui figură sugera mai degrabă un cap de leu, decât de 
om. 

— Are dreptate, spuse însoţitorul său, un altul bine 
făcut, aparţinând aceleiaşi specii leoniene. 

— Uitaţi-vă la urechile lui! făcu un bărbat mărunt, 
într-un surtuc cenușiu, a cărui tichie ascuţită il făcea să 
arate caraghios. 

Toată gloata se apropie curioasă de bărbatul care 
prezenta semnalmentele descrise. 

— Pe Clepsidră, spuse un bărbat cu barbă, ale cărui 
trăsături şi statură impuseră respect, este Merol, lampagiul! 
Staţi departe! Să nu ne contaminăm! 

Mă uitai atent la urechile întunecate ale bietului 
lampagiu, din care câţiva viermi începuseră să curgă. O 
femeie aflată în grămadă ţipă ascuţit arătând cu degetul 
spre doua figuri întunecate aflate în umbra unor case. 

— Ei sunt de vină! Săriţi oameni buni! zise femeia, 
făcând ca toate capetele să se întoarcă spre acea direcţie. 

— Arătaţi-vă! strigă Diodor, amenințând figurile cu 
sabia. Acestea, in loc să se indrepte spre lumina lampadarelor 
ţinute în mâinile tremurânde, o luară la fugă pe o alee 
întunecoasă. După mine! ordonă Diodor incepând să alerge 
după umbrele cu pelerine fălțăitoare. 

Târgoveţii leonieni scoaseră de la brâuri câte o ghioagă 
de lemn şi îl urmară pe Diodor. Remus ieşi din tavernă cu 
o sabie cu două tăişuri şi se alătură grupului. 

— Să îi prindem! strigă Remus. Restul întoarceţi-vă la casele 
voastre şi ferecaţi bine uşile! 

Îl urmai pe Remus ce se îndrepta spre Biserica Cenuşie, după 
felinarele ce agitau lumini şi umbre fugare pe casele îngrămădite 
în intuneric. 

Uliţele pusti răsunau din vreme în vreme de strigătele şi 
îndemnurile urmăritorilor, ale căror umbre lungi se căţărau şi 
coborau de-a lungul maidanelor şi aleilor cu porţi ferecate şi lumini 
stinse. În Uliţa Astromilor eu şi Remus ne oprirăm să respirăm 
câteva momente; trecând în goană pe lângă hanul Oul Cosmic, 
ale cărui lumini erau stinse, intrarăm pe Uliţa Obscură, unde îi 
ajunserăm din urmă pe Diodor şi însoțitorii leonieni. După câţiva 
paşi de alergare, ne trezirăm împresuraţii de o ceaţă gălbuie. 

— Opriţi-vă! strigă unul dintre leonieni. Este Fundătura 
Spectrelor! 

— Pumeţi-vă o cârpă la gură! zise Diodor. Este ceața malefică! 
Oricine o respiră, cade în somnul hipnotic aducător de moarte! 

Lampadarele îşi aruncară lumina asupra unui stâlp de lemn 
ciuruit de cari, în vârful căruia, pe o scândură mucegăită, stătea 
scris aproape invizibil: 

Fundătura Spectrelor 

— Priviţi aici! ne atenţionă celălalt leonian, indicând stâlpul 
pe lângă care tocmai trecuserăm. 

De la pământ şi până la scândura mucegăită, o mulțime de 
urechi întunecate îşi arcuiau lobii spre noi, părând că doresc să 
detecteze vocile. 

Diodor îşi puse degetul arătător la gură. Toţi companionii 
se apropiară unii de alții, unind fascicolele de lumină pentru a 
străpunge ceața, ce revelă o uliţă pustie ale cărei clădiri cu câte 
un etaj erau aduse in faţa de ca şi cum urmau să cadă peste 
trecători. Acoperişuri țuguiate îşi iţeau vârfurile în întunericul 
galben, in vreme ce fațadele cu geamlăcuri minuscule şi 

uşi strămbe, păreau o sumedenie de feţe malefice ce rânjeau 
sardonic. Lumina căzu pe faţada cea mai apropiată revelând 
o sumedenie înumerabilă de urechi ce îşi lăbărţau pavilioanele 
sinistru. 

— l-am pierdut, să ne întoarcem! hotări Diodor după ce îşi 
calculă toate posibilităţile. 

— De accord! întări Remus. 

Leonienii dădură din cap strângându-şi banderolele de 
pânză peste nasuri şi guri. Urmarăm cu toţii Uliţa Obscură, 
indărăt spre Emporium. Companionii mei însistară să mă 
însoţească până acasă, iar Diodor le plăti fiecăruia o sumă 
frumoasă de arcane pentru ca aceştia să străjuiască în fața 
casei pentru restul nopţii, în timp ce el şi Remus merseră inapoi 
spre Mânuşa Roşie pentru a se ocupa de Merol, lampagiul, şi a-i 
anunţa familia. 


În casă era linişte şi nemişcare. O rază de lună pătrunse prin 
ferestrele salonului, aurind copertele câtorva Cronici adormite pe 
biroul Magistrului. Apropiindu-mă de una, ce sforăia deschisă, am 
putut citi câteva rânduri: 

„.magi anume desemnaţi să păstreze tainele alchimiei, aceştia 
făcând jurământul sacru al tăcerii... 

„Toţi cei care păstrează tăcerea îşi asumă oprobriul popular şi 
trebuie să protejeze secretele cu preţul vieţii lor... 

.„.Marea Operă solicită celui ce o execută, o conduită impecabilă, 
valoare morală de excepţie şi marea calitate a discreţiei, fără de 
care, săvârşirea Marii Opere este un demers inutil... 

Simţindu-mi prezenţa, Cronica răbuțni prin somn, întorcându- 
se pe o parte, în aşa fel încât îi putui vedea titlul: 


ARBATELUL SACRU AL MARII OPERE 


LAPIS PHILOSOPHORUM 
DIVINORUM CULTOR €% INTERPRES 

Simţindu-mă privit, mă retrăsei lângă uşă, rămânând 
câteva momente atent la orice mişcare din cameră, insă nu 
putui vedea nimic care să imi sugereze că nu aş fi fost singur. 
Cu toate acestea simţii că liniştea aparentă a casei noastre, şi a 
întregului târg, fusese definitiv întreruptă. Grim era aici! 

Capitolul cinci 


ȘOBOLANI. ECLIPSĂ. MOARTE. 
PORȚI FERECATE. 


u mâini tremurătoare, Tarotesa amestecă pachetul şi 
extrase trei cărţi pe care le plasă cu [aţa în sus. 
— „Cum sadună sarea din lună, 

cum apa din marea cea mare, 

cum nisipul Clepsidrei, 

cum cele patru vânturi zburătoare, 


1 


să se arate cartea următoare 


O carte înfăţişând doi câini urlând la lună în faţa a două 
turnuri simetrice, fu prima carte aşezată pe masa de lemn. 

— „Luna! şuieră răguşit femeia, ai cărei ochi sclipeau. Noaptea 
aduce lucruri înfiorătoare. Vai de cei ce o înfruntăl...” 

A doua carte fu extrasă şi aşezată în dreapta primeia. 

— „Magul, cu capul în jos! ” 

Cartea extrasă înțăţişa un bărbat îmbrăcat în haine de spagirist 
ce manipula pe o masă diverse obiecte alchimice, printre care cele 
patru arcane: spadele, monedele, cupele şi bătele. 

O a treia carte fu extrasă din pachet şi privită îndelung. Aceasta 

înfățișa un sicriu aşezat vertical într-o criptă având la bază un 
craniu, o lumânare şi un clopot. De-a dreapta şi de-a stânga o 
draperie roşie ca sângele, incadra modelul, conferindu-i un caracter 
morbid. 

— „Grimul!!!” urlă femeia, scoasă din minţi, ridicându-se odată 
cu masa ce se dădu peste cap, imprăştiind toate cărţile pe podea. 

Blestemând printre dinţi, Tarotesa prinse în mâini cartea cu 
numărul XIII pe care o rupse în bucățele mici aruncându-le în 
vatră. Flăcările se însufleţiră, preţ de câteva moment, transformând 
craniul malefic în petale violete de scrum. Punându-şi mâinile 
la urechi, femeia îngenunchiată începu să plângă cu sughiguri în 
vreme ce, de pretutindeni şi de nicăieri, o voce asurzitoare incepu sà 


râdă färă oprire. 


Se atrage atenția asupra apariției a patruzeci de cazuri noi de 
„somn hipnotic letal”. 
Acestea au început să se manifeste 
în toate cartierele Arkanumului. 
Pilitura de fier este pe terminate! 
Cei care doresc să o obţină, să scoată de la ciorap 
Arcanele Mari. 
Gropi comune au fost înfiinţate în afara zidurilor 
atăt la nord-est căt şi la sud-vest. 


Cei care constată înnegrirea urechilor să se prezinte urgent în 
faţa Praetoriatului sau a unui gardian 
şi să-şi declare afecțiunea. 
Medicii lucrează zi și noapte pentru cei afectaţi! 
Nu ieşiţi din case după lăsarea întunericului! 


Praetoriatul 

Citi cu mare băgare de seamă cele consemnate pe butucul 
legilor plasat în faţa Praetoriatului. De mai multe zile, omene 
infiorătoare îşi manifestaseră prezenţa în târg. Mai întăi, 
şobolanii îşi făcuseră apariţia, invadând Emporiumul şi alte ulite. 
Târgoveţii disperaţi încercaseră să îi omoare, dar fără succes, 
deoarece numărul lor creştea necontenit. Apoi eclipsa de soare, 
petrecută în toiul zilei sărbătorii târgului. La vremea prânzului, 
soarele se întunecase cu rapiditate şi lumea intrase în panică, 
alergând în toate direcţiile. Praetoriatul dublase gărzile din faţa 
fiecărei case ce fusese declarată contaminată cu „somn hipnotic 
letal”, dispunând ca porțile şi uşile să fie sigilate cu scânduri 
bătute în cuie, astfel incât locatarii să nu mai poată înteracționa 
cu exteriorul. La cererea cetăţenilor, un medic putea să se deplaseze 
pentru a constata situaţia şi-a face un recensământ al victimelor. 
Praetoriatul făcuse angajări masive din rândul târgoveţilor ce 
doreau să desfăşoare ingrata misiune de brancardieri ai morţilor. 
Mulţi beţivi şi coate-goale deveniseră brancardieri sau paznici 
de locuinţe, câştigând suficient câr să poată bea sau paria în 
continuare. Neavând suficientă forţă, Praetorul fusese obligat 
să facă angajări şi din rândul breslaşilor Trandafırului Negru ce 
umpleau acum ulițele şi băteau până la moarte orice cetăţean care 
îndrăznea să rupă sigiliile de pe uşi şi să evadeze. Potere de zi şi de 
noapte fuseseră deja organizate, în aşa fel incât, nicio clipă casele 
infestate să nu rămână nesupravegheate. Mulţi târgoveţi căzură 
în patima băuturii sau a arcanelor promise în schimbul pârării 
celor consideraţi „infestaţi”. Actele de fraudă şi corupţie deveniră 
o normalitate în Arkanum. Diverși indivizi, ajunşi la disperare 
în spatele uşilor încuiate, recurseră la acte debile printre care 
sinuciderea prin spânzurare, otrăvire sau plonjare de pe ferestre. 
Alţi cetăţeni, înnebuniţi, aleseseră să se arunce asupra trecătorilor, 
încercând să-i infesteze cu boala somnului hipnotic letal. O soluţie 
drastică şocă opinia publică. Trei Cronici aparţinând Bastionului 
Arhivarilor şi Bibliotecarilor fură declarate contaminate de către 
o comisie a Sfatului Reunit al Tuturor Breslelor şi Ordinelor din 
Arkanum, ce mai număra doar şapte membri şi condamnate la 

tortura ruperii filelor malefice în public, act ce fusese săvârşit în 
centrul Emporiumului de către un călău specializat. Cronicile 
fuseseră apoi înterogate pentru a se constata dacă tortura le fusese 
suficientă, insă acestea dăduseră semne clare ale faptului că nu 
aveau de gând să îşi revoce intențiile întunecate. După o şedinţă 
extraordinară a Sfatului Reunit al Tuturor Breslelor si Ordinelor 
din Arkanum, sub prezidiul Praetorului la care participase şi 
Magistrul, se hotărâse sentinţa capitală şi anume, arderea pe 
rug a Cronicilor împricinuite; fapt fără precedent în Arkanum, 
ce adusese pe cei mai mulţi dintre târgoveţi in pragul disperării. 
Familii intregi incepură să părăsească târgul imaginându-şi că, în 
afara zidurilor, vor fi departe de oroarea somnului hipnotic letal, 
însă se inşelară. Misive şi zvonuri despre târgoveţi găsiţi uscați 
şi fără vlagă în păduri sau pe câmpuri, umplură Arkanumul. 
Butucul Praetoriatului începu să fie rescris de mai multe ori pe zi, 
inmulțind numărul morţilor şi al sinuciderilor. Hoţii se inmulçiră 
ca ciupercile după ploaie, aceştia strecurându-se necontenit în 
casele părăsite pentru a delapida toate valorile ce nu fuseseră luate 
de proprietarii plecaţi sau decedați. 

Un singur individ insă păru să fie mai mult decăt extaziat de 
situația generală şi anume Morgrum, sicrierul; un caracter håd 
şi singuratic a cărui unică fericire consta în fabricarea câtor mai 
multe sicrie. De multe ori, în timpul acestor vremuri întunecate, 
putea fi văzut dănţuind de unul singur în faţa prăvăliei sau 
în Emporium. Copiii îl numiseră „mâna dreaptă a lui Grim” şi 
aruncau cu pietre în el, de fiecare dată când îi zăreau chipul uscat 
şi spån, fapt care nu îl descuraja absolut deloc pe bătrân. Bârfele 
circulau cum că el venise în târg gonit din pădurea unde trăise cea 
mai mare parte din viaţă, unde exploatase aur din mine unde avea 
pitici ca şi sclavi. 

— Usca-v-aţi în somn!!! Grim vă va lua viaţa astă seară şi 
tot la mine o s-ajungeți!!! le arunca tuturor celor ce îl scuipau 
sau înjurau, râzând sacadat ca o morişcă stricată, în vreme ce 
zâmbetul hain îi descoperea ştirbeala, întreruptă, din loc în loc, de 
câte un dinte de aur. 


+ 89 w 


Magistrul îmi spusese să nu întru sub nicio formă în discuţie cu 
el şi să evit, pe cât posibil, să mai ies din casă, în timp ce se afundă 
mai mult decât oricând în experimente în Laboratorium. Deşi 
doream să particip la acestea, Adalbertus mă oprise, sub pretextul 
că nu sunt încă pregătit să înţeleg tainele Marii Opere. 

— Cu multă râvnă şi dedicare totală, vei ajunge să te apropii 
de tainele secrete ale Marii Opere, Adagin! Munca unui alchimist 
este viaţa lui şi puţini pot afirma că după o viaţă de sacrificii şi 
experimente, au realizat ceva mai însemnat decât o bucată de 
plumb. Trebuie să transmutăm plumbul personalităţii în aurul 
spiritului. Această lucrare este posibilă doar în Laboratorium! 
Studiază cu asiduitate din Cronicile ce ţi le dau şi în curând vei 
putea să mă însoţeşti! 

Diodor era plecat din târg în fruntea unei potere ce avea ca 
scop găsirea şi întemnițarea lui Darkon Necromantul, despre care 
iscoadele aduseseră veşti cum că ar fi fost văzut în marele oraş 
al sudului - Tarot. Voiam să aflu cât mai multe despre planurile 
secrete ale Magistrului şi să găsesc Cronicile din care puteam învăţa 
despre formarea scutului alchimic. Încercările mele, de a cobori 
în beci de unul singur, nu fuseseră încununate decât cu refuzuri 
din partea Magistrului care avea o listă foarte bine întocmită 
a lecturilor pe care urma să le aprofundez îm această perioadă 
întunecată; cu predilecție tratate de spagirie practică împotriva 
atacurilor răului, a folosirii piliturii de fier şi a încantanțiilor. 
Mai mult decât atât, imi dăduse în supraveghere un tratat numit 
„Manifestatio Malorum”, legat de manifestarea răului în obiecte 
animate şi inanimate. 

Lista căzuţilor în somnul hipnotic se mări, de la o zi la alta, 
până în clipa în care cărăuşii nu mai făcură faţă în a căra morţii 
în cimitire, aceştia fiind lăsaţi pur şi simplu pe străzi să putrezească 
şi să fie ciuguliţi de corbii care întunecau cerul zburând în cercuri 
şi croncănid asurzitor. În câteva zile diverse epidemii incepură să 
afecteze cetăţenii terorizaţi. Cele mai multe taverne se inchiseră, iar 
proviziile de pilitură de fier se terminară, fapt care nu făcu decât ca 
isteria generală să escaladeze. Multe case fură lăsate de izbelişte cu 

uşile deschise iar puţinele animale de prin ogrăzi invadară târgul în 
căutarea hranei. Morgante fu primit în curte, iar Adalbertus îi făcu 
un culcuş de nuiele şi fân în magaziile din spate. Theresa nu mai 
făcu cumpărături din Emporium, deoarece majoritatea târgoveţilor, 
fiind din afara târgului, încetară să mai între în interiorul zidurilor. 
Praetoriatul adoptă legea liberului arbitru ce conferea dreptul 
fiecărui cetăţean de a-şi apăra proprietatea şi integritatea fizică. 
Asta generă revolte între locuitorii care simţiră că este momentul să 
se răzbune pe toţi cei care le pricinuiseră vreodată rău sau le datorau 
ceva. Vechi ranchiune fură reaprinse, familii se răsculară impotriva 
unor membri ce le prejudiciaseră, partenerii de afaceri işi angajară 
criminali pentru a-şi regla conturile. Astfel, până în lunile calde ale 
Clepsidrei, in Arkanum domnea legea talionului. 

Medicii căpătaseră o foarte mare putere, din moment ce deveniseră 
practic indispensabili. Cu această ocazie, furăm vizitaţi de doctorul 
Fian, o veche cunoştinţă de-a lui Adalbertus, care ne cercetă pe toţi 
cu luare aminte, pentru a constata dacă nu eram înțestaţi deja cu 
bacilul somnului hipnotic. Tot el îi prescrise Magistrului şi Theresei, 
porţii de aur potabil, o substanţă foarte scumpă ce avea efecte 
puternic curative şi păzea trupul de boli cronice. În mod ciudat, 
după consultaţie, doctorul Fian sugeră că nu am de ce să consum 
aur porabil, din moment ce sunt o fiinţă alchimică şi în componenţa 
mea este deja o cantitate semnificativă de aur. Doctorul fu captivat 
mai ales de haloul meu auriu pe care îl studia cu mare pasiune. 

În ultima dimineaţă a primului cadran al Clepsidrei, când 
temperaturile erau deja foarte ridicate încă din zori, furăm treziți de 
urlete disperate ce veneau de pretutindeni. Mai mult decăt atăt, dar 
şi clopotele Bisericii Cenuşii băteau cu putere, semn de nenorocire sau 
anunţ important. Toată lumea ieşise pe străzi, ignorând decretele 
care o interziceau, şi o lua la picior spre Emporium de unde se auzea 
mare hărmălaie peste acoperişurile ţuguiate ale caselor. Fără să 
aştept ca Magistrul să mă însoţească, mă imbrăcai repede în hainele 

cele vechi şi rupcigăite, pentru a nu atrage atenţia şi, trezindu-l pe 
Morgante, ti făcui semn să facă linişte; străbătând curtea din spate, 
intrarăm pe holul îngust dintre uşi, cercetând bucătăria în căutarea 
Theresei. Nu era. Pesemne că iar dormea până mai târziu. Luai cheia 
din locul cunoscut şi, în vårful picioarelor, ne îndreptarăm spre uşa ce 
dădea în stradă. Morgante înhăţă un peştişor din blidul lui M, care se 
cuibărise probabil pe undeva prin pod; avusei din nou senzaţia ciudată 
că sunt privit, dar nu dădui mare atenţie acestui aspect, simţindu-mă 
oricum cu musca pe căciulă pentru că „evadam” în felul acesta. 

leşind pe ușă, am privit casa, Apotecaria în stânga, cu ferestrele 
aproape opace de fum şi trecerea vremii, firma de lemn pictată cu 
litere alumecoase: Hora Aurea, turnulețul strămb şi un sentiment 
de nostalgie şi pierdere mă încercă. Lucrurile ce urmară aveau să 
dovedească că acel sentiment era mai mult o viziune şi aveam să 
regret amarnic că fugisem de lângă Magistru, fără să-l fi aşteptat. 

Morgante lătră la o pisică rătăcită şi mări pasul, mârâind în 
barbă, iar eu îl urmai îmbrăcat în pelerina rupcigăită şi pantofii 
vorbitori ce erau atât de proaspăt treziţi din somn încât nici nu 
deschiseseră ochii. Mai mulţi târgoveţi ne depăşiră, alergând mai 
mult, cu feţele schimonosite de îngrijorare. Cearcănele lor îmi sugerară 
că nu dormiseră de multe nopţi, de teama ca somnul hipnotic letal 
să nu se instaleze pe nesimţite. Probabil luaseră porţii de mercur 
distilat, deoarece mi-am amintit că şi doctoral Fian recomanda astfel 
de remediu împotriva somnului. O fetiţă de căpcân, era adormită 
la pieptul mamei ei ce prezenta, de asemenea, semnele somnolenţei. 
Lângă o magherniţă văzui un bărbat căzut, ce rămăsese cu faţa în 
sus şi cu gura căscată. Ochii săi erau deschişi şi realizai că era mort, 
deoarece muştele se adunaseră deja pe ochi. Dintr-o casă de vis-a- 
vis se auzeau plânsetele convulsive ale unei femei. leşirăm în Uliţa 
Argintului, doar pentru a ne alătura unui flux de târgoveţi ce se 
îndreptau spre deschiderea Emporiumului. Un bătrân uscăţiv, ale 
cărui coaste se vedeau prin cămaşa lipită de sudoare, ne privi dezolat 
prin nişte ochi albaştri-alburii, ca după încă trei paşi să se împiedice şi 
să cadă lat cu faţa în jos, adormind pe loc. Nimeni nu îl băgă în seamă 
şi unii îl şi călcară fără să se oprească. În colţul uliţei, un bărbat tânăr 

cu părul blond, atârna legat de un picior de o bârnă orizontală, ca o 
spânzurătoare. Nimeni nu părea să îl bage în seamă, iar el vorbea şi 
râdea de unul singur. 

— Răul astăzi a sosit! 

Multă lume a murit! 

Şi acum, vă spun cinstit: 

După tine a venit! 

Ha, ha, ha!... nu-i aşa? 

Mă opri fără să vreau, holbându-mă la el, iar spânzuratul îmi 
zămbi la rându-i. 

— Salutare, Adagin, Homunculus, nu Androgin! 

— De unde imi ştii numele? intrebai eu surprins. 

— „Eu ştiu tot”, aşa mă cheamă, în ArRanum este dramă! 

— Ce se întâmplă? îi replicai puţin nervos de atitudinea sa, ce 
părea cu totul diferită de cea a circumstanțelor. 

— Se întâmplă ne-ntâmplatul... moare chiar şi impăratul... astăzi 
vine necuratul! 

Spunând aceste cuvinte, spânzuratul începu să se bălăngănească 
în dreapta şi-n stânga până când se lovi puternic cu capul de zidul 
din spatele spânzurătorii, rămânând inconştient. Un firicel de 
sânge îi tâşni din creștetul blond şi începu să-i picure în colbul uliţei, 
transformându-se în mici sfere roşiatice. Mulțimea mă împinse tot 
inainte şi fără să vreau, fui mişcat spre centrul Emporiumului, lângă 
Praetorium, unde era amplasată un fel de tribună de lemn pe care nu 
o mai văzusem în zilele precedente. Suit pe tribună, un bărbat masiv, 
a cărui barbă în două spice şi capişon cu urechi lăsate, ti dădea un 
caracter impunător, şi-a cărui îmbrăcăminte aleasă îl recomanda 
ca nobil, ţinea un discurs în mijlocul mulţimii ce se foia şi vocifera 
ascultându-l. 

„vremuri întunecate ne aduc impreună, dar nu știm clipa când 
intunericul a răsărit intre noi şi nici de ce. Cu siguranţă că răul doreşte 
ceva... şi ştim cu toții ce! 

Mulțimea tresări într-un val de nemulţumire disperată şi cu toţii 
şuşotiră albi la faţă. ÎL recunoscui pe vorbitor. Era însuşi Praetorul, 
Halvbard cel gras. 

— Ştiu, vă cunosc temerile, dar iată, cale de mijloc nu există cu 
această Urgie şi se împlineşte ziua când trebuie şi noi să aducem 
ortul intunericului! 

— Câţi mai trebuie să moară ca să ne lase în pace?! strigă o voce 
de partea cealaltă a tribunei şi multe alte voci o urmară. 

— De data aceasta se pare că Urgia este foarte flâmândă! 
Sacrificii trebuie făcute negreşit! admolestă vorbitorul cu degetul 
arătător. Cei care nu au oferit incă o ofrandă din familie să stea şi 
cugetând să se întrebe: de ce noi nu am făcut ce se cuvine?! 

Grămada oamenilor se insufleţi şi mai puternic. Strecurându- 
mă printre picioare, mă apropiai de tribună. Din acest unghi putui 
să văd mai bine ce se petrece. Vorbitorul era însoțit de patru gărzi ale 
Praetoriatului care stăteau jos, în cele patru colțuri ale platformei de 
lemn cu trepte, având fiecare un scut şi o lance. La baza treptelor îl 
recunoscui pe Cornelius, breslaşul cu care Diodor intrase în conflict 
în seara ieșirii mele în lume. Părea foarte atent la toţi cei din jur, 
ţinându-şi braţul stâng pe mânerul sabiei. Mă bucurai că sunt 
camuflat şi că nu sunt uşor de recunoscut. Aşteptând să se aştearnă 
liniştea, Praetorul continuă pe un ton categoric: 

— Pentru a nu mai lăsa urmă de îndoială şi suspiciune şi 
pentru a face lucrurile cât mai transparente, am decis ca astăzi să 
amplasăm o buturugă pe care să lăsăm scrise numele celor ce vor 
trebui sacrificați! 

Mulțimea începu să urle şi să injure ca scoasă din minţi. Unii 
dintre oameni incepură să arunce cu diverse obiecte spre tribună 
şi toţi incepură să se înghesuie, mişcându-se ca un val enorm. 
Huiduielile şi blestemele fură alternate cu fluierături, şi multe voci 
se împotriviră cu vehemenţă. 

— Primul pe listă eşti tu, Praetore! urlă o florăreasă pe care o 
văzusem în alte dăți. 

— Daaa, tu primul!! se auziră alte voci de pretutindeni! 

— Jos Praetorul! Pe el să-l sacrificăm primul, nu pe copiii noștri!!! 

— Buuuu! Să dăm foc Praetoriatului cu Praetor în el! veni din 
altă direcţie. 

Garda Praetorului îşi ţinti lăncile spre cetăţenii care aruncau cu 

legume şi obiecte. Discursul fu oprit defmitiv de o piatră, ce-l lovi pe 
Praetor în frunte, făcându-l să cadă pe spate. 

— Gărzi, protejaţi Praetorul! strigă Cornelius, trăgându-şi sabia 
din teacă. 

Gărzile se executară făcând un cerc în jurul Praetorului ce fusese 
coborât de pe platforma de lemn cu sângele şiroindu-i din frunte. 
Printre fluierături şi ţipete, grupul de gărzi se îndreptă spre Praetoriat 
de unde alţi bărbaţi înarmaţi îeşiră cu spadele trase. Vuietul general 
deveni asurzitor, pe măsură ce mulţimea se buluci spre treptele 
clădirii, încercând să îl înhaţe pe bărbatul ce oferea sacrificii lui 
Grim. Câțiva fură loviți de gărzi şi un păsărian fu străpuns cu sabia, 
căzând la pământ, fără suflare. Poarta Praetoriatului fu trântită 
şi druguri mari de fier fură proptite pe interior. Mulțimea începu 
să arunce cu pietre în clădire, spărgând ferestrele şi ciobind stema 
târgului aflată deasupra intrării. 

O parte a gloatei se îndreptă spre butucul legii pe care îl luară 
pe sus şi îl aruncară peste tribuna făcută bucăţi, între timp. Un 
ursarian masiv îi dădu pe toţi la o parte aruncând o făclie aprinsă 
în mijlocul grămezii de lemne, ce luă foc rapid. 

— Să ieşim din târg! strigară vocile. 

— Spre porţi! răspunseră alţii. 

O parte a răsculaților se îndreptă pe uliţa Porții, cea care ducea 
direct spre Poarta Principală a târgului. Restul incepură să arunce 
diverse obiecte de lemn în flăcările ce creşteau între Praetorium 
şi Clepsidră. Ajutat de doi prieteni căpeâni, Morgante fu suit pe 
platforma Clepsidrei de unde începu să urle câineşte, cu capul dat 
pe spate. 

— Porţile au fost ferecate! strigă un măcelar rotofei ce se întorsese 
de la porți. 

— Ce ai spus?! chestionară alte voci disperate. 

— Porţile sunt încuiate şi gărzile nu sunt nicăieri! Suntem prinşi 
înăuntru! Aici o să ne aflăm pieirea! 

— Înapoi spre porţi! zise o hangiţă. Le vom dărâma cu un berbec! 

— Spre porţi! Spre porți! strigară târgoveţii, luând în mâini 
orice ar fi putut să îi ajute la dărâmarea porţilor. 


În mijlocul debandadei, işi făcu apariţia un călăreț în armură, 
al cărui coif împenat, scut rotund şi cal slăbănog, ti dădeau mai 
degrabă un aspect comic decăt eroic. 

— Spre poţi! declamă răsunător cavalerul în uralele grămezii. 

— Sir Hector ne va salva de rău! se auziră voci în cor. 

— “ăul nu mă poate speia! răspunse personajul rârâit, al 
cărui nas roşu foarte lung se iţea din coiful larg şi greu, ce părea 
imprumutat. 

— Sir Hector este salvarea noastră! După el! strigară toţi. 

Cavalerul îşi lăsă viziera coifului şi-şi trase spada din teacă, 
dând pinteni mârţoagei costelive ce abia putea să îi susţină 
greutatea. 

— La atac 'ubinius! indemnă cavalerul bietul cal, care începu 
să-şi bălăngăne picioarele ciolănoase, luând-o la trap spre porţi. 

Mulţi târgoveţi urmară cavalerul, într-o procesiune ce amintea 
de legenda corabiei proştilor. Eu incercai să îl conving pe Morgante 
să coboare de pe Clepsidră, însă fără niciun rezultat. Companionul 
meu agita deasupra capului o făclie, scheunând nebuneşte. Decisei 
să alerg spre casă pentru a-l inştiinţa pe Magistru despre cele ce se 
întâmplă şi a ne baricada bine uşile şi ferestrele, dar mă impiedicai 
de un lemn Țumegând ce căzuse din rugul enorm. Era o bucată din 
buturuga legii pe care putui desluşi cu oroare o jumătate de nume: 


Adalb... 

Pe drumul de intoarcere văzui multe magherniţe părăsite sau 
prădate de hoţi care nici măcar nu se mai fereau de ochii cuiva. 
Unul dintre ei căra mai multe Cronici ce dădeau din brațe, 
meajutorate. Îmi fu uşor să îl recunosc după rânjetul ştirb, deşi 
acum nu purta glugă. Era cel pe care îl urmăreau gărzile în seara 
în care Țusesem la taverna Mânuşa Roşie. 

La colțul Uliţei Fraţilor cu Mâna Întinsă, constatai că nu pot 
avansa spre casă, deoarece locatarii ridicaseră o baricadă formată 
din tot ce găsiseră prin curţi şi magherniţe, aşa că fui nevoit să 


+ 96 w 


urmez Aleea Cronicarilor şi să ies în Uliţa Alambicurilor ce dădea 
în Târgul Straielor, unde văzui statuia de sticlă a Antimonei, 
întunecată şi adormită pe soclu. Scena mă întristă profund, dar 
nu mă opri din alergat. Uliţa Astromilor era pustie, cu excepţia 
câtorva cadavre uscate ce erau căzute alandala. Trei găini 
slăbănoage, evadate din cuibare, ciuguleau din loc în loc, urmărite 
atent de corbi ce deja se pregăteau de un prânz copios. Făcui stânga 
pe Uliţa de Dincoace, ajungând, în sfârşit, la coltul Uliţei Aurului. 
Unul dintre parlamentari se apropie de mine, cu privirea pustie. 

— Hei, puştiulică, ia spune, ce-mi dai să-ți zic ceva? 

— Dă-mi pace, tataie, şi stai departe! il ameninţai pe moşneagul 
rupcigăit ale cărui urechi întunecate îi ieşeau de sub tichia boţită. 

— Stai, stai, să-ţi zic una bună! insistă el, prinzându-mă de 
haină. 

ÎL impinsei cu toată puterea, iar acesta se dezechilibră şi căzu 
în colb, hohotind. 

— Moartea-i aproape! Grim o să te-ngroape! 

Nu il băgai in seamă pe boşorog şi-mi continuai drumul. Primul 
lucru nelalocul lui pe care îl observai apropiindu-mă, fu absenţa 
celor doi corbi nelipsiţi de pe acoperişul apotecariei, dar nu numai 
asta urma să fie culmea acelei zile întunecate. 

Geamul apotecariei era spart de o piatră şi unele dintre obiectele 
din vitrină dispăruseră. Câţiva paşi mai încolo, găsi uşa casei 
larg deschisă şi intrai în fugă pe hol strigându-l pe Magistru şi pe 
Theresa, însă niciunul nu răspunse. Căutai în bucătărie pe care o 
găsi... neatinsă. M nu era de găsit. 

— "Theresa?! Magistre? M? strigai, dar... tăcere. 

Uşa salonului era deschisă, aşa că intrai doar pentru a găsi toată 
mobila dărâmată şi Cronicile lipsă. Îmi trecu prin cap să cobor în 
beci, dar îmi aminti că Adalbertus ţinea mereu la el cheia acelei 
uşi. O luai pe scări, dar găsi cabinetul de lucru al Magistrului... 
răvăşit, scaunul dărâmat şi fereastra deschisă bălăbănindu-se în 
curent. Un porumbel voiajor gângurea pe pervaz. ÎL luai în mână 
cercetând dacă avea la picior legat vreun pergament cu mesaj, însă 
nu găsi nimic. Pesemne că Magistrul dorea să trimită cuiva un 


mesaj exact în timp ce fusese întrerupt. Uşa se lovi de perete sub o 
rafală de vânt şi putui vedea un pumnal înfipt într-un pergament. 
Cuţitul era unul destul de preţios, având lama cu dublu tăiş şi 
mâner negru din piele, cu un nestemat la capăt. Pe pergament erau 
scrise următoarele cuvinte: 

Albonele este în viaţă, dar acest fapt depinde doar de tine, 
Homunculus Adagin! 

Vino la miezul nopţii în Catacombe, aducând cu tine Piatra 
Filozofilor! 

Altfel, ia-ti adio de la bătrân! 

Cu pergamentul strâns în mână traversai în camera mea, care 
era neatinsă, cu excepţia absenței Cronicilor. Un zgomot vag mă 
făcu să întorc capul. Ceva căzuse. Un obiect de lemn... sau metalic. 
leşii alergând şi coborâi scările, sărind câte două, trei odată. Dădui 
uşa Theresei de perete găsind-o inconştientă, aşezată pe pat. 

— "Theresa, Theresa, ce s-a întâmplat?! o strigai, încercând să 
o fac să îşi intre în simţuri, dar femeia dădu semnele clare ale 
infestării cu somnolența hipnotică. Capul îi căzu dintr-o parte 
în alta şi ochii i se dădură peste cap. Cu greu reuşii să o fac să 
bolborosească ceva, dar nu prea ingelesei ce spunea. Theresa, unde 
este Adalbertus?! Unde este Magistrul?! 

Femeia ridică mâna dreaptă în care ţinea ceva, dar nereuşind 
să păstreze greutatea, îi dădu drumul pe jos. Obiectul căzu cu o 
zăngăneală sonoră pe podeaua de piatră. 

Un şirag de chei! Le ridicai imediat cercetându-le cu atenţie. 
Era chiar şiragul de chei al Magistrului! Dar cum de ajunseseră 
la Theresa? Probabil în toiul evenimentelor, i le strecurase cumva. 
Băgai şiragul în buzunar. 

— "Theresa, te vei face bine! Merg să îl găsesc pe Adalbertus 
acum. Rămâi aici şi odihneşte-te. Voi incerca să mă întorc cât pot 
de repede cu un antidot pentru tine! 

Punându-i mâinile pe piept Theresei şi învelind-o, îeșii din 
cameră, amăgit şi trist, deoarece nu ştiam nici măcar de unde 
să încep căutările Magistrului meu. Habar nu aveam unde era 
intrarea în catacombe sau drumul prin acestea. Totul părea 

pierdut. leşind dezolat în curtea din spate, privi în gol. Doream 
să mă limpezesc puţin după toate cele întâmplate. Aerul mucegăit 
şi lumina îndoielnică imi treziră însă cele mai sumbre gânduri 
şi ipoteze. Mersei, fără ţintă, spre arborele de smarald pe care îl 
găsi uscat. Trunchiul său era deja plin de urechi intunecate, ce se 
întinseră atente, amuşinând sunetul paşilor mei, dar nu le băgai în 
seamă. Deja acest fapt nu mă mai mişca cu nimic după dispariţia 
tatălui meu şi căderea în somnul hipnotic a Theresei. Aveam în 
schimb cheia de la uşa bibliotecii! 

Capitolul sase 


PORTA ALCHIMICĂ. SIBILA. FUMO. 


ăsii uşile Laboratoriumului larg deschise, iar peisajul din 
interior nu fu deloc plăcut. Toate ambixurile, retortele, 
alambicurile şi mojarele erau sparte şi împrăștiate peste 
tot. În fundal, o grămadă de cărămizi sparte aminteau de locul în 
care fusese Athanorul naşterii mele. Izbucnii în lacrimi şi, deşi mi 
se păru ciudat acest fenomen, realizai că lacrimile sunt izvorăte 
din durerile interioare şi că toţi cei care plâng, suferă cu adevărat. 
Un vas mare din sticlă reflectă o bucată de hârtie ce era căzută 
între cărămizi. O ridicai şi recunoscui pe dată scrisul inversat al 
lui Adalbertus pentru a cărei descifrare era nevoie de o oglindă. 
Magistrul practica acest scris pentru a induce în eroare pe oricine 
ar fi dorit să afle tainele gândurilor sale. Luai un ciob de sticlă 
de pe jos şi, apropiindu-l de bucata de papirus, scris în sangvină, 
decodificai următorul text: 


Dragă Adagin, 


Îţi scriu aceste rânduri în mare grabă. Viaţa mea este ameninţată. 
Am aflat că sunt căutat de poterele Trandafirului Negru pentru motive 
necunoscute. În cazul în care reintâlnirea noastră nu mai este posibilă, 
mergi la porta alchimică din fundul curţii şi spune următoarele cuvinte: 

SI SEDES NON IS 


Poarta te va lăsa să treci doar dacă sufletul tău este curat. Acolo vei 
afla răspunsurile pe care le cauţi! 
Realizarea Marii Opere va rămâne în mdinile tale! 
După ce săvârșeşti totul, caută-l pe maestrul Brom! 
În rest nu te încrede în nimeni! Te rog să nu vii în căutarea mea! 
Aud ţipete în curte! Ai grija la... 


Ultimul cuvânt era scris aproape indescifrabil. Restul 
papirusului era gol. Găsi printre dărămături şi recipientul cu 
sangvină ce se scursese printre dalele de piatră prăfuite. Adalbertus 
încercase să mă avertizeze, dar nu mai avusese timp! Aşadar, 
cei din breasla Trandafuului Negru îl răpiseră. Tot ei scriseseră 
şi papirusul înfipt în uşă! Oare ce răspunsuri se ascundeau în 
spatele portei alchimice?... Rămăsei câteva momente contemplând 
şi recitind papirusul, ultimele rânduri scrise de tatăl meu. Oare 
il voi mai revedea vreodată? Oare Grim are să decimeze toată 
suflarea târgului şi a lumii noastre? Toate aceste întrebări mă 
făcură să ameţesc. În mintea mea se desfăşurau acum foarte 
multe scenarii posibile. Unde se ascundea Darkon Necromantul 
şi ce pact făcuse acesta cu Grim? Era nevoie de un erou cum era 
Diodor pentru rezolvarea tuturor acestor mistere, nu de mine, un 
biet Homunculus fără o putere reală. leşind din Laboratorium 
închisei uşile, hotărându-mă să descopăr ce se afla în spatele portei 
alchimice din fundul curţii. 

O stare ciudată mă cuprinse, văzând că deodată afară se 
lăsase noaptea, deşi atunci când intrasem în Laboratorium, era 
ora amiezei şi soarele era sus. Privi cerul în căutarea stelelor, 
însă întunericul orb nu lăsa să se vadă nicio stea şi un vânt rece 
suflă frunzele uscate ale arborelui de smarald. Mă îndreptai spre 
magaziile din fundul curţii, mai mult băjbâind, avusei senzaţia că 
aud un vag zumzăit care nu îmi era deloc familiar. Mă împiedicai 
de mai multe ori de diversele obiecte depozitate până ce mă lovi 
cu fruntea de ultima uşă. Era descuiată! Împingând-o, mă trezi în 
faţa arcului de boltă astupat. 

Nori negri ca de furtună se adunaseră deasupra acestei mici 
curţi. Un tunet mă făcu să tresar. La scurt timp, un fulger lumină 
tot cerul. ledera de pe ziduri părea a se fi innegrit şi-n lumina 
intermitentă a fulgerelor putui vedea că zidurile erau acoperite de 
urechi negre, oribile. Zumzetul crescu în intensitate venind dinspre 
această poartă ale cărei semne şi litere păreau a se fi insufleţit şi 
aprins asemenea unor tăciuni. Lucrul care mă înspăimântă fu 
ochiul de piatră, de deasupra boltei, ce se deschisese şi privind de 
jur împrejur atent. Văzându-mă, îşi fixă pupila subţire ca un ochi 
de pisică, urmărindu-mi fiecare mişcare. Toată structura incepu să 
se aprindă din ce în ce mai mult şi aburi ieşiră printre cărămizile 
de piatră. Portalul începu să se coloreze în portocaliu şi roşu, ca şi 
cum ar fi luat foc. Mă retrăsei neputându-mi lua însă privirea de 
la ciudata apariţie şi un râs malefic, nelumesc se auzi hohotind. 
Tremurând din toate încheieturile, scosei scrisoarea de la Magistru, 
nefiind sigur dacă incantaţia va ajuta la ceva. Cu creierul gol de 
gânduri spusei tare: 


„SI SEDES NON IS! 


Răsul malefic se inecă deodată intr-un tuşit surd, iar vântul 
începu să bată cu putere, făcându-mi hainele să fluture. Portalul 
de sub boltă se aprinse colorându-se în mai multe culori ale focului 
şi incepu să tremure, ca şi cum piatra s-ar fi transformat în tăciuni. 
Mici flăcări albastre se iviră pe marginile sale dansând în vânt. Până 
să număr la 5, toată intrarea ardea luminând pereţii înconjurători 
ai curţii. Totul se cutremură şi după un moment de absorbție, o 
bulă de foc explodă, iar eu căzui pe spate, orbit de lumina creată. 
Mă frecai la ochi încercând să mă dezmeticesc. Bolta încadra acum 
o suprafaţă ca de foc şi apă în acelaşi timp, ce tremura stabil şi 
vertical. Restul flăcărilor ardeau pe părţi, încadrând intrarea. Mă 
ridicai în capul oaselor şi văzui cum pantofi mei dragi tremură 
cu ochii strânşi şi dinţii clânţănindu-le. „Nu vă temeţi!” le spusei, 
aranjându-mi restul hainelor. Făcui câţiva paşi spre poartă cu 
mâna adusă streaşină şi văzui că dincolo de portalul lichid se făcea 

un tunel lucios de păclă. Ca sub o hipnoză şi fără a fi sigur că 
fac bine, întinsei mâna spre perdeaua unduitoare ce scăpără în 
momentul atingerii, dar nu mă arse. Fiindu-mi teamă să continui, 
mă aplecai şi luai o pietricică pe care o aruncai în tunel. Aceasta 
fu absorbită imediat, dar nu o auzii căzând în partea cealaltă. 
O boare caldă răzbătu, Țăcându-mi tot trupul să simtă o plăcută 
stare, similară cu cea pe care o avusesem atunci când Theresa mă 
imbăiase pentru prima oară. Închizând ochii, făcui un pas mare 
simțind sub pantof o moliciune ciudată şi alunecoasă. Căldura îmi 
cuprinse toată fiinţa şi nu mai simți nicio frică sau ameninţare. 
Apoi... linişte adâncă. 


s 

Crăpai un ochi. Apoi îi deschisei pe amândoi. Eram viu, dar 
simţeam că plutesc într-un eter călduç şi că trupul meu nu are 
greutate. Mai multe sfere de lumină gălbuie pluteau de asemenea în 
jurul meu. Unele dintre ele incapsulau diverse semne, asemănătoare 
celor pe care uneori le văzusem în Cronicile Magistrului. Privind 
de jur imprejur putui vedea mai multe uşi ce pluteau pe norişori la 
diverse distanţe unele de altele, intr-un spaţiu ce părea nici larg, 
dar nici strâmt, nici inalt, dar nici mărunt. O lumină cuprindea 
totul, dar nu una ca cea a soarelui ci una ce era emanată de 
însăşi natura spaţiului. Unele dintre uşi erau deschise şi prin ele 
putui vedea peisaje necunoscute sau tuneluri ca şi cel prin care 
tocmai trecusem. În spatele meu era tot o uşă deschisă prin care 
puteam vedea curtea Laboratoriumului ca printr-o fereastră de 
apă. Toate amintirile triste îmi dispăruseră cu desăvârşire în acest 
nou mediu şi mă simţeam ca nou născut. La o anumită distanţă, 
plutind pe un alt norişor, putui vedea doi copaci ce se imbrăţişau 
în partea de sus, unul având tulpină roşie şi altul albă. Din cel 
roşu, creştea o coroană de frunze verzi în dreptul cărora gravita 
un mic soare incandescent. Cel alb avea o lună galbenă în dreptul 
coroanei. Deasupra celor doi copaci plutea o flacără albastră ce îşi 
arunca lumina blândă asupra coroanelor. Numaidecăt, o prezenţă 

zâmbitoare, sub forma unei femei aproape trasparente, îşi făcu apariţia 
intre tulpinile copacilor. Pielea sa era albă, semitransparentă, iar părul 
auriu ca razele de soare dimineaţa. Pe cap purta o mică diademă ce 
ti conferea un aspect nobil, deşi straniu. Norişorul cobori până la doi 
paşi de sol iar tânăra imi vorbi zâmbitoare: 

— lată-te, Adagin Homunculus! Te aştept de atâta vremel... 

Nu ştiui ce să-i răspund şi nu putui înţelege de unde imi cunoştea 
numele. 

— Nu te sfii, eu sunt Sibila Transmutaţiei. Putem vorbi în limba 
gândurilor dacă preferi să nu vorbeşti. 

— Nu ştiu ce să răspund... spusei eu timid. Cred că nu ştiu unde 
ne aflăm... 

— Bineinteles că nu ştii, spuse Sibila zâmbind radiant. Eşti într-o 
vealitate intermitentă. Acesta nu este un „loc” ci un culoar între 
dimensiuni. Există mai multe Tărâmuri în acest univers, dar nu la 
toate poţi ajunge cu diligenţa sau calul. Într-unele nu poţi pătrunde 
decăt folosind aceste „porte alchimice”, spuse Sibila indicându-mi cu 
braţul uşile ce pluteau pe norişori. 

— Şi unde duc ele? 

— Depinde unde doreşti să ajungi. Unele te duc foarte departe. 
Altele... în locuri secrete... sau reale. Există anumite porte care nu 
te duc decât în întuneric. Să spunem că aici suntem intr-un fel de... 
cameră de aşteptare! Da! O anticameră! 

— Eu doresc să ştiu răspusul la doar două întrebări! spusei eu 
serios şi trist în acelaşi timp. 

— Îţi voi răspunde la cele două întrebări. Dacă tu ai venit aici, 
inseamnă că tatăl tău a fost răpit de cel... întunecat, spuse Sibila pe un 
ton puţin abătut. 

— Da! Tatăl meu a fost răpit de cei din breasla Trandafirului 
Negru! Ei vor ca răscumpărare... 

— „Piatra Filozofilor, ştiu, răspunse Sibila, luindu-mi vorba din 
gură. 

— De unde ai... bâigui eu, dar Sibila se întinse punându-mi un 
deget peste buze. 

— Şşş! Eu iţi cunosc gândurile, Adagin Homunculus! În multe 

feluri tu şi eu... hmm... să spunem ca în multe feluri suntem 
asemănători. Mai precis... şi făcu o feţişoară simpatică, o mică 
parte din mine este în tine Adagin. Dar asta vom vorbi altădată. 
Acum îţi voi da răspunsurile celor două întrebări care te frământă. 

— Da! Tare aş vrea să ştiu unde este tatăl meu acum şi cum îl 
pot aduce înapoi! 

— Adagin... spuse Sibila puţin tristă. Tatăl tău este în 
catacombe, prizonierul lui Grim! 

— Poftim?! Nu se poate! mă revoltai, dându-mă un pas inapoi, 

neîncrezător. 

— Adadin, ascultă-mă! continuă Sibila calmă. Tatăl tău te 
iubeşte tare mult şi, într-adevăr, depinde de voinţa şi acţiunile 
tale să îl răscumperi din ghearele lui Grim. 

— Dar cum pot face asta?! Mi-a fost cerută Piatra Filozofilor, 
iar eu nu ştiu nici cum să o obţin şi nici cum să ajung in catacombe! 
Te rog, ajută-mă! 

— Te voi ajuta în măsura în care voi putea. Prezenţa mea 
este legată de acest... loc cum îi spui tu. Tot ce pot face, este să te 
sfătuiesc. 

— Mă poţi ajuta să ajung în catacombe? Este vreuna dintre 
aceste uşi intrarea în catacombe? 

— Nu, spuse Sibila. Din păcate niciuna dintre aceste porte nu 
conduce în catacombe. Ele sunt un spațiu atât de intunecat, încât 
creatorii acestei porte nu au lăsat deschis niciun culoar. 

Sibila îmi zâmbi, făcând ca norişorul ei să urce puţin. 

— Cum obţin Piatra Filozofilor? Grim doreşte această piatră în 
schimbul vieţii tătălui meu! Trebuie să o obţin! Spune-mi că mă 
poţi ajuta! 

Sibila râse zglobiu, dar eu nu îmţelesei cum de poate cineva 
råde în asemenea momente de grea încercare şi mă supărai. 

— De ce râzi de mine? întrebai trist. Tatăl meu este în ghearele 
lui Grim, iar tu râzi de pe norişorul tău plutitor? 

— Nu râd de tine, Adagin! spuse Sibila binevoitoare şi deloc 
deranjată de supărarea mea. Întrebarea ta este amuzantă. 

— Nu înţeleg nimic din tot ce spui! Te rog, fă-mă să înţeleg! 

— Vezi tu, Adagin, lumea asta dar şi celelalte lumi, sunt legate 
de legi şi legături ce ne sunt de cele mai multe ori necunoscute 
sau refuză să ni se arate. Aceasta este natura lor. În realitatea 
alchimiştilor şi a tatălui tău, Piatra Filozofilor este un mit, pentru 
care cei mai mulţi şi-au sacrificat viaţa, nereuşind să o obţină. 

— Este adevărat! Mulţi alchimişti au încercat asta, iar tatăl 
meu mai avea foarte puţin până la a o obţine! 

— Hi! Hi! făcu Sibila încântată. Nimic mai neadevărat! 

— Poftim?! 

— Ai auzit bine, micuţule! Tatăl tău a încercat o viaţă întreagă 
să obţină o substanţă care nu poate fi obţinută prin proces alchimic. 

Rămăsei tăcut, privind-o pe Sibilă, iar mintea mea zbură în 
multe locuri, făcând înconjurul tuturor celor ce le auzisem sau 
învăţasem de la tatăl meu sau din Cronici. 

— Îţi aud gândurile, Adagin! Nelămurirea îţi este justificată. 
Permite-mi să continui... Piatra Filozofilor este una dintre ideile 
celor bătrâni. Ea a fost inventată de către unul dintre aceşti 
temerari, ce, la fel ca şi Grim, o dorea doar pentru sine, spre a-şi 
implini idealul nemuririi. Însă Piatra Filozofilor nu este destinată 
intereselor meschine ale unui singur om sau spirit. Piatra este de 
fapt cunoaşterea în scopul binelui tuturor. Tocmai de aceea, ea nu 
poate fi obţinută de Adalbertus. Piatra este altceva. 

— Ce este acel altceva?! intrebai cu sufletul la gură. 

— Piatra Filozofilor este inima tatălui tău, Adagin Homunculus! 
Puritatea inimii sale pe care a pus-o în crearea ta. La rândul tău, 
eşti o reflecţie a acestei aşa zise „Pietre a Filozofilor”. 

— Poftim?! Vrei să spui că piatra nu există şi nu poate fi 
obținută în realitate? 

— Adalbertus a ştiut mereu că lupta impotriva răului suprem 
nu poate fi câştigată uşor şi, în adâncul său, cred că a intuit mereu 
că piatra nu este ceva real. Tocmai de aceea te-a creat pe tine. Ca 
tu să îi poţi duce munca mai departe, după ce el nu va mai fi în 
această lume. Acum înţelegi, micuţule? 

— Înţeleg... răspunsei dus pe gânduri. Dar cum voi reuşi să îl 
văscumpăr pe tatăl meu atunci? 

— Răspunsul, Adagin, stă numai şi numai în tine! Ai incredere 
în instinctul tău şi acesta îţi va ghida drumul prin intuneric! 

Cuvântul intuneric” dislocă parcă o undă neliniştitoare 
în toată atmosfera spaţiului ce vibră, tulburându-se. În spatele 
Sibilei, una din uşi, care plutea pe un norişor fumuriu, cobori 
puţin, permiţându-mi să văd prin tunelul intunecos. Un peisaj 
mohorăt, unde odată fusese odată o pădure, era acum doar o 
întindere deluroasă plină de cioturi ascuţite. Un drumeag negru 
şerpuia printre aceştia, conducând spre o înălţime stearpă pe ale 
cărei culmi văzui un castel părăginit. Nori fumurii se mişcau cu 
repeziciune pe cerul de plumb, în timp ce cârduri de corbi zburau 
în cercuri ameţitoare croncănind asurzitor. Undeva în fundal, 
scânteia oglinda unui lac murdar ca o mlaştină. 

— Ce este locul acesta pe care îl văd? întrebai cu temeritate. 

— Un loc ingrozitor ce-şi merită tristul renume. Este şcoala 
neagră a magicienilor şi vrăjitoarelor, numită Şolomonăria. 
Diavolul însuşi este Magistrul suveran acolo. Nu este un loc în 
care să te aventurezi de unul singur şi în niciun caz un loc în care 
ai dori să petreci o noapte. 

— De ce există un asemenea loc? îmi veni să intreb. 

— Pentru ca binele să aibă un motiv de a triumfa. Pentru ca 
binele să înveţe să facă față răului. 

— Grim vine de acolo? am mai întrebat. 

— Nu. Povestea lui este încă şi mai veche decåt acel nefericit 
loc. Grim este unul dintre cele mai vechi spirite ale Tărâmului de 
Dedesubt. Nimeni nu ştie de fapt cum sau când s-a născut, nici 
chiar eu. Tot ce ştiu este că setea sa de moarte este mai mare decât 
şi-ar putea imagina oricine şi că nu există decât un singur mod de 
a-l opril... spuse Sibila a cărei figură suavă pălise, vorbind despre 
Grim. 

— Cum?! Spune-mi rogu-te! strigai eu simțind cum îşi pierde 
puterile. 

— Adadin... răul este puternic... îl simt cum încearcă să mă 
posede. Această portă trebuie închisă, pentru ca El să nu mai poată 
să pătrundă în lumea voastră. 

— Dar nu mi-ai răspuns la întrebare! 

Sibila începu să tremure şi un curent rece traversă spaţiul, 
venind dinspre uşa ce conducea la Şolomonărie. 

— Un artefact, Adagin! Grim poate fi oprit, capturându-l în 
artefactul din care a evadat ultima oară! 

— Artefactul Cavalerului Lebedei?! strigai intinzând braţele. 
Spune-mi mai multe, rogu-te! 

Sibila încercă să glăsuiască, insă curentul de aer se înteți, 
devenind un vânt în toată regula, iar eu mă simţii tras înapoi 
de către o forţă căreia nu mă putui opune. Sibila imi întinse o 
mână silfdă, dar nu mai reuşii să o prind, fiind aruncat într-un 
vid ce se rotea, [ăcându-mă să îmi pierd echilibrul şi să mă învârt 
necontenit. Râsul malefic reincepu să hohotească şi imi păru că 
zbor în mijlocul acelui râs hain şi demonic, dându-mă peste cap 
din nou şi din nou prin tunelul întunecat, până când îmi pierdui 
cunoştinţa. 


Nu imi amintesc ce s-a întâmplat după sau cât zăcui 
inconştient, însă atunci când mă trezii pe jos, în fundul curţii, 
soarele amurgea violet peste Arkanum. 

Cerul era albastru profund, liniştit, ca după o ploaie din 
cadranul verii. Cu excepţia ochiului malefic ce mă privea atent, 
restul manifestărilor încetaseră şi porta revenise la aparenţa ei 
de piatră. Sibila îmi mărturisise lucruri infiorătoare şi adevăruri 
greu de înteles, însă acum, misiunea mea era încă şi mai clară. 
Rămânea să îmi urmez instinctul şi să găsesc intrarea în 
catacombe. Piatra Filozofilor rămânea un mister, din moment 
ce aceasta „nu exista” cu adevărat. Oare de ce Magistrul nu îmi 
spusese niciodată despre acest lucru, lăsându-mă să cred, la fel ca 
şi ceilalți, în existenţa acestei substanţe cu proprietăţi alchimice...? 
Cu siguranţă că, în marea lui înţelepciune, Adalbertus nu dorise 
să mă implice încă în mistere pentru care nu eram pregătit. 
Ucenicia mea abia începuse. 

Părăsind curtea din spate, cu capul plin de gânduri, mă 
îndreptai spre casă. Oare ce se întâmpla în Emporium? Târgul 
era în prag de război. 

Intrai la Theresa în cameră pentru a-i verifica starea. Dormea 
liniştită, dar paloarea ei cadaverică nu-mi sugeră decăt că trebuie 
să mă grăbesc. Dacă voiam să îi salvez viaţa şi pe a tuturor 
celorlalți, trebuia să îl înfrunt pe Grim. Dar cum aveam să fac 
asta, rămânea un mister şi nimic nu avea să mă pregătească 
pentru ce urma... 

Închizând uşa Theresei, mă împiedicai de M care probabil 
ieşise de unde fusese ascunsă în tot acest timp. 

— M! sunt atăt de fericit să te revăd! Te credeam pierdută! 
ti spusei pisicii, luând-o în braţe şi sărutând-o, iar aceasta nu 
avu nimic împotrivă, lingându-mă mulţumită pe faţă. Unde ai 
fost ascunsă? Săraca de tine... M, dacă ai putea vorbi, câte mi-ai 
spune tu... afirmai mai mult pentru mine. 

M îmi sări din braţe şi merse direct spre uşa beciului zgăriind 
cu lăbuţa tocul şi mieunând spre mine. 

— Ce este M? Ce ai găsit acolo? 

Pisica mă ignoră, prețăcându-se că sapă la baza uşii, în 
căutarea unui şoricel invizibil. Scosei cheile din buzunar şi 
descuiai, iar M o luă în jos pe scările intunecoase, fără să se 
sinchisească de mine. 

Un filumen scăpără în întuneric...apoi încă unul. Scânteia se 
transformă în flacără şi lampadarul fu aprins. Începui să cobor 
treptele abrupte spre tunel. 

— M, unde eşti? întrebai în întuneric, dar niciun miorlăit nu 
răspunse. 

Mai mersei preţ de 50 de paşi, dar incă nimic. „Cred că pisica 
asta întră prin pereţi!” mă gândi, ridicând lampadarul pentru 
a vedea culoarul lung şi ingust. La capătul culoarului, descuiai 
uşa metalică, trecând în holul ce se bifurca, fără a o vedea pe M. 

Luminai uşa din stânga, a cărei clanţă-mână se odihnea pe o 
sferă metalică de dedesubt. Căutai cheia bifurcată, dar auzind 
un zgomot, mă întorsei speriat. 

— M ...?! spusei încet, dar chemarea se lovi de pereţii taciturni 
ce înghiţeau orice ecou. 

Un miorlăit veni din întunericul culoarului din dreapta. Îmi 
luai inima în dinţi şi începui să întru pe culoarul şi mai strâmt 
al tunelului ce se afunda în pământ. Constatai că aici, tavanul şi 
pereţii nu mai erau din cărămidă ci din pământ, ca şi cum cei care îl 
construiseră îl lăsaseră neterminat. Continuai să merg preţ de 30 de 
paşi, apoi tunelul coti la dreapta şi din nou la stânga, terminându- 
se cu o foarte mică ușă, cât pentru înălţimea mea. Oare Magistrul 
proiectase special uşa atăt de măruntă prefigurând acest moment? 
Şi dacă da, în ce scop? Apropiai lumina felinarului, dar constatai 
că uşa era crăpată şi o impinsei, iluminând interiorul unei camere 
ce nu era foarte înaltă. Pereţii acesteia erau din pământ bătătorit, 
iar pe jos o rogojină mucegăită amintea de un fost covor de culoare 
roşie sau grena. În partea dreaptă un jilg era lipit de perete, iar în 
stânga, după cum constatai, cu uimire un cavou de marmura alba, 
cu o statuie cioplită deasupra ințăţişând un cavaler în armură 
ţinându-şi sabia cu ambele mâini pe piept. Lumina se împiedică 
de o umbră ce stătea pe sol lângă cavou şi, la o privire mai atentă, 
vealizai că este o urmă funerară, destul de înaltă, cu toarte de 
piatră şi capac de formă conică. Doi ochi mă făcură să tresar şi M 
işi făcu apariţia din spatele cavoului, mieumând. 

— M, pisică buclucaşă ce eşti! M-ai speriat de moarte! Cum de 
ai ajuns aici? Ai trecut prin pereţi? 

M se frecă de picioarele mele torcând zgomotos, fără să pară că 
înţelege ce o intrebai. Un furicel de fum cenuşiu ieşi prin spaţiul 
dintre urnă şi capac, crescând treptat până ajunse de inălţimea 
unui om. Devenind din ce în ce mai involburat, căpătă forma 
unui bărbat cu plete, barbă şi două mici corniţe ce îi străpungeau 
fruntea. Nici nu mă dezmetici bine că apariţia de fum incepu să 
imi vorbească fantomatic: 

— Cine eşti tu, cel ce-mi deranjează liniştea?! 

— Adagin Homunculus! răspunsei. În absenţa tatălui meu, 
Albonele Adalbertus, sunt stăpânul acestei case! 

După o pauză în care mă cercetă, desfuripându-se şi invăluindu- 
mă, finta fumegătoare reveni la forma iniţială. 

— Da, eşti cine spui... şuieră printre fuioarele de fum ale bărbii. 
Fiul lui Adalbertus zici.... Hmm... Câte Clepsidre au trecut? 

— Poftim? întrebai nedumerit. 

— Clepsidre... Câte Clepsidre au trecut de când tatăl tău era 
un tânăr ucenic? 

— Ă, făcui eu, cred că... multe, continuai nedumerit. Tatăl meu 
este bătrân acum şi în mare pericol! Dar tu cine eşti? 

— Numele meu... lasă-mă să-mi amintesc... Odată eram 
numit... Aaa! Nu. Mai bine nu astfel; råse pentru sine; ultimul 
meu nume este... Fuuuumo, la dispoziţia ta! îşi şuieră numele, 
lungind-ul printre vălătucii cenuşii. Şi această casă... sau ce este 
ea acum, imi aparţine! 

— Laboratoriumul este al tău? intrebai din ce în ce mai surprins 
de lucrurile pe care mi le spunea spiritul plutitor. 

— Evident că al meu, dar al cui altcuiva? Tatăl tău a început 
construcția Laboratoriumului pe când era foarte tânăr. Eu am 
fost... de acord. 

— Înţeleg, spusei eu captivat. Nu ştiu ce eşti, dacă eşti bun sau 
rău, însă tatăl meu este în pericol de moarte, înlănţuit în inima 
catacombelor de către... 

— Grim! spuse Fumo. Urgia este iarăși liberă?! 

— Da, este! continuai trist. 

— De unde cunoşti toate acestea? mă chestionă fumul vorbitor. 

— Sibila din spatele Portei alchimice mi-a spus asta! 

— Sibila?! Ai întâlnit-o pe Sibilă?! spuse Fumo, cu un aer de 
intensă exaltare în glas şi o atitudine voioasă. 

— Da, spusei. Chiar astăzi! 

— Pe toate Clepsidrele Tărâmurilor! Este bine?! 

— Da, este! răspunsei. Dar nu pentru multă vreme... Grim 
interferează cu realitatea întermitentă... şi m-a aruncat afară din 
Porcă. 

— Şi ce ţi-a spus Sibila? M-a amintit?! se interesă Fumo, 
neauzind parcă decăt lucrurile legate de Sibilă şi ignorându-le 
pe cele legate de Grim. 

— Tot ce mi-a spus a fost să mă încred în sufletul meu pentru 
a-l găsi pe tata şi a-l înlănţui pe Grim. 

— Of, băiete!... Adalbertus mi-a fost prieten multă vreme. 
Îmi pare rău să aud că este în mâinile Grimului. Ar fi trebuit 
să... Dar lasă, asta nu contează! adăugă spiritul de fum, cu un 
regret puternic în glas. 

— Ar fi trebuit să ce? intrebai curios. 

— Nimic, băiete drag!... Nimic! Unele lucruri au rămas 
nerezolvate, dar mă bucur că ai venit aici! 

— M m-a adus! De fapt... nu ştiu cum a reuşit să treacă 
prin uşi!... spusei căutând-o pe M din priviri, ce tocmai torcea, 
plimbându-se mândră în jurul urnei de la picioarele lui Fumo. 

— M, feţiţo! Ce mai faci? alintă spiritul pe pisica ce începu 
să miorlăie. 

— Vă cunoaşteţi? întrebai. 

— Ha! Ha! Cum să nu?! M, sau cum îi spui tu ... este pisica 
mea! 

Rămăsei perplex. Şi M era a lui! Cu siguranţă că acest 
personaj ascunde mult mai multe decât dorea să spună. 

— Dar cum a trecut prin uşi? intrebai eu total debusolat. 

— Băiete, spune-mi, ce ştii despre Grim? mă întrerupse 
Fumo, neluând în seamă ultima mea întrebare, pe care probabil 
o consideră extrem de neimportantă. 

— Sibila mi-a spus mai multe despre acest spirit vechi de 
când Tărâmul şi că nu este cunoscut cum sau când s-a născut, 
însă că setea sa de moarte este mai mare decât şi-ar putea 
imagina oricine şi că nu există decât un singur mod de a-l 
opri... 

— Şi care este acela? întrebă spiritul bărbos cu o atitudine 
foarte serioasă. 

— Sibila mi-a spus că el poate fi capturat de artefactul din 
care a evadat... ultima oară... adică artefactul Cavalerului 

Lebedei, dar nu am înţeles la ce se referea, iar ea nu a mai avut 
timp să imi explice, deoarece am fost aruncat afară din portă 
de către o energie malețică. 

— Înţeleg... spuse Fumo mai mult pentru sine, scărpinâdu-se în 
fuioarele bărbii de fum. 

— Ce este acest artefact? 

Fumo ezită să răspundă. Apoi stătu mai multe momente pe 
gânduri, prinvind-o pe M. Apropiindu-se, mi se confesă: 

— Adadin, sunt multe lucruri pe care le vei afla în lunga ta 
viaţă! incepu spiritul pe un ton patern. Ce trebuie să ştii pentru 
moment este că acel artefact blestemat nu ar fi trebuit vreodată 
deschis! Însă acum este prea târziu pentru asta... Artefactul este... 
hmm... artefactul a fost un chivot aurit ce îl ţinea prizonier pe 
Grim. Evuri întregi acesta a stat ingropat în grotele Deşertului 
Cel Mare. Până în ziua în care... Până într-o zi când un nefericit 
lacom, dorind să afle ce se ascunde înăuntru, l-a deschis, eliberând 
Urgia, adăugă spiritul de fum cu tristeţe în glas. L-am cunoscut 
odată pe acel... nefericit. 

— L-ai cunoscut pe Cavalerul Lebedei?! 

Spiritul mă privi cu ochii săi întunecaţi şi fremătători, dar nu 
mai spuse niciun cuvânt pe această temă. 

— Şi unde este acest artefact acum? Cum putem intra în posesia 
lui? continuai eu. 

— Artefactul a fost distrus, Adaginl... 

— Distrus? Asta inseamnă că suntem cu toţii pierduţi?! sării eu, 
de-a dreptul disperat. 

— Ar mai fi o posibilitate!... oftă Fumo, din nou ca vorbind 
pentru sine. Hmm... Dar pentru asta ai nevoie să faci câteva 
lucruri, Adagin! Şi am nevoie să mă asculți. 

— Doar numeşte-le! Voi face tot ce stă în putinţă! 

— Drumul prin catacombe nu este un lucru uşor. Multe iluzii 
se ascund acolo jos şi vei ava nevoie de un prieten de incredere. 
Spune-mi, mai există vechea tavernă La Mânuşa Roşie? 

— Da! Există! Nu demult am fost acolo! 

— Bun! Ce mai face Oculusul? 

— Bine, bănuiesc!... spusei fără să înţeleg de ce mă întreabă 
despre asta. 

— Mergi la tavernă şi ia Oculusul. La început nu va dori să 
colaboreze, dar dă- ceva vreme şi se va obişnui. Te va ajuta să poţi 
vedea culoarele potrivite şi să nu te rătăceşti în labirintul tunelurilor. 

— Dar cum fac asta? Cum să iau mânuşa? Toate tavernele s-au 
închis, iar târgul este în prag de război. Molima somnului hipnotic a 
luat vieţile multora, iar breslaşii Trandafirului Negru ce l-au răpit 
pe tatăl meu, umblă peste tot... 

— Înţeleg... mormăi în barbă misteriosul meu îndrumător. Se 
pare că multe s-au schimbat de când am fost treaz ultima oară... şi 
nu în bine. 

După ce stătu cu mâinile în sân, gândindu-se, deodată, faţa i se 
lumină, ridicând degetul arătător în aer. 

— Auzi Adadin, ce se mai aude de bătrâna diligenţă înflăcărată?! 

— Diligen... Aaa! Diligenţa trasă de capre ce scuipă flăcări şi care 
iau beţivani in coarne? spusei amuzat. 

— Exact! punctă Fumo. 

— Ultima oară când am văzut-o, alerga o pereche de beţivani ce 
îşi fac veacul pe uliţa noastră. Am râs copios! adăugai amintindu- 
mi evenimentul comic. 

— Gând la gând cu bucurie în acest caz! exprimă vesel Fumo. 

— Dar... 

— Niciun „dar”. 

— Dar cum să o găsesc... apare doar când doreşte ea, spusei dând 
din umeri. 

— Ehei, Adagin, nu-ţi face griji, te va găsi ea pe tine! După ce te 
întorci cu Oculusul, caută-mă tot aici şi îţi voi spune ce mai trebuie 
să ştii. Acum fugi! Nu e vreme de pierdut! 

— Aşa am să fac! spusei animat de o nouă speranţă, ieşind pe 
uşa grea de fier, urmat indeaproape de M, care mi se băga printre 
picioare. 

— Încă ceva, Adagin! spuse vocea. 

— Dg... 

— După ce te urci la bord, spune tare şi răspicat: 

Du-mă, du-mă, du-mă 
ca vântul, nebună, 
ale tale capre, 
le-oi hrăni cu ape 
şi-ale tale flăcări 
sub roţi să le scăpări! 


— Am înţeles, întocmai! strigai de pe holul întunecat, 


bălângănind felinarul, în timp ce noul meu prieten se dematerializa 
în fuioare diafane de fum... 

Ata 


"Capitolul sapte 


OCULUS. INTRAREA ÎN CATACOMBE. 
INTUNERIC & ILUZII. UN PERSONAJ. 


liţa Aurului era pustie şi o ceaţă galbenă plutea lăptos 

şi letal. Îmi pusei o cârpă la gură pentru a nu inhala 

otrava. Gramp şi Rhump erau adormiţi. Era clar, 
fuseseră contaminati, dar cum nu aveam un antidot, incepui să 
merg spre tavernă, fără să ştiu exact cum voi ajunge acolo; însă nu 
apucai să fac 10 paşi, că ceața se ilumină puternic, ca şi cum cineva 
ar fi scăpărat filumene magice. O altă flamă scăpără, fulgerând 
preţ de o clipă casele adormite cu scânduri bătute peste uşi; apoi 
un zgomot de roţi metalice sparse liniştea. Sării intr-o parte, 
lipindu-mă de zidul rece al unei case, pentru ca diligenta, ale cărei 
flăcări albastre fluturau turbate, să nu mă lovească. Cele două 
capre foarte nervoase, dând din capetele încornorate în sus şi-n jos, 
păreau gata de a o lua la sănătoasa. O uşă se deschise din lateralul 
cabinei de lemn încrustat cu aur şi două trepte coborâră lovindu- 
se de dalele de piatră cu zgomot şi scântei. Nesigur dacă să mă sui 
sau nu, băgai mai întâi capul pe uşă pentru a cerceta interiorul, 
dar fui surprins să văd că deşi nu ar fi părut, era destul de spaţios. 
Două banchete de lemn îmbrăcate în perne moi stăteau faţă în 
faţă. Pe jos, o blană moale te invita să îşi odihneşti picioarele. În 

dreptul ferestrelor de la cele două uşi, atârnau câte două perdeluţe 
de mătase, violete. Văzând că nu este niciun pericol, urcai, trăgând 
uşa după mine. 

— La drum, aşadar! spusei tare. Vreau să ajung la taverna 
Mânuşa Roşie! 

Caprele behăiră dând nervoase din copite, insă nu se mişcară. 


„Du-mă, du-mă, du-mă 
ca vântul, nebună, 
ale tale capre, 
le-oi hrăni cu ape 
şi-ale tale flăcări 
sub roți să le scăpări!” 


„.spusei tare şi răspicat, iar caprele, ca împunse cu fierul încins 
behăiră nebunește, punând în mişcare diligenta. Dezechilibrându- 
mă, căzui pe o banchetă, trebuind să mă ţin bine de mânerul 
uşii. După ce mă obişnui cu viteza nebunească, scosei capul pe 
ferestruică, cercetând târgul cufundat în ceață galbenă. Nu dură 
mult şi văzui doi bărbaţi în pelerine negre, ale căror măşti în formă 
de cap de corb cu ciocuri ascuţite, îmi sugerară că sunt medici ieşiţi 
să rezolve un caz de noapte. Puțin mai sus, pe Uliţa de Argint 
văzui mai mulţi breslaşi inarmati, adunaţi în jurul unui staroste 
care le dădea indicaţii. Mai mulţi băteau scânduri peste uşile 
păvăliilor şi caselor. După îmbrăcămintea neagră imi dădui seama 
că erau breslaşii Trandafirului Negru, dar niciunul nu păru să mă 
observe, deşi diligenţa, ale cărei roţi de fier se roteau cu mare viteză 
pe caldarâmul de piatră, făcea un zgomot infernal. Ajunserăm 
în Emporium, unde gramada târgoveţilor, ce se răsculaseră la 
prânz, încă dânţuia în jurul focului, aruncând bucăţi de tarabe, 
pânzeturi, butoaie... şi tot ce putea arde. Din nefericire, văzui cum 
unul dintre târgoveţii-tarabă este luat pe sus şi aruncat în flăcări, 
în uralele tuturor. Lumina rugului arunca văltori roşiatice pe feţele 
tuturor revoluționarilor, ale căror trăsături groteşti, incercănate, 
deveniseră inumane, diavoleşti. Printre ei îl văzui şi pe Morgante 

ce alerga de jur imprejur fără niciun scop, urlând la stele. Începui 
să il strig, dar în vacarmul general, nu fui auzit, iar diligenţa o coti 
spre Biserica Cenuşie. 


Caprele se opriră în faţa tavernei, lovind cu copitele în dalele 
de piatră şi pufăind flăcări. Mă dădui jos, cercetând împrejurimile. 
TȚipete din Emporium se puteau auzi cu uşurinţă. Din vreme în 
vreme, figuri omeneşti cu făclii aprinse, treceau în fugă, lăsând 
umbre lungi în mica piaţetă. Mă uitai descurajat spre uşa bătută în 
scânduri, căreia ti crescuseră deja căteva urechi întunecate. Fără să 
stau pe gânduri, mă apucai să trag de bârnele de lemn aruncându- 
le cât colo. Uşa fusese încuiată pe dinăuntru. Mă gândi brusc să 
încerc cheia bifurcată pe care o aveam. Chinuindu-mă, strecurai în 
broască doar una dintre cele două capete ale cheii şi după un pic de 
invârtire, auzii un click. Eram înăuntru! 

Totul era cufundat în tăcere. Aprinsei um filumen magic şi 
căutai o lumânare. 

— Remus, eşti aici? şoptii, insă nimeni nu răspunse. 

Mersei apoi în camera din spate. Nimeni nici acolo. Pesemne 
că Remus dormea în camerele de deasupra tavernei, sau era deja 
contaminat, dănţuind în Emporium, alături de ceilalți sărmani. 

Flacăra lumânării se ondula pe retina Oculusului ce tremura 
ascuns într-o halbă de lemn. 

— Sunt eu, Adagin! Nu ai de ce să te temi! Am venit să îţi cer 
ajutorul. Fumo m-a trimis! 

Cuvintele mele nu avură foarte mare efect. Ochiul clipi de câteva 
ori, cercetându-mă din mijlocul palmei deschise. 

— Unde e Remus? intrebai, gândindu-mă că poate am succes. 

Ochiul fugi un moment în partea dreaptă, ca şi cum ar fi vrut 
să îmi ascundă ceva, dar nu putu să se abţină. Privii în direcţia 
indicată şi văzui o pereche de cizme, apoi nişte picioare şi un tors de 
bărbat, căzut cu faţă în jos, între nişte butoaie. 

— Remus! strigai, aruncându-mă spre corpul greoi, adormit. 

Dar acesta nu se mişcă. Chipul său, altădată mobil, dormea acum 
cu o grimasă crispată, de parcă văzuse ceva infiorător. 

Nu avea sens să încerc să îl trezesc. Cunoşteam situaţia. Tot ce 
puteam face, era să iau mânuşa şi să plec de urgenţă spre casă. 

— Acum trebuie să mergem, îi spusei Oculusului, care mă privea 
cu un ochi speriat din halbă. 

Încercai să o scot afară, dar, de frică, se apucă cu degetele de 
mânerul halbei, nedorind să-i dea drumul. 

— Nu-ţi face griji! Nu am să-ţi fac niciun rău, micuțo! 

Degetele eliberară mânerul halbei şi eu avui grijă să o ascund 
într-un fald al hainei, în aşa fel încât nimeni să nu fi bănuit că aş 
ţine ceva ascuns, în caz că eram prins. leşind afară, regăsii diligenţa 
înflăcărată şi caprele furioase, ce între timp rodeau scândurile de 
pe jos, scuipând urechile întunecate. Mă suii degrabă şi repetai 
incantaţia, pentru ca diligenta să pornească in viteză. Din nou 
căzui pe pe banchetă şi încercai degeaba să liniştesc mânuşa care 
tremura din toate... degetele în surtucul de la piept. Caprele o 
luară pe Uliţa Decapitaţilor, înapoi spre Emporium pe care care 
il regăsirăm la fel de înflăcărat. Pâlcuri de târgoveţi atacau cu 
pietre pe oricine trecea prin dreptul lor. Câţiva călăreţi rătăciţi 
fură daţi jos de pe cai şi luaţi la bătaie. Odată eliberaţi, caii 
nechezară luând-o la galop printre oameni. Alţii fură doborâţi şi 
căleaţi în copite. Din celălalt capăt al pieţei, un grup de bărbaţi, 
în negru, urmăreau desfăşurarea evenimentelor fără să se implice. 
Erau aceiaşi breslaşi ai Trandafuului Negru. Unul dintr ei păru 
să observe diligenta şi ti atenţionă pe ceilalți care începură să-și 
croiască drum printre târgoveţi, lovindu-i cu nişte băte scurte de 
lemn. Un pâlc de leoninei, trăgând după ei un car cu butoaie, ne 
tăie calea, iar caprele incepură să ocolească nervoase, muşcându-i 
pe câţiva de pantaloni. Oamenii în negru se apropiară de diligenţă, 
iar eu, scoțând capul pe geam, începui să strig la târgoveţi silindu-i 
să se dea la o parte. Unul dintre bărbaţii cu pelerină neagră se 
agăţă de uşa diligenţei, încercând să o deschidă. 

— Pân aci ţi-a fost, piticule! mârâi bărbosul a cărui cicatrice de 
pe obraz îl făcea să pară şi mai periculos. 

De teamă ca bărbatul să nu-mi ia mânuşa, băgai mâna în 
surtuc, şi, fără să-mi dau seama, simtii cum palma îmi întră 
înăuntru. Deodată, mâna dreaptă îmi fu preluată de o putere căreia nu-i 
putui face faţă. Cu repeziciune, mânuşa se făcu pumn şi îl lovi puternic pe 
bărbos, ce-şi dădu ochii peste cap, rostogolindu-se pe caldarâm. Diligenţa 
se puse în mişcare, lăsând în urmă restul grupului de bărbaţi furioși, ce 
agitau båtele pe deasupra capetelor, iar noi o luarăm, în mare viteză, drept 
pe Uliţa Porții. 

— Bravo! ti spusei Oculusului, multumit de fapta eroică pe care o 
făcuse. 

Mânuşa clipi mândră, şi, din strânsoare, simtii că înțelege perfect ce 
ti vorbesc. Caprele behăiră de câteva ori, mulţumite de cele întâmplate 
şi, pănă să spun „ciorbă de peşte”, furăm înapoi pe Uliţa Aurului, în fata 
casei nr. 29 bis. Coborăi val vârtej din diligenţă şi privii de-a lungul străzii, 
doar ca să constat aceeaşi pustietate înceţoşată ca şi mai devreme. Descuiai 
uşa casei şi mă întorsei să mulţumesc caprelor pentru eroismul dovedit, 
însă... atât caprele cât şi diligenţa înflăcărată se evaporaseră, de parcă nu 
existaseră niciodată. 

— Bine măcar că suntem în siguranţă! vorbi singur, intrând pe holul 
casei, pe care il regăseam mai rece şi mai trist decăt oricând. 

Nici vocea caldă a Theresei, nici blândul Adalbertus nu mă mai 
aşteptau. Doar M, culcuşită pe cuptorul din bucătărie, sări, venind în 
întâmpinarea mea, aşa cum o făcea de fiecare dată. 

— Uite, M, am adus un prieten! El este Oculus! 

M amuşină cu nasul ei roz. Apoi miorlăi nepăsătoare, iar eu îi dădui 
câţiva peştişori. 

— M, uite peştii aştia! Sunt tot ce mai avem de la Theresa. Este posibil 
ca asta să fie ultima ta masă pentru un timp. Va trebui, poate, să mergi 
să vânezi un şoricel sau să pescuieşti un peştişor... Îmi pare rău! ... eu va 
trebui să plec într-o călătorie. 

M se apropie de mine şi imi sări în braţe. O mângâiai cu iubire, iar ea 
mă pupă cu botul ud pe faţă. Mă ridicai simțind cum sufletul imi este greu, 

de parcă aş fi cărat nişte pietroaie în piept. leşii din cameră, dar M se tinu 
după mine. La fel şi pe scările întumecoase ale beciului. Păstrai tăcerea, 
simțind fiecare răsuflare, pe măsură ce mă afundai din ce în ce mai mult 
în pământ, în întuneric. 


— Fumo, iată-mă! Am revenit cu Oculusul! Am să-ţi povestesc multe 
peripeții! spusei deschizând uşa, însă duhul nu era acolo. 

Îl strigai din nou şi din nou, căutând în fiecare ungher. În final, dădui 
capacul urnei deoparte, sperând ca Fumo să ţăşnească de acolo. Dar, în 
locul lui, în urnă, găsii un cufăraş aurit. 

— Să fie acesta artefactul? mă întrebai cu voce interioară şi ceva din 
mine mă asigură că ce simt este bine. Aşadar, Fumo imi făcuse rost de 
artefactul cu care să îl înlănţui pe Grim, dar cu toate astea mă lăsase fără 
răspunsul la cea mai arzătoare întrebare: unde este intrarea în catacombe?! 

M se strecură printre picioarele mele şi sări pe catafalcul unde se 
odihnea cavalerul de piatră, pe care începu să îl lingă pe faţă. 

— Hei, fetiţo, ce faci? Nu este bine să deranjezi liniştea morţilor! Hai, 
jos! 

Spunând asta o luai pe M de pe piatra de mormânt, dar constatai 
un model ciudat pe care nu îl observasem până atunci. La picioarele 
cavalerului, un scut prezenta ca unic model o formă de palmă, foarte 
asemănătoare cu mânuşa roşie. Cercetai cu atenţie modelul, iar intuiţia 
imi sugeră să pun mâna pe el, pentru a verifica dacă potrivirea este exactă. 

Mânuşa clipi de câteva ori, înainte de a închide ochiul pentru a nu 
fi strivit pe scutul de piatră. Potrivirea era perfectă! Un zgomot ca o 
răcâială se auzi şi piatra sicriuluă începu să gliseze într-o parte, adeverind 
conţinutul cavoului. Curios, ridicai lumânarea cercetând pereţii interiori 
ce păreau adânc săpaţi în piatră. Un curent de aer făcu ca flacăra să 
pâlpăie şi aproape să se stingă. În stânga cavoului găsii um lampadar antic, 
la fel de plin de păianjeni ca şi restul obiectelor din încăpere, în care vârăi 
lumânarea. Acum puteam fi sigur că nu se va stinge. 

Raza de lumină atinse capătul unor trepte şi inţelesei pe loc că 
mă aflam exact la intrarea în catacombe, ce fusese mereu sub casa 

noastră! Fumo ştiuse de la inceput că doar Oculusul poate descuia 
intrarea, aşa că mă trimisese special până la tavernă să îl răpesc. 
Acum aveam şi micul cufăraş aurit în care să-l incarcerez pe Grim. 
Trebuia doar să-mi fac curaj şi să cobor treptele de piatră. Fascicolul 
de aer ce răzbătea din cavou avea un miros urât, ca de movrtăciune, 
aşa că, punându-mi din nou o banderolă peste faţă, mă cocoţai pe 
marginea sa şi păşii în gol. 

Treptele erau abrupte, dar se terminară repede şi mă găsii într- 
un tunel de piatră ce avea deschidere în ambele părţi. Niciun alt 
indiciu nu imi sugeră vreo direcţie. Mânuşa se trezi din nou la viaţă, 
ridicându-mi mâna dreaptă. Ochiul se deschise larg, cercetând câteva 
momente imprejurimile. Apoi începu să mă tragă spre partea dreaptă 
a tunelului şi mă impiedicai de ceva moale. 

— M, pisică rea ce eşti! spusei mogăldeţei cu urechi ascuţite şi ochi 
portocalii care se invârtea printre picioarele mele. Ah, dacă-aş putea 
să scap de tine vreodată! 

Ca răspuns, M preferă să toarcă. Nu-mi plăcea deloc că se strecurase 
după noi. Acum trebuia să îi am şi ei grija. În schimb, mă simţii mai 
puţin singur şi continuai drumul cu mare atenţie. Pânze de păianjen 
fuseseră brodate de-a lungul zidurilor şi arcelor pe sub care trecem, 
semn al faptului că de foarte multe Clepsidre, nicio ţipenie de om sau 
Homunculus nu mai deranjase atenta muncă a micilor insecte. 

Cateva oase de pe jos imi atraseră atenţia. Păreau omeneşti. M o 
luă ca de obicei înainte, pierzându-se deseori în întuneric şi revenind la 
fel de afectuoasă. La o bifurcaţie de tuneluri trebui să alegi în ce parte 
să merg. Deasupra de fiecare gaură descoperii cåte o mână de piatră, 
foarte asemănătoare mânuşii mele, care indica unul sau altul dintre 
tuneluri. Oricine le sculptase, nu o făcuse pentru a înlesni traseul celui 
pierdut, ci, ca o glumă sarcastică, pentru a-l îngreuna. Bazându-mă 
pe intuiție, alesei tunelul din stânga ce părea oarecum mai larg, deşi 
absolut identic celuilalt. Tunelul mă conduse la o altă bifurcație, 
prezentând aceleaşi semnalmente, palmele de piatră indicându-mi fie 
o intrare, fie alta. La a treia biţurcație, alegerea fu simplă, întrucât 
una dintre gurile de tunel era blocată de o poartă de fier ruginită. 
Lângă ea, un craniu uman sugera un deznodământ tragic şi simţii 

un fior rece pe şira spinării. Alte tuneluri mă făcură să cred că mă 
învârt în cerc, deşi decisesem să urmez calea sugerată de Oculus ce, 
clipind, alegea mereu una dintre intrări Țără prea mare ezitare. La 
capătul unuia dintre tuneluri, dădurăm de un zid şi furăm nevoiţi să 
ne întoarcem. 

— M, uite, o ieşire! stigai zărind capătul unor trepte ce urcau spre 
o sursă vagă de lumină. 

O luai la fugă plin de speranţă, urcând câte trei trepte odată 
şi ieşind într-un spaţiu larg şi răcoros, pe care nu-l mai văzusem 
niciodată. Câteva căsuțe de piatră, cu uşi negre, erau risipite ici şi colo. 
În rest, mai multe şiruri de pietre verticale anunțau faptul că suntem 
într-o necropolă. Aşadar, catacomba avea o ieşire! 

Mă bucurai să revăd luna care se ridicase pe cer, mândră şi aurie, 
iluminând totul. Dar la ce bun? Aici era doar necropola târgului. 
Pietrele de mormânt nu mă vor duce la tatăl meu, mă gândi, 
pregătindu-mă să reintru în catacombă, când o prezenţă mă făcu să 
mă simt privit. Necropola se compunea sub forma unui deal terasat. În 
vårful dealului, cu spatele la luna enormă, un personaj, abia schiţat, 
se profila ca o umbră mişcătoare. 

— Stai! strigai, însă personajul se ascunse în spatele unui cavou. 
Stai, nu vreau să iţi fac rău! spusei, incepând să urc treptele, urmat de 
M care ţinea pasul, ba chiar mi-o lua înainte. 

Ajuns în vårful dealului cercetai cavoul cu atenţie, dar nu văzui 
pe nimeni. Ceva însă se mişcă lângă um copac şi, ridicând brusc 
lampadarul, surprinsei cea mai ciudată arătare pe care o văzusem 
până atunci, deşi văzusem multe. 

— Tu ce mai eşti? făcui. Eu sunt Homunculus Adagin şi îl caut 
pe tatăl meu, Albonele Adalbertus. Poate l-ai văzut... un bărrânel 
simpatic... 

Mogăldeaţa dădu să fugă, dar se răzgândi. 

— Hai, ieşi în lumină! insitai eu. Nu muge! 

Cu un mers mai mult şchiopătat, arătarea făcu câţiva paşi ieşind 
de sub umbra copacului. Văzându-l mă speriai, retrăgându-mă. 

— Pe toate Clepsidrele, tu eşti Grim?! strigai speriat, crezând că 
acesta este fimalul meu. 

— Ă... nu, spuse arătarea cu un ton modest, ce semăna mai mult 
cu un gângurit decăt cu o voce. Nu sunt Grim! Nu, domnule! ... Eu... 

— Ei bine, dacă nu eşti Grim, atunci cine eşti? 

Omul, sau mai bine zis, jumătatea de om, făcu încă un pas 
şchiopătat, astfel încât lumina lunii să il facă complet vizibil. 
Jumătatea sa dreaptă era cea a unui schelet uman, perfect articulat. 
Cealaltă jumătate era a unui om făcut doar din muşchi, a cărui 
piele căzuse sau... nu existase niciodată. Capul pocit, prezenta de 
asemenea ambele caracteristici. 

— Eu sunt Resurecţio! Resurecţio Necropolae! 

— Tu eşti „un Resurecţio N ecropolae”? Tatăl meu mi-a povestit 
lucruri despre cei ca tine. Eşti un spirit ce are puterea de a trezi 
morţii inapoi la viaţă, dacă faptele lor i-au făcut să merite acest 
lucru... 

Creatura nu răspunse, dar din mişcarea trupului, bănui că este 
oarecum de acord cu mine, insă nu ştie dacă este bine sau nu să se 
pronunţe. 

— Îl caut pe tatăl meu! Este în ghearele lui Grim! Mă poţi ajuta 
să îl găsesc? 

— Mmm.. nu ştiu... El nu este aici. De asta sunt sigur! spuse 
Resurecţio dând din cap prosteşte. Nu domnule, tatăl dumitale nu 
este aici! 

— Mă bucur să aud asta. Ştii cumva unde este mai exact? 

Omuleţul dădu din umeri timid. 

— Cred că... nu, domnule! Dacă apare vă anunţ cu mare 
plăcere, adăugă măzgălind un surâs care nu semăna a surăs. 

— Catacomba asta este un labirint. Are un centru acest 
labirint? 

— Îhi! murmură personajul, bălăngănindu-şi membrele pe 
lângă corp. 

— Cum ajung acolo? 

— ÎN... Păi să vedeţi domnule... mai întâi... mai întâi faceți 
stânga şi apoi... apoi în capăt stânga din nou. Urmaţi dreapta, 
preţ de trei tuneluri, dar nu faceți dreapta la ultima intrare, ci 
mergeţi drept inainte. Veţi găsi acolo o fântână, dar să nu beţi 

nimic din ea. Este apa morţilor. Apoi mai faceţi de două ori stânga 
sau... odată stânga şi odată dreapta... cred, spuse băjbâind... şi aţi 
ajuns in centru. Deşi nu vreţi să ajungeţi in centru! 

Ultima propoziţie o spuse ridicând tonul, ceea ce mă făcu să 
înţeleg că mă avertiza în legătură cu acel loc. 

— De ce nu vreau să ajung în centru? intrebai curios. 

— Ă... păi domnule... să vedeţi... În centru... în centru locuieşte... 
ă... Grimul! Nimeni nu vrea să se întâlnească cu Grimul! Nu, 
domnule! NU! Mai ales într-o noapte ca asta cu lu-lu-lună plină! 
zise bâlbâindu-se. 

— Este exact unde vreau să ajung! spusei mulţumindu-i şi 
întorcându-mă spre trepte. 

— A, nu! adăugă agitat Resurecţio, rămânând în vârțul 
dealului cu luna în spate. 

— Fii fără grijă! Îi vin eu de hac! spusei, doar pentru mine, 
coborând ultimele trepte şi reintrând în catacombe. 


— Oare era dreapta sau stânga după al treilea tunel? întrebai 
eu cu voce tare. M mirosea un perete mucegăit, iar mânuşa roşie 
clipi fără să sugereze nimic special. Poate că... ne-am pierdut? 
continuai eu. Suntem intr-un labirint. 

M miorlăi ca şi cum ar fi descoperit ceva, luând-o la fugă spre 
o gură de tunel. 

— M, iar fugi fără să anunţi! De câte ori ţi-am... 

Propoziția îmi fu oprită de apariţia unei forme de lumină 
translucidă, ce, ieşind dintr-un perete, traversă tunelul, intrând 
într-un alt perete. Mă uitai la Oculus ce-şi inchisese ochiul de 
frică şi mă strângea de încheietură. Citisem despre prezenţele din 
catacombă într-un nomenclator de prezenţe fantomatice. Ceea ce 
văzusem era cu siguranţă un aşa numit: spectru al unei persoane 
răposate care era prinsă între lumi, neputând nici pleca, dar nici 
rămâne în pace. Asta îmi aminti de Fumo... lucru care mă puse pe 
gânduri. Dacă şi el... 

Gândul imi fu intrerupt de o altă apariţie ce părea a 
fi spectrul unei femei în rochiţă albă, ce plutea liniştită, 
pe jumătate în perete şi pe jumătate afară. Ştiam din 
nomenclator că nu este bine să le vorbeşti acestor spectre 
pe motiv că, trezite din reveria lor permanentă, ar putea 
să il atace pe cel care le deranja, cauzându-i răni sau chiar 
moartea. M se apropie de doamna plutitoare, încercând să-i 
prindă un fir din fusta ce se deşira, dar, repezindu-mă, o 
prinsei la timp. 

— Of, of, of, of... făcu doamna, suspinând încetişor. 

M îmi muşcă mâna dreaptă în care tineam Oculusul, 
sărind jos şi zbughind-o pe un alt culoar întunecos. Nu o 
mai strigai, ci mă luai după ea. Mânuşa se strânse de durere, 
iar în colțul ochiului îi răsări o lacrimă transparentă. 

— Săraca de tine! o compătimii eu. Îmi pare rău pentru 
M! Uneori este... cam temperamentală. 

Mânuşa nu răspunse, lăcrimând în tăcere. În dreptul 
unui tunel înalt, ce părea mai lung decât celelalte, mă oprii 
câteva momente să cercetez. M dispăruse iar, dar nu mă 
temeam. Văzusem că se descurcă foarte bine de una singură 
şi, în plus de asta, M nu era orice fel de pisică. Fumo spusese 
că este pisica lui. Oare de câtă vreme stătea el închis în acea 
urnă şi ce secrete mai păstra? Cum oare Adalbertus nu imi 
spusese nimic despre prezenţa acestuia inainte să dispară? 
Uitase pur şi simplu? Toate aceste gânduri mă frământară 
pe măsură ce, depăşind zona tunelului, ieşii într-un spaţiu 
larg, de formă circulară, jalonat din loc în loc de coloane 
masive ce urcau semeţe în întunericul de nepătruns. Trebuie 
să adaug că văzui toate astea cu claritate, deoarece, deşi 
prima oară nu băgasem de seamă, sala era luminată de 
făclii mari, poziţionate la înălțime, pe fiecare dintre cele 12 
coloane; între fiecare două dintre acestea, de jur imprejur, 
aflându-se câte o gură de tunel. În faţa coloanelor erau 
poziţionate mai multe sicrie, ale căror capace erau sigilate. 
Pe unul dintre ele, singurul fără capac şi gol, o regăsii pe 

M ce mă fixa cu privirea. Mânuşa mi se strânse puternic pe 
mână până când durerea mă făcu să tresalt. 

— Ce se întâmplă? Ce te sperie aşa? intrebai eu, nedumerit, 
dar cu un sentiment de gol in stomac. 

Mânuşa îmi întoarse mâna cu palma în sus, şi-n ochiul 
ei văzui ceva plutind. Un uriaş sicriu mai precis. Eram îm 


mijlocul catacombelor! 

A 
n centrul încăperii, ale cărui coloane susțineau o 
uriaşă cupolă, sicriul plutea, ca suspendat, cu nişte 
sfori invizibile; lemnul său nu se distingea foarte 
mult de cel al unui sicriu normal, cu excepţia faptului că era 
vopsit în negru. Pe capac, două oase încrucişate şi un craniu 
anunțau în mod sinistru obiectul de activitate al locatarului. 
Două foarte mari linţolii de culoarea sângelui, care ieşeau de 
sub acesta, coborând până aproape de sol, dădeau impresia 
unor aripi uriaşe. Privind sicriul, il asemuii mai degrabă 
cu o arcă plutitoare, nemişcată şi lipsită de umbră. Păşind 
încet, constatai că făcliile nu scoteau niciun fum ca cele 
normale. M sări de pe capacul cavoului şi fugi după coloane 
mieunând, până ajunse la un jilt unde fu întâmpinată de o 
voce sfârşită. Era vocea Magistrului meu!!! Adalbertus era 
aici, chiar aici, pe jilţul din sala lui Grim! Alergai spre el cu 
ochii plini de lacrimi dorind să îl îmbrăţişez dar, la trei paşi 
de acesta, picioarele mi se blocară deodată şi o durere [fără 
seamăn mă sugrumă, făcându-mă să rămân nemişcat. 
— Tată, mă auzi?! Sunt eu, Adagin! Am venit să te salvez! 
strigai spre Magistru, paralizat de durere. 
Bătrânul păru că îşi revine dintr-un indelungat somn, 

dar nu se mişcă. Doar chipul se lumină deschizând ochii şi 
privirea blândă mă cercetă din cap până în picioare. 

— Adagin, băiete... tu eşti? şopti fără vlagă. 

— Da, eu sunt! Adagin! Am venit să te salvez! Mergem acasă! 

— Acasă?... întrebă Magistrul cu ochi umezi şi voce tremurătoare. 

— Da, acasă! Nu-ţi aminteşti? Laboratoriumul şi Theresa, 
apotecaria şi Morgante, căpcânul?! 

Fără să pară că a înţeles exact ce îi spusesem, Adalbertus rămase 
uitându-se în gol, cu o expresie de uimire şi uitare. 

— Tată, uită-te la mine! Sunt Adagin! Ce ţi-a făcut acest 
monstru? 

Bătrânul nu îmi răspunse şi un curent de aer sufla praful 
încăperii, făcând torţele să pålpåie intermitent. Două umbre crescură 
în spatele meu şi, folosindu-mă de ochiul Oculusului, putui vedea 
bucăţile de pânză, înalțându-se ca două braţe. Adalbertus ridică 
ochii privind umil. 

— Adagin!... şopti. 

Un râs înfiorător mă surzi umplând tot spaţiul şi, deşi încercai să 
mă impotrivesc, începui să fiu tras către mijlocul încăperii de o forţă 
invizibilă. M fugi şi se ascunse în spatele unui cavou, iar eu ajunsei 
faţă în faţă cu uriașul sicriu de lemn, al cărui giulgiu fălțăia acum 
ca umflat de un vânt invizibil. 

— IATĂ-TE ÎN SFÂRŞIT! grăi vocea schimonosită de 
pretutindeni şi de nicăieri. AŞTEPT ACEST MOMENT DE EVURI! 
ÎN SFÂRŞIT, UN HOMUNCULUS VINE SĂ-MI ADUCĂ 
PIATRA FILOZOFILOR, CEA DĂTĂTOARE DE VEŞNICIEI 

Ecoul vocii se sparse în pereţii înconjurători în mii de mici ecouri, 
făcând să tremure hainele de pe mine. Oculusul mi se strânsese atât 
de tare pe mână, incât îmi învineţise incheietura. 

— EŞTI UN BĂIAT TARE ISTEŢ DACĂ AI AJUNS PÂNĂ 
AICI. ŞI CA SĂ VEZI CĂ MĂ ȚIN DE CUVÂNT, L-AM PĂSTRAT 
ÎN VIAŢĂ, CA DUPĂ CE PRIMESC PIATRA FILOZOFILOR, 
SĂ ÎL IEI ACASĂ! 

— O vei primi! strigai eu, îngrozit de frică. Dar mai întăi am o 
întrebare, adăugai din înconştienţă. 


4129 


Vocea începu să râdă în hohote ascuţite, modulându-se în fel şi 
chip. În cele din urmă se potoli şi spuse. 

— IATĂ, HOMUNCULUSUL ARE O ÎNTREBARE CĂTRE 
MINE! EI BINE, BĂIETE, AM DE GÂND SĂ ÎȚI RĂSPUND LA 
ORICE ÎNTREBARE. CARE ESTE ACEASTA? 

După ce înghiţii în sec, cu inima cât un purice, intrebai cu voce 
tremurătoare. 

— De ce răpeşti vieţile celor din Tărâmuri? 

Râsul reumplu spaţiul. De această dată, atât de puternic, încât 
imi pusei mâinile la urechi pentru a nu asurzi. 

— DINTRE TOATE ÎNTREBĂRILE DIN UNIVERS, TU 
AI ALES-O PE ACEASTA. IATĂ, AM SĂ-ŢI RĂSPUND! 
VIEŢILE VOASTRE SUNT PRAF ŞI PULBERE PENTRU 
MINE. AM VĂZUT SUTE DE GENERAŢII NĂSCÂNDU- 
SE ŞI PIERIND, RĂZBOAIE, FOAMETE ŞI MOLIME, 
ÎMPĂRAȚI ŞI CERSETORI, DAR PE TOŢI L-AM LUAT 
CU EGALĂ PLĂCERE. HRANA MEA O REPREZINTĂ 
VIEŢILE VOASTRE, ALE TUTUROR! ÎN LIPSA PIETREI 
FILOZOFILOR CARE ÎMI VA CONFERI, ÎN SFÂRŞIT, 
NEMURIREA ÎNDELUNG AŞTEPTATĂ, SUNT NEVOIT 
SĂ MĂ HRĂNESC CU BIETELE VOASTRE VIEŢI! ESTE 
ACEST RĂSPUNS, SUFICIENT PENTRU TINE, ADAQIN 
HOMUNCULUS? 

— Da, imieste suficient! spusei tremurând din toate încheieturile. 

— MĂ BUCUR SĂ AUD CĂ NE ÎNŢELEGEM. ACUM, SĂ 
TERMINĂM CU DELICATEŢURILE! UNDE-I PIATRA?! 

— Chiar aici, în surtucul meu! spusei, dezvelind artefactul din 
cârpa în care îl ţineam la piept. 

Giulgiul cobori ca un braţ moale, până la nivelul meu, așteptând 
să ti ofer artefactul, insă ezitai să i-l dau, gândindu-mă că poate 
acesta nu este ceea ce trebuie. Dacă Fumo mă păcălise şi de fapt 
tot ce dorise era doar să mă trimită şi pe mine direct în ghearele 
lui Grim? Dacă această cutiuţă nu era decât un mic chivot de aur, 
lăsat ca momeală de misteriosul personaj din beci? La urma urmei, 
îmi promisese că mă va aştepta şi nu a făcut-o. 

— ACUM, HOMUNCULUSULE! DĂ-MI PIATRA! ACUMI, 
mugi vocea asurzindu-mă, astfel încât, punându-mi mâinile la 
urechi, scăpai artefactul din mână. 

Aripa giulgiului se dădu deodată în spate şi, luându-și avânt, 
mă plesni cu putere, aruncându-mă prin aer într-o coloană, 
de care mă lovii cu putere, căzând. Cealaltă aripă ridică încet 
artefactul, până când ajunse în dreptul craniului cu oase. Râsul 
deveni nebunesc, iar giulgiul începu să fålfåie, ridicând sicriul spre 
cupolă. Târându-mă cu greu, din cauza durerii pe care o aveam în 
tot corpul, incercai să ajung la Magistru, dar nu avui putere. M 
veni fugind şi începu să mă lingă pe mâini şi pe faţă. Râsetele lui 
Grim continuară să inunde cupola şi se pierdură pe cele doisprezece 
tuneluri. Cu un scârţăit de lemn vechi, marele capac al sicriului 
se dădu puţin într-o parte pentru a primi conţinutul chivotului. 
Însă, exact în acel moment, un firicel de fum cenuşiu începu să iasă 
dinăuntrul chivotului, devenind din ce în ce mai gros, pe măsură 
ce incepu să împresoare sicriul. În scurt timp, fumul fu atât de 
gros încât înghiţi cu totul marele coşciug suspendat, intrând prin 
deschiderea capacului acestuia, înăuntru. Imediat, un chiot oribil 
tâşni de pretutindeni. 

— ADAQIN, CE ESTE ASTA?! urlă disperată vocea, în vreme 
ce sicriul începu să se învârtă pe loc. 

— Este ceea ce mi-ai cerut! strigai ridicându-mă în capul 
oaselor. 

— M-AI ÎNŞELAT, HOMUNCULUSULE! VEI MURI 
PENTRU ASTA!!! chiui Grim, al cărui sicriu se învårtea acum 
într-o viteză ameţitoare, påråind din toate încheieturile. 

Mişcarea marelui corp de lemn făcu în aşa fel incåt praful şi 
uscăciunile de pe jos să urce spre cupolă, într-un vârtej. Urletele şi 
zbaterile sicriului generară atâta energie că tot edificiul incepu să 
tremure. În acest moment, luându-mi inima în dinţi, fugii către 
Magistru pe care îl găsii căzut lângă jilt, dar conştient. 

Fumul se retrase cu rapiditate înăuntrul sicriului, iar după câteva 
momente, reieşi într-un şuvoi subţire şi negru ca bezna, fiind absorbit 
de chivot. Toată camera se umplu de fum negru ce era absorbit cu 


131% 


rapiditate de micul obiect aurit, iar urletele îngrozitoare Țăcură ca 
anumite coloane să înceapă să se dezechilibreze. După ce ultima 
codiţă de fum întunecat fu absorbită, capacul chivotului se închise 
brusc şi acesta căzu greu pe sol, ca şi cum ar fi fost atras de o forţă 
gravitaţională imensă. Sicriul mai rămase câteva momente în aer, 
învârtindu-se şi pârâind, iar apoi, ca eliberat de corzile invizibile 
ce îl ţineau suspendat, căzu fărămându-se în mii de bucățele, intr- 
un nor de praf. Ecoul bufniturii produse o undă seismică de mari 
proporţii care zdruncină mare cupolă ce începu să se dezintegreze. 

După ce praful se aşeză, putui distinge scena din mijlocul marii 
încăperi. Grămada de bucăţi de lemn împrăştiate peste tot, lăsa la 
vedere o sumedenie de Țăşii de cârpă îngălbenite de vreme şi amulete 
ciudate, înțăţişând scarabei şi cruci ciudate. În mijlocul acestor 
ruine, cutia artefactului se distingea prin strălucirea aurului ce nu 
fusese atins de praf. 

— Tată, tată, deschide ochii! L-am învins pe Grim! strigai 
inlăcrimat către tatăl meu Magistrul, ce părea că îşi revine în 
simţuri. 

Mă aşezai în genunchi, luându-i capul în poală şi continuai să 
ti vorbesc: 

— Tată, te rog, trezește-te! 

Adalbertus deschise ochii, pe jumătate sfărșit, şi îmi şopti: 

— Adagin, fiule, mă bucur că eşti aici! Am invins? 

— Da, tată! Grim este încapsulat in acest artefact! De aici nu 
mai iese! Arkanum este salvat! 

— Ascultă-mă, căci nu mai am multe clipe de suflare rămase! 
zise Magistrul, ca şi cum nu ar fi putut să se bucure împreună cu 
mine. 

De ce spui asta? strigai nelămurit. Hai să mergem acasă! Avem 
atătea lucruri de realizat! Mai ai atâtea să mă înveţi! 

— Adagin, ascultă-mă! 

Tăcui din gură şi, cu lacrimi în ochi, îl ascultai pe bătrân. Era 
ultima oară când aveam să îl ascult grăind pe lumea aceasta. 

— Naşterea ta nu a fost un fapt oarecare! Noi, toți, am sperat 
ca tu, venind pe lume, să preiei tot ceea ce noi, alchimiştii avem 

mai important de oferit: ştiinţa noastră pusă în scopul binelui! Mi- 
am implinit bine rolul şi merg în lumea drepţilor cu mulţumire în 
suflet! 

Suspinai, dar nu scosei niciun cuvânt, privind un bătrânel 
împovărat de ani, aproape lipsit de vlagă ce îşi aduna cu greu 
ultimele cuvinte. 

— Doresc să îmi cer iertare pentru cât ai avut de suferit şi pentru 
toate lucrurile ce ţi le-am ascuns. Încercarea mea de a salva Târgul 
din ghearele lui Grim a eşuat. El nu şi-a respectat pactul făcut, de a 
mă lua doar pe mine, în schimbul secretului pe care mi l-a oferit spre 
a te crea. Lăcomia lui de suflete a fost mult mai mare, şi furia lui s-a 
abătut peste noi toţi. 

— Ce vrei să spui spui cu asta? întrebai printre lacrimile care îmi 
curgeau pe obraji. 

— Pactul făcut cu el presupunea ca el să îmi ofere secretul prin 
care aveam să te obţin, iar eu şi numai eu, să mă ofer lui, în schimbul 
tuturor celorlalţi pe care mi-a promis că-i va cruța... 

— Dar, tată, spusei eu cu tristeţe. Asta înseamnă că Grim a 
ajutat la naşterea mea! Asta înseamnă că eu sunt parte din EL?! 

— Nu, Adadin! Nu este aşa! Grim mi-a oferit o Cronică veche 
din care eu am interpretat, înțelegând cum ar trebui să te creez. 

Tuşi puţin, dar, revenindu-şi, ochii i se luminară, privindu-mă. 

— Sunt atâtea pe care trebuie să le cunoşti! Ştiu că te frământă 
atâtea întrebări... În primul rând Fumo, cel care a încapsulat Grimul, 
este spiritul Cavalerului Lebedei care a eliberat bestia. Murind, el a 
fost prins intre aceste lumi, neputând să se elibereze până când Grim 
nu va fi fost mort. Pentru moment este bine ţinut în artefact, care 
nu este nimic altceva decât Fumo însuşi. El s-a sacrificat pentru a 
opri bestia. 

— Fumo este artefactul??? 

— Da, fiule... priveşte cu atenţie modelele de pe capac şi vei 
întelege! 

Prinsei cufăraşul în mâini, cercetându-l cu mare atenţie. Pe 
toate laturile văzui fibule reprezentând scene eroice din viaţa 
cavalerului. În cea de pe capac, un cavaler în armură, se apropia 

de un țărm, alunecând pe o barcă în formă de lebădă. Fumo se 
sacrificase de fapt pentru binele nostru, al tuturor. El avea să 
păstreze spiritul malefic în propriul său suflet, până când avea 
să fie definitiv omorât, dacă acest lucru era posibil. 

— Dar tată, cum îl omor pe Grim definitiv? il intrebai pe 
bătrânelul fragil, urmându-mi gândurile cu voce tare. 

— Du artefactul înapoi prin porta alchimică şi oferă-l Sibilei. 
Datoria ei va fi să îl ducă în locul numit fântâna cu apa vieţii. 
Acolo, scufundându-l, acesta va pieri pe vecie. Moartea şi viaţa 
nu pot trăi impreună, Adagin!... Ai grijă insă ca obiectul să nu 
cadă din nou pe mâinile celor răi! 

— Am înţeles, tată! Voi incerca să-ţi împlinesc voia! 

— Acum mai am ceva să iți spun! 

— Te ascult, tată, nu te obosi! 

Bătrânul respiră adânc de câteva ori, trăgând aerul în piept 
cu nesaţ. 

— Întoarce-te în târg şi găseşte-l pe Diodor! Alături de el, 
curăţă Arkanumul de breslaşii Trandaţirului Negru. Ei îl vor 
pe Grim liber şi nu se vor opri până nu îl vor elibera. Dar ai 
mare grijă! Este ceva ce nu cunoşti despre aceste catacombe. 
Aici, fiecare oră din zi, durează cât zece Clepsidre în Tărâmul 
de Dedesubt. 

— Dar, tată... cum de este posibil? intrebai uimit de ce aflam. 

— Grim a urzit un blestem asupra acestor catacombe, în aşa 
fel, incât cei care reuşesc să evadeze, să moară de bătrâneţe... 

— Dar eu, tată, eu voi îmbătrâni, la rându-mi, ieşind de 
aici! 

— Nu, Adagin! Mai este ceva ce trebuie să ştii despre tine! 
Alături de secretele aflate din Cronica primită de la Grim, a 
mai fost un element care a ajutat la venirea ta pe lume. Sibila 
însăşi mi-a procurat cel mai important element: o picătură 
din fântâna apei vieţii, în care Grim îşi va afla sfârşitul. Acea 
picătură a fost suficientă pentru a-ţi da viaţă nesfârşită. 
Adagin, tu eşti nemuritor! 

Într-o clipă, mii de gânduri mi se amestecară în cap, gata 

să imi explodeze. Eu nemuritor... sibila... fântâna apei vieţii... 
Toate acestea mi se roteau în cap într-o harababură de emoţii 
şi de stări contrarii. 

— Dar de ce, tată? De ce să fiu eu nemuritor? De ce să văd 
stingându-se şi murind pe toţi cei dragi mie? Tu, Theresa, 
Morgante... ce se va întâmpla cu voi, toţi? 

Bătrânul mă privi cu lacrimi în ochi şi continuă: 

— Vei privi pe cei dragi pierind şi vei suferi ca şi noi 
ceilalți. Însă, în lunga ta viaţă, vei avea ocazia să înveți toate 
tainele universului şi mai mult decât atât, vei putea să le 
impărtăşeşti tuturor muritorilor din Tărâmuri! Viaţa ta, 
Adagin, va fi cel mai spectaculos meteorit al tuturor evurilor! 
Gândeşte-te doar la câte vei cunoaşte?! 

— Tată, dar dacă nu vreau toate astea?! Dacă vreau doar 
să fiu un băieţel normal, să cresc, să învăţ, să îmbătrânesc şi 
să mor, la fel ca toţi ceilalţi... Cum pot face asta? 

Magistrul oftă adânc, iar ochii lui albaştri mă priviră cu 
iubire. 

— Dacă toate acestea nu îţi vor mai aduce bucurie şi rostul 
tău ţi se pare terminat, atunci, mergi la Sibila alchimică şi 
roag-o să te îndrume spre fântâna apei vieţii. Îmbăindu-te 
în acel izvor, vei deveni muritor, vei îmbătrâni şi vei muri ca 
fiecare dintre noi lăsând în urmă o amintire frumoasă. Acum, 
simt cum forţele mă lasă Adagin, fiul meu drag! 

Strânsei mâna tatălui meu, simţindu-mi pentru prima 
dată sufletul ca un bolovan dureros ce mă sufoca. 

— Mergi acasă din acest loc al tenebrelor şi fă cum ţi-am 
spus! Dacă Theresa mai este în viaţă, salut-o şi cere-ţi iertare 
în numele meu! Nu am dorit să o împovărez cu greutatea 
creşterii tale. Şi ea te iubeşte nespus! lar M, unde este pisica 
aia? 

— Chiar aici, tată, chiar aici, lângă mine! Iat-o! 

— Da... M este o pisică specială, Adagin! Ea, la fel ca şi 
tine, este nemuritoare. Fumo mi-a dat-o în grijă atunci când 
am preluat casa. l-am promis să am toată viaţa grijă de ea. 

Nu ştiu de ce, dar simt că în pisica asta se ascunde spiritul 
cuiva... cineva bun! Îţi rămâne ţie să afli şi să ai grijă de ea, 
la fel cum şi ea are grijă de tine! 

— Tată, dar nu vreau să mori!... Pot merge la Sibilă să o rog 
să îţi aducă şi ţie o picătură din izvorul vieţii veşnice! spusei cu 
tărie, strângând mâna lui Adalbertus, care era din ce în ce mai 
sfârşit. 

— Nu, Adagin... măcar odată să lăsăm natura să-şi urmeze 
cursul firesc! Lasă-mă să merg în lumea celor drepţi şi să te 
veghez de acolo! Aşa mă vei ţine minte cum se cuvine... 

Spunând acestea, Adalbertus închise ochii şi răsuțlă de câteva 
ori calm. Apoi, trase aer în piept pentru ultima dată şi zâmbind 
împăcat, ca într-un vis frumos... se duse. 

Începui să plâng la pieptul său, în vreme ce M se cuibări la 
picioarele mele, privindu-mă tristă. O mângăiai. Apoi, lăsând 
capul tatălui meu uşor la pământ, mă ridicai privindu-l pentru 
ultima oară. Ochiul Oculusului, care suspinase la rândul lui, 
redeveni agil şi mă ajută să ridic micul chivot în care era întemnițat 
Grim. Suţlul degajat de căderea marelui sicriu deteriorase multe 
din capacele sicrielor ce stătuseră înşirate dedesubt. Mă apropiai de 
câteva şi privii înăuntru, dar mă retrăsei îngrozit. Primul pe care il 
recunoscui fu venerabilul Bram ce se odihnea în moarte. În cel din 
dreapta îl recunoscui pe Ulvius. Începui să alerg printre sicrie, dând 
capacele la o parte. Rând pe rând descoperii pe toţi liderii breslelor, 
cei care formau Sfatul Reumnit al Tuturor Breslelor şi Ordinelor din 
Arkanum. Grim îi răpise şi omorăse pe toţi, rând pe rând. Asta 
explica dispariţiile misterioase. Ultimul sicriu, cel gol, pe care se 
aşezase M, fusese menit să îi fie casă veşnică tatălui meu. 

— Diodor! strigai, căutând în fiecare sicriu. Dar Diodor nu se 
afla printre cei morţi. Era viu! 

Ridicând o făclie, o chemai pe M. Împreună aleserăm tunelul 
prin care intrasem, lăsând în urmă scena unui calvar şi pe tatăl 
meu, pe care nu aveam să-l mai regăsesc niciodată. Intrasem în 
această sală ca neofit şi ieşeam nemuritor. Intrasem un copil, dar 
plecam matur. 

"Capitolul nouă 


ÎNTOARCEREA. TRANDAFIRUL NEGRU. 
HANUL INIMA INJUNGHIATA. 


După 8 Clepsidre ce şi-au scurs nisipul... 


ale negustorilor de chilipiruri. Trecuseră mai bine de opt Clepsidre 
de când Breasla Trandafirului Negru conducea Arkanumul cu o 
mână de fier. Multe lucruri se schimbaseră şi nu în bine. Controalele din 


EF emeia privi indelung pe fereastra ce dădea spre dughenele mizere 


ce în ce mai dese, impozitele uriaşe, aresturile alchimistilor şi vrăjitorilor... 
decapitările din Emporium... 

„Impozitele ne vor aduce în sapă de lemn” gândi femeia, închizând 
fereastra. O clipă rămase privindu-şi expresia în oglindă. Ochii ei verzi se 
înăspriseră, iar părul se intomnase, căpătând luciu de argint. Fără bărbat 
la casă, lucrurile vor fi din ce în ce mai grele... „Din Tarot nu-ţi poţi câştiga 
nici pâinea... nemaivorbind de prigoana asupra noastră... Ghicitori ne 
numesc... Ghicitori!” 

Deschizând un cufăraş, femeia ridică un pacheţel învelit în mătase 
neagră. Îl puse pe masă şi îl deschise. Douăzeci de cărți fură amestecate 
fără grabă. A douăzeci şi una, fusese demult ruptă. 

Prima carte extrasă fu pusă cu faţa în sus, în mijlocul pânzei de mătase. 

„Faetonul...lupta!”, gândi femeia. Un cavaler în carul său de 
luptă, tras de doi sfincşi. 

A doua carte fu aşezată în stânga primei. 

„Matul”, şopti femeia, privind o carte prin al cărui peisaj 
stâncos, profilat pe un cer auriu, se perinda un tânăr visător 
al cărui costum colorat, plete blonde şi bocceluţă pe un băț, îi 
confereau un aer de rătăcitor. „Nebunul din trecut... în conjuncţie 
cu Faetonul...”, gândi femeia, amestecând pachetul de 18 cărți 
rămase. 

Ultima carte fu plasată în dreapta celor două. Imaginea îi era foarte 
cunoscută. 

„Turnul cu susul în jos”. Cartea înțăţişa un turn lovit de fulgere de pe 
ai cărui parapeţi, doi oameni se aruncau în gol, în timp ce flăcările ieşeau 
ameninţător pe ferestre. „Incendiu, dărămare şi refacere celestă... Doi 
bărbaţi... unul din trecut şi altul din prezent... ajutând la o distrugere... 
a cărei rezultantă este o reconstrucţie celestă... Ceva nu este în regulă în 
citirea asta. Pesemne că am imbătrânit şi cărțile nu se mai aşază bine. 
Poate că ar trebui să le las să se odihnească şi să plec din acest loc. O 
mică grădină, linişte şi aer curat poate ar fi exact cele de care aş avea 
nevoie...”, mai gândi 'Tarotesa, strângând cărţile în basmaua de mătase. 
„Matul din trecut... în prezent”, mai gândi ridicându-se de la masă. 


— Alege: dreapta sau stânga? întrebai Oculusul al cărui ochi vigilent 
cerceta cele două guri de tunel identice. Resurecţio ştia el ce ştia, însă 
parcă în sens invers este mult mai greu să te orientezi. 

Mânuşa alese tunelul din dreapta. După alte două decizii 
asemănătoare, nimerirăm iar în faţa unui zid şi furăm nevoiţi să ne 
întoarcem. Regăsirăm fântâna morţilor. Un trist monument a cărui 
apă stătută nu ar fi îmbiat la băutură nici măcar pe Morgante, ce ar fi 
sorbit cu nesat din orice băltoacă. „Oare ce o face Morgante?”, mă gândi 
cercetând pereţii plini de pânză de păianjen. M fugi pe lângă picioarele 
mele, urmărind un curent de aer ce venea dintr-un tunel ascuns vederii, 
din spatele fântânii. O urmarăm. Tunelul se termina cu o suită de trepte 

dând într-o cameră... sau cel puţin aşa mi se păru prima oară, când 
lumina fäcliei căzu peste mai multe corpuri de bibliotecă, sculptate în 
piatră. 

— Să fie o altă bibliotecă?! făcui eu către Oculus. Aceasta clipi, 
începând să mă tragă mai aproape. Stai, asta nu este o bibliotecă! 
Este o criptă pentru... Cronici! exprimai cu voce tare. 

Multele rafturi paralele depozitau sumedenii de Cronici, 
atent împachetate în fâşii de pânză sau cutii din lemn. Pânzele 
de păianjen crescute pretutindeni îmi sugerară că nimeni nu 
mai atinsese aceste Cronici de foarte multe Clepsidre. Trăsei o 
cutie grea dintr-un raft, punând-o jos. Avea lacăt, dar căutai o 
piatră, şi, lovind de câteva ori, îl spărsei cu uşurinţă. Înăuntru, o 
Cronică groasă, imbrăcată într-un linţoliu negru, îşi ţinea mâinile 
scheletice impreunate peste copertă. 


GRIMOARUL SECRET AL LUI TURIEL 


Încercai să deschid coperţile, dar in acel moment, una dintre 
mâini se rupse din incheietură şi mă speriai, închizând cutia. Mă 
plimbai printre biblioteci, citind diversele titluri, scrijelite pe cutii 
sau pe cotoarele prăfuite. Toate titlurile aveau inaintea denumirii, 
o inițială misterioasă, sub forma literei N, urmată de numere de 
ordine... probabil ale rafturilor şi corpurilor de biblioteci cărora le 
aparținuseră. N. 1245 Stromatum, N. 73081 De occulta philosophia, 
N. 99901 Formicarius, N. ooo1 Malleus Maleficarum, N. 61380 
Hexastichon, N. 4278 De Magia Veterum, N. 89432 Opus Mago, 
N. 5511 De Mortis... Grimoarul secret al lui Turiel avea un număr 
format din şase cifre. 


N.525664 


Toate aceste Cronici erau moarte. Oare asta li se întâmpla 
în final? Sau poate că lor nu li se făcuseră copii. Dar ce insemna 
ciudata literă, prezentă pe toate? Ajungând în fundul sălii care se 
închidea cu o mare boltă în formă de arc, avui acelaşi sentiment 

ciudat, pe care il avusesem şi când mă simţeam privit acasă. 
Deja eram obişnuit cu sentimentul, dar, ştiind că Grimul este 
încătuşat, nu mai aveam de ce mă teme. Oculusul deveni activ, 
trăgându-mi mâna îm direcţia unei mese de piatră. Pe ea, mai 
multe obiecte misterioase, pline de praf, îmi captară atenţia. O 
cheiţă aurie, un sipet în care găsii patru obiecte, identice cu cele 
desenate pe cărțile de arcane, dar de mici dimensiuni şi un glob 
de sticlă prăfuit, ce ascundea ceva familiar, deşi... nu chiar atât 
de familiar. Ajutat de mânuşă, ridicai globul, descoperind un 
suport de lemn sub formă de mână, asemănător celor dintr-o 
croitorie. O mânuşă neagră, identică ca mărime cu Oculusul, 
stătea băţoasă, părând că doarme. Pe suportul său, se putea citi 
următorul nume: 


CHIROTECAM TENEBRIS 


— Mânuşa tenebrelor... făcui eu în şoaptă. Uite, Oculus, 
spusei eu mânuşii roşii, care era agitată, strângându-mi-se pe 
imcheietură, o surată de-a ta! 

Oculusul nu fu deloc încântat de această întâlnire, având 
o reacţie pe care nurorile o au în prezenţa soacrelor. Dădui să 
întind mâna şi să o ridic, însă, deodată, ochiul din mijlocul 
palmei, ce fusese închis, se crăpă, dezvăluind un glob ocular fără 
pupilă, al cărui alb strălucitor şi orb, îmi lăsă o senzaţie cel puţin 
înspăimântătoare. 

— Tu ce mai eşti? întrebai mânuşa, dar ea, evident, nu 
îmi răspunse. În schimb, păru a se orienta de jur imprejur, 
dezmorţindu-şi degetele. 

Probabil că această Mânuşă a tenebrelor, păstra secrete 
întunecate. Cine ştie cine fusese posesorul ei şi cum de ajunsese 
să orbească, fiind condamnată la singurătate îm fundul 
catacombelor. Decisei să o iau alături de restul lucrurilor de pe 
masă, convins că atunci când va fi momentul, fiecare dintre ele 
imi va fi de ajutor. Le pusei pe toate în faţa de masă prăfuită, 
legând bocceluţa pe băţul făcliei, dar având grijă să nu stea 

lângă flacără. Mânuşa tenebrelor protestă vehement, dar nu mă 
sinchisii prea tare. O strigai pe M şi ne continuarăm drumul, 
părăsind înalta încăpere a cimitirului de Cronici. 


se 
y% 


După multe alte guri de tunel, spectre triste şi cripte goale, 
găsirăm, în sfârşit, tunelul potrivit spre camera mortuară a lui 
Fumo, din beciul casei. Urcai pe treptele abrupte, dar, la finalul 
lor, dădui de capacul criptei ce fusese inchis. Încercai să îl imping 
la o parte, dar nici puterea mea combinată cu cea a Oculusului 
nu reuşiră să mişte blocul de piatră. 

— Se pare că cineva a descoperit intrarea şi a sigilat-o! spusei 
companionilor mei. M, mieună cu înţeles, aşteptând să sugerez 
un plan. Coborâi treptele şi imi luai un moment de gândire. În 
camera din mijlocul Labirintului văzusem 8 guri de tunel. Una 
din ele ducea exact aici, în beciul casei, a doua în Necropolă, iar 
restul... nu ştiam unde. Poate că ar fi mai bine să încercăm să 
ajungem inapoi în Necropolă şi de acolo să vedem cum intrăm 
în târg. 

Nemulțumit, căci trebuia din nou să luam catacombele la 
picior, oftai adânc. Trebuia să îmi folosesc memoria vizuală. 
Închisei ochii reconstituind traseul până la ieşirea în Necropolă. 
Apoi, trăgând aer în piept, o luai direct spre prima gură de tunel 
cu M mieunând şi Oculusul vigilent ca de fiecare dată. Din 
bocceluţă, simţii cum Mânuşa tenebrelor se foieşte neliniştită şi 
mă oprii să văd ce se întâmplă. Desfăcui nodul, iar mânuşa mă 
inşfăcă rapid de încheietura mâinii drepte, sugrumând Oculusul 
ce işi dădu ochiul peste cap. Ca să le despart, fui nevoit să îmi 
bag mâna stângă în ea. Gestul avu un efect aproape identic ca şi 
în cazul Oculusului. Chirotecam 'Tenebris deveni pe loc lipită de 
incheietură, deschizându-şi ochiul alb spre intuneric. Constatai 
că, din fericire, faţă de surata ei, începu să îmi tragă mâna în mod 
precis, spre diverse guri de tunel. Mă supusei generozităţii noului 
meu prieten, acceptând toate directivele şi, în foarte puţină vreme, 

urcam treptele spre Necropolă. Noaptea se risipise, dar aerul era rece 
şi umed. Frunzele copacilor erau căzute, lăsând crengile uscăţive să 
zgârie cerul opac al unui amurg tomnatic. Începu să plouă mohorăt. 

— Bravos, Chirotecam 'Tenebris! Se pare că şi tu eşti un Oculus 
magic! Eram sigur că ai să ne ajuţi la un moment dat! 

Mânuşa clipi rece şi nepăsătoare, ca şi cum ar fi spus: nu te 
obosi!... nu pentru tine fac efortul. Am altele mai importante pe 
cap! Oculusul privi gelos şi se îmbufnă, privind în altă direcţie. M 
mă urmă, mirosind pietrele de mormânt. Îmi aminti de prietenul 
nostru Resurecţio şi o vreme îl căutai din priviri, însă nu dădui de el. 
Probabil că se odihnea în vreo criptă. E greu să reinvii mereu mortii, 
fără nicio vacanţă. 

Necropola era destul de mare şi ocupa mai multe dealuri din 
zona exterioară a zidurilor târgului, în partea de nord est. Cercetând 
mormintele, constatai cu tristeţe căteva nume cunoscute. Una în 
mod special mă întristă. Era un mic soclu de piatră rotunjită, pe care 
se putea citi: 


În amintirea preaiubitei mele fiice, Margareta 
Tatăl său, Borius 


Somnul hipnotic luase multe vieţi şi mulți pieriseră în răscoala 
târgoveţilor sau omorâți de hoţi. Puțin mai jos, la baza unui deal 
plin de pietre de mormânt albire de ploaie, un bărbat cu pelerină 
lungă de piele, săpa o groapă. Pământul se surpa înapoi din cauza 
ploii, iar bărbatul îl arunca din nou peste movilă, ajutându-se de o 
cazma cu vårf ascuţit. 

— Ziua bună! spusei eu. 

Groparul se opri din săpat şi-mi aruncă o privire rece. Faţa îi era 
acoperită pe jumătate de o glugă mare, de pe care picături de ploaie 
i se prelingeau pe barba aspră, seină, ce îi ajungea până la piept. 
Cizmele sale de piele, până la genunchi, erau pline de noroiul adunat 
în fundul gropii. 

— Ziual... răspunse groparul calm, înfimgând cazmaua în 
mocirlă. 

— Scuzaţi-mă că vă deranjez munca! Numele meu este Adagin! 

— Petrus îmi zice! spuse bărbatul sprijinindu-şi o mână pe 
cureaua lată, de piele, de care atârna un mănunchi de chei mari, 
ruginite, cu siguranţă de la porţile Necropolei. 

— Caut ieşirea din Necropolă! Vreau să ajung în târg! Care e cea 
mai apropiată ieşire? 

Petrus cel tăcut, cum îl poreclisem deja, se uită în dreapta şi-n 
stânga, cercetând. imprejurimile. Ploaia cădea în rafale din ce în 
ce mai abundente şi simţeam cum apa mi se prelinge în galoşii ce 
bolboroseau acum, sufocându-se în nămol. 

— Targu- în “cea parte! îmi indică Petrus cu mâna. 

— Îşi mulțumesc frumos! spusei, dând să plec. 

— Cunoscut-am pe tătâne-tău, spuse groparul incet. 

— Pe Adalbertus? l-ai cunoscut pe Adalbertus? intrebai fără să 
mă fi aşteptat la un asemenea răspuns. 

— Amu, multă vreme! Dânsu o fo’ bun cu mine! 

— Tatăl meu a murit în catacombe. Trupul său este încă acolo, 
neingropat, dar, deşi aş dori să-i fac îngropăciune, nu pot lua pe 
nimeni cu mine. Un ceas în catacombe înseamnă scurgerea unei 
Clepsidre. 

— Pricep, spuse Petrus, luând cazmaua în mână. 

— Ce se mai întâmplă în Arkanum? mă interesai. 

— În târg încă conduce Halvbard cel gras... impozite grele, 
vrăjitorii arşi pe rug... 

— Halvbard cel gras? întreabai uimit, ignorând celelalte lucruri 
inforătoare ce le auzisem. 

— Da! adăugă groparul. 

— Şi Darkon Necromantul? Ce s-a întâmplat cu el? 

— Anw, unii ziseră c-o murit, săgetat do săgeată anonimă. 
Alţii... că de o boală ciudată... 

Aşadar, poate că Diodor îl doborăse în cele din urmă pe cruntul 
Darkon, dar nu reuşise să preia încă puterea în Arkanum... Cum 
aşa? Şi cum de Halvbard reuşise să-şi păstreze jilțul în toate aceste 
Clepsidre? Primise ajutor din afară, sau îi mituise pe căpitanii lui 
Darkon pentru a-l omori? Sau... poate că de fapt oamenii lui Darkon 

Necromantul se intorseseră impotriva acestuia, ucigându-l, iar pe 
Halwbard cel gras îl foloseau pe post de marionetă? Şi dacă ar fi fost 
adevărat, ce câştigau breslaşii Trandafirului Negru din toate astea? 

— Îţi mulțumesc pentru informaţii, ti spusei recunoscător lui 
Petrus tăcutul, ce se reapucă de săpat cu râvnă, aruncând noroi 
afară din groapă. 

Trebuia să trag la un han şi să mă odihnesc, inainte de orice. Apoi 
trebuia să văd ce s-a întâmplat cu casa şi târgul în lunga perioadă de 
absenţă. Oare voi mai găsi pe cineva dintre cunoscuţi in viaţă? Oare 
Theresa sau Morgante mai trăiesc?... Vorbind de unul singur, mă 
îndreptai spre o cărare lată printre cripte. De acolo până la poarta 
dintre sud-vest a Necropolei nu mai aveam mult. M veni după mine 
printre băltoace udă leoarcă şi arătând deplorabil. După câte ştim 
cu toţii, pisicilor nu le place umezeala. Chiar şi celor nemuritoare. 


Depăşind poarta de fier a Necropolei, o luarăm de-a lungul 
zidului pe jumătate ruinat, ieşind în câmp deschis. Ploaia crease 
denivelări nămoloase prin care ne mişcarăm cu greu. O luai pe M în 
braţe şi continuai să merg, evitând, pe cât posibil mocirlele. Un copac 
singuratic îşi arunca crengile sihastre în aer, de parcar fi fost un duh 
răsărit din cealaltă lume. Câţiva corbi croncăneau grav şi sacadat 
pe crengile lui. Câmpul sterp, bolovănos, era tăiat de un drumeag 
de pământ bătătorit ce servea drept cărare principală către târg. 
Putin mai târziu, trecurăm pe lângă spânzurătoare, un monument 
nefericit, lăsat de izbelişte. Un cadavru, descompus pe jumătate, 
servea de prânz pentru câţiva corbi mari şi negri ce îl ciuguleaul. În 
depărtare, văzui zidurile înalte şi cenuşii ale Arkanumului. Câteva 
construcţii de chirpici erau împrăştiate ici şi colo în apropierea Porții 
principale. Cei care nu avuseseră posibilitatea să îşi construiască 
singuri un bordei locuiau în corturi, instalate direct pe pământul 
ud. Un car greoi, la care trăgeau doi boi costelivi, se apropie prin 
băltoace. Mă oprii şi aşteptai să ajungă în dreptul nostru. Vizitiul 
carului, un bărbat slab între două vârste, însoţit de un băieţandru 

murdar, ce îi era fiu cel mai probabil, încercau să strumească boii 
care se impotmoleau la fiecare trei paşi. Bărbatul îi lovea cu biciul, 
mustrându-i. La o anumită distanţă de mine se opriră, iar băiatul 
fu trimis în mocirla drumului să tragă boii de căpăstru, în timp ce 
tatăl, suit pe o băncuţă de lemn, lovea cu bestialitate bovinele, ce 
fornăiau abur sub greutatea poveri. 

— Hăis, Brigaaaa! făcu bărbatul, trăgând căpăstrul în dreapta. 
Matias, dă- una straşnică la coaste! 

Băiatul aplică o lovitură de bătă unuia dintre boi, care mugind, 
trase carul spre dreapta. 

— Cea, Taluuus! strigă, din nou, bărbatul către boul din stânga, 
trăgând de căpăstru în aceeaşi direcţie. 

Văzându-mă, trase puterrnic de ambele hăţuri. 

— Huoooo, talaniloooor! Huă, vă zic! Da ce mai e şi 
curiozitatea 'ceasta ici în cărare? făcu către mine nedumerit. 

— Nicio curiozitate! făcui eu, dând bineţe. Doar un călător ce 
vrea să ajungă în târg! 

— Da ce-ai păţăt de n-ai mai crescut? Nu ţi-o dat mă-ta ţătă 
dăstulă? tună vizitiul începând să râdă cu gura până la urechi, 
expunându-şi dinţii ştirbi. 

— Sunt mic din născare, adevărat! Eu şi pisica mea căutăm 
adăpost în târg. Eşti bun să ne ajuţi să întrăm? 

— Ha! Ha! făcu urâtul. la “uzi, Matias, donşoru şi-a sa pisicuţă, 
vor să între în târg. Ce zici, să-i luăm cu noi? 

Băiatul măzgăli o grimasă de acceptare, trăgând de căpăstrul 
boilor. 

— Săriţi în spate, colo'şea lângă cele damigene, spuse stăpânul 
boilor, iar eu nu aşteptai să se răzgândească, sărind în spatele 
carului, printre damigene pline cu vin. Diii, talanilor! urlă 
bărbatul, lovind cu biciul bietele animale ce se urniră ploscăind 
mocirla cu copitele. 

Astfel, pe o ploaie măruntă, întrarăm în Arkanum, pe Poarta 
Principală, aceeaşi poartă pe care, demult, un tânăr rătăcit pe 
nume Adalbertus, intrase pentru a rămâne definitiv. 

Uliţa Porții era o cărare lată, cu case inalte de o parte şi de 
alta. Diverse hanuri şi dughene animau altădată frumoasa uliţă 
ce acum era mohorătă şi lipsită de viaţă. Carul străbătea cu greu 
solul ud aşa că sărirăm din el fără să imi iau la revedere de la viziu, 
de frică ca acesta, odată ajuns în interiorul zidurilor, să nu mă 
dea pe mâna breslaşilor Trandafirului Negru. Neștiind încotro să 
o apuc, mersei drept înainte pe Uliţa Porții, trecând prin dreptul 
Emporiumului, cu gândul de a vedea ce s-a ales de taverna la 
Mânuşa Roşie. Văzui Clepsidra, sticlind în lumina searbădă 
a amurgului. De jur împrejurul ei, patru gărzi, costumate în 
negru, cu scuturi al căror model era un trandafir negru pe fond 
alb, imi atraseră atenţia. Bărbaţii stăteau nemişcaţi, ca şi cum 
ar fi fost stane de piatră, în vreme ce picăturile de ploaie li se 
scurgeau pe căştile greoaie ce le ascundeau chipurile. Stema cu 
coroană şi rădăcini a târgului fusese coborâtă şi înlocuită cu un 
scut reprezentând acelaşi trandațir negru. Restul Emporiumului 
era aproape pustiu, cu excepţia unui påle de tarabe unde, câţiva 
cârgoveţi, plouaţi, vindeau legume şi animale vii. În dreptul 
croitoriei domnilor Marot & Marot avui surpriza să văd un steag 
negru pe care erau cusute tot semnele breslei Trandafuwului Negru. 
O tabelă de lemn anunţa: 


NECROMANTION 
NECRONOMICOANE, VENEFICII, ELIXIRURI 


Multe din fostele dughene erau închise sau aveau denumiri 
schimbate. Gărzi, călare sau pe jos, patrulau, fiind atente la 
fiecare mişcare a cetăţenilor. 

Lumina mohorătă amurgi treptat, iar eu, ajungând în piaţeta 
tavernei la Mânuşa Roşie, constatai cu tristeţe că era închisă. Placa 
pictată cu simbolul mânuşii fusese dată jos, iar lanţurile atârnau 
bălăngănindu-se în vântul îmserării. Simţii cum Oculusul îmi 
ridică braţul pentru a vedea tristul peisaj. Oţrând, mânuşa privi 

îndelung faţada clădirii. Multe amintiri o legau de acest loc; la 
fel şi pe mine. Amăgit, o luai spre Biserica Cenuşie sperând să 
regăsesc deschis vreunul dintre hanurile ce le cunoşteam, în care 
să mă pot odihni o noapte. Curtea de jur împrejurul Bisericii era 
pustie. Doi copaci foarte înalţi, desfrunziţi, străjuiau zidurile de 
piatră ce se înălțau semeţe în ploaia rece ce tem ă udase până la 
piele. 

O statuie a unui bărbat cu barba despicată, având o atitudine 
autoritară, se semeţea pe înălţimea unui soclu. În mâna stângă 
ţinea o Cronică deschisă, pe când mâna dreaptă, cu degetul 
arătător indicând clădirea de vis-a-vis, compunea portretul lui 
Halvbard.Statuia se mişca lent, privind de sus. Din când în când 
impungea cu arătătorul suprafaţa paginilor Cronicii, ca şi cum 
ar fi spus: luaţi bine aminte, legea este una singură şi eu o impun. 
Cu siguranţă, Halvbard cel gras avusese un as în mânecă putând 
să rămână la conducerea Arkanumului! Singur Diodor mi-ar fi 
putut clarifica foarte multe din aceste întrebări... 

Nedorind să ies în evidenţă schimbai traseul, luând-o pe nişte 
alei şi uliţe mai puţin bătute. Aleea de Cenuşă mă scoase în Uliţa 
Arkanelor care era pustie. De acolo ţinui drept inainte, intrând 
pe Uliţa Sforii „cea cu două intrări şi nicio ieşire” după cum o 
botezase Adalbertus în tinereţe, ce era mai mult o cărare strâmtă 
şi intunecoasă între două ziduri înalte. Din ea dădui în Uliţa 
Theurgică şi intrai pe Uliţa Albicioasă, numită aşa după meşterii 
sticlari care executau damigene, retorte şi eprubete. Tineam minte 
că aici era un han numit Inima înjunghiată, un loc frecventat de 
călătorii ce treceau prin Arkanum şi care doreau să petreacă o 
noapte lipsită de pretenţii. M miorlăi de foame în sân. 

— Nu mai durează mult, M! Ştiu că îţi este foame şi somn! Şi 
mie la fel! Imediat intrăm undeva! 

M tăcu şi rămase cuminte ascunsă în surtuc. Mânuşile se 
udaseră şi ele şi dârdâiau, nemaivorbind de Grump şi Rump 
ce aproape că reincepuseră să se certe, mârâind la fiecare pas. 
O platoşă de lemn pe care recunoscui imaginea unei inimi roşii 
străpunse de trei spade, atârna deasupra unei uşi cu vizor. Urcai 

cele trei trepte şi bătui de câteva ori. Vizorul de sus se deschise şi 
o pereche de ochi cercetători iscodiră de jur împrejur, dar nu mă 
văzură. Un alt vizor, situat la mijlocul uşii, fu crăpat şi ochii mă 
cercetară atent. 

— Ce dracu vrei?! răcâi o voce. 

— Adăpost pentru o noapte! răspunsei respectuos. 

— Arkane, ai? Costă 5 pe noapte un pat de paie şi 3 o linte şi-un 
vin! adăugă vocea, ţinând loc şi de meniu. 

— N-am nevoie de mai mult! răspunsei. Mâine, în zori, am să- 
mi văd de drum! 

Un drug metalic se deschise, permiţându-mi să intru pe un 
culoar de piatră foarte strâmt, unde dădui nas în nas cu gazda 
mea, o femeie grasă şi indesată, cu nasul roşu şi rochie maro. 

— Foarte bine faci! spuse hangiţa, întorcându-se cu spatele la 
mine pentru a mă conduce spre han. Nu acceptăm străini in vizită 
şi exclus animalelor! 

Înghiţii în sec, trăgând haina peste M care tăcea mâlc. 

— Aprob! spusei, în lipsa altui răspuns covenabil. 

— Eşti siiigur? întrebă hangiţa, întorcându-se brusc şi 
agitându-mi în ochi un deget de mustrare. 

— Sunt sigur! Doar eu! N-numai eu însumi doamnă. Eu şi 
umbra mea! bălbâii, minţind cu neruşinare. 

Fără să mai adauge nimic, hangiţa deschise mai multe porți şi 
străbăturăm o curte interioară, cu balustrade de jur împrejur la 
etajul intâi. Atmosfera curţii era la fel de noptatică şi râncedă ca şi 
cea a întregului târg, luminată doar vag de câteva făclii anemice. 

— Asta-i camera ta, spuse baba, deschizând o uşă grea, cu nituri 
metalice, din fundul curţii, ce arăta mai mult ca o dependinţă a 
staulului de vite, decăt ca o cameră de han. 

Un pat de fân, un opaiţ şi-o masă grosolan sculptată reprezentau 
toată mobila acestei „camere de oaspeţi”. 

— Excelent! spusei, mimând mulţumirea. 

— 5 arkane acu! solicită stăpâna stabilimentului cu mâna 
întinsă. Mâncarea şi băutura la taverna din faţă, deschisă doar 
pân! la miezu' nopţii prin decretul Praetoriatului. 

Plătii suma cerută şi primii o cheie greoaie. Apoi hangiţa 
trânti uşa, văzându-şi de treburile hanului. O scosei pe M din sân, 
făcându-i un culcuş din paiele saltelei. Pisica se făcu colac şi, în 
scurtă vreme, începu să sforăie. 

„Săraca M, trebuie să fie foarte obosită”, gândi eu căscând. 
Aprinsei opaițul şi ascultai liniştea. Închizând ochii îmi revăzui 
casa părintească, pe Adalbertus predându-mi din vechile Cronici 
în camera din turnuleţ, pe Theresa făcându-mi prima baie şi pe 
Morgante, spaima cartierului, alergând nebuneşte printre fustele 
vecinelor. Fiind obosit şi nemâncat, adormii fără să vreau. Afară, 
ploaia turna cu găleata. Din vreme în vreme, câte un tunet răzleţ 
imi întrerupea visele, însă... eram din nou în Arkanum. 

Dormii până când ultimul căpcân îşi drese glasul peste 
acoperișurile ascuţite ale târgului, iar soarele scoase capul de 
după norii de păclă. M încă dormea colac. Săraca pisică, adormise 
nemâncată! Le fel şi eu! Mă hotărâi să merg în tavernă şi să iau 
ceva de mâncare pentru amândoi. Mai aveam ceva economii 
de arcane şi îmi permiteam să nu mă zgârcesc la mâncare. Aş 
fi mâncat un purcel întreg dacă mi s-ar fi oferit ocazia. Curtea 
era mai mică decât mi se păruse seara. Dalele de piatră erau 
întrerupte de porţiuni de pământ în care băltea noroiul. Câteva 
găini răzleţite, ici şi colo, ciuguleau în jurul unor butoaie de vin. 
Hamuri şi şei erau agăţate pe nişte piroane de fier. Puțin mai 
încolo, trei copii graşi, dar murdari, pesemne ai hangiţei, se jucau 
cu pietre în nămol. Când mă văzură, lăsară ce făceau şi se holbară 
indelung la mine. Un băieţel se strâmbă. Îi răspunsei cu o altă 
strămbătură, urcând scările spre tavernă. 

Se pare că hanul atrăgea mulți clienţi împotriva atitudinii 
mai puţin primitoare a hangiţei, ce servea încântată clienţii fideli, 
aruncând bezele în dreapta şi-n stânga. Hangiul, un bărbat chelios 
şi rotofei, işi făcea veacul fumând o pipă lângă vatra ce pierdea fum. 
Mese mărunte erau înţesate de cheflii înfometați care infulecau din 

bucatele aburinde. Geamlăcurile nu permiteau iluminarea clară a 
camerei, sporind efectul sărăcăcios şi murdar, impresie întreţinută şi 
de podeaua de pământ bătătorit plină de paie. Doi dricari boşorogi, 
ştirbi şi cu bărbi lungi, aşezaţi la masă lângă foc, jucau Ortu Popii, 
un joc de cărţi foarte la modă în Arkanum. 

— Na, Leapăr! strigă unul dintre moşnegi enervat, aruncând pe 
masă o carte al cărei model era un spânzurat. — Na, Ort! Blochez! 
aruncă celălalt moşneag, decartând un personaj în haine de păcălici, 
al cărui cap scheletic sugera moartea. Imaginea imi aminti de Grim 
şi de păţaniile mele din catacombe. 

Luai loc la masă, lângă fereastră, singura care părea liberă. Mai 
mulţi comeseni mă priviră, dar nu imi dădură mare atenţie. 

— Foame mare, foame mare, inainte de plecare?! spuse hangiţa, 
crezând că a făcut o glumă bună. 

Nu îi acordai satisfacția, rămânând serios. Comandai o linte cu 
pâine, un cârnat afumat pe varză şi o carafă de mied. 

Hangiul pufăia în continuare picotind. Din vreme în vreme, 
aţipeala îi era întreruptă de cei doi boşorogi care bolboroseau injurii 
amicale. Restul clienţilor discutau în şoaptă încercând, ca şi mine, să 
nu atragă prea mult atenţia. Uşa se deschise şi odată cu aerul rece, 
intrară doi clienţi veseli care imi amintiră foarte mult de un vechi 
prieten. Aspectul lor fizic, ti clasa de la prima vedere: corpuri aduse 
în faţă, haine ponosite, privire aiurită, bot prelung, colți şi urechi 
blege. Altfel spus, doi căpcâni întrară pe uşă, lătrând în limba lor 
greu de înţeles. Hangiţa îşi dădu ochii peste cap, luându-i la zor. 

— Auziţi, da iar venirăţ să faceţi scandal paci? Ei, bine! Să 
ştip că imediat chem potera neagră şi vai de fulgi voştri! ameninţă 
femeia cu mâinile în şolduri. 

— Nug, nug stăpâna! lătră unul dintre căpcâni. Gul nu rău! Gul 
doar gudură de căldurrrrrrică! 

— Dada, făcu celălalt. Nice Rufus face scandaluri! Ruf-us 
cuminteeee. Ruf-us dă din coadă! Vez”? 

Prin gaura din nădragii prinşi cu sfoară, o coadă murdară fålfái 
pe la nasul unuia dintre dricari care strănută, blestemând rasa 
căpcânilor. 

— Ştiţi ceva?! zbieră femeia la simpaticii clienți. De fapt, hai, 
afar de aci că nu-i niciun loc la masă şi nu servim pe jos! Încercaţi 
la Satiru şchiop! Pog că acol’ vă primeşte, nespălaţilor! 

— Nug stăpâna! lătră Gul cu limba afară. Gul doar papă os-os 
şi tălpăşiţa! 

— Niciun os-os, hai, pe-aci ţi-e drumu! îi huşui hangiţa. 

Fiind singur la masă, mă dădui într-o parte învitindu-i pe cei 
doi căpcâni să îmi ţină companie. Hangiţa îmi aruncă o privire 
ucigătoare, regretând că mă primise, dar nu avu ce să spună şi 
căpcânii se aşezară bine dispuşi. 

— Saltare domnu! Ruţ-us la comandă! lătrăci căpeânul care 
se numea Rufus. 

— Gul Gul! Gul fuge-duce, fuge-aduce! spuse mândru de sine 
Gul Gul, prezentându-se. 

— Sunteţi alergători, deci? intrebai eu. 

— Fuge-duce-aduce! afirmă Gul Gul, ai cărui ochi mobili 
studiau deja farfuria mea aburindă. 

— Am înţeles! spusei eu. Aveţi un prieten Morgante? 

— Morante? întrebă Rufus ciulindu-şi deodată urechile pufoase. 

— Da, Morgante! Este prietenul meu... Era prietenul meu. 
Nu mai ştiu nimic de el, din păcate... ştii.. am fost plecat, spusei 
încurcat, neștiind cum să mă fac înţeles de căpcâni. 

— Morante! Morante! Sclav la casa lu Halvbard ăl graaas! 
Dap! Sclav... lătră Gul Gul rozând o bucăţică de cârnat furată din 
farfuria mea. 

— Dap! dap! Halvbard ăl gras! Prator! continuă Gul Gul. 

— Şşşşt! Mai încet vă rog, le spusei celor doi gălăgioşi. Nu vreau 
să se ştie ce vorbim. 

— Halvbard Prator! Halvbard Prator! continuă Rufus pe 
acelaşi ton ridicat. 

— Şi unde locuieşte Halvbard Prator? 

— Ulţa Hauwrului! lătră Gul Gul, după ce scuipă un zgârci de 
cârnat. 

— Uliţa Aurului nr. 29bis? mă interesai, nevenindu-mi să cred. 

— Exact! pufăi Rufus, lingându-se pe bot. 

Ce auzeam era foarte greu de crezut, deşi realizam că multe 
lucruri se schimbaseră. Halvbard cel gras locuia la noi în casă! Oare 
ce se întâmplase cu prietenul meu, Diodor? Ultima oară îl văzusem 
în Taverna La Mânuşa Roşie. Formând o poteră de breslaşi, plecase 
în căutarea lui Darkon. Bănuiam că a fost rănit sau omorât în acea 
aventură, deoarece nu mai auzisem absolut nimic de el între timp. 
Ştiam că nu fusese omorât de Grim, deoarece nu îi descoperisem 
coşciugul în catacombă, însă ar fi putut ca somnul hipnotic sau 
chiar Darkon Necromantul să-l fi omorât. Dacă voiam să înţeleg 
ceva din toate astea, aveam nevoie de ajutor. Trebuia să aflu dacă 
Taverna Muzica Sferelor mai funcţiona, şi dacă bresla Hermetică 
a Aurorei îşi mai avea sediul acolo. Aveam nevoie să ştiu ce se 
întâmplase între timp şi să îmi formez un plan de acţiune, prin 
care să pot strecura artefactul care îl înlănţuia pe Grim, înapoi prin 
Porta alchimică. Totul depindea momentan doar de mine. 

Profitând de ocazie că eram la masă cu doi mesageri alergători, 
cerui unelte de scris de la hangiţă, care ridică din sprânceană 
auzind că ştiu să scriu şi, revenind la masă, compusei două scurte 
misive; una falsă, fără expeditor adresată „Domnului hangiu al 
Tavernei Muzica Sferelor”, căruia îi ceream să imi dea indicaţii 
referitoare la un transport de vin. În locul semnăturii, scrisei fraza 
de recunoaştere a Breslei Hermetice a Aurorei „Onoare în lumină”. 
Dacă breasla mai exista, urma să primesc răspunsul codului, 
înțelegând că măcar unii dintre breslaşi mai sunt activi. 

A doua misivă îi era adresată lui Diodor, în speranţa în care 
trăind, o va primi. Îi cunoşteam adresa, aşadar căpcânilor le va fi 
uşor să o găsească, iar eu nu va trebui să străbat străzile periculoase, 
expunându-mă. 


Dragul meu Diodor, 
- Onoare in lumină - 

Sunt Adagin. Nu ştiu dacă această misivă te va găsi în viaţă 
sau sănătos. Am revenit din catacombe în Arkanum. Ştiu, au trecut 
cam multe Clepsidre. Pot explica totul! Dacă mai locuieşti la această 

adresă, vino la ceasul amurgului, la hanul Inima înjunghiată din uliţa 
Albicioasă nr. 8! 

Împăturind ambele misive, plătii consumatţia şi le făcui semn 
căpcânilor că doresc să le vorbesc în stradă. Ei plecară primii, 
sărutând mâinile şi picioarele hangiţei oripilate şi, cu un mic 
tămbălău, femeia trânti uşa în spatele lor mormăind în bărbie. 
După ce admirai flăcările jucăuşe şi pe hangiul care adormise şi 
sforăia prin pipă, mă ridicai de la masă multumind de mii de ori 
hangiţei, ce îmi aruncase priviri piezişe pe toată durata întâlnirii 
mele cu căpcânii. Bucurându-se să-mi înhaţe arcanele, femeia 
se hlizi, prefăcându-se încântată de vizită şi se înteresă legat de 
durata şederii mele, caz în care ar fi trebuit să mai plătesc încă o 
noapte. Convenirăm că da, din moment ce nu aveam încă niciun 
răspuns de la Diodor sau de la Taverna Muzica Sferelor. Apoi, 
pretextând că doresc să fac o scurtă plimbare de după masă, ieşii 
în Uliţa Albicioasă, asigurându-mă că nu sunt urmărit. Privirea 
hulpavă a hangiţei nu îmi dădea nicio senzaţie de siguranţă, 
dar, în lipsa unui loc mai bun în care să aştept veştile, şi acesta 
mergea. 

Când fui sigur că nu sunt văzut, fluierai scurt de două ori, iar 
căpcânii ieşiră de după un colţ, unde mă aşteptaseră. 

— Gul Gul, mergi la adresa asta! îi spusei căpeânului, 
oferindu-i misiva şi câteva arcane. Dacă un bărbat blond iţi 
răspunde, atunci spune-i cine te-a trimis. Dacă nu răspunde el, 
atunci intoarce-te la mine să imi raportezi. Ai înţeles ce te-am 
rugat? 

— Dap! dap! Gul Gul fuge-duce, fuge-aduce! lătră căpcânul 
indreptându-şi spatele în sens că a priceput exact misiunea ce-o 
avea de indeplinit. 

— Acum, Rufus! Mergi la Taverna Muzica Sferelor şi du 
această misivă hangiului şi doar lui. La fel, aşteaptă un răspuns! 
Dacă nu este nimeni acolo, intoarce-te aici să mă anunţi! Voi fi 
în camera din fundul curții! Aţi înţeles? 

Ambii curieri dădură mândri din coadă şi-şi luară tălpăşiţa 
în stilul caracteristic, amintindu-mi de sărmanul meu Morgante 
care era acum sclav în propria noastră casă. Mă intorsei în 
tavernă pe care o traversai în drum spre camera mea din fundul 

curţii. Hangiţa şuşotea cu hangiul ce se trezise între timp. Când mă văzu, 
încetă pe loc şi-mi aruncă un zâmbet forţat. La fel şi hangiul, dând din 
cap cordial. Salutai respectuos, continuându-mi drumul. Aveam la mine 
căteva bucățele de pâine şi o bucăţică de cârnat, pe care le subtilizasem 
din farfurie şi pe care aveam de gând săi le dau lui M în timp ce aşteptam 
reintoarcerea căpcânilor. 

Deschizând brusc uşa camerei, surprinsei o scenă comică. Ambele 
mânuşi, pe care le lăsasem adormite pe pat, erau acum cocoţate pe 
masă, încercându-şi puterile într-o luptă corp la corp. M privea lupta 
întorcându-şi capul când la dreapta când la stânga, în funcţie de mişcarea 
impusă de luptători. Începui să aplaud vesel, felicitând ambele mânuşi 
şi ambiţionându-le. Mânuşa tenebrelor aproape că îl puse la pământ pe 
Oculus, dar fu întoarsă pe spate. Ambiţioasă, nu se lăsă cu una cu două şi 
reveni deasupra; degetele împreunate ale celor două forţându-se reciproc; 
o piedică bine ticluită şi mânuşa tenebrelor căzu pe spate, pierzând lupta. 
Mândru de rezultat, Oculus clipi intermitent şi se aplecă spre public de 
mai multe ori. Aplaudai şi apoi dădurăm noroc. Mânuşa tenebrelor nu 
se consideră învinsă, făcând la rândul ei o plecăciune, recompensată cu 
aplauzele. M se linse pe bot simțind că i-am adus ceva bun de mâncare. 

După ce îşi lua masa copioasă, pisica se culcuşi lângă mine incepând 
să toarcă. Nu ştiam ce să fac pentru a rezolva teribila situaţie a târgului, 
ai cărui cetăţeni erau conduşi acum cu o mână de fier, de către Halvbard 
cel gras, acelaşi om care îi trădase cu opt Clepsidre înainte, oferindu-i ca 
ofrandă lui Grim. 


Auzi un zgomot de paşi şi mă uitai pe gaura cheii. Oare alergătorii 
mei se întorseseră deja cu un răspuns? Nu, nu erau ei. Era doar hangiţa 
vorbind în şoaptă cu mai mulţi bărbaţi ce cercetau din priviri uşa camerei 
mele. ÎL recunoscui imediat pe bărbatul inalt şi subţire, al cărui aspect 
îngrijit şi pedant nu suferise prea tare, cu excepţia faptului că tâmplele ti 
erau argintii. 

— Cornelius ce caută aici?! şoptii pentru mine însumi, încercând să imi 
explic lucruri evidente. 

Hangiţa mă trădase, chemând potera Trandafuului Negru! 
Patru breslaşi, cu spadele scoase şi glugi pe cap, se apropiară păşind 
fără zgomot. Băgai cheia în broască, învârtind spre stânga. Trebuia 
să ies cumva, şi singura ieşire era... pe uşă. Cercetai ungherele 
camerei, dar nu mai găsii nicio fereastră sau nişă prin care aş 
fi putut să mă strecor. Ambele mânuşi erau vigilente, stând, în 
aşteptare, pe masă. M trase cu gheruţa de basmaua în care erau 
vestul obiectelor găsite pe masa din biblioteca catacombelor şi 
vărsă conţinutul. Cufăraşul cu arcane se deschise, eliberând cele 
patru obiecte: o monedă de aur, o cupă aşişderea, o spadă ascuţită 
cu două tăişuri şi o bată lunguiaţă ale cărei frunze verzi păreau 
incă vii. 

— Trebuie să ieşim de aici! le spusei mânuşilor şi lui M. Nu ştiu 
cum, dar trebuie să ne descurcăm cu ce avem la îndemână. 

Mânuşile luară act de ordin şi se pregătiră de a-mi îmbrăca 
mâinile. M sări în mijlocul camerei, privind furioasă spre umbrele 
ce se mişcau pe sub uşă. Clanţa fu apăsată încet de câteva ori. 
Apoi, o bubuitură de pumn sparse liniştea. 

— Descuie uşa, Adagin! Sunt Cornelius! Vin cu gânduri 
paşnice! 

Tăcui, luând mânuşile în mâini. Ambele se îndreptară spre 
obiectele de pe jos, înhăţând båta şi spada. Restul obiectelor le 
pusei rapid inapoi în basma, legându-mi-o la brâu. 

— M, când vor sparge uşa, să fii gata de atac! şoptii pisicii care 
păru să înţeleagă ce îi spuneam. 

— Adagin, descuie uşa asta! se auzi din nou glasul lui Cornelius. 

M îmi sări pe umăr, iar eu mă poziționai in mijlocul camerei, 
cu armele pregătite, aşteptând ca uşa să se deschidă. După câteva 
momente în care umbrele se mişcară, uşa începu să fie lovită cu 
obiecte de fier, probabil ghiogele din dotarea gărzilor. Broasca 
zdrăngăni în montură, dar nu cedă. Bărbaţii continuară să izbească 
cu putere în lemn, din care incepură să sară aşchii, permiţând 
luminii să pătrundă. Un ochi privi printr-una din găuri. Mâinile 
imi tremurară văzând cum spada şi bâta încep să trepideze ca fiind 
cuprinse de o voinţă proprie. O bucată de scândură se sparse şi o 

mânuşă în armură întră, căutând cheia din broască. Uşa se dădu 
în lături şi un uriaş, agitând o ghioagă grea de metal, ranji la 
mine. Deodată simţii cum o putere răsărită din mâni, îmi impune 
mişcări, trăgându-mi tot corpul în direcţia sabiei şi a bâtei. M 
îşi luă avânt şi făcu un salt direct pe coiful gardianului, iar eu, 
profitând de ocazie, mă strecurai printre picioarele lui înţepându-l 
cu sabia în laba piciorului. Uriaşul scoase un urlet, căzând pe 
spate, cu M pe coif. Restul gardienilor săriră spre mine, cu spadele 
trase. Mâna stângă îl păli pe unul peste faţă. Un altul mă prinse 
de guler, dar, printr-o întoarcere bruscă, îl împunsei cu varful 
sabiei într-o zonă neprotejată de armură. Acesta căzu gemând. Mă 
orientai repede, văzând o scară ce era sprijinită de un zid al unei 
magherniţe din fundul curţii. O ghioagă imi trecu pe deasupra 
capului şi fui nevoit să mă feresc. Băta îmi vibră în mână şi îl păli 
pe un al treilea atacator peste fund. Se dezechilibră, căzând cu capul 
într-o găleată cu lături pentru porci. În tot acest timp, Cornelius 
privea impasibil scena, scobindu-se între dinţi cu o aşchie. Uriaşul 
care spărsese uşa se ridică cu greu şi aruncă cu ghioaga spre mine. 
Simţii cum sunt proiectat la pământ de forţa mâinilor, iar ghioaga 
imi zbură pe deasupra capului, direct în pieptul celui de-al treilea 
gardian ce chiui, lovindu-se de un perete. O luai la fugă spre scara 
din fundul curţii, dar până să apuc să urc o treaptă, simţii cum 
sunt prins de subţiori şi săltat în aer. Dădui să lovesc, dar mâinile 
inarmurate, mă ţinură bine. Cornelius mă prinsese. 

— Până aici ţi-a fost, creatură impură! spuse el triumfător, dar 
nu apucă să se bucure prea mult. M îi sări în spate şi-l muşcă de 
ureche. Ridicând braţele, mă scăpă, iar eu urcai câteva trepte ale 
scării pentru a ajunge în dreptul capului său. 

— Bună! spusei feţei mirate de sub coif, ce apucă să schiţeze 
doar un zâmbet fugar, înainte ca sabia şi bâta să îl lovească din 
ambele părţi în acelaşi timp, cauzând un efect de clopot bătut. De 
pe umăr, M sări direct pe acoperişul magaziei, iar eu urcai degrabă 
şi o luai la fugă pe stuful pufos. 

Hangiţa începu să ţipe, punându-și mâinile în cap. Unul dintre 
gardieni ce se dezmeticise şi-şi armase arbaleta, eliberă o săgeată 

ce-mi şuieră pe la ureche. Mă cocoţai pe o zonă mai înaltă. O 
ghioagă zbură, făcând o gaură în acoperişul de stuf, care mi se 
surpă sub picioare. În mod automat, Oculusul infipse săbiuţa în 
acoperiş, iar eu rămăsei jumătate afară, jumătate imăuntru. Unul 
dintre gardieni sparse uşa magaziei şi mă prinse de picioare. La 
rândul ei, M mă îmhăţă cu dinţii de guler, pentru a nu mă lăsa să 
cad. 

— Arrrrg, urâtanie! se auzi de dedesubt, o voce ursuză. 

— Piei, pocitanie! urmă pe acelaşi ton morocănos o voce 
similară. 

O bufnitură metalică trosni şi apoi, mă simţii eliberat de 
strânsoare, reuşind să mă caţăr inapoi pe acoperiş. 

— Mizerabilul! zise Rhump mârâind printre dinţi. 

— l-am venit de hac! făcu Grump, cu o feţişoară schimonosită, 
dar eroică. 

— Bravo! Bravo, băieţi! strigai vesel celor doi şoşoni ce prinseseră 
viaţă, aventurându-mă pe acoperişul de țiglă al casei. 

Vocile urmăritorilor mei se stinseră după ce trecui de cornişa 
casei. Scăpasem încă odată ca prin urechile acului. 

O 


"Capitolul Zece 


DIODOR. COALIȚIA. CASA BÂNTUITĂ. 


ării de pe o casă pe alta, pe magazii şi magherniţe, prin curţi 

şi pe alte acoperişuri, până când ajunsei într-o curticică ce 

dădea în Târgul Straielor. O alo lăsase la uscat o 
pelerină veche. O înşfăcai, acoperindu-mă cu ea. Voiam să nu atrag 
atenţia deloc asupra mea. Apoi, sării gardul urmat de M. 

Târgul Straielor era puţin schimbat. Multe sigilii erau puse peste 
uşile prăvăliilor şi-ale magherniţelor. Alte denumiri familiare erau 
schimbate. Cele mai multe sugerau îndeletniciri magice. Privii spre 
statuia Antimoniei. Ultima dată era bolnavă de somn hipnotic şi se 
înnegrise. Oare supravieţuise? Apropiindu-mă de soclu, văzui doi 
meşteri pietrari suiţi pe scări, care ciopleau un mare bloc de piatră 
din care se detaşa deja un tors de bărbat. Era o altă statuie a lui 
Halwbard cel gras. Chipul statuii le dădea deja indicaţii meşterilor 
care lucrau cu atenţie la câteva detalii ale nasului. Evitai să fiu 
văzut, trăgându-mi gluga peste cap, şi-o luai pe Uliţa Astromilor, 
ce era în plină forforă. Mulți târgoveți intrau şi ieşeau din prăvălii 
cu denumiri ciudate: „La Manuk — Prăvălie de malefici”, „Dugheana 
scânteii violet — poţiuni şi prafuri”, „Fecioara de fier — instrumente 
de tortură”. Odată, pe această uliţă locuiau celebri astromi, iar 
prăvăliile vindeau obiecte de calcul, sextanţi, hărţi ale Tărâmului 

de Dedesubt, Cronici despre natura universului, soare, stele, mare, 
cicluri lunare şi alte minunăţii. Două Cronici cu coperţi întunecate 
mă observară dintr-o vitrină şi îşi agitară braţele. Mă aflam într-o 
situaţie dificilă. Nu aveam cum să întru în posesia răspunsurilor 
furnizate de cei doi căpcâni, din moment ce nu mai puteam fi găsit la 
Hanul Inima înjunghiată. Şi mai rău, după ce că nu aveam unde să 
locuiesc, acum mai eram urmărit şi de poterele Trandaţirului Negru. 
O cotii la stânga, pe Uliţa de Dincoace, hotărând să verific singur 
dacă Muzica Sferelor mai era deschisă. În dreptul Uliţei Aurului, 
mă oprii, privind trist. Mai multe steaguri negre erau arborate la 
ferestrele dughenelor. Văzui de departe casa de la numărul 29 bis, la 
intrarea căreia erau poziţionate două gărzi înarmate. Oculusul mi 
se strânse pe încheietură, imbărbătându-mă. 

— Ai dreptate! spusei. Le vom rezolva pe toate, aşa-i? 

Ochiul căprui clipi cu încredere. 


Uşa grea cu modele metalice a Muzicii Sferelor era ferecată cu 
scânduri. Un decret scris de mână, era arborat într-o casetă de lemn, 


lipită pe faţadă. 
Decret Praetorial 


Prin decretul unanim al Praetoriatului, acest stabiliment a fost 
considerat o ameninţare la adresa bunului mers al Arkanumului. 
Oricine deţine informaţii despre membrii breslei 
Hermetice a Aurorei, 
sau a oricărei alte bresle corupătoare, este rugat să se prezinte 
la Praetoriat! 
Se oferă recompensă substanţială! 


Aşadar rolurile se inversaseră! Breslaşii erau prigoniţi şi urmăriţi 
de poterele lui Halvbard cel gras. Oare alergătorii ajunseseră cu 
mesajele? În mod clar, cel destinat Tavernei Muzica Sferelor nu 

ajunsese şi ceva îmi spunea că nici cel adresat lui Diodor. Cu toţii, 
dacă mai erau încă în viaţă, se ascundeau. Descumpănit şi fără 
prea mare tragere de inimă trăsei de mine, luând-o spre Eporium. 
Poate că prietenul lui Adalbertus, domnul Borius, încă mai avea 
Dugheana Praţurilor... cine ştie... Poate m-ar putea găzdui o 
perioadă. Intrând în Emporium privii ansamblul dughenelor şi 
al celor câţiva negustori care vindeau legume şi mici obiecte de uz 
casnic. Omul-potcovărie îşi bătea potcoavele înroşite în cuptorul 
său integrat, oferind senzaţii tari unor ţânci ce se holbau, rozând 
mere. Mă oprii preţ de un moment, admirând spectacolul îndoirii 
fascicolelor de fier, ce căpătau forma literei U, devenind potcoave. 

— Un arcan pentru un amărăt! spuse un cerşetor, întinzând 
mâna de sub un linţoliu rupcigăit. 

— Lasă-mă! îi spusei. Nu am nimic! Sunt doar un biet călător! 

— Onoare în lumină! rosti cerşetorul, ascunzându-şi chipul. 

— Lumina celei dintâi aurore, răspunsei automat, prinzându-l 
de braţ. Cine eşti? [ăcui uluit să aud codul de recunoaştere al breslei 
Hermetice a Aurorei, care nu era cunoscută decat de membrii săi. 

— Nu cred că mă recunoşti! spuse bărbatul, dându-și jos gluga. 

Într-adevăr nu îl recunoscui pe străinul brunet, cu ochi 
pătrunzători. 

— Sunt Mercurius, ne-am cunoscut acum foarte multă vreme 
în Taverna Muzica Sferelor, în seara în care Albonele te-a prezentat 
breslei! 

— Într-adevăr, Mercurius! spusei eu extraordinar de bucuros de 
revedere. lartă-mă că nu te-am recunoscut! Eu... am fost plecat... 
dar am revenit... 

— Ştiu. Nu este nevoie să te scuzi! Arkanum nu mai este cel pe 
care îl cunoşteai... 

— Diodor?! intrebai cu sufletul la gură. 

— Hai să mergem de aici! Suntem prea expuşi! Îți voi spune 
totul! 

Îl urmai pe Mercurius, camuflåndu-ne sub glugile adânci. Mai 
multe potere trecură călare, dar reuşirăm să ne retragem, mimând 
că cerşim. M ne urmă silențios, ascunzându-se printre tarabe. 

Intrarăm într-un gang întunecos ce dădea în Curtea Oglinzilor, 
unde îşi aveau atelierele meşterii oglindari vestiți. Oglinzile 
alchimice erau căutate în tot Tărâmul. 

— Când ai ajuns inapoi? mă chestionă Mercurius cu o voce 
joasă. 

— În cursul serii trecute... s-au întâmplat deja atât de multe... 

— Îmi închipui că ţi-a fost greu să reintri în Arkanum, mai ales 
de când poterele execută aresturi şi execuţii ale tuturor breslaşilor 
care au mai rămas din Sfatul Reunit al Tuturor Breslelor şi 
Ordinelor din Arkanum! 

— Spune-mi, unde este Diodor? Am mare nevoie de ajutorul 
lui! 

— După dispariţia ta, Diodor s-a reintors în târg, convocând o 
întâlnire secretă la Muzica Sferelor. Cu toţii te-am crezut răpit de 
poterele 'Trandafirului Negru. Diodor şi eu am descins acasă la voi, 
unde am găsit totul vraişte, iar pe tine şi pe Albone nicăieri. Din 
păcate niciunul dintre noi nu ştia cum să meargă în catacombe, 
despre care bănuiam că ar fi locul în care Grim îşi are sălaşul. Doar 
venerabilul Bram cunoştea intrările, dar şi el fusese dat dispărut. 

— Venerabilul Bram... este mort, Mercurius, spusei cu tristeţe. 
El şi mulți alţi membri ai Sfatului Reunit al Tuturor Breslelor 
şi Ordinelor din Arkanum şi-au găsit sfârşitul în labirintul de 
tuneluri de sub oraş. Cu toţii sunt acolo... în sicrie... 

— Şi Albonele Adabertus? Şi el este mort?! 

— Da, Mercurius! tatăl şi Magistrul, este mort. L-am lăsat în 
centrul catacombelor..., adăugai amintindu-mi clipele oribile ale 
pierderii sale. 

Mercurius mă privi cu atenţie, ascultând fiecare cuvânt. Apoi 
continuă: 

— Crezându-te mort, Diodor încercă să formeze o nouă coaliţie 
care să înlăture pe cei din Trandafirul Negru, dar fu trădat de 
unul dintre noi... 

— Cornelius! spusei tare. Tocmai astăzi a incercat să îmi vină 
de hac, impreună cu poterele sale! Abia am scăpat, fugind pe 
acoperişuri. Sunt căutat! 

— Dal... spuse Mercurius, urmându-şi ideea. Cornelius a 
trădat breasla şi a trecut de partea Trandafirului Întunecat. 
Lucrurile s-au desfăşurat cu repeziciune. Diodor a fost prins, 
judecat şi inchis în Turnul Negru o perioadă. Apoi a fost 
mutat în mai multe locaţii. Prin iscoadele noastre, am reuşit 
să ti dăm de urmă şi, ajutaţi de membrii Breslei Hermetice 
a Fraţilor Luminii şi de Albonele lor, Hipnogogius, l-am 
eliberat, atacând convoiul ce se îndrepta spre o temniţă 
secretă. De atunci, Diodor trăieşte ascuns în diverse locaţii. 
Acum este în siguranţă, în afara Arkanumului, în Mayurul 
Gora, sediul central al Fraţilor Luminii, din districtul 
Septentrion. 

Era pentru prima oară când auzeam de acest loc. Despre 
breasla Hermetică a Fraţilor Luminii, împreună cu care 
Adalbertus înființase Sfatul Reunit al Tuturor Breslelor 
şi Ordinelor din Arkanum, ştiam câteva lucruri, citite în 
Nomenclatorul Breslelor şi Ordinelor din Arkanum, pe care 
Magistrul mă îmboldise să îl studiez. Breasla fusese înfiinţată 
de un fost ucenic al lui Adalbertus pe nume Abulţaragius. El 
murise între timp, lăsând breasla în mâinile ucenicului său, 
Hipnogogius, un bărbat drept ce nu cunoştea compromisul. 
Se pare că şi acesta scăpase din ghearele lui Grim, deoarece, 
deşi nu îl cunoşteam personal, nu îi recunoscusem insemnele 
breslei pe tunică, în sicriele din catacombă. 

— Cum de Halvbard cel gras este încă la conducerea 
Arkanumului? Am crezut că oamenii l-au linşat demult, din 
timpul revoltei... 

— Într-adevăr, au fost vremuri intunecate după 
dispariţia ta şi a Albonelui. Halvbard a evadat prin 
tunelurile de sub Praetorat, dar, în primul sfert al Clepsidrei 
următoare, s-a reintors în Arkanum, în fruntea unei armate 
a Trandaţirului Negru, târând trupul neînsufleţit al lui 
Darkon Necromantul pe care, după câte se lăuda, îl omorăse 
cu mâinile lui. Temându-se de puterea pe care acesta o 
exercita din ascundere asupra Arkanumului, Halvbard, 

organizase un contraplan. După uciderea lui Darkon, 
generalii Breslaşi se supuseră imediat puterii lui Halvbard, 
devenindu-i armată permanentă. Se pare că cel care l-a 
trădat pe Darkon a fost chiar Cornelius, care ştia unde se 
ascunde, Halvbard promiţându-i un rol de fruntaş în noua 
sa conducere militară, in schimbul trădării. 

— Se pare că multe lucruri s-au întâmplat cât am fost 
plecat!... spusei, dus pe gânduri. 

— După întoarcere, Halvbard a impus teroarea! 
Alchimiştii au fost arestaţi pe motivul că practică vrăjitoria, 
multe dughene s-au închis, iar puterea Sfatului Reunit al 
Tuturor Breslelor şi Ordinelor din Arkanum a fost preluată 
de el şi generalii săi, conduşi de Cornelius. 

— Ce putem face pentru a înlătura Breasla Trandaţirului 
Negru? Care este poziţia lui Diodor? întrebai, acceptând cu 
greu adevărurile aflate de la Mercurius. 

— Diodor şi Hipnogogius pregătesc de mai multe 
Clepsidre un plan prin care să recapete Arkanumul şi să 
il detroneze pe Halvbard cel gras. Vremea se apropie. La 
sărbătoarea solstițiului de iarnă, când tot târgul va fi 
prezent în Emporium pentru intoarcerea Clepsidrei, vom 
ataca. Pregătirile sunt aproape gata. Avem mulţi breslaşi 
infiltraţi, care monitorizează mişcările Trandaţirului Negru. 

— Cum ai ştiut că m-am întors? 

— Gul Gul şi Rufus sunt mesagerii care ne dau informaţii 
utile despre mişcările din Arkanum. Ei îmi raportează totul. 
Misivele tale au ajuns la mine, spuse Mercurius, extrăgându- 
le de sub linţoliu cu un zâmbet. Am trimis doi oameni după 
tine, dar nu erai acolo... 

— Ştii ceva despre Theresa? Am lăsat-o adormită şi 
bolnavă. S-a prăpădir? 

— Nul, spuse Mercurius surprins. Nu ştiai, nu? 

— Ce să ştiu? 

— Pe Theresa am găsit-o în ziua în care am ajuns 
la voi acasă. Am luat-o de acolo şi am dus-o în afara 

Arkanumului, la ţară, la familia unuia dintre breslaşii noştri. 
După terminarea influenţei lui Grim, şi-a revenit treptat, după o 
lungă convalescenţă. A vorbit mereu despre tine, în toate aceste 
Clepsidre scurse de când ai dispărut. 

— Mă bucur din suflet că trăieşte! spusei mişcat şi fericit! 
Abia aştept să o regăsesc! 

— O vei regăsi, Adagin, după ce vom rezolva tot ce avem de 
rezolvat! Mai trebuie să rabzi încă puţin, afirmă Mercurius cu 
ochii sclipitori şi sinceri. Între timp trebuie să rămâi ascuns până 
când vom primi vorbă de la Diodor. 

— Unde mă voi ascunde? Tot târgul este patrulat şi 
supravegheat. 

Gândind câteva momente, Mercurius îmi aruncă o privire ce 
denota atăt o idee bună cât şi una proastă în acelaşi timp. 

— Există un loc..., spuse el ofrând, cu aerul unui cărturar... 
Un loc unde nici măcar Halvbard cel gras şi toate poterele lui nu 
s-ar incumeta să te caute... 

Mercurius imi făcu semn să îmi trag gluga pe cap. Două 
gărzi negre trecură pe lângă noi, înfulecând mere. Ne aplecarăm 
întinzând mâna. Unul dintre ei se opri şi aruncă în batjocură un 
cotor de măr. 

— Îmfruptaţi-vă! zise gardianul începând să râdă. 

— Mulţam frumos, domnule! făcu Mercurius, aruncându-se 
în brânci după cotorul de măr. 

Apoi îmi făcu semn să îl urmez. O luai pe M în braţe şi ne 
îndreptarăm spre tarabe, în umbra uriaşului Og, ce stătea singur 
în mijlocul urbei, holbându-se la păsări. 


Dărăpănătura, pe jumătate înghițită de bălării, căci casă nu i se 
putea spune, era ultima clădire lipită de zidurile de apărare din nord-est, 
a Fundăturii Spectrelor. După aspectul exterior, era nelocuită de cine 
ştie când. Poarta, ruptă din balamale, atârna întredeschisă într-o boltă 
de piatră. 

— Ce e locul ăsta? îl întrebai mirat pe insoţitorul meu, în timp ce M 
mă impingea dorind să coboare din braţe şi probabil... să o ia la fugă 
cât vedea cu ochii. 

— Este reşedinta ta de urgenţă, răspunse Mercurius, la fel de puţin 
încântat ca şi mine. E o casă bântuită. 

— Casa bântuită?! ăsta era ultimul loc în care mai puteam ajunge! 
spusei exasperat. 

— Îmi pară rău, Adagin! Este singurul loc în care putem fi siguri că 
nu vei fi căutat... Locul este demult părăsit. 

— Da şi bântuit de o fantomă! 

Încercând să mă liniştească, Mercurius mă privi în ochi, aplecându- 
se şi îmi spuse cald: 

— Adagin, dacă te linişteşte să ştii, fantoma nu este mereu acasă! 
De obicei bântuie cimitirul în căutarea fantomelor de copii pe care să 
le mănânce. Rareori, când nu găseşte nimic de mâncare, se întoarce. 
Şi în orice caz... dacă nu vă deranjaţi reciproc, nu ar trebui să fie nicio 
problemă... spuse Mercurius neconvingător. Eu voi trece personal să îţi 
aduc de mâncare de două ori pe zi. 

— Mulţumesc... spusei lipsit de vlagă, văzându-mă din nou în faţa 
unei situaţii neprevăzute. 

Totuşi... ce putea fi atât de rău? ÎL înfruntasem pe Grim, cel mai 
groaznic spirit al Tărămului de Dedesubt. O biată fantomă nu putea 
fi un motiv de îngrijorare. În plus de asta, o aveam pe M alături şi 
mânuşile care imi demonstraseră că posedă puteri extraordinare în faţa 
forţelor malevolente. 

— Acum trebuie să merg înapoi la postul meu! zise Mercurius. Am de 
supravegheat traseul lui Halvbard şi de raportat breslaşilor. Este esenţial 
să studiem fiecare detaliu. Momentul în care va trebui să acţionăm este 
foarte aproape. 

— Îţi urez succes! il salutai pe breslaşul cerşetor. 

Punându-mi o mână pe umăr, Mercurius mă încurajă. Apoi 
ridicându-se, scrută uliţa pustie cu case dărăpănate şi se depărtă 
şchiopătând, pentru a-şi păstra aspectul de vagabond, iar eu, ţinând-o la 
piept pe M şi bocceluţa cu posesiunile preţioase, pătrunsei prin crăpătura 
oferită de poartă, străbătând curtea plină de bălării a casei bântuie. 


+ 105 + 


Uşa nu se deschise şi fui nevoit să devin inventiv, folosind cheiţa 
de aur pe care o aveam în sac. Trucul funcţionă şi uşa scorojită îmi 
premise să intru într-un hol larg, cu tavan înalt, surpat parţial, 
deasupra unor trepte late. Prin gaura din tavan se putea vedea un 
salon cu tablouri rupte şi o deschidere dând spre un culoar intunecos. 
Printr-o arcadă fără uşă, aflată în faţa mea, văzui un mare salon, 
în fundul căruia, printre obiecte de mobilier acoperite de pânzeturi 
vechi, roase de molii, se afla o vatră; sau mă rog... ruina unei 
vetre. Pe un prici de lemn mucegăit de deasupra vetrei, observai o 
Cronică veche. Părea moartă, aşa că nu m-am obosit s-o cercetez. 
Câteva cufere greoaie erau stivuite unele peste altele, în colţ. Mă 
întrebai cum de pot sta toate astfel stivuite fără să se prăbuşească. 
Nedorind să explorez mai mult casa, mă aşezai lângă o fereastră 
ce dădea spre latura din spate a curţii. O cărare se pierdea printre 
buruieni uscate şi câţiva copaci pricăjiţi. În fundul acestei... curţi, 
se ridicau zidurile de apărare ale târgului, masive şi mohorâte, 
ce-mi lăsară o senzaţie grea, lipsită de speranţă. Dezvelind un jilt 
de cârpa ce îl acoperea, imi făcui un fel de culcuş, dar, simţindu- 
mă expus, trăsei o ladă mare cu inele de fier pe care mi-o pusei ca 
paravan. Cu spatele sprijinit de zidul ferestrei, imi dădui mânuşile 
jos. Oculusul privi intreaga încăpere şi imi întoarse o privire care 
sugera „serios, asta e noua noastră casă?” Mânuşa tenebrelor 
rămase întoarsă cu spatele, călătorind cu privirea-i oarbă prin 
emisferele sale întunecate. Cine ştie ce amintiri o străbăteau 
şi ce o orbise? M mirosi mobilele, inspectându-le rând pe rând. 
Reflectai la cele întâmplate în ultima zi. Deşi Grim era înlănţuit 
în artefactul de care aveam grijă ca ochii din cap, altele erau 
problemele ce incercau Arkanumul. Breslele fuseseră anihilate, iar 
membri lor, vânaţi, închişi şi omorâţi. Măcar Diodor era în viaţă 
şi în siguranţă, plănuind o revoltă care să redea târgul cetăţenilor 
săi. Nu mai erau multe zile până la solstițiul de iarnă şi deja 
frigul mă făcea să tremur şi să scot aburi. Auzisem multe despre 
acest eveniment unic al intoarcerii Clepsidrei şi abia aşteptam să 


+ 166 + 


particip, deşi mă gândeam mai mult la câte aveam de făcut până 
atunci. Artefactul trebuia dus cât mai repede Sibilei pentru a-l 
distruge. Tatăl meu îşi vânduse viaţa pentru a salva târgul. Acum 
eu trebuia să ti preiau rolul şi aveam foarte multe de învăţat. Eram 
doar un ucenic. Dacă ar fi trebuit să îl înfrunt pe Grim de unul 
singur, bazându-mă pe propria ştiinţă, cu siguranţă nu aş fi reuşit 
să îl capturez. Mă întreb unde se născuse acest spirit malefic şi ce 
il făcuse oare să devină atât de răzbunător. Obiectele misterioase 
din sicriul său păreau aparţinând unei civilizaţii mult mai vechi. 
După făşiile de pânză imprăştiate, părea că trăise în Uscăciune, 
Marele Deşert, despre care Magistrul îmi vorbise într-o ocazie şi 
despre care înţelesem că se află undeva în sudul Tărămului de 
Dedesubt. Aţlasem că întinderea sa este atât de mare, încât nimeni 
nu reuşise încă să ti deseneze o hartă, dar că, dincolo de el, s-ar afla 
Oceanul de Smarald... 

În timp ce aveam aceste reverie, soarele opac, iernatic, se stinse 
ca o lumânare în spatele culmilor împădurite ce imprejmuiau 
Arkanumul. Deasupra zidurilor, brazii rari păreau nişte săgeți 
ascuţite ce incercau să-şi ia zborul spre furicelul argintiu al lunii 
ce-şi făcea simțită prezenţa printre norii grei. Haloul ei imi aminti 
de serile de acasă, când o priveam de pe fereastra camerei mele. 
Ciudat acest efect al lunii asupra sufletului. O clipă simți o durere 
apăsătoare în piept. Este greu să trăieşti în absenţa celor dragi. 

— Nu-i aşa, M,? o întrebai pe pisica care îşi crease o curiozitate 
din a vedea cât de mult se enervează Oculusul, atunci când îl 
săcâie cu lăbuţa. 

M nu mă băgă în seamă. O cucuvea îşi drese glasul pe una 
din crengile copacilor golaşi din fundul curţii. Apoi, dezmorţindu- 
şi aripile, îşi luă zborul spre pădurea neagră. Câteva picături 
cristaline începură să plutească. Păreau a fi diamante foarte mici 
şi, deşi nu putui înțelege ce sunt, mă bucurai de această magie 
feerică. 

Undeva, destul de sus, printre trunchiurile brazilor, văzui o 
mică scânteie, apărând şi dispărând la intervale regulate. Auzisem 
despre sihaştri, vânători de lupi ai muntelui, aşa că mă gândi că 

unul dintre ei se apropiase de ziduri luminându-şi cărarea. Poate 
ar fi putut fi chiar legendarul arcaş Achteon, cerbionul vânător, 
despre care circulau poveşti şi legende. Urmării lumina ce cobora 
şerpuind printre trunchiuri. Din când în când se oprea, de parcă 
ar fi ascultat pădurea. După ce mai alunecă câteva serpentine, 
lumina se apropie de ziduri dispărând în spatele lor. Poate o fi fost 
vreun biet rătăcit ce îşi căuta drumul spre casă. Un alt moment 
trecu şi, spre totala mea surprindere, văzui lumina scânteind în 
fundul curţii printre increngăturile uscate. Nu ştiam să fie vreo 
poartă a târgului în această parte a zidului. Magistrul avea o 
mare hartă a Arkanumului în camera de studiu din turn, pe 
care o consultasem de nenumărate ori. Cel mai apropiat obiectiv 
era Turnul Esoteric al Faetonului ce avea în supraveghere latura 
nord-estică a târgului şi acel turn nu era dotat cu o poartă de 
intrare. Ca urmare, nimeni nu ar fi avut cum să treacă de ziduri, 
nemaivorbind despre şanţul de mercur ce înconjura târgul şi peste 
care nu existau decât poduri basculante ce se ridicau noaptea. 
Rămăsei fixat cu privirea pe fereastra aburită, în timp ce flacăra 
crescu în intensitate urmând cărarea ce venea direct spre casă. 
Un bărbat căra lampadarul, unul ce mergea greoi, tărându-şi 
un picior. Mânuşa tenebrelor căzu pe podea în spasme, dându-și 
ochiul alb peste cap. O trăsei lângă mine, invelind-o cu cearşațul 
şi luai Oclusul în mână. M se tupilă după cufăr şi rămase 
nemişcată, în timp ce bărbatul, trecând prin dreptul ferestrei, 
îmi dădu şansa să îl observ. Deşi şchiop, se mişca destul de agil, 
balansându-se cu lampadarul în mâna stângă şi un sac pe umăr. 
Chipul său era aspru, ca al unui om ce stătuse prea mult pe 
mare sau în sihăstria muntelui. Greutatea de pe umăr îl făcea să 
gățăie. Se opri o clipă şi scuipă mormăind ceva. Apoi inconjură 
casa, spre uşa de la intrare. Mă ascunsei după cufăr, punându-i 
lui M mâna la gură. Nu auzii uşa deschizându-se, deşi scârţăiala 
balamalelor putea să scoale şi pe bătrânul căpcân de pe Uliţa 
Aurului. Paşii grei se târau pe podeaua scârţăitoare, urmaţi 
de un gåfåit înfundat. Lumina lampadarului umplu salonul şi 
bărbatul îl traversă, lăsându-și povara lângă turnul de cufere. 

Cu un gest brutal, trase jiltul pe care îl descoperisem şi se trânti în 
el cu toată greutatea, cauzând un trosnet. Focul vetrei se aprinse 
instantaneu fără nicio intervenţie. Îmi înfundai un răsuflet de 
uimire, iar bărbatul, care stătea cu obrazul luminat spre mine, 
se opri un moment ascultând. O tuse puternică îl cuprinse şi 
scoțând o batistă, o puse la gură, umplând-o de pete de sânge. 
Sacul lăsat pe jos emană câteva sunete surde, iar bărbatul sări de 
pe jilţ, tărându-l în lumina focului unde deznodă funia strânsă 
ce îl sugruma. Un cap blond şi două mâini albe se iviră din sac. 
Era o fetiţă, nu foarte mare! Respirând din greu, aceasta ieşi pe 
jumătate din sac, privind speriată, de jur împrejur. 

— N-oi fi avut aer, te pomeni! spuse bărbatul pe un ton 
batjocoritor. 

Fetiţa îl privi neajutorată, dând din umeri. 

— Nu te uita a pagubă, domnişorică! E mai bine aci' decât 
sub pământ nu? Te scosei la timp, altfel... erai iarbă pentru gâşte. 
Oriunde-i mai bine decăt... ei bine, ştii tu... 

Fetiţa rupse tăcerea cu o voce firavă, dar care îşi păstra 
demnitatea. 

— Domnule, vă rog, unde suntem? Mama nu ar fi fost de 
acord să... 

— Mumă-ta-i moartă, copilă! spuse bărbatul cu duritate în 
glas. Pe mumă-ta o lua scheletonu, iar tu murişi de foame acu 
două dimineţi. Fusăşi îngropată în Necropolă de tătâne-tău, da 
nici ăla nu mai are mult. 

— Fetiţa făcu ochii mari, ca şi cum nu putea crede niciun 
cuvânt. 

— Cum aşa domnule? Mămica nu m-ar fi lăsat niciodată să 
mor... Ea m-a îngrijit mereu... 

Auzind spusele fetei, bărbatul izbucni intr-un râs tunător ce 
se transformă într-o nouă repriză de tuse convulsivă în batista 
însângerată. 

— Fato, eşti moartă ca şi vestul astora ce dorm aci! spuse, 
arătând spre mormanul de cufere. I s-a făcut milă de tine Spiritu’ 
Necropolei şi te-a reînviat. Acu ej liberă. Asta ie noua ta casă! 

— Dar domnule, spuse fata cu o voce măruntă pe sub bretonul 
blond, plin de pământ, tata probabil că îşi frânge mâinile de 
îngrijorare... 

— Ha! Ha! Ha! se amuză omul. Tată-tu tengropă şi se duse 
să-şi bea ultimele zile în tavernă. Nu-i nimeni să te jeluiască, stai 
liniştită! Hai, trage-te mai lângă foc! 

Fetiţa prinse a suspina cu mâinile la faţă, dar asta nu făcu decât 
să îl infurie pe bărbat care incepea să între în rolul de fantomă. 
Aşadar el era mâncătorul de suflete, iar biata fetiţă următoarea 
lui cină! M se foi în braţele mele şi mă chinuii să o ţin, dar îmi 
scăpă, fugind spre hol. Fetiţa deveni conştientă de prezenţa mea 
şi îmi aruncă o privire fugitivă. Proprietarul o surprinse, dar se 
apleacă să pună un lemn fantomatic pe focul fantomatic ce trosnea 
fantomatic. Apoi, prefăcându-se că doreşte să caute ceva în cufere, 
îşi tåri piciorul beteag prin încăpere, cu ochii la fata ce se dezgheţa 
impasibilă. 

— După mine, cre’ că nu-i nimic rău în a avea şi invitați la cină 
ast seară, nu crezi? zise deodată fantoma, zbârlindu-şi cele câteva 
fire lungi de păr, ce-i atărnau ude pe frunte. 

Fata tăcu fără să întoarcă capul, iar el luând un obiect de pe 
o ladă, se apropie ameninţător de colţul unde mă ascundeam, 
aruncându-mi-l în cap. Nici nu avui timp să gândesc, că simţi cum 
sunt luat cu picioarele sus, intr-un năvod des. Aducându-mă la 
lumina focului albăstrui mă ţinu deasupra flăcărilor, cercetându- 
mă. 

— Tu nu îeşişi din cufere şi nici din Necropolă nu te adusăil... 
zise apropiindu-şi ochii bulbucaţi şi fruntea asudată de mine. Tu nu 
ejti de-ăl nostru! 

— Nu ştiu ce înseamnă „de-ăl nostru” dar ştiu exact ce sunt şi în 
niciun caz nu sunt „o cină!” spusei răspicat, temându-mă ca uriaşul 
să nu mă înfulece. 

Între timp, Oculusul tremura ca varga pe incheietura mâinii 
drepte, neputând face niciuna dintre şmecheriile cu care mă 
obişnuise în momentele critice. Fantoma mă bălăngăni deasupra 
flăcărilor care nu dădeau deloc căldură, după care mă lăsă jos. 

Haina sa foarte veche era roasă de molii şi putui să jur că văd şi un 
păianjen care îi ieşi dintr-o ureche. 

— Ce cauţi aci? mă chestionă fantoma. Cin te trimise? Nu zi că 
iar breslaşu ăla nenorocit îşi vrea cuferele inapoi? Vor tot! Cuferele, 
casa, totul! imi zbieră în ureche, dând cu pumnul în jilt. 

— Eu... nu! Nu vin din partea breslaşului şi nu vreau niciun 
cufăr! spusei îfricoşat. Eu vreau numai să mă odihnesc! Nu aveam 
unde dormi şi am găsit casa asta pustie, aşa că am intrat. Îmi pare 
rău de deranj... Eu şi pisica mea vom pleca... la revedere! spusei şi 
începui să străbat sufrageria spre hol, în căutarea lui M. 

— Nu cred că pleci nicăieri! zbieră omul, iar focul fantomatic 
aruncă pe pereţi umbre... înfricoşătoare. 

— Chiar nu vreau să deranjez... făcui, dar nu apucai să termin 
propoziţia că fui luat de guler şi aruncat prin aer înapoi în fața 
vetrei. 

— Daci n-a plecat nimeni viu şi niciun viu nu cutează să treacă 
pragu ăsta! Mai ales un mincinos ca tine! 

— Nu mint, domnule! Pe cuvântul meu de onoare! spusei de pe 
jos bărbatului cu chip ameninţător ce scoase un pumnal de la brâu. 
Nu vreau să mor şi promit să nu spun nimănui vreodată ce am 
văzut sau auzit aici! 

— Tu nu poţi să mori! spuse bărbatul, lăsându-se să cadă inapoi 
în jilg. 

Fata se făcuse mică într-un colţ. 

— De unde ştiiţi asta? întrebai stând în fund, cu spatele la 
flacăra rece a vetrei. 

— De unde ştiu asta?! măntrebi tu pă mine? Îmi râse în faţă 
fantoma pe un ton acuzator, dar după un moment reveni cu un 
răspuns potrivit, tot sub forma unei întrebări. Tu ştii cine's io? 

— Domnule... eu..., spusei spăşit, evitând o nouă confruntare 
verbală. 

— Eu nu sunt niciun domnule cu tine! zbieră, iar suflul ridică 
praful de pe Cronica din spatele meu. Crezi că nu sunt sătul de 
asta?! 

— Sătul, de ce? spusei, neimţelegând. 

— Sătul de bâlciul ăsta nesfârşit! De fiecare zi, identică cu 
ailaltă, de infinitul nisip ce se scurge în marea Clepsidră ce 
măsoară fir cu fir vieţile scurte ale tuturor, şapoi le ia, de bătrânii 
care mor... de tinerii... de copiii... 

Tonul vocii sale se ridicase foarte mult, dar ultimul cuvânt îl 
spuse cu notă joasă, după care se opri, privind focul. 

— Şi de asta iei vieţile copilelor pe care le aduci din Necropolă? 
strigai eu. De asta cumperi suflete cu care te hrăneşti? De asta eşti 
un criminal?! Spune-mi, ai cumpărat şi sufletul tatălui meu?! Pe 
al lui Adalbertus?! Te-ai hrănit şi cu el?! 

Bărbatul tăcu, privindu-mă cu ochii ieşiţi din orbite şi cu 
sudoarea curgându-i abundent. 

— Adalbertus? Cine-i acest Adalbertus?! Nu ştiu despre cine 
vorbeşti! spuse ridicându-se şi şchiopătând spre cuferele din 
întuneric. Eu nu mă hrănii cu niciun suflet din Necropolă, băiete! 
Ce baliverne auzişi? 

— Mercurius nu minte! Eşti un criminal! strigai nervos la 
bărbatul din partea cealaltă a camerei. 

— Mercurius... vasăzică pezevenghiu cela de dă târcoale pe ici. 
Trimisu breslaşului... 

— Nu este niciun trimis! continuai să spun pe un ton acuzativ, 
pentru a-i face fată. Mercurius m-a adus aici pentru că mi-am 
pierdut casa şi părintele. Eu... eu sunt un Homunculus... şi după 
câte ştii, sunt nemuritor. Aşadar, pe mine nu mă poţi mânca şi 
nici sufletul meu! Se ştie: homunculuşii nu au suflet! spusei plin 
de aplomb. 

— Copile!... zise, bărbatul pe un ton considerabil mai calm, 
întors cu spatele la mine. Nu's niciun criminal... Îs doar... doar... 
un nemort blestemat, condamnat să hălăduiesc o eternitate intre 
lumea asta şi ailalră! Odată avui o viaţă... vorbi încet; o familie... 

Chipul său se îmblânzi şi mâinile crispate îi alunecară pe lângă 
corp. Apoi, deschise un cufăr de pe podea şi se dădu în spate ciţiva 
paşi. 

— Poţi să ieşi! şopti bărbatul, iar eu mă ridicai incet de pe jos, 
pentru a vedea ce se întâmplă. 

Două mâini, la fel de albe ca şi ale fetiţei de pe jos, ieşiră din 
cutie. O frunte şi doi ochi căprui le urmară, timizi. Apoi o fetiţă 
întreagă, lividă, cu părul lung şi negru şi rochiţă asemenea, se lăsă 
văzută. 

— Ea e, Eleonora, fiica mea! decretă bărbatul, ai cărui ochi se 
muiaseră privind-o. Eleonora, salută- pe invitații tăi! 

Fetiţa ne privi pe mine şi pe cealaltă fetiţă, fără să schiţeze nicio 
emoție. Apoi, se dădu jos din cufăr şi făcu câţiva paşi în picioarele 
goale pe podeaua rece, fără să pară afectată. Tatăl se apropie şi o 
luă de umeri, uitându-se la mine şi la fetiţa blondă. 

— Eleonora, este... să spunem că şi ea... este ca mine, adăugă, 
făcându-mă să înţeleg că preferă să nu spună cuvântul „nemoartă” 
de faţă cu ea. Ea şi mama ei, au pierit de mâna lui Grim. 

Auzind Grim, tresări, iar pielea mi se făcu de găină. 

— Şi dumneata? întrebai. 

— Eu m-am oferit lui în schimbul vieţii lor, dar m-a înşelat 
amarnic, luându-mi viaţa, atăt mie, cât şi lor. 

— Exact asta a făcut Grim şi cu tatăl meu, spusei, făcând un 
pas în faţă. Tatăl meu a dorit să salveze târgul, oferindu-se pe sine 
lui Grim, însă el l-a înşelat! Nesătul de moarte, l-a luat şi el şi pe 
multe alte mii... dar, l-am oprit pentru moment, spusei eu mândru. 

Ochii bărbatului se luminară. Se apropie de mine, aşezându- 
se pe jilţ, în timp ce fetiţa, rămase liniştită, uitându-se la M, care 
torcea la picioarele mele. 

— Până nuii distrus, nu se linişteşte... spuse bărbatul, privindu- 
mă cu ochi trişti. Ştii ce ţin în cufere? 

— Nu. Sunt goale? 

— Eleonora! spuse bărbatul cu blândeţe. Te rog, cheamă-i 
afară! 

Rămăsei cu ochii fixaţi pe maldărul de cufere, în timp ce 
Eleonora, admirându-le, începu să cânte un cântecel straniu, ce 
ar fi băgat în sperieţi chiar şi pe cel mai neînfricat erou. Vocea ei 
făcu, rând pe rând, capacele cuferelor să se ridice şi o sumedenie 
de copilaşi cu pielea foarte albă şi ochi mari, să iasă la iveală şi 
să coboare pe podea. Unii dintre ei erau îmbrăcaţi sumar, alţii 

în hăinuţe mai elegante, dar cu toţii aveau acelaşi chip alb, rece 
şi ireal, ca şi al Eleonorei. Se auziră zgomote de paşi venind de la 
etaj, şi imediat, scările începură să scârţăie. Alţi copii coborâră, 
alăturându-se celor din cuțere, iar sufrageria deveni neincăpătoare. 
Printre ei, recunoscui cu tristeţe o altă fetiţă cunoscută: Margareta, 
fiica lui Borius, ce imi zåmbi timid, la fel cum o făcuse în urmă cu 
multe Clepsidre. 

— Băiete... ei sunt... Familia!, zise bărbatul privind mândru 
camera plină de copii. Pe ei i-am salvat din catacombă şi din 
Necropolă. În fiecare noapte dau o tură să văd dacă Resurecţio l-a 
mai înviat pe vreunu şi dacă-l găsesc, îl aduc act. În casa asta, se 
pot bucura de compania celorlalti şi nu se mai simt atăt de singurei. 

— Deci nu îi mănânci? 

— Cine zise ceva de mâncat, băiete? Copiii is aci” de bunăvoie. 
Oricare vrea să plece, poa! să plece. Da niciunu' n-a plecat. 

— Îl cunoşti pe Resurecţio Necropolae? intrebai de curiozitate. 

— Resurecţio mă ajută. El ti reinvie pe copii. Nu poate invia 
decât sufletele pure, cele care nu s-au vândut întunericului. 

— Am înţeles acum, făcui eu, uitându-mă la toţi acei copii. 
Sunt aici în aşteptarea semnului de la Diodor, un erou al târgului, 
care luptă împotriva lui Halvbard cel gras, pe care doreşte să îl 
elimine, reinstaurând puterea breslelor în Arkanum. 

—  Halvbard cel gras, spusăşi?! întrebă bărbatul mânios. 
Halvbard m-a vândut pe mine şi familia mea lui Grim. EL este cel 
care ne-a propus spre sacrificiu, deoarece eram săraci şi neajutoraţi! 

— Halvbard l-a vândut şi pe părintele meu! spusei eu. Vom 
lupta impotriva lui şi îl vom înlătura, iar pe Grim îl vom trimite 
unde îi e locul! 

— Cum te pot ajuta? spuse bărbatul, făcând un pas în faţă, 
vizibil emoţionat. 

— Nu ştiu acum, dar când va veni momentul, ţi-l voi cere 
negreşit! Vom avea nevoie de tot ajutorul posibil! 

— Băiete, ce-mi zici înseamnă mult pentru mine, iar răzbunarea 
mea va fi cruntă! Între timp, îţi ofer un loc sub acoperişu meu. Mai 
am câteva cufere libere, in care te poţi odihni. 

— Mulţumesc! spusei bărbatului care stătea în picioare în 
mijlocul multor copii zămbitori. Numele meu este Adagin! Adagin 
Homunculus! 

— Nicador! răspunse, întinzându-mi mâna, pe care o simţi 
rece, ca a celor morţi. 

— Bine te-am găsit, Nicador! 

— Bine ai venit în casa bântuită, umilul nostru sălaş, Adagin 
Homunculus. 

Capitolul unsprezece 


ZIUA SOLSTIȚIULUI. CARNAVALUL. 
INTOARCEREA CLEPSIDREI. 


A 
n urma dialogului, fui nevoit să recunosc faptul că 
Mercurius, din neştiinţă, se înşelase cu privire la Nicador. 
Casa bântuită era un adăpost pentru copiii morţi şi 
reinviaţi ce primeau astfel incă o şansă la un fel de viaţă şi un 
cămin. Adormii într-un cufăr cu M în braţe şi mă trezii odihnit şi 
binedispus. 

Marele salon era gol, scăldat în lumina rece albăstruie a zilei de 
iarnă. Copiii se retrăseseră în cuferele lor, iar Nicador era plecat, 
cel mai probabil, în Necropolă. Ziua, niciunul dintre copii nu se 
arăta. Doar odată cu lăsarea serii şi întoarcerea stăpânului casei, 
cuferele se deschideau şi copiii erau lăsaţi liberi în casă şi în curtea 
din spate, în care se jucau silențios. Dacă ai fi închis ochii stând 
în grădină, nici nu ai fi auzit vreun sunet, inafara celor făcute de 
cucuvele sau corbi singuratici. În zilele ce urmară, avem să aflu 
de la Nicador că aceşti corbi sunt mesagerii ce duc şi aduc mesaje 
dintr-o lume în cealaltă şi că, cei mai mulţi dintre ei, trăiesc foarte 
multe Clepsidre. Discurând cu el despre Fumo, ingelesei că forma 
fizică de după moarte, în cazul spiritelor, nu este neapărat aceeaşi 
pe care defunctul a avut-o în timpul vieţii, ci una pe care acesta 


+ 176 + 


o preferă. Astfel am înţeles de ce statuia de pe cavoul lui Fumo 
nu se asemăna deloc cu el. Nicador imi povesti mai multe despre 
lumea morţilor, ca fiind o realitate paralelă cu cea a viilor, având 
propriile legi şi că, uneori, cele două interferează. 

Casa şi curtea, reprezentau o asemenea combinaţie între lumi. 
Târgoveţii se temeau de ea, deoarece nu ingelegeau fenomenele 
ciudate şi luminile din timpul nopţii, surprinse uneori de diverşi 
observatori. În a doua seară, petrecută în marele salon, Nicador 
mi-o prezentă şi pe soţia lui, o doamnă subţire, dar cu un glas 
blând, ce mă îndrăgi din primul moment. M fu curiozitatea tuturor 
copiilor care o alergau, încolo şi-ncoace prin toată casa. 

Mercurius veni de două ori pe zi, după cum rămăsese promis, 
aducându-mi mâncare şi veşti. Poterele, conduse de Cornelius, 
erau în căutarea mea, iar Diodor strânsese deja destui breslaşi şi 
aliaţi din alte târguri, în fruntea cărora plănuia să mărșăluiască 
spre Arkanum, în ziua solstițiului. 

Zilele se făceau din ce în ce mai mici iar soarele atârna ca un 
bostan în nori, in atmosfera îndoielnică a ultimelor grăunţe de nisip 
ale Clepsidrei. Casa bântuită era foarte departe de Emporium şi nu 
puteam auzi sau vedea nimic din activităţile târgului. Fundătura 
Spectrelor, (acum inţelesesem de unde-şi luase numele), era cel 
mai scârbavnic loc în care puteai să trăieşti. Cele câteva case şi 
magherniţe se inghesuiau unele în altele ca şi cum ar fi încercat să- 
şi ţină de frig. Negustorii stabiliţi aici, işi omorau ziua cu diverse 
cârpituri, fabricarea coşurilor de nuiele, ciubere, cizmărie şi alte 
îndeletniciri în speța acestora, din care abia dacă îşi puteau plăti 
solda către Praetoriat, care depăşise chiar şi limita absurdului. 
Rău platnicii erau surghiuniţi în case, fără posibilitatea de a ieşi; 
era o tehnică dezvoltată de Praetoriat în timpul molimei somnului 
hipnotic; sau erau ridicaţi şi duşi, ori în Turnul Negru unde li se 
aplicau pedepse corporale drastice, ori în beciul Praetoriatului care 
adăpostea câteva celule. Răzvrătirea era pedepsită prin spânzurare 
în afara târgului, inecare în lacurile din faţa zidurilor de la nord- 
est, sau, în cel mai bun caz, instrăinarea de Arkanum. 

Mă gândi la sărmanul meu Morgante şi la suferinţele pe care 

trebuie să le trăiască. Tare cred că i-ar fi plăcut să fie aici cu mine 
şi să zburde de nebun prin grădină sau după M... 

Într-una din după-amiezele târzii, în care încercam să aprind 
un foc nefantomatic, mă trezii cu bătăi în uşă. Cineva îşi făcuse 
curaj să treacă de poartă. Îl recunoscui pe Mercurius după ciocănit, 
deoarece stabiliserăm un cod. Trei bătăi una după alta şi incă una. 
Îi deschisei încet uşa, privind cu un singur ochi prin crăpătură. 

— Mercurius? spusei puţin mirat. Te aşteptam mult mai 
târziul... 

— Am veşti! spuse scurt breslaşul, de sub linţoliu murdar de 
care nu se despărţea deloc. Pot să... intru? grăi încet, privind prin 
crăpătură înăuntru, de parcă ar fi dorit să se asigure că nicio 
fantomă nu are să-i sară în spate de cum deschideam uşa. 

— Da, bineînțeles! răspunsei curios. Poţi intra! Ei nu sunt pe 
aici ziua. 

Mercurius întră, dar nu dori să mă urmeze în salon, unde un 
foc anemic, incepea să pålpåie. 

— Nu întru mai mult, mulţumesc! Am venit să îți spun să te 
pregăteşti. Diodor şi breslaşii aliați sunt deja campaţi în pădurile 
de la nord est de târg şi aşteaptă. Mâine este ziua solstițiului şi în 
târg va fi mare agitaţie. După ceremonia de întoarcere a Clepsidrei, 
Halvbard a organizat un mare carnaval stradal. Arkanumul va 
fi impânzit de oameni costumaţi. Este ocazia perfectă pentru ca 
Diodor să poată pătrunde cu trupele pe porţi, fără a atrage atenţia. 
Vor fi prezenţi târgoveţi din toate imprejurimile. Va fi o fiestă... pe 
cinste! încheie breslaşul pe un ton şăgalnic, care sugera că mult 
sânge va curge în momentul declanşării atacului. După căderea 
intunericului, vin după tine! Vom înnopta undeva în preajma 
Emporiumului. Să fii pregătit! 

Spunând acestea, Mercurius îşi trase gluga pe cap, crăpând 
uşa. Îl condusei şi incuiai după el; nu că ar fi fost nevoie să încui 
casa bântuită, dar aşa mă obişnuisem de acasă. Micul foc prinsese 
viaţă, aşa că aruncai pe el câteva lemne mai mari, gândindu-mă 
la ce spusese Mercurius. Nu imi venea să cred că îl voi reintâlni 
pe prietenul meu, după ce trecuse atâta vreme. Era momentul să 


+ 178 + 


readucem Arkanumul la legea ce domnise altădată. Abia aşteptam 
intoarcerea lui Nicador, pentru a-i împărtăşi veştile bune. Între 
timp imi pregătii mânuşile, restul bocceluţei şi cercetai artefactul. 
Totul era în regulă, aşa că îl impăturii în basma şi îl băgai în 
tunică. 

Nicador, veni ca de obicei, imediat după căderea întunericului, 
cu lampa sa plutitoare şi mersul şchiopătat. 

— Am veşti! ti spusei de cum întră în salon. 

— Ce veşti, băiete? N'o fi ieşit vrunu' din ţânci pe afar să sperie 
vecinii? 

— Nu. Toţi dorm în cufere. Veştile sunt despre Diodor şi breslaşii 
Fraţilor Luminii care sunt campaţi în pădurile de lângă târg, 
așteptând zorii pentru a intra în Arkanum! Va trebui să plec astă 
seară. Voiam să îşi mulțumesc de găzduire şi de cuvintele bune pe 
care mi le-ai spus între aceşti pereţi. M-am simţit într-adevăr ca 
acasă, ti spusei bărbatului ce mă asculta atent. 

— Veni deci vremea răzbunării! reflectă Nicador, târându-şi 
piciorul până la jilgul din faţa şemineului. Am aşteptat demult 
acest moment. 

— Va fi un mare carnaval în tot târgul! spusei eu. Târgoveţi de 
peste tot vor participa. Atunci vom începe atacul! 

— Pricepui băiete, zise bărbatul, sfredelind flăcările jucăuşe cu 
privirea. Aşa vom face. Când vei avea nevoie de mine, strigă la 
unul din corbii care te vor însoți. El îmi va transmite totu. 

— Aşa voi face! 

Rămăserăm. tăcuţi, privind vatra cu cărbunii, care, pentru 
prima dată în multă vreme, dădeau o căldură adevărată. Copiii 
ieşiră, rând pe rând, din cufere, venind lângă foc şi cu toţii 
rămăserăm privindu-l tăcuţi, ca într-o adevărată familie. 


Trei bătăi una după alta şi încă una, sparseră tăcerea casei. Era 

timpul! Strângând mâinile lui Nicador şi ale câtorva dintre copii, 
imi luai la revedere pentru moment. Mica Eleonora se despărți 

cel mai greu de M, cu care obişnuise să se joace în fiecare seară. 
Deschizând uşa, mă uitai în urmă, văzând o mulţime de copii albi, 
ce stăteau în picioare, zămbindu-mi. Nicador o ţinea de umeri pe 
Eleonora. Astfel i-am lăsat pe noii mei prieteni, părăsind Casa 
Bântuită din Fundătura Spectrelor. 

Mercurius era concentrat pe ce aveam de făcut, vorbind doar 
când era strict necesar. Astfel străbăturăm ca două umbre, ulițele 
întunecate peste care, intre timp, ploua din nou cu diamante ce se 
depuseseră ca o plapumă ce scârţăia sub picioare. 

— Mercurius, ce este asta? 

— Asta?... întrebă breslaşul întorcând capul. 

— Plapuma aceasta de diamante ce cad din cer! 

— Ahaha! råse insoţitorul meu. Este zăpadă, Adagin! Ninge! 

Ce lucru miraculos! mă gândii. Cu toţii ar trebui să se bucure 
de această minune! 

Mercurius mă atenţionă că ne apropiem de Emporium şi că 
trebuia să fim vigilenţi la gărzi. Vântul rece îi ingheţase total 
pe Rhump şi Grump. Bătrâneii trebuie scoşi la pensie, iar eu 
abia aşteptam să-mi recuperez hainele croite de domnii Marot. 
Rămăseseră acasă, iar acum cu siguranţă era în fundul vreunui 
cufăr ascuns în beci. 

— Vom înnopta la un vechi prieten! spuse Mercurius. Este unul 
dintre fraţii ce slujesc în Biserica Cenuşie. Casa sa este sigură, 
deoarece are legături cu Praetoriatul şi este agreat. Nu ne va căuta 
nimeni acolo. 

Traversarăm Emporiumul, unde văzui că pregătirile festivități 
de a doua zi erau în toi. Multe ghirlande multicolore fuseseră 
agăţate pe fațadele caselor, iar tarabele fuseseră retrase pe laturile 
piaţetei pentru a permite o adunare cât mai mare. Clepsidra 
fusese decorată cu panglici şi crengi de brad, arătând festiv. Mulţi 
negustori se foiau în toate părţile, imbrăcaţi în haine groase de 
postav şi de blană. Cei mai mulţi purtau căciuli inalte. Ghirlande 
fuseseră ridicate şi pe stâlpi improvizaţi, astfel că tot Emporiumul 
arăta gata pregătit de marele carnaval. 

Vis-a-vis de porţile dinspre nord ale bisericii se ridicau o seamă 

de clădiri curate şi inalte, din lemn şi piatră, cu ferestre mari. 
Mai întâi întrarăm într-o curte largă unde văzurăm cai frumos 
ornamentaţi pentru festivitatea de a doua zi. Câţiva paji fugeau 
de colo până colo cu treburi, iar noi merserăm spre o uşa frumos 
sculptată la care Mercurius bătu încet. O bătrânică uscăţivă, 
imbrăcată în surtuc negru, ne răspunse şi ne invită să aşteptăm 
într-un hol strâmt şi întunecos. După căteva momentele, uşa din 
capăt se deschise şi un om mărunţel, îmbrăcat în sutană maro, ieşi 
ducând în mână o Cronică mică şi neagră ce părea aţipită. 

— Pace vouă prieteni! spuse fratele zâmbind. 

— Pace, părinte! spuse Mercurius. El este Adagin, fiul lui 
Adalbertus, despre care ţi-am spus atâtea! Adagin, el este fratele 
Selenius cel drept! 

Deşi puţin adus de spate, fratele Selenius se numea cel drept. 
Încuviinţând din cap îl urmarăm prin mai multe camere austere, 
cu mobile de lemn, biblioteci cu Cronici şi mici altare ce miroseau 
a agheasmă. În spatele unei uşi furniruite, era un set de trepte ce 
coborau în formă de melc, într-o cramă înţesată de butoaie şi sticle 
prăfuite. Selenius se opri în dreptul unuia dintre butoaie ce era 
atât de mare încât ar fi putut să primească oaspeţi... lucru care, 
spre surprinderea mea, se şi întâmplă. Omuleţul, a cărui vârstă 
să fi tot fost 6o de risipiri de Clepsidră, manevră cu rapiditate un 
buşon de lemn, deschizând capătul butoiului ce era o uşa prinsă 
în balamale. Ne invită înăuntru, unde după câte văzurăm, era 
amenajată o cameră cu două paturi simple de fiecare parte, o masă 
mică şi chiar o bibliotecuţă cu câteva cronici. Mai multe lumânări 
de seu ne stăteau la dispoziţie. 

— Mulţumim, frate! spuse Mercurius, aplecându-şi capul în 
semn de respect. 

— Onoare în lumină! fu răspunsul bătrânelului care trase uşa 
rotundă după el, lăsându-ne în butoi. 

— Fratele Selenius cunoaşte codul nostru, spusei eu, după ce fui 
sigur că a plecat. 

— Selenius este unul dintre breslaşii de vază ai târgului, dar 
ajutorul său este din umbră. Astfel a reuşit să rămână încă... la 

suprafaţă, dacă înţelegi ce vreau să spun, zise Mercurius, dându-și, 
în sfârşit, jos sutana rupcigăită. Mâine avem o zi grea de trecut şi 
cine ştie... poate nu toţi vom supravieţui! 

— Nu spune asta, Mercurius! spusei eu, afectat de vorbele sale 
serioase. 

— Viaţa este scurtă, Adagin şi trebuie trăită întens, iar noi 
avem datoria de a încerca să ne ridicăm la înălțimea propriilor 
aşteptări şi nu ale altora! Altfel nu are niciun sens. Mâine ni se 
va decide soarta. Şi totul va sta doar în mâinile noastre. Uneori 
povara responsabilităţii vieţii celorlalți este mult mai apăsătoare 
decât responsabilitatea propriei vieţi. 

Vorbele înțelepte ale prietenului meu, mă atinseră profund. 
Viaţa era ceva ce trebuia protejat cu orice preţ, cu atât mai mult 
cu căt, majoritatea locuitorilor 'Tărămului de Dedesubt erau 
muritori... Eu eram un norocos şi trebuia să privesc acest fapt ca 
pe un dar, pe care să îl pun în slujba celor neajutoraţi. Cu aceste 
ginduri în minte, adormii alături de M, în butoiul fratelui Selenius. 
La flacăra unei lumânări, Mercurius rămase citind până târziu 
dintr-o Cronică de înţelepciune. 


Se auziră câteva ciocănituri şi Mercurius răspunse. Era 
dimineaţă şi părintele Selenius venise să ne trezească şi să ne 
aducă ceva merinde şi bineinţeles câte un pahar de vin. 

— Sunteţi gata să luaţi în piept forţele intunericului? întrebă 
părintele privindu-ne pe fiecare în ochi. 

— Gata! răspunse Mercurius optimist, sorbind din pahar. Cu 
un asemenea vin, cine n-ar fi gata să înfrunte orice? 

— E bine, fiii mei! Am pentru voi câteva haine potrivite pentru 
a vă întra în rolul de carnaval, spuse fratele Selenius punând pe 
pat câteva haine colorate şi câteva sobre. 

Lui Mercurius ti pregătise o sutană preoțească cu glugă largă 
şi o mască inexpresivă de cap de mort. Hainele mele erau potrivite 
unui pitic. O tichie albastră, ascuţită, o hăinuţă verde, nădragi 

dungaţi şi cizmuliţe negre. Mă bucurai căci fratele îmi rezervase şi 
mie o mască neagră cu nasul lumg şi coroiat, ce-mi acoperea doar 
partea de sus a feţei, dar care era suficientă pentru a nu putea fi 
recunoscut cu uşurinţă. Astfel echipați ieşirăm din butoi, urcând 
treptele în urma preotului. În camera sa de studiu, ne făcu două 
cadouri preţioase. Lui Mercurius îi oferi o spadă cu două tăişuri pe 
care acesta o ascunse sub sutană, iar mie, o mică ghioagă cu un 
ghint de fier şi ţepi la capăt. 

— Fie ca Gloria să fie de partea voastră în această zi de răscruce! 
ne imbărbătă Selenius în uşa casei. 

— Mulţumim pentru tot, părinte! spuse Mercurius, iar eu dădui 
de asemenea din cap şi plecarăm. 

Deşi destul de dimineaţă, Emporiumul foia de norodul ce 
începea să se strângă. Familii intregi se plimbau în sus şi în jos, la 
tarabe şi în jurul Praetoriatului gătit de sărbătoare. Lângă marea 
Clepsidră fusese ridicată o tribună. Mai multe gărzi o ornau cu 
flamuri ale Trandafırului Negru. Ne apropiarăm de Clepsidră 
constatând cum, din emisfera superioară, mai curgeau doar câteva 
grame de nisip. 

— Încă puţin şi Maestru Clepsidrei va fii aici pentru Ritualul 
intoarcerii! spuse Mercurius. 

— Cum se desfăşoară ritualul, întrebai eu, care citisem doar 
din Cronici, dar nu participasem la această serbare până acum. 

— Maestrul Clepsidrei vine de departe, din cetatea Alchimion, 
sediul tuturor alchimiştilor din toate Tărâmurile! Acolo trăieşte 
Maestrul. Viaţa sa in sine este un mister, pe care puţini poate il 
cunosc. El va susține un ritual adăugă prietenul meu, pe care îl 
văzui cu adevărat captivat de ce vorbea. 

— Cine este acest Maestru? 

— Identitatea sa, deşi publică, este ţinută secretă. Maestrul 
umblă mereu acoperit, în aşa fel incât nimeni să nu îi recunoscă 
identitatea. 

— Ce are de ascuns? întrebai. 

— Maestrul Clepsidrei nu are absolut nimic de ascuns, 
ascunzându-ne totul. Unele mistere sunt bine păstrate secrete. 

Altfel, oferite neaveniţilor, se devalorizează. Aceasta a fost mereu legea 
de aur a Alchimiei. Se spune că Maestrul Clepsidrei este nemuritor. 
Legendele spun că este de-o vârstă cu Clepsidra însăşi ce a fost fabricată 
de către cei vârstnici, primii colonişti ai Tărâmului. 

Citisem despre asta într-o copie a „Istoriei celor de dincolo de 
Tărâmul de Dedesubt”, pe care tatăl meu o ţinea în biblioteca din beci. 
Aşadar, încă un nemuritor... 

— Biblioteca tatălui tău era legendară, spuse Mercurius. El a 
salvat foarte multe Cronici considerate „periculoase”. 

— Da, însă acum, toate aceste Cronici au căzut pe mâna infamului, 
Halvbard cel gras care... 

Mercurius îmi puse mâna la gură, începând să râdă copilăros, în 
fața celor trei gărzi care se apropiaseră de noi. 

Să mergem spre Poarta Principală, Adagin! Pe acolo trebui să între 
Diodor şi prietenii noştri, odată cu începutul paradei mascaţilor. 


Poarta Principală, după cum o sugera şi numele, era un turn de 
veghe, dotat cu arce puternice şi câteva porţi intermediare ce puteau 
fi coborâte în caz de asediu. Un pod rotobasculant, acţionat de mari 
roţi zimţate, situate în partea de sus a turnului, făcea accesul în târg, 
peste canalul de mercur ce înconjura zidurile. În jurul lui se foiau 
multe gărzi, în armură. Cai şi călăreţi agitau flamuri negre ale breslei 
uzurpatoare şi steaguri cu blazonul târgului: o coroană cu ochi, infiptă 
într-o rădăcină. 


Încercând să atragem cât mai puţin atenţia, ne strecurarăm printre 
târgoveţii care se apropiau în care greoaie, pe jos, călare sau în lectici, 
dacă erau oameni de vază ce nu doreau să-şi murdărească cizmele în 
noroi. Sus, pe parapeţi, nenumărate gărzi se perindau, coborând pe 
ziduri flamuri şi panglici colorate. Mercurius imi dădu un ghiont să 
il urmez. Mă conformai fără să spun nimic, mergând contrar șirului 
numeros de invitaţi care traversau podul rotobasculant, în uralele şi 
aplauzele cetăţenilor Arkanumului. 

Toată suflarea era costumată de carnaval. Măşti diversese, haine 
multicolore ce-ţi luau ochii şi iţi stårneau imaginaţia. Cavaleri paladini 
cu pene multicolore la căşti, prințese, arlechini dintre cei mai diverşi, 
căpeâni cu măşti de iepuri, biceţali machiaţi în demoni, interregnali 
cu toate dispozitivele la vedere şi aripi de fluture, ursarieni costumaţi 
în strămoşii lor urşii, păsărieni cu penaje colorate, nenumărați ţărani, 
costumaţi în crampuşi, de nici nu mai ştiai ce vor să fie, toboşari şi 
trompetişti cântând de zor, păcălici jonglând cu bile de cârpă sau 
aruncători de flăcări, cu toţii formau um nesfârşit pelerinaj vesel. 
Mişcându-se greoi, care alegorice fantastice, trase de boi, stăteau la 
coadă pentru a trece podul. Unele infăţişau scene tradiţionale ale celor 
patru sezoane, având obiecte specifice îndeletnicirilor câmpeneşti. 
Altele istoriseau scene cavalerești, lupte cu uriași, demoni sau şerpi. 
De departe, o întreagă corabie a nebunilor, cu echipaj, se bălăngănea 
pe roţi, trepidând pe bolovanii ingheţaţi. Mercurius tmi făcu semn din 
ochi şi ne apropiarăm. Trei perechi de câte doi cai trăgeau din greu 
corabia, fornăind aburi din gurile înspumate. 

— Căpitane, doi mateloţi curajoşi cer permisiunea de a urca la 
bord! strigă Mercurius vesel, când ajunserăm în dreptul corabiei. 

Un bărbat bine făcut, cu plete blonde şi barbă împletită, în ţinută 
de pirat, se apropie de mantinela corabiei. 

— Onoare în lumină, mateloţi? întrebă piratul cu o voce tunătoare. 

— Doar în lumina celei dintâi aurore! răspunse Mercurius, dându- 
şi Jos masca. 

Diodor! Căpitanul, nu era altul decât Diodor, prietenul meu, 
breslaşul de încredere al Arkanumului şi speranţa tuturor! 

— Diodor, strigai bucuros, sunt eu, Adagin! 

— Bine ai revenit, maestre Adagin! răspunse căpitanul, 
aruncându-ne o scară de funie din mersul carului. La bord, prieteni! 
Urcaţi în corabia nebunilor! Navigăm pe mări învolburate! 

Câţiva mateloţi de pe punte se întinseră după noi şi ne ajutară 
să urcăm. Puntea era plină de personaje carnavaleşti, imitând un 
întreg echipaj de pirați. Diodor veni şi îl imbrăţişă pe Mercurius 
şi se aplecă spre mine, dându-și la o parte banderola neagră ce îi 
ascundea un ochi. 

— Arrr... maestre Adadin! Dar ce vânt te aduce înapoi în 
ArRanum?! Te credeam pierdut, spuse bărbatul ale cărui riduri, 
spuneau povestea Clepsidrelor risipite. 

— M-am reintors, Diodor! M-am reintors să realizez ceea ce 
tatăl şi Albonele vostru a lăsat neterminat! Mă bucur nespus să 
te revăd! 

— Şi eu, conaşule Adadin! Avem multe de împărtăşit, însă 
nu încă... Astăzi vom implini legea ce ne-a fost scrisă în destin, 
adăugă Diodor, ridicădu-se şi mergând spre prova corabiei care 
avea un pilon ascuţit din lemn cu care împungea aerul iernii. 

Printre mateloţi îi recunoscui şi pe Alaric şi Pandor, care erau 
acum bărbaţi în toată firea. Puntea era foarte animată şi putui 
număra cel puţin 40 de bărbaţi care executau manevre specific 
navigaţiei salutând publicul vesel ce aplauda şi ovaţiona vesel. 
Marea velă centrală, ce fălțăia pe catarg, era de culoare roşie. Multe 
alte steaguri multicolore şi decoraţii atrăgeau atenţia tuturor. Într- 
un vacarm de nedescris şi o mare de cetăţeni, intrarăm triumțători 
pe Poarta Principală, urcând pe Uliţa Porții spre Emporium. 


s 

Ne făcurăm cu greu loc printre miile de dansatori şi personaje 
colorate, aruncând ancora nu departe de Clepsidră. Alte care 
alegorice se inşiruiră de jur imprejur. 

— Câţi dintre ai noştri sunt în Emporium? întrebai privind 
marea de lume ce se înghesuia chiuind şi bubuind din tobe, bice şi 
bubuitori improvizate din praf de puşcă. 

Diodor se intoarse spre mine şi cu un gest al braţului, imi 
defini un amplu cerc îndicându-mi toate carele alegorice, din care, 
breslaşii începeau să coboare, amestecându-se printre ceilalți. 
Rămăsei uimit. Erau cel puţin 30 astfel de care, dar nu putui 
fi sigur, deoarece unele dintre ele îmi erau ascunse de clădirea 
Praetoriatului. Diodor gândise totul în detaliu, formând un cerc de 
jur împrejurul Emporiumului. De pe diferite punți de care, căpitanii 
se salutau reciproc, privind parada. La un moment dat, o coloană 
de gărzi ale Trandafırului Negru ieşi din clădirea Praetoriatului 
făcând un culoar de trecere spre tribună. Târgoveţii incepură să 
ovaţioneze, agitându-şi mâinile, clopoţeii şi tobele, în aşteptarea 
apariţiei Praetorului. După câteva momente acesta apăru în cadrul 
uşii, cu un zâmbet enorm. Apoi, coborând treptele, prinse a strânge 
mâinile celor care se inghesuiau să îl atingă. Oprindu-se în dreptul 
unei mame căpcân cu un prunc în braţe îl ridică, sărutându-l. 
Toată lumea ovaţionă, aruncând confeti şi pocnind din bice. Apoi 
îşi continuă drumul, urcând scările tribunei fapt care îmi aminti 
de episodul din timpul marii epidemii de somn hipnotic, când 
poporul îl atacase cu pietre. Luându-şi locul, Halvbard cel gras, 
a cărui poreclă îi definea intocmai fizicul, se maimuţări în fel şi 
chip pentru a capta atenţia generală. Ridicând braţele pline de 
inele cu nestemate, făcu ample gesturi; apoi, prefăcându-se asurzit 
de zgomot, gesticulă abundent, punându-și mâinile la urechi. 
Carnavalagiii înţeleseră şi reduseră bubuielile şi ovaţiile, până 
când se făcu linişte. Cinci trâmbiţari, plasați în faţa tribunei, îşi 
ridicară trompetele anunțând momentul următor. Dregându-şi 
glasul, Halvbard îşi începu discursul pe un ton glumeţ. 

— Până nu adoarme şi ultimul prunc în braţele mamei, nu scot 
un cuvânt! zise Praetorul, generând un val de râsete. Gata! Încep! 
Încep! Buuuun... deci suntem toţi? adăugă amuzat. 

Târgoveţii începură să-i răspundă în fel şi chip, făcându-i jocul. 

— Deci suntem toţi prezenţi! Gata, m-am liniştit! 

Toţi râseră. 

— Dragi Arkanieni, stimaţi oaspeţi veniţi din ale Tărâmuri, 
domniţe fermecătoare, monştri în-spăi-mân-tă-tori, feţe luminate, 


+ 187 + 


prieteni... iată-ne adunaţi în jurul Clepsidrei, pentru a implini 
tradiţia înaintaşilor şi a ne reimprospăta nisipul, cel veşnic 
curgător! 

Emporiumul fremătă în urale. 

— Astăzi, sărbătorim Ziua Solstiţiului, fortuită de către 
puterile celeste pentru a o trăi cu folos! Iată, cele patru sezoane 
s-au scurs, ca şi nisipul acestei Clepsidre şi astăzi, în mijlocul 
vostru, va fi reintoarsă, pentru ca această continuitate a vieților 
noastre să işi urmărească parcursul firesc, iar noi să primim 
vestea unui nou sezon! Vă rog să nu aplaudaţi incă... căci am 
ceva important de spus! 

Toată lumea tăcu, fiind captivată de cuvintele tribunului 
îmbrăcat într-o somptuoasă haină de blană seină, până la 
pământ. 

— Se implinesc opt Clepsidre, de când, prin sacrificiul vostru, 
teribilul spirit al Grimului, a fost alungat din mândrul nostru 
târg! 

Publicul tăcu în mod neaşteptat, iar Halvbard continuă ca şi 
cum nu ar fi observat nimic. 

— Este vremea să ne amintim de eroii noştri care şi-au dat 
viaţa pentru ca tainele alchimiei să fie păstrate în interiorul 
acestor ziduri, greu încercate! Depun mărturie aici că am fost, 
încă de la început, trup şi suflet alături de ei şi că, prezenţa mea, 
astăzi între voi, nu se datorează niciunei minuni, ci a simplului 
fapt că am fost ales de providenţă să consolidez ceea ce fusese 
distrus şi să păstrez, ceea ce fusese răpit de maleficul spirit! 

Câteva voci strigară că nu este adevărat, însă un bărbat înalt 
şi brunet, pe care îl recunoscui ca fiind Cornelius, îi impulsionă 
pe trâmbitțari care trompetară cu putere peste vocile tuturor până 
când acestea se liniştiră. 

— Dar să nu ne pierdem vremea cu amintiri triste şi să 
sărbătorim ultimele grăunţe de nisip. Să vină Spirituuuul 
Sezoaneloooor! 

În sunetul trâmbiţelor şi al tobelor, un uriaş, costumat din cap 
până în picioare în ramuri de brad, îşi făcu apariţia din spatele 

Bisericii Cenugşii. ÎL recunoscui pe macrobioiul Og cel prostovan, 
care agitându-ţi braţele lungi, dădea din zurgălăi, aruncând în 
public conuri de brad, dintr-un coş direct proporţional cu statura 
sa. Aplauzele şi ovaţiile deveniră asurzitoare din nou, salutând 
uriaşul neindemânatic care era mai, mai să se împiedice şi să 
cadă, cauzând chiote şi incurajări comice. După ce conţinutul 
coșului fu golit, răsuflând uşurar, macrobioiul se retrase în 
spatele tribunei, așezându-se în fund, cu spatele sprijinit de o 
clădire căreia îi turti ornamentele. Halvbard temperă mulţimea 
fremătătoare, pregătind momentul aşteptat de toţi. 

— lar acum, fără să mai întârziem, ti voi lăsa cale liberă 
părintelui nostru al tuturor, celui căruia îi datorăm însăşi 
vieţile noastre, Maestruuuuuul Clepsidreeeeeei! intonă prelung 
şi sacadat Halvbard cel gras, indicând intrarea spre Emporium. 

Gărzile deschiseră calea dinspre Uliţa Porții împingând pe 
toată lumea în lături. Se lăsă o linişte mormântală, întreruptă 
doar de fålfåirea flamurilor multicolore ce împânzeau larga 
deschidere. O bătaie de tobă, gravă şi rară, fu primul lucru ce îl 
auzirăm. Între timp, cristale de zăpadă începuseră să fulguiască, 
creând o atmosferă magică, de incremenire. Diodor şi ceilalți 
breslaşi de pe carele alegorice îşi aruncară priviri complice. 
Câţiva mascaţi, coborără în linişte din care şi văzui lame de 
săbii scânteiindu-le pe sub costume. 

Sunetul tobei crescu în intensitate şi în Emporium întră un 
ostaş călare, în armură strălucitoare, a cărei pelerină roşie îi 
falfăia semeţ. În urma sa, un şir de doisprezece gărzi în armura 
neagră, de paradă, a Trandaţirului Negru, păşeau rar, fiecare 
dintre ei având câte o făclie aprinsă în mână. Mă apropiai 
de mantinela corăbiei să văd mai bine, iar M îşi scoase capul 
somnoros din sân, curioasă la rândul ei. 

Doisprezece gardieni în haine lungi, albe, cărau pe umeri 
o lectică grea, de lemn aurit, încărcată cu modele florale şi cu 
Clepsidre sculptate pe toate cele patru laturi. Lectica avea două 
mari uşi laterale, de pe care, în mers, fluturau, în afară, perdele 
albe de mătase. Virând prin spatele Praetoriatului, cortegiul 

ocoli, ajungând în faţa Clepsidrei. Însoţitorii cu făclii se plasară 
pe ambele laturi, rămânând nemişcaţi, iar călăreţul se opri în 
faţa acesteia scrutând marea de târgoveţi. 

— Din Tărâmuri îndepărtate, vă aducem pe cel despre care 
vorbesc legendele! declamă vocea tunătoare a călăreţului cu coif 
spatele coifului şi vizieră. Priviţi, o voi bieţi muritori, la minunea 
Tărâmurilor de Dedesubt, cel ce ne oferă viaţă şi plecaţi pioşi 
capetele în glorioasa-i prezenţă! 

Terminând ce avea de spus, cavalerul se dădu la o parte fiind 
ajutat să descalece. Apoi, se îndreptă spre uşa lecticii ce fusese lăsată 
la pământ şi deschise uşa, rămânând nemişcat într-o plecăciune. 
Tot norodul, urmă exemplul cavalerului şi ingenunche. Singurul 
om care rămase îm picioare fu Praetorul, ce arunca priviri semeţe 
din înălţimea tribune sale. 

O pălărie rotundă, având de jur imprejur o bordură de mătase 
purpurie, ieşi pe uşă. Apoi trupul, dublu de înalt decât cel al unui 
om obişnuit, cobori în faţa lecticii îndreptându-se de spate. Purta 
cu el un toiag lung, fabricat dintr-un fel de metal, având în partea 
de sus un segment transversal, pe care se mişca ințăşurat un şarpe. 
Straiul purpuriu, ce-i cădea până în pământ, era strâns la mijloc 
de un fel de cordon, de care atârnau variate sticle şi amulete 
misterioase. Pe piept recunoscui un model ce îmi transmise fiori, 
acesta fiind exact ochiul atoatevăzător pe care îl găsisem sculptat 
deasupra Portei alchimice din fundul curţii Laboratoriumului. 
Chipul său rămase ascuns vederii tuturor fiind protejat de o perdea 
de margele şi, pentru mai multe momente, acesta stătu nemişcat, 
cu pulpanele sutanei fălfăindu-i. Cavalerul îşi reluă bătaia în 
tobă, insoţindu-l pe Maestru spre Clepsidră. Prosternându-se în 
faţa ei, uriaşul începu să emane nişte sunete din gătlej, care nu 
semănau nici cu un cântec, dar nici cu cuvintele vreunei limbi. 
Apoi, prinse a se legăna de pe un picior pe altul, agitând nişte sfori, 
la capătul cărora se aflau sfere metalice. Sferele se ciocneau unele 
de altele, emițând un sunet ascuţit ce deranja auzul, iar Maestrul 
ridică toiagul, pentru ca şarpele să se poată încolăci pe unul dintre 
cei trei piloni ai Clepsidrei. Urmă o incantaţie prelungă de sunete 

din gătlej şi dansuri în cerc, în timp ce şarpele urcă pe platforma de 
deasupra Clepsidrei, şfichiuind ameninţător cu limba. Clepsidra 
îşi termină tot nisipul, iar Maestrul căzu la pământ începând să 
tremure convulsiv. Doi târgoveţi săriră să-l ajute, dar fură opriţi 
de gărzi care îi impinseră inapoi. Dinăuntrul Clepsidrei crescu o 
lumină albastră care, treptat, făcu nisipul să înceapă să se ridice 
asemenea unui praf stârnit de vânt, strecurându-se într-un fuior 
spirala, prin zona cea mai îngustă de la mijlocul vasului. Lumina 
crescu în intensitate in vreme ce Clepsidra începu să tremure şi să 
zdrăngăne, rotindu-se pe propria axă. Multă lume fu inţricoşată, 
retrăgându-se, fapt care generă o oarecare îmbulzeală. Mă uitai 
la Diodor, dar acesta era foarte concentrat şi nemişcat, privind 
către lumina ce clipea intermitent. O văjăială metalică cuprinse 
tot Emporiumul şi cu toţii furăm nevoiţi să ne punem mâinile la 
urechi. Maestrul Clepsidrei rămase la pământ, bolborosind lucruri 
de neînțeles. Fuiorul nisipului urcă cu foarte mare viteză, umplând 
la loc globul de sus, iar Clepsidra începu să încetinească, rotindu-se 
pe soclu cu un zgomot metalic atăt de ascuţit încât căteva geamuri 
ale clădirilor înconjurătoare crăpară cauzând o ploicică de cioburi 
peste capetele audienței perplexe. 

Considerând că este momentul oportun, Diodor luă în mână 
un steag alb şi incepu să îl fălțăie pe deasupra capului strigând 
către ceilalți breslaşi care aşteptau comanda: 

— Acum! Acum! Atacaţi! Pentru Arkanum, după mine! 

Breslaşii infiltraţi intre târgoveţi işi traseră săbiile şi incepură 
să alerge către gărzile Praetorului. Halvbard, care îşi dădu imediat 
seama de ce se întâmplă, se aruncă de pe platforma tribunei fiind 
prins de gărzile sale, ce-şi intinseră halebardele de jur împrejur. 
Tipete incepură să urce în aer. 

— Rămâi pe punte! imi strigă Mercurius prinzând o funie pe 
care se lăsă jos din corabie, fiind urmat de Alaric şi Pandor. 

Începu o luptă corp la corp între gărzile Trandafirului Negru 
şi breslaşii conduşi de Diodor care atacau din toate părţile. 
Cavalerul Maestrului sări şi îşi ajută superiorul să se ridice. 
Gărzile negre formară un scut uman, permițându-i cavalerului 

să il urce pe Maestru înapoi în lectică. Imediat, cărăuşii ridicară 
masiva construcţie şi se puseră in mişcare, cu greu, printre miile 
de târgoveţi ce alergau în toate direcţiile. Revolta începuse. 

Din spatele Bisericii Cenuşii, mai mulți gardieni călare 
intrară în Emporium cu săbiile trase, începând să lovească în 
dreapta şi-n stânga |ără deosebire. Mai mulţi oameni căzură, 
fiind călcaţi în picioare de caii speriaţi. Un breslaş halebardier îl 
impunse în piept pe un călăreț, iar acesta se pravăli cu tot cu cal 
peste alți câţiva breslaşi ce urlară amarnic. Săbiile se ciocneau 
acum în toate părţile marii pieţe. Îl văzui pe Diodor cum spintecă 
gătul unui gardian cu sabia. Mercurius îl urmă, zburând capul, 
cu tot cu cască, de pe umerii altuia dintre gardieni. Corpul 
său căzu în genunchi şi apoi pe jos, rămânând nemişcat intr-o 
băltoacă de sânge. 

—  Prindeţi Praetorul! strigă Mercurius! Prindeţi-l pe 
Halvbard! 

Lângă Praetoriat, îl văzui pe Alaric luptându-se cu patru 
gărzi. Doi dintre ei căzură seceraţi de lama sabiei. Un al treilea 
il luă prin surprindere, infigându-i un pumnal lung şi ascuţit 
pe sub armură. Alaric se prăbuşi cu faţa în jos, nu înainte de 
a-i sfåşia coiful atacatorului. Între timp, Praetorul, înconjurat 
de gărzi, fu nevoit să se îndrepte spre singura ieşire posibilă şi 
anume spre Biserica Cenuşie, unde fuseseră campate trupele sale 
de halebardieri. 

— Blocaţi accesul spre biserică! strigă Diodor, nedorind să îl 
lase pe Praetor să părăsească Emporiumul. 

Un breslaş bine făcut, cu barbă sălbatică şi plete lungi, apăru 
în mijlocul gărzilor cu o ghioagă foarte mare în care fuseseră 
bătute cuie şi începu să îi lovească cu sălbăticie peste scuturi 
şi caschetele de fier, care se indoiau. Patru călăreţi în armură 
completă de luptă, cu halebarde în formă de lamă, veniră în 
galop, străpungând armura bărbosului ce căzu cu un urlet, peste 
un morman de gărzi răpuse. Caii, ai căror călăreţi căzuseră im 
luptă, alergau înnebuniţi de-a lungul pieţei pavate cu piatră, 
lovind pe oricine le stătea în cale. Diodor se apropie de grupul 

gărzilor ce îl protejau pe Halvbard şi reuşi să doboare patru dintre 
ei. Alţi breslaşi îl inconjurară, secerând la rândul lor cavaleri şi 
pedeştri. Unii dintre participanţi incepură să alerge pe străzile 
dimprejurul Emporiumului, încercând să se adăpostească. Eu 
coborâi din corabia în care rămăsesem singur şi mă îndreptai 
spre îngrămădeala din colțul bisericii, unde se dădeau luptele 
cele mai intense. O umbră traversă iute peste capetele tuturor 
şi il văzui pe macrobioiul Og, ce se ridicase, luând în mâini mai 
multe butoaie. 

— Loveşte-i, loveşte-i! strigă Halvbard a cărui barbă zburlită 
şi ochi ieşiţi din orbite îi arătau groaza. 

Og se apropie căzând de mai multe ori peste soldaţi. Apoi, 
ridicându-se, luă unul dintre butoaie şi, rămânând câteva 
momente cu el deasupra capului, nu se putu hotări în ce tabără 
să lovească. 

— Loveşte-i, creatură blestemată şi proastă, că nu te hrănesc 
degeaba! urlă Halvbard, a cărui piele căpătase o paloare vânătă. 

Cu buza de jos ieșită înafară, macrobioiul îşi încruntă privirea 
şi dădu drumul butoiului, care se sparse în capul gardienilor 
Praetorului. Cinci gărzi fură aruncate în lături. În continuare 
nervos, Ogridică pe unul dintre ei, ce ilimpunsese cu halebarda şiil 
aruncă spre acoperişul Bisericii Cenuşii. Acesta zbură urlând prin 
aer, aterizând pe acoperişul abrupt, de pe care, câteva momente 
mai târziu alunecă, căzând în gol. Og fu ovaţionat de breslaşii 
lui Diodor. Diversiunea cauzată însă de intervenţia uriaşului, 
permise o breşă în rândurile soldaților, prin care Halvbard şi 
câţiva gardieni se strecurară, alergând spre interiorul spaţiului 
dimprejurul bisercii. Diodor mai străpunse câţiva oșteni, dar fu 
oprit de călăreţi. Cea mai mare parte a târgoveţilor în haine de 
carnaval se risipiră pe ulițele întortocheate ale târgului. Diodor, 
Mercurius, Pandor şi un grup de breslaşi plecară în urmărirea lui 
Halvbard ce fugise spre Aleea Îngustă. 

— "Trebuie să îl capturăm viu! spuse Diodor breslaşilor care 
se opriră să îşi tragă sufletul. Mercurius, tu şi Arman luaţi trei 
oameni şi continuaţi urmărirea pe aici. Eu, Pandor, Adagin şi 

ceilalți o luăm inapoi prin Emporium şi încercăm să îi inchidem 
calea în caz că vrea să evadeze prin porțile din nord-est! 

— În regulă! strigă Mercurius, agitându-şi spada. Dacă îl 
prindeţi primii, trimiteţi un călăreț să ne găsească! Noi o luăm 
spre Turnul Poartă al Apotecarilor şi Medicilor. Dacă iese pe 
acolo, ne va fi mai uşor să îi dăm de urmă. 

— Aşa rămâne! spuse Diodor, aruncându-şi pălăria şi peticul 
de pirat. Dacă nu ajunge la porțile din nord-est, înseamnă că va 
incerca să ajungă pe Uliţa Aurului! Adagin, nu te depărta de grup! 

— Diodor, strigai alergând, vom avea nevoie să îl prindem 
inainte de a ajunge în casa din Uliţa Aurului! Înăuntru există o 
poartă prin care ar putea evada! 

— Ce fel de poartă? întrebă Diodor, care în mod evident nu ştia 
absolut nimic despre Porta Alchimică. 

— Există o poartă secretă, ce face legătura dintre lumi. Înăuntru 
trăieşte o Sibilă alchimică pe care am cunoscut-o. Ea mi-a istorisit 
totul despre acel loc. Acolo va trebui să arunc Arteţactul care îl 
inlănţuieşte pe Grim. Doar astfel Sibila îl poate distruge definitiv! 
spusei fără să respir. 

— Nu ştiam toate astea, Adagin, dar este bine că mi le spui! Cu 
atât mai important pentru noi să îl oprim cât mai repede! afirmà 
Diodor, săltându-mă de la pământ şi punându-mă în spatele său. 
lertare, Adagin, dar astfel ne mişcăm mai repede! Nu este vreme 
de pierdut! 

Ţinându-mă strâns de pelerina lui Diodor, alergarăm pe ulițele 
intortocheate ale Arkanumului, intâmpinând multe baraje ale 
gărzilor Trandafirului Negru cu care breslaşii trebuiră să se lupte. 
Patru dintre ei pieriră eroic, încercând să deschidă calea către Uliţa 
Aurului. Lupta ne duse din ce în ce mai aproape de fosta mea casă 
şi furăm obligaţi să facem un ocol pe Uliţa Neagră ce devenise, 
între timp, cartierul general al breslei Trandafirului Negru. Aici, 
breslaşii lui Diodor purtară luptele cele mai eroice, alţi trei breslaşi 
pierind, seceraţi de arbaletişti. Ajunşi la capătul Uliţei Aurului, 
ne întâlnirăm cu un alt grup, condus de Hipnagogius, Albonele 
Fraţilor Luminii, cel despre care auzisem atât de multe lucruri. 

— Am pierdut mulţi oameni! spuse Diodor trăgându-şi sufletul. 

— Şi de partea noastră sunt pierderi! răspunse Hipnagogius, 
care era un bărbat bine făcut, îmbrăcat în armură de zale, ai cărui 
ochi sfredelitori, sprâncene arcuite şi barbă îngrijită, îi conturau 
un portret de erou încercat în multe lupte. L-am urmărit până aici, 
continuă Albonele. În mod clar, s-a retras în casa sa. Va trebui să 
intrăm după el. 

— Să mergem! spuse Diodor, avansând în fruntea războinicilor. 


> 


În faţa casei noastre de la numărul 29 bis, gărzile lui Halvbard 
cel gras formaseră o baricadă din lemne, mobilă şi saci cu nisip, în 
spatele căreia văzurăm agitându-se un grup de arbaletişti. Invenţia 
diabolică trimitea săgeți spre inamic, cu o viteză dublă faţă de un 
arc normal. Lăsându-mă jos din spate, Diodor comandă breslaşilor 
să îşi pregătească scuturile şi să se aşeze în linie dreaptă. O ploaie 
de săgeți veni peste capetele noastre, îinfigându-se în scuturi şi 
platoşe. Un breslaş se prăbuşi cu o săgeată infiptă în gaura căştii. 
Strânserăm rândurile, iar eu mă ţinui cât mai aproape de Diodor 
ce striga la oamenii săi, organizându-i. Un al doilea val de săgeți 
văjăiră, luând vieţile a încă doi breslaşi. Diodor comandă ruperea 
rândurilor şi cu toţii începură să alerge spre baricadă. Eu mă 
adăpostii lângă o poartă şi o eliberai pe M, care se strecură imediat 
pe sub aceasta. După altă ploaie de săgeți, breslaşii reuşiră să atace 
baricada doborând arbaletiştii. 

— Liber! strigă Hipnagogius, după ce ultimul arbaletist fu 
doborât. 

Restul breslaşilor, printre care şi eu, ne apropiarăm de mormanul 
de obiecte şi trupuri căzute. Numărai zece arbaletişti. Unul dintre 
ei mai mişca. Hipnagogius se apropie şi, ridicând paloşul greu cu 
două tăişuri, i-l îmfipse în piept, fără să pregete. 

— Va trebui să il scoatem cumva afară pe Halvbard! spuse 
Diodor. Probabil curtea este înţesată de gărzi şi nu vrem să riscăm 
vieţile altor breslaşi. 

— Propun să aruncăm făclii în curte, spuse Hipnagogius care luă în 
mâini o arbaletă. Vom aprinde săgețile şi vom trage peste acoperiş. Vor lua 
foc şi vor fi nevoiţi să iasă. Nu există cale de ieşire pe partea cealaltă... nu, 
Adagin? mă întrebă deodată Albonele Fraţilor Luminii. 

— Oarecum... nu... văspunsei încurcat, gândindu-mă la Porta 
Alchimică. 

— Da sau nu?! întrebă Albonele circumspect. 

— Da şi nu! răspunsei. În fundul curţii există o Portă Alchimică, insă 
doar cei puri pot trece prin ea. 

— Ha, ha, ha! râse Hipnagogius. Deci este prins ca un şobolan! 

— Aprindeţi săgețile! strigă Diodor. 

— Dar nu! strigai. Casa tatălui meu şi Laboratoriumul vor fi pierdute! 

Aplecându-se, Diodor zâmbi şi tmi spuse. 

— Adagin, nu îţi face griji! Tot ce ai avut de învăţat de la tatăl tău este 
deja acolo, în memoria şi sufletul tău! Toate valorile din lumea asta sunt 
cele pe care le păstrăm în suflet şi minte. Amintirea lui Adalbertus este 
ce mai importantă valoare pentru tine acum. Halvbard ţi-a răpit totul: 
casa, părintele, Cronicile, Laboratoriumul, însă adevăratul alchimist este 
cel care ştie ce poate fi sacrificat şi ce trebuie păstrat. Este momentul în care 
trebuie să alegi. Păstrezi casa tatălui tău sau ne ajuţi să il prindem pe cel 
care l-a trimis la moarte pe Adalbertus?! 

— Aleg să îl prindem, Diodor! spusei cu lacrimi în ochi. 

— Foarte bine, Adagin! Eliberaţi săgețile aprinse! strigă Diodor. 

Un moment mai târziu, douăsprezece săgeți înflăcărate zburară peste 
acoperişul casei de la numărul 29 bis şi mai multe voci se auziră ţipând în 
spatele zidurilor. Breslaşii reincărcară şi traseră. Din nou, şi din nou, până 
când, vălătucii de fum începură să se ridice. Uşa din turnuleţ se deschise şi 
trei gardieni îmbrăcați în armură îeşiră prin fumul gros, dar fură răpuşi 
pe moment de către breslaşii lui Hipnagogius. Punându-ne cârpe pe fată, 
întrarăm pe holul îngust, neintâlnind nicio împotrivire şi ajunserăm în 
curtea din spate, unde văzurăm dependinţele şi Laboratoriumul arzând. 
Începuse marele incendiu, ce avea să devasteze întreg târgul. Dar despre 
asta, voi povesti puţin mai târziu... 

Capitolul doisprezece 


INCENDIUL LUPTA. 
PORTA ALCHIMICĂ. NICADOR. 


ăutaţi peste tot! ordonă Diodor, deschizând uşa grea 
= ( a Laboratoriumului din care ieşeau trâmbe de fum. 
— Unde s-ar putea ascunde? îmi strigă Hipnagogius, 
a cărui faţă era plină de funingine. 

— Fie în turn, fie în beci! răspunsei eu. Dacă mergeţi în beci, 
există o bibliotecă secretă în partea stângă a unui hol şi o criptă 
la capătul tunelului din partea dreaptă. Mă îndoiesc să fi incercat 
să evadeze pe acolo, răspunsei alarmat, în timp ce întram în 
Laboratoriumul inecat de fum. 

— Ar mai fi un loc... răspunsei şi acel loc este curtea din spatele 
magaziilor! Acolo se află şi Porta Alchimică în care trebuie să 
arunc Arteţactul ce îl incarcerează pe Grim. 

În fumul iscat, bărbaţii se apropiară de cei doi lideri așteptând 
noi ordine. 

— Spre Porta Alchimică! spuse Diodor, strângând mânerul 
sabiei în mână. Adagin, condu-ne! 

Îl privii pe Diodor în ochi şi determinarea lui fantastică imi 

insuflă încredere. Eram speriat. Cu adevărat speriat de cele ce se 
întâmplau, însă, undeva înăuntru, ştiam că până la urmă totul se va 
termina cu bine! 

— Urmaţi-mă! le spusei bărbaţilor care stăteau în cerc, obosiţi şi 
plini de funingine. 

Străbăturăm curtea unde revăzui arborele de smarald, trist şi 
uscat, fără nicio frunză. Intrând în magazii, auzirăm mai întăi o 
tânguire, ca un plânset şi, luminând ungherul prăţuit, descoperirăm 
o mogâldeaţă de blană maronie, încâlcită. Doi ochi mari şi umezi ne 
priveau pe jumătate speriaţi, din intuneric. 

— Morgante! strigai, recunoscându-l pe vechiul meu prieten. 

Morgante îşi ridică capul privindu-mă şi imediat începu să se 
gudure lătrând de fericire. Picioarele sale erau prinse cu un lanţ, iar el 
părea extrem de slab şi deshidratat. 

— Lao parte! spuse Hipnagogius, lovind lanţul cu sabia. Acesta se 
rupse cu o scânteie, eliberându-mi prietenul ce sări imediat la pieptul 
meu. 

— Morgante, bătrâne, eşti bine?! spusei imbrăţişându-l pe căpcân. 

— Morante bine stăpâne. Morante aşteptat stăpân, da’ stăpân nu 
venit ‘napoi la Morante! 

— Ştiu, Morgante, ştiu! Îmi pare nespus de rău că am întârziat 
atăt şi că ai ajuns în halul astă, dar acum eşti din nou liber! Liber 
Morgante! 

— Liber Morante! repetă căpcânul fericit. 

— Să mergem acum! spusei insoţitorilor mei. Mai avem ceva de 
făcut! 


s 

Uşa ultimei magazii fu dărâmată de un picior în armură, şi eu fusei 
al doilea care ieşi afară, urmându-l pe Diodor. Două gărzi se aruncară 
asupra noastră cu săbiile ridicate deasupra capetelor. Primul dintre ei 
căzu la picioarele mele cu o figură înspăimântată. Îi urmă cel de-al 
doilea care fu străpuns dintr-o parte în alta de sabia cu două tăişuri a 
eroului ce deschidea calea. Alte gărzi se auziră strigând dinspre curte. 

= oprim noi! spuse Hipnagogius. Morgante, ne poţi ajuta? 

— Morante ajută! lătră căpeânul, primind un pumnal ascuţit 
din partea lui Hipnagogius. 

— Să mergem! Îi vom reţine cât putem! Voi să-i veniţi de hac 
lui Halvbard! Vreau ca pielea sa să atârne în mayurul meu! 

Diodor îi strânse mâna salvatorului său şi îşi pregăti spada de 
atac. În faţa Portei, al cărei tunel lichid şi luminos fusese deschis, 
Halvbard, recita dintr-o Cronică furată din biblioteca tatălui meu. 
Deasupra ei, ochiul malefic se aprinsese, privind tot ce se întâmplă. 

— Până aici ţi-a fost, Halvbard! spuse Diodor, pe un ton 
acuzativ, ţinându-şi sabia cu ambele mâini. 

Halvbard nu păru să îl audă, rămânând întors şi bolborosind 
cuvinte fără sens. Un suflu, ivit de nicăieri, incepu să bată 
amintindu-mi de vântul asemănător, ce bătuse în ziua în care eu 
pătrunsesem pe aceeaşi Portă. Însă Halvbard nu avea de unde să 
ştie parola secretă! Sau...? 

— Halvbard, întoarce-te şi luptă! strigă Diodor ameninţător. 
Ştiu că mă auzi! 

O clipă, Halvbard rămase cu spatele. Apoi, lăsând Cronica din 
mână, se întoarse cu o privire fixă, posedată şi ochii daţi peste cap. 
— Aţi venit prea târziul spuse acesta. Porta este deja activă! 

— Nu, nu este pentru tine! Şi chiar dacă ar fi, doar cei cu suflet 
pur pot pătrunde dincolo de ea, iar tu nu eşti acela! 

—  Încurcate sunt cărările universului, nu-i aşa, maestre 
Adagin? răcni omul ce părea a fi posedat de o forţă nelumească. 

— Le descurcăm imediat! spuse Diodor, aruncându-se asupra 
lui Halvbard ce trase o sabie din haină, parând lovitura. 

Mă retrăsei într-un colţ, în timp ce bărbaţii îşi ciocneau săbiile 
făcând scântei. Halvbard era puternic, iar atacul său era cel al 
unui urs: turbat şi animalic. Diodor lupta ca un devărat cavaler. 
Profesorii săi de spadă fuseseră dintre cei mai de seamă spadasini 
ai Tărămului. Putui observa că avansase mult în arta mânuirii 
sabiei şi bănui că o mare parte din acestă deprindere î se datora 
maestrului Hipnagogius, în mayurul căruia Diodor fusese găzduit 
de ceva vreme. Halvbard atacă cu sălbăticie, ochii săi daţi peste 

cap strălucind în lumina paloşului. Diodor pară lovitura, sărind în 
partea stângă, dar alunecă şi căzu. Paloşul Praetorului nu ezită să 
îşi pedepsească ţinta. O clipă mai tărziu, Diodor zăcea la picioarele 
bărbatului care imi trimisese tatăl în ghearele lui Grim. Un curaj 
nebunesc mă animă şi aruncându-mă, ridicai spada lui Diodor, 
încercând să îl înjunghii pe Halwbard, dar, simţindu-mă, se intoarse 
brusc, şi-mi lovi lama, dezarmându-mă. 

— Ce credeai, omulețule, că îmi poţi face faţă? grăi bărbatul pe 
un ton dur. 

— L-ai trimis pe tatăl meu în ghearele lui Grim! îi strigai, dorind 
să îl atac cu mâinile goale. 

Halwbard se feri, prinzându-mă de pulpana hainei şi ridicându- 
mă în aer. 

— Eşti amuzant, omuleţule! La zi-i, ce-i dincolo de lumina asta? 
Unde ajung? 

— Nu ai să afli asta niciodată, întrucât nu eşti pur! spusei în 
grabă, cu capul în jos, în timp ce bocceluţa mi se desfăcu de la brâu 
căzând la picioarele Praetorului. 

— O... dar iată, providenţa îi ajută pe cei drepţi, zise Halvbard, 
ridicând micul chivot ce strălucea pe jos. Ce avem aici? Aur poate?... 
Piatra Filozofilor...? 

— În niciun caz! spusei speriat. Este doar un cufăr fără valoare ce 
l-am achiziţionat din Emporium. Aduce prosperitate în casă! 

— Eşti amuzant omuleţule, râse cel ce mă ţinea cu capul în 
jos. Cred că am să rețin obiectul ăsta... cât şi pe celelalte, adăugă, 
uitându-se în jos la mânuşile mele, cheiţa de aur şi cufăraşul cu cele 
patru arcane. 

Mă simţii neajutorat. Diodor zăcea la pământ, iar eu, nu aveam 
nicio şansă să îl înving de unul singur pe Halvbard. În acel moment, 
un singur gând mă străbătu. Un singur nume îmi apăru în faţa 
ochilor, iar buzele mele il rostiră: 

— Te invoce, Nicador! 

Un corb croncănii pe acoperiş şi îşi luă zborul, iar Halvbard, 
a cărui piele era acum de culoare violet, mă cerceta rânjindu-mi 
diavoleşte. 

— O să vedem împreună ce-i pe partea ailaltă, nu-i aşa 
pramatie?! imi şuieră la ureche, făcând câţiva paşi spre culoarul 
de lichid alburiu ce se unduia în nişa de piatră aprinsă. 

Un vânt dărâmă căteva ţigle, iar iedera uscată de pe ziduri 
palpită, tresărind. Halvbard se opri, lăsându-mă jos. O faţă 
hădă, ca ieşiră din bortele iadului, apăru dintre cărămizile 
zidului din dreapta al curticelei. O urmară o pereche de braţe, 
un tors infăşurat intr-o haină rupcigăită şi două picioare, unul 
şchiopătând. 

— Aci mi-eşti?! zbieră Nicador. Cât aşteptai clipa 'ceasta! 

Halvbard nu spuse nimic, dar agil, ridică sabia lui Diodor, 
atacându-l pe noul sosit. Lama îi străpunse trupul, ieșind pe 
partea cealaltă, dar acesta rămase în picioare, cu un surâs 
sardonic. 

— Ha! Ha! Ha! râse Nicador. Atât putuşi? 

— Cine eşti şi ce vrei?! bâigui Praetorul furios. 

— Îs pârjolu Tărâmurilor, sfârşitul tău! urlă Nicador, 
punându-și mâinile în jurul gâtului lui Halvbard şi luându-se 
la tråntă. 

— Dar tu cine eşti? întrebă Nicador, într-un moment de 
velaş. În niciun caz nu eşti Praetorul. Eu îl cunoscui... şi-n 
niciun caz nu semăna cu tine! Te conjur să-ţi arăţi adevăratul 
chip, demone! 

— Ha! Ha! Ha! râse celălalt amuzat, simțind că a fost 
descoperit. 

Chipul său se schimonosi, preschimbându-şi înfăţişarea. 
Mai întâi se subţie şi barba i se retrase de pe obraji. Apoi, luă 
rând pe rând chip de femeie, copil, vulpian, păsărian şi mort. 
La final, se transformă în Nicador pe care îl maimuţări în fel 
şi chip. 

— Ştii tu, ce ştii, mortule viu! strigă arătarea care işi 
abandonă chipul lui Nicador, revenind la forma sa de bază, 
anume un trup subțiratic, costeliv fără trăsături bine conturate, 
a cărui culoare era violet inchis. 

— Indigo! strigă Nicador. Eşti un Indigo! 


+ 2014 


— Mult ţi-a luat să-ţi dai seama, mortule! rânji arătarea. 
Darkon, încântat de cunoştinţă! adăugă Indigoul, făcând o 
amplă reverență. 

Aşadar, acesta era Darkon, Necromantul, căutat de Diodor 
şi poterele Fraţilor Luminii, cel mereu de negăsit! Acum 
înţelesei de ce nimeni nu reuşise să îl prindă niciodată! Acesta 
se ascunsese mereu, camuflându-se în numeroase chipuri! 

— Băgaşi pe mulţi în mormânt! Soaţa mea şi copila muriră 
din cauza ta! urlă Nicador scos din minţi de furie. 

— Ce să-i faci, bătrâne, tre să trăim şi noi cumva... spuse 
Indigoul fără nicio urmă de regret în glas. Venind în Arkanum 
am căutat un loc în care să mă adăpostesc, dar nu... nimeni nu 
m-a vrut! Toți îmi închideau uşa în nas! „Nu te vreau aci!”, 
strigă un boşorog... l-am omorât. „Să piei din calea mea!” 
mă înjură o muiere, continua Indigoul, luând chipul femeii 
respective. Am omorât-o şi pe ea... Apoi, Praetorul vostru 
drag... „Nu te primesc în târgul nostru, lighioană penibilă!”... 
mda... asta a avut el de spus... Ce să-i faci... a trebuit să-l omor. 
Şi dacă tot era jilțul gol... mă rog... m-am aşezat pe el! Si-apoi 
Grim... el s-a purtat mereu ca un părinte cu mine. El a fost 
singurul... care m-a ascultat vreodată, termină de cuvântat 
creatura, în ai cărei ochi zări un dram de umanitate. 

— Vei muri pentru toate astea, blestematule! strigă Nicador, 
plonjând spre Darkon. 

Cei doi bărbaţi începură o luptă pe viaţă şi pe moarte, 
în timp ce nebula albicioasă a Portei, clipocea ca suprafaţa 
unui lac. Ochiul malefic, încadrat de viermi, se mişca acum 
nebuneşte, urmărind lupta. Cu Artefactul într-o mână şi sabia 
în alta, Necromantul se apăra şi ataca nebuneşte, scoțând 
chiote şi urlete. De mai multe ori, fiecare dintre luptători fu 
gata să câştige, însă, de fiecare dată, soarta luptei fu întoarsă. 
Într-o clipă de neatenţie, Darkon fu străpuns de lama ascuţită 
a nemortului, scoțând un geamăt adânc. Apoi, cu o ultimă 
fortare inumană, Nicador, îl ridică în aer pe Darkon, şi 
urlând se prăbuşi în mijlocul Portei, ce bolborosind îi absorbi 

pe amândoi cu un suflu fierbinte, inchizându-se; şi aceea fu 
ultima oară când îi văzurăm pe vreunul dintre ei. 


Un timp rămăsei pe jos, fără să pot scoate vreun cuvânt. Ce 
văzusem era aproape de necrezut. Nicador venise la chemarea 
mea, şi, luptându-se cu Halvbard, ce se dovedise a fi un Darkon 
Necromantul, căzuseră prin Porta Alchimică spre realitatea 
intermitentă de dincolo... luând şi Arteţactul ce îl conţinea pe 
Grim! 

— Diodor, Diodor eşti în viaţă?! il întrebai pe prietenul meu, 
prăbuşit cu faţa în jos. 

— Voi supravieţui! spuse încet eroul, din a cărui burtă 
curgea un firicel de sânge. 

Doi bărbaţi dădură buzna pe uşa magaziei, sărind în ajutor. 

— Sunteţi bine?! strigă Hipnagogius, al cărui obraz sângera 
abundent. 

— Da... suntem! spusei eu incet. Morgante este bine? 

— Da, este! răspunse Albonele. A făcut fapte eroice, ti vom 
acorda un titlu cavaleresc şi un loc între rândurile noastre. A 
luptat cu cinci gărzi deodată. l-am răpus. Unde este Halvbard? 

— Acolo!... zisei, indicând spre Porta care se închisese, 
arătând ca un zid obişnuit. 

— Şi ce s-a întâmplat?! Vorbeşte, copile! L-aţi omorât?! 

— Din păcate, nu avem cum să ştim astal... spusei incet. 
Halvbard era un Indigo. A fost demascat de Nicador şi... apoi 
au fost absorbiți de Portă... 

— Cine-i Nicador, băiete? Fii mai clar! zise Hipnagogius, 
supărat pe faptul că nu înţelegea ce se întâmplase. 

— Am să-ţi povestesc eu mai tărziu! şopti Diodor, care de la 
pământ urmărise toate cele întâmplate. Ajută-mă să mă ridic, 
te rog! 

Hipnagogius îl ridică pe Diodor şi îl ajută să meargă spre 
casa unui medic. Eu îmi adunai restul lucrurilor de pe jos, 

fiind fericit că cel puţin mânuşile rămăseseră în acest Tărăm. 
Oculusul mă salută clipind din singurul său ochi maroniu, pe 
când mânușa tenebrelor, absconsă, ca de obicei, se uită ţintă 
spre zidul portei şi spre ochiul malefic ce se închidea treptat, 
redevenind din piatră. Ridicai de pe jos Cronica din care citise 
Indigoul, dar nu putui desluși nimic. Paginile erau nescrise! Pe 
copertă regăsi doar un singur N şi un număr de ordine 666. În 
rest, nimic... 

Mercurius dădu buzna în curticică şi mă imbrăţișă. 

— Unde ai fost? îl întrebai zâmbind. 

— Pfff... asta e o istorie ce ţi-o voi spune la un pahar de... 
hamei! râse el. Momentan, avem probleme mai mari! Târgul 
arde! Am venit în goană, văzând flăcări peste case. 

— Să mergem! spusei şi mă ridicai în capul oaselor. 

"Capitolul treisprezece 


DEZNODĂMÂNTUL 


ocoţat pe acoperişul abrupt al Laboratoriumului, privesc 

cum fumegă Arkanumul. Nouă zile şi nouă nopţi târgul 

a ars necontenit, neputând fi stins nici cu apă vie nici cu 
vreo încantaţie. Fiind construit din lemn, cea mai mare parte a 
caselor a ars ca un rug, flăcările înălțându-se până la cer şi fiind 
văzute de la mare distanţă de către vecinii noştri din târgurile 
apropiate. Ei ne-au sărit în ajutor adăugând nume pe lista celor 
pierduţi în Marele Incendiu. Şi totul în zadar. Focul a mistuit 
mare parte dintre case, până la temelie. Ce a rămas în picioare au 
fost clădirile de piatră, dar şi acestea au suferit mari stricăciuni. 
Târgul este o ruină cenuşie şi nimeni nu ştie dacă vreodată se va 
mai putea recupera ceva. Odată acest loc s-a numit Arkanum: 
perla târgurilor din nordul Tărămului de Dedesubt, sau altfel spus, 
acasă. În furia flăcărilor, însăşi Clepsidra s-a înnegrit, încât trei 
zile nimeni nu a putut vedea nisipul şi toată suflarea a crezut, pe 
bună dreptate, că era sfârşitul lumii. Mulţi au pierit in deflagraţie. 
Duse de vânt, flăcările au cuprins şi Bastionul Bibliotecarilor şi 
Arhivarilor, ce s-a aprins ca un rug. Multe Cronici nepreţuite au 
pierit atunci, fiind definitiv pierdute... După, a venit gerul, iar 
târgoveţii au fost nevoiţi să îşi construiască corturi în Emporium 

şi... culmea... să aprindă alte focuri din resturile de lemn, pentru a 
se încălzi. Ultimele incendii au fost stinse de ninsoare, care a venit 
ca un panaceu mult aşteptat. Apoi au sosit corbii ce au ciugulit 
trupurile celor căzuţi pe străzi. În urma lor au rămas scheletele 
unei lumi dezarticulate. Bastioanele sunt părăsite, porţile larg 
deschise. O frică fără hotar hohoteşte în fiecare ungher şi-n fiecare 
suflet rămas viu pe lumea asta. 

Diodor şi breslaşii fraţilor luminii au asamblat un comitet 
de urgenţă care să constate stricăciunile produse şi să susţină 
reconstrucția. Între timp, am decis că Porta Alchimică este un 
pericol pentru Arkanum şi că în orice moment „ceva” de dincolo ar 
putea să încerce să între în lumea noastră. Împreună cu breslaşii 
am hotărât sigilarea ei cu un grilaj de mercur solid fabricat în 
Athanorul unor alchimişti de vază ai Tărâmului. La final, un 
comitet format din trei Albone din Alchimin a sosit pentru a 
parasigila grilajul cu încantaţii puternice ce sunt imposibil de către 
orice blestem sau maleficie. Astfel ne-am asigurat că o graniţă 
dintre lumi va rămâne sigur închisă. 

Sfatul Reunit al Tuturor Breslelor şi Ordinelor din Arkanum, 
a fost reînviat, iar Diodor a fost ales prin vot unanim, Praetor al 
Arkanumului, funcţie pe care o merită pe deplin. În cadrul Sfatului 
s-a luat decizia de a reconstitui Biblioteca din cadrul Bastionului 
Bibliotecarilor şi Arhivarilor. Recensământul Cronicilor a arătat 
că au scăpat de furia flăcărilor peste 1900 de volume, dintr-un 
total de aproximativ 220 ooo de mii. În acest sens, a fost convocat 
Faurul Cronicilor, despre care s-a discutat prea puţin până acum, 
căruia i-a revenit greaua sarcină de a fabrica câteva mii de Cronici 
şi a le da suflare, pentru ca mai apoi, acestea să fie scrise de către 
Cronicile rămase în viaţă şi de către cărturari, cu toată ştiinţa 
pe care şi-o mai amintesc... astfel ca viața noastră să poată avea 
continuitate. 

Maestrul Clepsidrei a ajuns cu bine inapoi în Alchimin, orașul 
magilor. Identitatea sa a rămas, în continuare, un mister şi nu 
puţine sunt întrebările legate de el, care mă frământă noapte de 
noapte. 

Sfatul Breslelor a hotărât constituirea unui nou Ordin pe care 

l-au numit: Ordinul Alchimic al Scutului, al cărui scop să fie 
crearea şi întreținerea Scutului alchimic, de protecţie a târgului 
impotriva atacurilor malevolente de orice fel. Pentru asta au 
solicitat aportul influenţei regelui Zolyomioglu, căruia i-a fost 
adresată o scrisoare semnată de toţi cei nouă Albone ai Breslelor 
şi Ordinelor din Arkanum şi la care se aşteaptă răspuns. 

Ultimii membri ai breslei Trandafırului Negru au fost prinşi, 
judecaţi şi închişi. Cornelius a fost găsit ascuns în podul unui 
avocat, simpatizant al breslei, şi încarcerat în infamul Turn 
Negru, fostă carceră a propriei sale bresle. După o judecată 
justă, acesta a fost găsit vinovat de înaltă trădare, prejudicii 
aduse politicii interne a târgului şi pactizare cu forţele oculte, 
find condamnat la moarte prin spânzurare, sentinţă ce a fost 
executată în a cincea zi de primăvară la primul urlet de căpcân. 
Trupul său a fost înmormântat în Necropolă, ca un favor făcut 
de către Diodor familiei acestuia căreia îi purtase mereu un 
foarte mare respect. 

O regăsii pe Theresa care, deşi îmbătrânită, mă recunoscu 
izbucnind în lacrimi şi acceptă pe dată să se reintoarcă în 
Arkanum alături de mine şi să mă ajute să reconstruim casa şi 
Laboratoriumul. 

Coborând în beci, am verificat camera mortuară în care era 
cavoul lui Fumo. Într-adevăr, capacul cavoului fusese sigilat, prin 
plasarea altei mari pietre pe deasupra, fapt ce făcuseră imposibilă 
intoarcerea mea din catacombe. Urna funerară era intactă, la fel 
cum o lăsasem. Nu am înţeles ce s-a întâmplat cu Fumo, dar sper 
ca vreodată să îl regăsesc. Domnul Cabinet m-a primit cu mare 
veselie. Reuşise să rămână camuflat în tot acest răstimp. Luai 
decizia de a-i uşura viaţa, urcându-l în casă în marele salon de 
la parter, unde să poată avea parte de lumină şi căldură, restul 
Cronicilor, urmând să se întoarcă în locul de unde proveneau şi 
anume în Biblioteca Bastionului Bibliotecarilor şi Arhivarilor. 

După ce îl montai cu ajutorul mai multor breslaşi şi al lui 
Morgante, acesta profită de un moment de intimidate şi imi oferi 
o scrisoare dintr-un sertar interior. 

Dragul meu fiu, 


Când vei găsi această scrisoare, eu nu voi mai fi demult în lumea 
aceasta, pe care am iubit-o atăt de mult. Viaţa mea a fost pusă în 
slujba fabricării metalelor pure şi a încercării de a găsi un remediu 
pentru toate suferințele lumii. Dacă am reuşit sau nu, rămâne să judeci 
tu şi cei ce se vor naşte. Ştiinţa noastră este una sacră şi ea nu trebuie 
revelată necunoscătorilor. Există multe secrete pe care, la fel ca şi mine, 
le vei descoperi de unul singur. Pe restul le vei citi, în paginile Cronicilor 
din Bibliotecă. Ai grijă, însă! La fl ca fă oamenii, Cronicile sunt 
corupribile şi multe infomaţii pot fi înșelătoare. În această privinţă, 
iți las un sfat. Nu te încrede în ce citeşti, în ce auzi sau în ce cred toți 
ceilalți, ci increde-te în primul rând în tine şi în sufletul tău! Doar 
acolo se poate implini Magnus Opus, marea operă alchimică! Foloseşte 
materialele cu rost, experimentează orice ipoteză şi bazează-te pe 
puritatea metalelor! 
Purificând materialele, iţi vei purifica spiritul şi vei deveni mai bun. 
RE Pe AR A pe tine, vei schimba lumea! 
Te-am creat pentru ca tu să implineşti Marea Operă şi, astfel, să íl 
opreşti pe Grim. 
Celor ca el, trebuie să li se opună fiinţe înzestrate ca tine, astfel 
incât, echilibrul să fie păstrat! 
Ai grijă de tine şi de cei dragi, băiete! 
Familia este tot ce avem mai drag pe Tărâmul ăsta! 


PS: [ci las această incantaţie cu care cândva vei ştii cum să o 
foloseşti în lupta impotriva lui Grim. Caută şi învaţă semnele... 


Rămăi cu bine, Adagin 


Adalbertus, Magister, 
Divinorum cultor & interpres 

Reflectai mult la cuvintele intelepte ale tatălui meu şi inţelesei 
rolul meu în cadrul Tărâmului de Dedesubt şi al Arkanumului, 
deşi nu putui face nicio legătură între semnele ciudate şi modul în 
care acestea ar fi putut să mă ajute să lupt cu Grim... iar capul de 
mort desenat ca titlu al incantaţiei imi făcu pielea de găină. Lumea 
este într-adevăr o luptă între lumină şi intuneric şi puţini sunt cei 
care pot să-şi asume înfruntarea intunericului. Pentru asta insă, 
există alchimiştii, acele spirite îndrăzneţe, gata oricând să sacrifice 
totul pentru obținerea Pietrei Filozofilor, obiect greşit perceput de 
cei mai mulți din breasla noastră... Sortând Cronicile ce urmau să 
fie returnate Bibliotecii Bastionului, ochii mi-au căzut pe o mică 
istorie a şcolilor de alchimie şi astfel am reuşit să fac legătura între 
ce văzusem în camera Sibilei şi ce citeam. Şolomonăria era Școala 
Neagră de magie, in care, fiecare dintre Neofiţii în tainele alchimiei, 

trebuia să săvârşească un stagiu de șapte Clepsidre, pentru a urca 
în gradul alchimic. Adalbertus nu imi spusese nimic despre asta în 
timpul uceniciei mele, insă, după câte aveam să aflu mai târziu, 
acel loc demonic îmi era predestinat. Grim trebuia oprit cu orice 
preţ şi era de datoria mea să îl urmăresc şi până în măruntaiele 
pământului dacă era nevoie. Aceasta avea să fie lupta vieţii mele 
şi nu aveam să renunţ. 

După îngroparea tuturor morţilor, Morgrum, sicrierul, avu 
o cădere nervoasă, văzând cum afacerea cu sicrie se duce pe apa 
sămbetei şi îşi reluă prelungile plimbări nocturne în care era văzut 
chicotind nebuneşte şi vorbind cu vocile din capul său. 

Reconstruirăm Laboratoriumul şi il dotarăm cu cele necesare 
lucrului. Theresa îşi reluă activităţile de întreţinere a casei, fiind 
ocupată „până peste cap”. Pe Morgante îl luarăm în casă, oferindu-i 
fosta mea cameră mică, însă nu fu chip să îl convingem să doarmă 
într-un pat. Până la urmă reuşirăm să-l convingem ca măcar să 
doarmă în casă în timpul iernii şi să accepte exerciţiile de dicţie 
ale Theresei, soldate şi ele cu mari eșecuri... M reveni acasă chiar 
a doua zi după începerea incendiului, plină de funingine, de îi 
trebuiră două băi să o scoatem la lumină, deşi, după cum se ştie, 
pisicile, urăsc apa... 

Mergând să returnez Oculusul, îl regăsii pe Remus, doar puţin 
îmbătrânit, dar bine, sănătos. Trecuse cu bine de somnul hipnotic. 
Încarcerarea lui Grim oprise procesul de degradare şi acesta 
supraviețuise. Acum era mai ocupat ca oricând, de când soţia sa îi 
oferise un prunc, ce creştea văzând cu ochii. 

Primăvara reveni peste Arkanum şi copacii înfloriră; la fel şi 
arborele de smarald. Admirându-l, intr-una din zile, constatai 
o foarte curioasă apariție. Deşi urechile malefice se uscaseră şi 
căzuseră demult, o nouă ureche creştea acum pe tulpină. Theresa 
veni lângă mine şi mă luă de umeri cu ochii plini de lacrimi. 

— Este Adalbertus, dragule! Ne ascultă din cealaltă lume! 

Rămăsei mult lângă arbore în acea zi şi în toate zilele bune sau 
rele ale lungii mele vieţi, vorbindu-i urechii despre întâmplările 
prin care treceam, soluțiile pe care le găseam sau năzbătiile ce îmi 
trezeau râsul. Vorbeam, iar urechea mă asculta de fiecare dată 
atentă. Acum ştiam că nu voi fi singur niciodată cu adevărat şi că 
aventura nemuririi era abia la început! 


Final 


Întocmit de 
„Grimoarul Anonimus” 

— Biblioteca Bastionului Arhivarilor şi Bibliotecarilor, 
etajul doi, Sala Grimoare şi Necronomicoane 
Secţiunea Biograții, rândul 13, raft 3, 
număru de ordine — 1529. 

Către Arhivarium - Albonele breslei Bibliotecarilor şi 
Arhivarilor, 


Stimabile Albone, în cursul desfăşurării recensământului 
Cronicilor din Biblioteca Bastionului, am constatat dispariţia 
Grimoarului „Anonimus” o biografie având ca subiect viaţa 
Homunculusului Adagin, plasat la etajul doi, 
Sala Grimoare şi Necronomicoane secţiunea Biografii, rândul 


13, raft 3, 


număru de ordine — 1529. 


Mentionez că acesta nu s-a aflat printre Cronicile pierite 
în marele incendiu şi că nu a fost inregistrat pe lista de 
împrumuturi. 
Vă supun atenţiei acest caz delicat, în speranţa unor 
investigaţii aprofundate! 


Cu stimă, a dumneavoastră, 
Arhiva Generală a Titlurilor Cronicilor din Bastionul 
Bibliotecarilor şi Arhivarilor, Arkanum. 

Glosar 


Alambic — Aparat metalic pentru distilarea lichidelor, folosit de 
alchimişti. 

Arbatel — Lucrare de alchimie, al cărei conţinut tratează aspect 
pozitive, îngeri şi sfaturi pentru oameni 

Archebuză — O strămoaşă a puștii. 

Arkanum — Cetate din nordul Tărămului de Dedesubt în care se 
desfăşoară povestea lui Adagin. 

Athanor — Cuptorul alchimiştilor în care aceştia topesc metalele 
pentru obţinerea Pietrei filozofale şi a aurului. 

Bresle — Organizăţii de meserii sau interese care formau Sfatul 
reunit al tuturor Breslelor şi Ordinelor din Arkanum. Rolul lor este de 
a apăra frontierele regatelor şi a reprezenta diversele interese. 

Căpcân — Specie de animale fabuloase din bestiarele evului mediu 
care se defines prin: cap de câine, vocea ca un lătrat, haine ponosite. 
Mănâncă mai mult oase şi alte mici creature cu ar fi şobolanii de beci. 
Au idei briliante. Înebunesc când văd pisici şi trebuie legat cu un lanţ 
de argint. 

Clepsidra — Obiect magic central al Arkanumului. Clepsidra nu 
măsoară timpul ci este Timpul. Originea creării ei nu este cunoscută. 
Toate activităţile sociale sau magice sunt desfăşurate în acord cu 
aceasta. Unele activităţi fiind condiţionate de un anumit moment al 
nivelului nisipului, Clepsidra având un sistem de gradaţii. Pe ambele 
ei socluri, de jur imprejur, există basoreliefuri reprezentând activităţile 
specifice „sezoniere”, Nisipul ei curge necontenit, iar cetăţenii 
marchează pe răbojuri gradaţia la care se află Clepsidra pentru a-şi 
organiza viaţa. Când acesta se termină este momentul Marilor serbări 
ale întoarcerii Clepsidrei. Acestea durează trei zile cu lumină şi trei cu 
întuneric. Un asemnea ciclu este denumit „Ciclu Clepsidric”. 

Când o mie de Clepsidre sunt întoarse se consideră că în Tărâmul 
de Dedesubt a trecut un Ev. În vremea naşterii lui Adagin în Tărâm 
este al doilea Ev al Clepsidrei. 

Dragonet — Diminutiv al cuvântului Dragon. Pui de dragon, 
dragon miniatural. 

Elixir — Substanţă cu proprietăţi curative sau magice. 

Emporium — Piaţă centrală a Arkanumului, unde au loc 
activităţile negustorilor şi unde este plasată marea Clepsidră. 

Filumene magice — Chibrituri, inventate de Adalbertus, tatăl 
lui Adagin. 

Grim = Duh antic scăpat dintr-un chivot unde stătuse captiv. 
Hrana sa sunt morţile oamenilor. 

Grimoar — Carte de magie ce tratează demoni, vrăji şi ritualuri 
oculte. Este opus Arbatelului. În context, Grimoarul Anominus 
defineşte o Cronică ce istoriseşte inråmplări despre Grim. Autorul 
este Grimoarul Anonimus ce se scrie pe sine, istorisind întâmplările 
teribile ce au ajut loc în Arkanum. Ele urmăresc povestea vieţii lui 
Homunculus Adagin. 

Homunculus Persoană mică, obţinută de alchimişti prin 
procedee alchimice în Laboratorium. Se presupune ca un 
Homunculus este nemuritor dar că nu poate avea suflet. 

Laboratorium = Casa şi Laboratorul unui alchimist unde 
acesta desfăşoară activităţile specifice alchimiei. 

Linţoliu — Bucată de pânză ce se pune de obicei în sicrie pentru 
a înveli mortul. 

Marea Operă — Termen generic care defineşte munca pe care un 
alchemist o desfăşară pentru a obţine Piatra Filozofală. 

Necromant — Vrăjitor malefic ce foloseşte obiecte ale morţilor 
precum cranii, unghii, căiţe sau linţolii pentru a face maleficii sau 
vrăji. 

Necromanţie — O formă de magie în care cel care o practică 
încearcă să invoce spiritele persoanelor moarte, sub forma unor 
fantome sau chiar în trupul lor, în scopul aflării viitorului. 

Omen — Semn bun sau rău al naturii. 

Ordine hermetice — idem 

Panaceu — Leac, medicament, antidot. 

Retortă — Vas de sticlă, de pământ sau de platină, constând 
dintr-un balon cu gåt lung și curbat, întrebuințat în laboratoarele 
alchimiştilor. 

Rupcigăiţi — Arhaism însemânând rupţi, vechi. 

Spiţer — Farmacist de poţiuni. 

Spiţerie — Farmacie. 

Sextant — Instrument optic format dintr-un arc gradat egal cu 
o șesime de cerc, prevăzut cu două oglinzi şi cu o lunetă mică, care 
se utilizează la măsurarea distanţei unghiulare dintre două puncte 
şi se foloseşte în astronomie şi navigaţie. 

Transmutare — Proces de transformarea metalelor simple 
(Prima materia), în metale mai valoroase precum Sulf, mercur, 
argint, aur şi în final Piatra filozofilor. 

Tărâmul de Dedesubt —- Lumea fabuloasă organizată în 
mai multe planuri şi universuri, populată atât de oameni cât şi 
multe alte specii şi popoare. Multiversul în care are loc acţiunea 
Grimoarului. În alchimie, Tărâmul de Dedesubt defineşte tărâmul 
aflat între cer şi lumea subterană a morții. 

“Conţinut 

CITITORULUI NEAVIZAT 
ÎNCEPUTUL. CASA. MORGANTE. 


EMPORIUM. CLEPSIDRA. 
CROITORIA MAROT & MAROT. 
BIBLIOTECA. DL. CABINET. 


TAVERNA MUZICA SFERELOR. 
ȘOBOLANI. ECLIPSĂ. MOARTE. 

PORTI FERECATE 

PORTA ALCHIMICĂ. SIBILA. FUMO. 
OCULUS. INTRAREA ÎN CATACOMBE 
INTUNERIC & ILUZII. UN PERSONAJ. 
GRIM 

ÎNTOARCEREA. TRANDAFIRUL NEGRU. 
HANUL INIMA ÎNJUNGHIATĂ. 
DIODOR. COALIȚIA. CASA BÂNTUITĂ. 
ZIUA SOLSTIŢIULUI. CARNAVALUL. 
ÎNTOARCEREA CLEPSIDREI. 


INCENDIUL. LUPTA. PORTA ALCHIMICĂ. 


NICADOR. 
DEZNODĂMÂNTUL 

Dragii mei cititori, 


Dacă aţi ajuns până aici înseamnă că aventura lui Adagin 
Homunculus și a prietenilor săi v-a ajuns la inimă. Este greu să 
fi nemuritor şi să lupti cu însăşi Moartea... Vor urma multe alte 
aventuri. 

Adagin are nevoie de tine, cel sau cea care citeşti aceste rânduri! 


Dacă doriţi să aflaţi mai multe despre lumea secretă a lui Adagin 


sau pur şi simplu doriţi să îmi transmiteţi cum vi s-a părut lectura, 
o puteţi face aici: 


rudyvonkronstadtogmail.com 


